
CAPITOLUL | 


Masca neagră 


James Lexington Morlake, un gentleman, care trăia de pe 
urma averii sale, proprietarul domeniului Wold şi purtătorul 
şi al altor titluri de care se slujea însă foarte rar, se afla în 
cabinetul său de lucru. 

Descuie sertarul unui minunat birou, în stil rococo şi privi 
îngândurat în despártitura, complet căptuşită cu oţel si 
asigurată printr-o broască foarte complicată. Morlake 
scoase încet, dintr-o batistă de mătase neagră îndoită în 
patru, un pistol automat şi un sul de piele. Desfăcu 
încuietoarea sulului şi scoase din el o trusă. Era lucrată din 
piele de focă fină, totuşi trainică. În nenumăratele 
despártituri se aflau o mulţime de scule, cuțite şi chei false 
- toate micute de tot şi din cel mai bun oţel. 

După ce examină vârful de diamant al unui sfredel, de 
mărimea unei scobitori mărunte, Morlake puse unealta la 
loc, strânse servieta de piele iarăşi sul, se rezemă de 
speteaza scaunului şi privi la lucrurile din faţa lui. 

Locuinta lui James Morlake din Bond Street era poate cea 
mai luxoasă din strada aceasta boierească. Odaia în care 
şedea acum bogátasul era înaltă şi spațioasă. Cei mai buni 
artişti mauri lucraseră ornamentele fantastice şi 
arabescurile, ce împodobeau tavanul. Pereţii erau din 
marmură poleită. Pardoseala, de mozaic, nu se vedea decât 
în parte, fiind mai toată acoperită de un covor persan de 

mare pret. Prin abajururile de mátase ale celor patru lámpi 
de argint, ce atárnau din tavan, pátrundea o luminá dulce, 
plácutá. 

Afară de biroul mare, frumos împodobit, nu se mai aflau 
decât foarte puţine mobile în odaie: un divan scund sub o 
fereastră, un scaun încrustat cu sidef şi un jilt căptuşit, în 
faţa biroului. După înfăţişare, Morlake putea să aibă 
patruzeci ori cincizeci de ani, era greu să-i stabileşti vârsta; 
nu avea însă decât treizeci şi şase. Pe faţa lui inteligentă 
sclipeau doi ochi ageri şi vioi, şi cu toate că ridurile erau 
destul de vizibile, avea un aer de blándete şi veselie. 
Uneori, ce-i drept, privirile i se învăluiau în ceața 
melancoliei. James Morlake era un personaj simpatic si 
distins. Se zicea că mai înainte trăise la New York, dar 
foarte mulţi se îndoiau de asta. În prezent locuia la numărul 
803 din Bond Street, Londra, şi poseda mosioara Wold 
House în Sussex. Acum Morlake era în ţinută de seară cu 
frac, ce avea o croială ireproşabilă, şi cu cravată albă. 

James Morlake ridică privirea de pe biroul cu lucruri 
ciudate şi bătu o dată din palme. Prin perdeaua de mătase 
ce despártea încăperea de cea vecină, intră fără zgomot un 
mic maur. Fellapul său alb, minunat şi turbanul roşu ca 
focul îi dădeau o înfăţişare pitorească. 

— Mahmet, eu ies diseară. Iti voi spune pe urmă când má 
întorc. 

Morlake vorbea limba maură. 

— Dacă mă reîntorc, cu ajutorul lui Dumnezeu, o să-ţi 
dau mult de lucru. 

Mahmet ridică mâna, în semn de salut, înaintă sprinten şi 
sărută pulpanele fracului, apoi degetul mare al stăpânului 
său, căci pentru acest servitor mititel, pe care James îl 
cumpărase la târgul de sclavi din Maroc, Morlake era o 

persoană sfântă si venerabilá. 

— Sunt sluga ta, stápáne - zise Mahmet. Doresti poate sá 
vorbesti cu secretarul táu? 

Morlake dádu din cap si dupá un ,salaam” scurt Mahmet 
dispăru. „Secretarul” nu era decât o altă slugă, Binger, dar 
ca maur, Mahmet nu îndrăznea să vorbească despre un om 
alb ca de un servitor. 

Peste câteva clipe, Binger se ivi în prag. Era un om 
voinic, bondoc, cu o faţă rumenă, sănătoasă si o mustață 
blondă, pe care îşi trecea adeseori mâinile, când era 
încurcat ori tulburat. Părul îi era despărţit de o cărare 
făcută cu grijă şi nu-i lipsea nici cárliontul pe frunte, aşa 
cum se poartă în armata britanică. Totul în Binger trăda pe 
fostul militar. 

Omul privi la stăpânul său şi la sculele aflate pe masă şi 
oftă adânc. 

— lesiti din nou diseară, domnule? - întrebă el cu tristeţe 
în glas. 

— Da, plec. Se poate să nu mă întorc câteva zile. Ştii 
doar unde mă găseşti. 

— Sper sá nu vă găsesc la închisoare, cum mă aştept 
mereu - zise Binger, posomorât. 

James Morlake râse uşor. 

— De fapt n-ai avut menirea să devii servitorul unui 
spărgător. 

Binger tremura. 

— Vă rog, conasule, nu mai rostiti cuvântul ăsta grozav! 
Am şi început să tremur de spaimă. Nu că mi-aş îngădui să 
vă critic. Dacă n-aţi fi ceea ce sunteţi, eu de mult nu m-aş 
mai afla printre cei vii. N-am să uit asta niciodată, chiar de- 
ar fi să trăiesc şi o sută de ani. 

Întâmplarea la care Binger făcea aluzie, era următoarea: 

Íntr-o noapte, James Lexington Morlake pátrunsese prin 
spargere intr-un magazin mare, unde Binger era angajat ca 
paznic. Prin acest magazin, Morlake voia sá ajungá la o 
bancă, pe care o ochise. În drumul său însă îl găsi pe 
Binger, care căzuse printr-un oberlichť deschis, pe 
duşumea, cu picioarele frânte şi sângerând din răni grave. 
Morlake se oprise numaidecât, îl îngrijise, îl pansase şi-l 
duse la un spital. Binger bănuia de atunci că binefăcătorul 
său nu era nimeni altul decât „Masca Neagră”, spaima 
tuturor directorilor de bancă din întreaga ţară. Intrase totuşi 
în serviciu la el, şi James Morlake ştia bine că din partea 
asta nu-l ameninţa nici o primejdie, căci cunoştea oamenii 
şi nu se îndoia de devotamentul servitorului său. 

Scoase o tigaretá din tabachera de aur şi o aprinse. 

— Cine ştie, poate că în curând voi deveni un cetăţean 
onorabil, Binger, - zise el, râzând. 

— Vă doresc din toată inima, domnule. În fiecare zi mă 
rog lui Dumnezeu pentru asta - zise grav omul. Nu-i o 
meserie frumoasă. Lipsiţi nopţi întregi de acasă. Asta 
vatămă sănătatea! Şi ca bătrân militar ce sunt, vă pot 
spune: tot cinstea e politica cea mai bună. 

— De asta nici nu mă îndoiesc. Dar acum ascultă, te rog. 
Automobilul meu trebuie să mă aştepte la colţul străzii 
Albemarle, la ora două noaptea. Plouă uşor, capota să fie 
ridicată. Dumneata vei rămâne în apropiere, dar când o să 
mă întorc să nu te apropii decât la vreo douăzeci de paşi de 
maşină. La spate, aşează-i un număr din Oxford. Numărul 
din Sussex îl pui sub bancă. Pregăteşte un termos cu cafea 
şi câteva felii de pâine cu unt. Asta-i tot ce voiam să-ți 


1 Oberliht s.n. Portiune din partea de sus a unei ferestre sau a unei uşi, 
care are deschidere separată. [< germ. Oberlicht < ober - de sus, Licht 
- lumină]. 

spun. 

Binger dădu perdeaua la o parte. Încercă sá exprime 
ceea ce dorea si simtea totusi cá prin asta sávársea un 
pácat. 

— Noroc bun, domnule! zise cu glas înăbuşit. 

— Numai de-ar fi cu totul sinceră urarea dumitale Binger! 
răspunse Morlake, sculându-se din jilţ. 

Luă apoi mantaua neagră, lungă, de pe divan şi băgă 
pistolul şi sculele în buzunar. 

La Banca de depozite din Burlington Street, paznicul avea 
un scaun, pe care se putea odihni din când în când în 
timpul serviciului. Scaunul n-avea decât un singur picior, la 
mijloc, şi se răsturna de câte ori paznicul atipea şi nu-l mai 
putea ţine în echilibru. Dar, din fire, toţi oamenii sunt 
ingeniosi şi în cursul anilor, omul descoperise că se putea 
odihni foarte bine, dacă îşi rezemă scaunul şi spatele de 
perete şi îşi ţinea coatele pe genunchi. Odihna asta era 
aidoma cu somnul... 

— Îmi pare foarte rău - zise un glas, încet şi politicos. 

Paznicul tresări deodată, sări în picioare şi întinse mâna 
spre revolverul, pe care îl ştia alături pe un raft. 

— Revolverul dumitale a intrat de mult în buzunarul meu 
şi firele soneriei de alarmă sunt tăiate - zise omul în negru, 
iar ochii, care priveau prin găurile mari ale mástii negre, 
sclipeau veseli. Dar acum haide! 

Paznicul uluit, care căuta în zadar, scuze pentru că 
adormise în timpul serviciului său, plin de răspundere, se 
supuse numaidecât. 

Tezaurul Băncii de depozite se afla în subsol. Pentru 
paznic era acolo o încăpere mică din beton armat, cu o 
sobă electrică şi o másutá, prinsă de perete cu balamale. 
Mai era şi un safe mic. 


— Intră acolo! - porunci Masca Neagră. Întoarce faţa la 
perete şi poartă-te cumsecade ca să nu fiu silit să-mi încarc 
sufletul cu o crimă. 

Paznicul fu ascultător. Auzi descuindu-se o broască şi 
zánganit de chei. In safe-ul acesta erau păstrate toate 
cheile tezaurului. In împrejurări normale, numai directorul 
băncii ori secretarul său îl puteau deschide. Dar pentru 
Masca Neagră părea a nu exista nici o piedică, deoarece 
deschise safe-ul şi fără ajutorul acestor domni. 

Pe urmă, paznicul auzi cum fu închisă uşa cabinei şi cum 
cheia fu întoarsă în broască. In tăcerea adâncă ce domni 
după aceea, doar ventilatorul de deasupra capului său 
zbârnâia. Nu trecură nici zece minute şi spărgătorul se 
înapoie, puse cheile la loc şi încuie safe-ul cu grijă. 

— Am isprăvit - zise. N-am luat mult, numai cât trebuie 
ca să fac o călătorie de plăcere şi să-mi cumpăr un 
automobil nou. Ce vrei, viaţa e scumpă astăzi şi sunt 
cheltuieli multe! 

— Îmi voi pierde serviciul - se văită paznicul, cu lacrimi în 
ochi. 

— Depinde de ceea ce vei spune domnilor de la poliţie. 

Spărgătorul stătea afară, în culoar şi se juca amenintátor 
cu revolverul. 

— N-ai decât să povestesti că te-am narcotizat, precum a 
făcut-o colegul dumitale de la Home-Counties-Bank. Poate 
că te vor crede... 

— Şi ce ai făcut dumneata cu camaradul meu din 
vestibul? 

— Pe acesta l-am narcotizat într-adevăr, printr-o metodă, 
ce n-o cunosc decât eu. 

Masca Neagră trânti uşa şi paznicul, auzi cum întorcea iar 
cheia în broască. Dar i se păru că o întoarce de două ori. 

Când apăsă pe clantá, uşa se deschise numaidecát, dovadă 
că de astă dată spărgătorul se prefăcuse numai c-o încuie. 
Între timp Masca Neagră dispăruse. 

După alarma dată poliţiei sosiră trei detectivi de la 
Scotland Yard la banca din Burlington Street. In vestibul, îl 
găsiră pe paznicul narcotizat, care îşi veni anevoie în fire. In 
schimb, celălalt fu cu atât mai vioi şi mai vorbáret. 

— Ei, lasă-ne odată în pace cu poveştile dumitale de 
narcotizare, - zise Wall, comisarul de poliţie, supărat. Omul 
din vestibul se poate scuza cu asta, dar dumneata ai dormit 
pur şi simplu în timpul serviciului, iar când Masca Neagră a 
îndreptat ţeava revolverului împotriva dumitale, te-ai purtat 
ca un fricos! Poţi să-mi cánti ce vrei, dar aşa a fost! 

Paznicul din vestibul nu fu în stare să dea nici un fel de 
lămuriri. Şezuse în cabina sa şi băuse o ceaşcă de cafea. De 
altceva nu-şi mai amintea. 

— Păstrează ceaşca cafea, ca restul să poată fi examinat 
chimic - zise comisarul. Spărgătorul trebuie să se fi aflat de 
câtva timp în clădire. După ce-a narcotizat pe paznicul din 
vestibul, totul a mers foarte uşor. 

În zori de zi veni secretarul băncii şi cercetă tezaurul cu 
de-a amănuntul, împreună cu detectivii de la Scotland Yard. 

Numai un singur depozit fusese deschis, şi anume cel 
înregistrat pe numele lui Ralf Hamon. Safe-ul acestuia era 
complet golit. 

CAPITOLUL II 


Doamna de la Creith 


Stephens, servitorul de la Creith House, citi în ziarul de 
dimineaţă despre spargerea din noaptea aceea, şi fiind o 
fire comunicativă, povesti ştirea numaidecât stăpânului 
său, pe când îi servea cafeaua cu lapte. Dacă ar fi istorisit 
aceeaşi întâmplare musafirului, care se afla şi el în casă, ar 
fi produs o senzaţie mai mare. Dar din mai multe motive, 
servitorul nu-l putea suferi pe Mr. Ralf Hamon. 

La cele dintâi vizite, Mr. Hamon se purtase foarte 
cuviincios faţă de lordul Creith şi fusese cât se poate de 
modest în prezenţa tinerei lady. Se vedea că musafirul îşi 
dădea cea mai mare osteneală, să placă fiicei lordului. Dar 
sfortárile sale de a se pune bine cu cei ce locuiau la Creith 
House nu priveau şi pe servitori. Bacşişurile îi erau foarte 
mici. Uneori, chiar, Mr. Hamon nu da nimic. De altfel 
Stephens şi ceilalţi nici nu se aşteptaseră la altceva, căci 
şoferul domnului Hamon le şi povestise despre zgârcenia 
stăpânului său. 

Cu timpul însă purtarea financiarului faţă de familia 
lordului se schimbase simţitor, iar Stephens era foarte 
supărat pe el din această pricină. Ori de câte ori servitorul 
se gândea la asta, faţa lui bună şi zâmbitoare se posomora. 

Altădată Hamon dăduse moşierului de la Creith titlul de 
„Mylord”, iar fiicei lordului nu îndrăznea să-i spună altfel 
decât „Lady Carston”. Acum însă financiarul nu mai spunea 
decât „dragă Creith” şi „dragă domnişoară”, si asta, - asa i 

se párea cel putin lui Stephens - cu o nuantá de disperare 
în glas. 

Stephens sta la fereastra mare a sălii de banchete şi 
privirea îi lunecă peste pajiştea verde spre râul care la nord 
forma hotarul proprietăţii. 

Era o dimineaţă minunată de început de toamnă. Copacii 
aveau încă frunzişul des şi numai ici, colo frunzele se 
colorau galben şi roşu. Mai ales grupurile de copaci de pe 
No Man's Hill străluceau în culori frumoase. Tăcerea 
dimineţii nu fu întreruptă decât de fâlfâirea aripilor unui 
fazan, care zbură dintr-un copac, spre a se lăsa pe pământ. 

— Bună dimineaţa, Stephens! 

Servitorul se întoarse şi se simţea vinovat căci era glasul 
omului, despre care nu prea avusese gânduri măgulitoare. 

Ralf Hamon intrase fără zgomot în sala de banchete. 
Stephens îi dădea patruzeci şi cinci de ani, dar nu uita să 
ţină seamă si de chelia, care îl făcea pe Mr. Hamon ceva 
mai bătrân de cum era. Fruntea înaltă, pleşuvă, ochii negri, 
înfundaţi în orbite, liniile aspre ale gurii - puţin frumoasă - 
arătau că financiarul era deştept şi îndemânatic. Chelia mai 
era accentuată prin faptul că deasupra frunţii rămăseseră 
câteva suvite de păr lânos. 

Capul pleşuv al lui Hamon fu şi mai vizibil când acesta se 
aplecă spre a ridica un ac cu gămălie de pe parchet. 

— Asta se cheamă noroc - zise Hamon, băgând acul sub 
reverul jachetei sale elegante. Mai bine nici nu poţi să 
începi ziua, decât găsind ceva, ce se poate întrebuința. 

— Nu, domnule. 

Stephens era cât pe ce să spună că acul cu gămălie 
aparţinea de fapt altcuiva, dar îşi tinu totuşi gura. 

— Masca Neagră a mai săvârşit o spargere, noaptea 
trecută - zise el, după o clipă de tăcere. 

Hamon se încruntă şi îi luă repede ziarul din mină. 

— O spargere?... Unde? 

După ce financiarul citi articolul din ziar, faţa i se 
întunecă şi mai mult. 

— De astădată a jefuit banca din Burlington Street - îşi 
zise el. Aş vrea numai să ştiu... 

Privi la Stephens. 

— Ciudat... Lordul Creith a coborât? - întrebă el apoi. 

— Nu, domnule. 

— Dar Lady Joan? 

— Lady Carston se află în parc. A ieşit călare, acum un 
ceas. 

— Aşa? 

Mr. Hamon făcu mutră nemulțumită, lăsând ziarul jos. În 
ajun, o rugase pe Joan să facă o plimbare călare cu dânsul, 
dar fiica lordului refuzase, spunând că Toby, calul ei favorit 
ar şchiopăta. Stephens nu ghicea gândurile, dar îşi aminti 
anumite instrucţiuni ce le primise. 

— Lady Joan nu credea că va putea să iasă călare, dar 
calului îi era mai bine azi dimineaţă. 

— Aşa? - zise Mr. Hamon din nou. 

Scoase din buzunar ţeava de pană ce-i slujea de obicei ca 
scobitoare, şi începu să se joace cu ea. 

— Lady Joan mi-a zis că ar fi invitat pe cineva să şadă în 
una din cásutele de pe moşie... De fapt nu mi-a spus-o mie, 
ci am auzit numai cum pomenea despre asta faţă de tatăl 
său. Ai putea să-mi spui, cine e persoana aceea? 

— Din păcate nu. Cred că e o doamnă cu fiica sa... Lady 
Joan a făcut cunoştinţa doamnei la Londra şi a poftit-o să-şi 
facă vilegiatura aici. 

Mr. Hamon zâmbi batjocoritor. 

— Face pe filantroapa, se vede! 

Stephens nu-si putu lámuri purtarea financiarului, care cu 
un an mai înainte, se târâse înaintea stăpânei sale, iar 
acum vorbea despre dânsa cu un ton de dispreţ. 

Hamon străbătu încet holul şi ieşi în parc. Lady Joan nu se 
zărea nicăieri, iar financiarul nu se înşela când presupuse 
că în zadar l-ar întreba pe Stephens pe ce drum apucase 
stăpână-sa. Ştia bine că slugile nu-l puteau suferi şi că 
Stephens i-ar da dinadins un răspuns greşit, ori s-ar preface 
că nu ştie. 

El nu izbuti să dea de urma tinerei fete, aceasta, în 
schimb, îl zărea bine de la No Man's Hill, un deal din 
apropiere. 

Costumul ei negru de călărie se desprindea de pe verdele 
copacilor şi al pajiştilor. Călărea pe un roib bătrân şi privea 
îngândurată la casele ce începuseră să cadă în ruină. Faţa 
ei avea o expresie de îngrijorare, iar ochii verzi păreau 
împăienjeniţi. Statura distinsă, zveltá, semăna cu a unui 
efeb. Privirea îi era atintitá la bărbatul corpolent, care 
tocmai voia să se înapoieze în casă. Când îl văzu dispărând, 
un zâmbet uşor i se schiţă în jurul buzelor roşii. 

— Hai, Toby! 

Joan lovi gâtul calului său cu frâul si peste câteva clipe 
ajunse în vârful dealului. 

De veacuri, două neamuri vecine îşi contestau unul altuia 
drepturile asupra lui No Man's Hill, şi după procese lungi, 
purtate pentru dobândirea dealului, amândouă sărăciră. 
Oare şi noul proprietar de la Wold House avea să ducă lupta 
mai departe? Joan se gândi la asta, dar omul i se păru prea 
rezonabil pentru a se aventura. In cei doi ani de când 
poseda mosia, Mr. Morlake nu intentase nici un proces 
vecinilor săi, deşi după acte, avea fără îndoială un drept 
asupra lui No Man's Hill. 

Deodatá, ea descálecá si-si lásá roibul sá pascá. Urcá pe 
jos páná la culmea dealului. Cánd ajunse acolo, se uitá 
masinal la ceasul ei brátará. Era opt fix. Privirea urmări apoi 
drumul lat care trecea pe lângă deal. 

N-ar fi avut nevoie să se uite la ceas, căci omul pe care îl 
căuta cu privirea, ieşea zi de zi, lună de lună, la aceeaşi oră 
călare din tufiş. Era înalt, zvelt, îşi mâna calul cu uşurinţă şi 
îşi fuma pipa tot timpul cât se plimba. 

Joana scoase ocheanul din tocul de piele şi îl potrivi 
pentru ochii săi. Curiozitatea îi era într-adevăr de neiertat şi 
îşi mărturisi singură greşeala, fără şovăială. Da, era el: 
făptura înaltă, musculoasă, chipul frumos cu părul uşor 
încărunţit la tâmple. Purta, ca întotdeauna, un sweater? de 
lână, cu gulerul deschis. Il cunoştea atât de bine, încât l-ar 
fi putut desena, ceea ce şi făcuse în repetate rânduri. 

— Joan Carston - îşi zise ea - eşti de-a dreptul neruşinată! 
Omul acesta înseamnă oare ceva pentru tine? Nu! Dar de 
ce-l vezi mereu într-o aureolă romantică? Şi oare numai 
simpla curiozitate şi dorul de aventuri misterioase, te mână 
în fiecare dimineaţă încoace, ca să observi pe acest 
gentleman care nu bănuieşte nimic? Cum, nu ţi-e ruşine? Ei 
iată, nu! 

Omul, care nu bănuia nimic de monologul Joanei, care-l 
luase drept subiect, înaintase şi se afla acum în faţa fetei. 
Tinea într-o mână o cravaşă subţire, mlădioasă, cu care 
mângâia distrat coama calului său. Nu se uita nici în 
dreapta şi nici în stânga. Fata în schimb îl urmări cu 
privirea, până ce nu-l mai zări. 

Mr. James Lexington Morlake era o taină pentru locuitorii 
întregului ţinut, cum şi pentru el însuşi. Nu se ştia nimic 
precis despre dânsul, dar pe cât se părea era foarte bogat. 


? Pulover simplu, mulat pe corp, din jerse de lână de diferite culori. 

Prieteni nu avea totusi deloc. Dupá stabilirea lui la Wold 
House, preotul satului venise să-l vadă şi îl rugase sá 
dăruiască ceva pentru scopuri de binefacere. Suma ce-o 
primi întrecu cu mult aşteptările Sfinţiei Sale. Morlake 
refuză însă toate invitatiile care l-ar fi pus în contact cu 
vecinii săi. Nu făcu şi nu primi vizite. Unii, mai curioşi, 
căutară să culeagă informaţii. Aflară de la servitori, că 
stăpânul lor ducea o viaţă ciudată, neregulată şi fără ţintă, 
căci nimeni nu putea şti cu siguranţă dacă el stă la Wold 
House ori la Londra. Nu comunica nici slugilor sale intenţiile 
lui pentru a doua zi şi cu atât mai puţin pentru săptămâna 
viitoare. 

Joan Carston încălecă din nou pe roibul ei şi cobori dealul, 
îndreptându-se spre drumul pe care îl apucase adineauri 
James Morlake. Când ajunse la locul unde drumul se 
bifurca, Joan privi la timp spre stânga, aşa că apucă să vadă 
pălăria lui mare, neagră, dispărând după, povârnişul care 
ducea la râu. 

— Sunt dată dracului şi-mi fac de cap! - zise ea în 
urechile răsfrânte ale calului. N-am rezerva necesară şi nici 
un pic de mândrie, Toby. Aş da două lire sterline - toţi banii 
ce-i am - ca să pot vorbi cu el măcar o dată. Pe urmă o să- 
mi pierd iluziile desigur. 

Ea străbătu în galop cât îi mai rămăsese din drum şi intră 
pe poarta dărăpănată. Acolo, tocmai unde şoseaua atingea 
parcul tatălui ei, se afla o căsuţă modestă, de lemn. In 
grădină sta o doamnă şi îi făcu semn cu mâna, când o zări. 
Doamna avea vreo patruzeci de ani şi arăta încă foarte 
bine, cu toată îmbrăcămintea ei sărăcăcioasă. 

— Bună dimineaţa, Lady Joana! Sosii aici aseară. Ai 
pregătit totul admirabil. E foarte drăguţ din partea dumitale 
că ţi-ai dat atâta osteneală pentru mine. 

— Îmi pare bine cá-ti place - zise Joan care sărise repede 
de pe cal. Ce face pacientul dumitale, pe care-l îngrijeşti, 
Mrs. Cornford? 

Doamna zámbi. 

— Nu ştiu nici eu. Soseşte de-abia diseară. Sper că nu te 
supără că mai aduc pe cineva? 

— Nu, deloc - zise Joan clătinând capul. N-ai vrea să stai 
mereu aici? Tatăl meu ti-ar da desigur voie. Dar cine e 
domnul acela suferind? 

—E un tânăr dintr-o familie distinsă. Din păcate e 
alcoolic, dar sper că s-a vindecat acum, în urma unui 
tratament special. 

— Alcoolic! - strigă Joan uluită. 

— Am încercat să-l vindec de această patimă nenorocită 
şi sper să-l fi lecuit pentru totdeauna. E tragic, să vezi atâţia 
oameni tineri şi sănătoşi prăpădindu-se din cauza betiei. 
Dar n-ai într-adevăr nimic împotrivă ca pacientul meu să 
rămână aici? 

— Nu, deloc - răspunse Joan râzând. 

Mrs. Cornford o privi cu admiraţie. 

— Eşti foarte bine în costumul ăsta de călărie. 

— Pol îmbrăca ce vreau - zise Joan liniştită - mă prinde 
orice. Ar fi o falsă modestie să nu recunosc că sunt 
frumoasă. Dar asta nu-i meritul meu, întocmai cum e al 
dumitale. O să dejunez însă, aici, cu dumneata. De fapt, 
sunt aşteptată la Creith - urmă Joan, când îşi ungea cu 
marmeladă un corn. Sigur e că musafirul nostru má 
aşteaptă. Tatăl meu desigur nu se prea gândeşte dacă o să 
mă întorc. Aşteaptă numai să se întâmple o minune şi să-i 
cadă fără nici o sfortare din partea sa, un milion în palmă. 
Visul ăsta i s-a împlinit acum, cel puţin în parte. 

Mrs. Cornford o privi mirată. 

— Nu suntem bogati - adáugá Joan - facem parte din 
nobilimea scápátatá. Dacă as fi un bărbat, aş pleca în 
America şi m-aş căsători acolo cu o fată bogată, pentru a 
trăi ca vai de lume, până ce-aş divorța iarăşi de ea. Dar 
deoarece sunt fată, trebuie să rămân în ţară şi să aştept pe 
milionarul englez, care nu va veni niciodată - şi e poate mai 
bine aşa. 

— Dar... - începu Mrs. Cornford. 

— Conacul... moşiile şi casa noastră din Londra au, sau 
aveau cel puţin până săptămâna trecută, sarcini enorme. 
Suntem cea mai săracă familie din această regiune. 

Mărturisirea sinceră a Joanei o miră pe Mrs. Cornford. 

— Îmi pare foarte rău - zise ea. Trebuie să fie grozav 
pentru dumneata. 

— O, nu-mi pasă prea mult. De altfel, toţi sunt săraci pe 
aici, toţi afară de misteriosul M. Morlake, pe care lumea îl 
crede milionar. Dar se bucură probabil de reputaţia asta 
numai fiindcă nu vorbeşte cu noi. Când ne aflăm în vizită 
unul la altul, ori la petreceri, ne întreţinem despre datorii 
ipotecare, dobânzi, preţul cerealelor şi febra aftoasă, dar de 
cele mai multe ori subiectul conversatiei îl formează 
paguba enormă ce o vor suferi națiunea si tara, dacă 
nobilimea de la ţară, care nu se pricepe în afaceri, va fi 
odată înlocuită prin burghezia democratică, aflată în vădită 
ascensiune. 

Mrs. Cornford tăcu şi privi doar cu tristeţe la chipul 
frumos al Joanei. N-o cunoştea decât de un an încoace. Un 
anunţ, apărut într-un ziar şi în care Mrs. Cornford ruga să i 
se dea lucruri de cusut, o dusese pe Joan la locuinţa mică şi 
strâmtă din mahala, unde doamna îşi câştiga pâinea, 
pentru dânsa şi fetiţa ei, cu îndemânare şi hărnicie. 

— Nu e uşor să fii săracă - zise ea liniştit. 

Joan se uitá la ea. 

— Şi dumneata ai fost altă dată bogată - zise ea, cu un 
aer grav... Asta am ghicit-o numaidecât. Trebuie să-mi 
povesteşti într-o zi totul... Adică nu, n-aş vrea să te chinui. 
Amintirea zilelor mai bune îţi va pricinui suferinţe... Da, e 
grozav să fii săracă. Şi mai grozav însă e să fii bogată... pe 
un timp nedeterminat... Spune-mi, te rog, îl cunoşti pe Mr. 
Morlake? 

Mrs. Cornford zâmbi. 

— Bogătaşul acesta pare să fie un fel de curiozitate 
locală. Fata din sat, pe care-ai avut bunătatea să mi-o 
trimiti, ca să-mi deretice prin casă, mi-a povestit o mulţime 
de lucruri despre dânsul. Este un prieten al familiei 
dumitale? 

— Mr. Morlake nu-i prieten cu nimeni. Dimpotrivă, e atât 
de inaccesibil, încât trebuie să fie bogat. Am gândit odată, 
că ar putea să devină cavalerul meu. 

La aceste cuvinte, Joan oftă adânc. 

— Nu ştiu dacă vorbeşti serios şi dacă îţi pare rău într- 
adevăr - zise Mrs. Cornford, zâmbind. Pe semne că 
glumeşti. 

Dar în zadar privi la vizitatoarea sa, căci pe chipul fetei 
nu se putea citi nimic din ceea ce se petrecea în sufletul ei. 

— Ce ai spune dacă ai afla că şi eu am trecut prin multe 
încercări?... Sunt bătrână... Am douăzeci şi trei de ani. 

— Pari mult mai tânără. 

— Poate că am şi eu o taină grozavă. 

— Asta, zău că nu-mi vine să cred - răspunse Mrs. 
Cornford clătinând, neîncrezătoare capul. 

Joan oftă din nou. 

— Má voi înapoia acuma la grijile şi necazurile mele. 

Cu aceste cuvinte, Joan îşi luă rămas bun. 

„Grijile şi necazurile” se plimbau în clipa aceea tocmai pe 
aleea lungă de nuci. 

— Mă bucur foarte mult că te-ai înapoiat - zise Hamon cu 
o cordialitate deplasată, când dădu ochii cu Joan. Mi-a fost 
dor de dumneata. 

Joan Carston ar fi dorit să mai fi stat un ceas, două la Mrs. 
Cornford şi să nu se fi întors. 


CAPITOLUL III 


Stăpânul de la Creith 


Ferdinand Carston, al nouălea conte de Creith, era un om 
zvelt, cam încăpățânat şi sucit, care de fapt nu avea decât 
o singură dorinţă şi încă de ordin negativ: nu voia să fie 
deranjat sub nici un cuvânt. Încercase în cursul întregii sale 
vieţi, să ocolească neplăcerile pe cât se poate; asta, îi 
făcuse mult rău şi-i adusese pagube mari. Actele sale de 
proprietate se aflau în mâinile mai multor creditori, iar 
datoriile ipotecare de pe proprietăţile sale erau înscrise în 
registrele mai multor bănci. Lordului nu-i plăcea să fie 
deranjat de către avocaţii, administratorii şi arendasii săi. 
Nu aveau voie să-i bată capul cu alegerea oamenilor aşa că 
lordul abia-i cunoştea şi foarte puţini dintre ei aveau grijă 
să-i trimită socoteli exacte. Din când în când el îşi propunea 
să scape de datorii prin fel de fel de speculaţii; cum însă nu 
se sinchisea de bilanturi şi dări de seamă si nu se informa 
mai înainte dacă afacerile la care vroia să participe erau 

într-adevăr serioase, speculaţiile acestea îl ruinaserá şi mai 
mult. Nu-i rămânea decât să se adreseze din nou micilor 
cámátari din Sackwille şi Jermin Street. 

latá insá cá lordul Creith fácu cunostinta unui financiar 
foarte amabil, care porni să-l scape de datorii, satisfăcând 
atât pretenţiile băncilor, cât şi mai ales pe ale Shylockilor 
supărători. Lordul Creith îi purta recunoştinţă şi era foarte 
mulţumit. Vându financiarului drepturile sale la succesiunea 
bunurilor aflate în proprietatea familiei Creith, eliberându- 
se dintr-o dată nu numai de toate datoriile şi obligaţiile 
sale, ci dispunând si de o frumusicá sumă de bani. 

El se afla în bibliotecă şi parcurgea cu cel mai mare 
interes catalogul de licitaţie al firmei Tattarsall, pentru cai şi 
echipament de călărie, când musafirul intră deodată în 
odaie fără să fi fost anunţat. 

— Hello Hamon! - zise lordul Creith, nu tocmai încântat. 
Ai dejunat? 

— Joan nu-i acasă, - zise Hamon, scurt. 

— A dejunat în altă parte? - întrebă lordul şi se uită pe 
deasupra ochelarilor săi la Hamon. 

Acesta îşi luă un scaun şi se aşeză la birou, în faţa 
lordului. 

— V-aţi gândit vreodată la ce se va întâmpla după 
moartea dumneavoastră? întrebă el. 

Lordul Creith îl privi mirat. 

— Oh! la asta nu m-am gândit, Hamon. Cu siguranţă că 
nu! M-am dus întotdeauna regulat la biserică, deşi pomenile 
bisericeşti sunt destul de plicticoase, totuşi nu ştiu, dar îmi 
închipui că porţile raiului nu-mi vor fi închise... 

— Nu-i vorba de asta. Întreb ce-o să se facă atunci familia 
dumneavoastră? 

— Titlul îl moşteneşte Joan. După statutele familiei 

noastre si o femeie are dreptul la succesiune - zise lordul 
vădit supărat şi rozând capătul tocului său. Dar de ce-mi 
baţi capul cu asemenea amănunte, dragul meu? Dacă Joan 
vrea să păstreze moşiile şi conacul, atunci ar trebui să se 
căsătorească cu dumneata. N-aş avea nimic împotrivă. În 
familia noastră au fost oameni ciudati. Strábunica mea a 
avut chiar un picior de lemn. 

Mr. Ralf Hamon trecu peste jignirea ascunsă în vorbele 
lordului. Prefera să nu discute însuşirile mai puţin bune ale 
strămoşilor gazdei sale. 

— Chiar dacă Joan nu are de gând să se căsătorească cu 
mine, dumneavoastră puteţi s-o îndemnați? 

Lordul Creith îşi scoase tacticos ochelarii. 

— Crezi că fiica mea primeşte îndemnurile mele? Te înşeli 
dragul meu! Joana nu-mi primeşte sfaturile, ba, dimpotrivă, 
e dispusă să facă întocmai contrariul de ceea ce îi cer eu. 
Trebuie de altfel să recunosc că nu sunt un sfătuitor bun. 
Să facă ce-o vrea! Mama ei, răposata, era întocmai ca 
dânsa. Dar de ce mă mai pisezi cu toate astea! 

— Să presupunem că Joan refuză categoric propunerea 
mea de căsătorie - zise Hamon, stăruind să lămurească 
odată pentru totdeauna această chestiune. 

Lordul Creith zâmbi mândru şi mulţumit. 

— Păi, dragul meu, ce vrei să-ţi fac atunci! 

Hamon îşi luă o ţigară de foi şi rupse cu dinţii unul din 
capete. 

— Trebuie sá vă folosiţi de toată autoritatea de care vá 
bucurati pe lângă ea! - zise el indárjit. Vorbiti cu dânsa. 

Lordul se rezemá de speteaza jiltului său. 

— Bine, voi vorbi cu ea - strigă el, pentru a isprăvi odată. 
Dar uitasem să-ţi spun că nu poţi avea moşia pe care o 
doreşti. Am răsfoit actele şi am văzut că proprietatea aceea 

fusese amanetatá Băncii Midland, care a scos-o în vânzare 
acum o lună. Mosia a fost cumpărată de un om ciudat, Mr. 
Morlake. Aş vrea numai să ştiu, ce-i trebuie... 

— Morlake! 

Creith privi mirat la Hamon. Faţa şi aşa destul de ursuză 
a financiarului devenise şi mai posomorâtă. 

— Morlake?.. Nu cumva... James Lexington Morlake? 
Trăieşte el pe-aici, pe-aproape? El e oare americanul pe 
care l-aţi pomenit deunăzi? 

Vorbea repede şi fără să aştepte răspunsul. Lordul Creith 
închise obosit ochii. 

— Nu ştiu cine e... Am pomenit numai asa, în treacăt de 
el. Dar ce ai, Hamon? 

— Nimic - răspunse celălalt pe un ton grosolan şi părăsi 
odaia. 

Joan se afla acum sus, în iatac şi servitoarea veni s-o 
cheme. Merse numaidecát la tatăl ei, care se adâncise din 
nou în citirea catalogului. 

— Joan, doream să-ţi vorbesc... despre ce anume? Oh!... 
Da... asta-i... Fii, te rog, cât se poate de drăguță cu Hamon. 

— S-a plâns el de purtarea mea? 

— Nicidecum! Mi-a vorbit numai din nou despre intenţia 
lui de a se căsători cu tine. Nu ştiu cum priveşti chestiunea 
asta. 

— Să ţi-o spun? - întrebă ea. 

Dar lordul clătină energic capul. 

— Scuteşte-mă, te rog, mai ales dacă e vorba de vreo 
explicaţie mai lungă... Ştii doar cum stau lucrurile... l-am 
vândut tot conacul, moşiile şi casa noastră din Londra. 

— Toate le-ai vândut lui Hamon? 

— Da, absolut toate. Dacă nu te căsătoreşti cu el nu vei 
avea, după moartea mea, decât puţinii bani ce ţi-i voi putea 

lăsa. lartá-má cá-ti vorbesc, asa, fără înconjur! 

— Mi-am închipuit că lucrurile stau astfel. 

— Vei mosteni, ce-i drept, odată averea lăsată de bunica 
ta... când vei împlini douăzeci şi patru de ani. Din fericire n- 
am putut să mă ating de această moştenire, deşi am 
încercat de mai multe ori, în strâmtoarea în care mă aflam. 
Dar notarii sunt straşnic de încăpăţânaţi. 

Lordul chibzui o vreme. 

— Ei, ce gândeşti acum despre o căsătorie cu acest 
Hamon? 

Joana zâmbi doar. 

— Ştiam eu că nu-l poţi suferi - zise lordul cu vădită 
satisfacţie. Asta a fost tot ce am vrut să discut cu tine... Dar 
spune-mi, îl cunoşti pe acest Morlake? 

Dacă tatăl Joanei s-ar fi uitat la ea, ar fi fost desigur uimit 
s-o vadă roşindu-se. Dar lordul era din nou ocupat cu 
catalogul. 

— Am pomenit numele lui faţă de Hamon si de când sunt 
n-am văzut pe cineva atât de tulburat ca musafirul nostru, 
auzindu-i numele. Cine-i de fapt Morlake? 

— Un om - răspunse Joan hotărât. 

— Ştii că e interesant - mormăi lordul Creith, întorcând 
încă o filă. 

CAPITOLUL IV 


O ofertá pentru Wold House 


James Morlake sedea la umbra cedrului mare, care se 
află tocmai la mijloc între locuinţa lui şi malul râului. Un 
cátelus şchiop stătea culcat la picioarele stăpânului. 
Morlake avea un ziar în mână, dar nu citea. Privirea îi 
rătăcea peste întinderea apei. Deodată, Morlake văzu apa 
limpede ca cristalul sclipind, ca şi cum un peşte mare avea 
să sară din valuri. Apoi auzi un zgomot, se întoarse şi văzu 
un om stând la marginea drumului şi privind la el. 

O clipă, Morlake se uită într-acolo, apoi contemplă din 
nou râul, care curgea liniştit la o mică depărtare. 

Hamon veni încet spre el. 

— E mult de când te-am văzut ultima oară - zise el. Nu 
ştiam că locuieşti aici în apropiere. 

Jim Morlake se uită la el şi căscă. 

— Ar fi trebuit să-ţi trimit o invitaţie - zise el plictisit. 
Vreau să dau recepții în cinstea dumitale. Dacă ştiam că vii 
azi dimineaţă, chemam lăutarii din sat şi scoteam câteva 
steaguri afară. 

— AŞ vrea să cumpăr casa asta de la dumneata, Morlake 
- spuse el. 

— Mr. Morlake - îl îndreptă Jim. Să nu uităm niciodată că 
suntem gentlemeni. 

— AŞ vrea deci să cumpăr casa de la dumneata - stărui 
Hamon. Sunt gata să uit tot ce-ai făcut împotriva mea şi 
toate vorbele rele - ştii ce vreau să spun - dar numai cu 

condiţia ca în termen de o săptămână, sá părăseşti tara 
asta. 

Morlake râse încet, iar Hamon, care nu-l văzuse niciodată 
râzând, îl privi mirat, atât de schimbat era la faţă. 

— Zău, mă faci să râd, - zise Jim. S-ar părea că ai căzut 
din lună după o foarte lungă absenţă, atât de ciudat e felul 
cum te ocupi deodată de persoana mea... Până una alta, ştii 
că începi să devii prea corpolent? Şi pungile astea groase 
sub ochi nu te înfrumuseţează deloc! Ar trebui să te duci la 
un medic, specialist în întinerire. 

Hamon se aplecă spre el. 

— Dacă aş povesti vecinilor dumitale cine eşti? - întrebă 
încet. Sau, dacă m-aş duce la poliţie şi aş spune că Mr. 
Morlake nu-i decât... un bandit american primejdios? 

— Nu-i chiar aşa grozav de primejdios - murmură 
Morlake, privind vesel la Hamon. 

— Sau dacă as înştiinţa poliţia, că te-am prins odată, pe 
când jefuiai Banca Presscott, şi că după aceea m-ai 
denunţat pe mine şi ai încercat să mă şantajezi? 

Morlake nu-l slăbi o clipă din ochi. 

— În timpul din urmă - urmă Hamon - s-au comis o 
mulţime de spargeri şi toate de un acelaşi răufăcător, numit 
„Masca Neagră”. Ai auzit şi dumneata de acest bandit? 

Morlake zâmbi. 

— Nu obişnuiesc să citesc ziarele. Se scriu acolo prea 
multe lucruri ce nu se potrivesc unuia ca mine care stă la 
ţară. 

— Care stă la ţară, ha-ha-ha! 

Acum îi veni lui Hamon să râdă. Scoase din buzunar un 
portofel de piele din care luă un pachet de bancnote. 

— Poftim banii de drum, zise el, întinzând lui Morlake 
pachetul. Pentru casă şi domeniu îţi voi face mâine o ofertă. 

Pretul dumitale... 

— O sutá de mii de lire sterline. As primi suma derizorie 
pe care mi-o dai drept acont, dacá n-as sti cá ai notat 
numărul fiecărui bilet în parte şi că un detectiv aşteaptă să 
mă aresteze, când voi băga banii în buzunar. Preţul meu e o 
sută de mii de lire sterline, Hamon. Plăteşte-l cum vreau să 
fie plătit şi te las în pace! Această sută de mii de lire 
sterline o plăteşti pentru o lună de răgaz. 

Spunând asta el zvárli banii pe iarbă. 

— O lună... ce vrei să zici cu asta? 

Din nou Morlake îl fixă cu privirea-i liniştită. 

— Vreau să zic timpul cât trebuie să treacă în ţara asta 
între sentinţă şi execuţie! 


CAPITOLUL V 


Maimuta şi curmala 


Ralf Hamon sări în sus, ca muşcat de un şarpe. Faţa îi 
zvâcnea şi financiarul îşi muşcă buzele groase şi palide. 

— Eşti un mincinos!... Un afurisit de bandit american! Eu 
să fiu spânzurat? Asta ţi-o voi plăti, Morlake, cu vârf şi 
îndesat. Ştiu destul despre dumneata. 

Morlake respinse ameninţarea cu o mişcare a mâinii. 

— Nu încerca să mă sperii; nervii nu-mi mai sunt atât de 
tari ca altădată. Fii rezonabil! Spune-mi tot ce ai făcut între 
timp. După câte ştiu, ai câştigat o jumătate de milion cu 
diamantele Varoni şi încă în mod cinstit - lucrul cel mai 

ciudat în toată afacerea asta. De ce n-ai avut răbdare să 
aştepţi succesul, Hamon? Atunci n-ar trebui să tremuri 
acum pentru viaţa dumitale. Ştii oare cum prind indigenii 
maimutele? Ei bagă o prună ori o curmală într-o ţeavă cu 
gâtul îngust. Maimuta vâră mâna înăuntru, apucă fructul, 
dar nu poate să-l scoată prin gâtul îngust. Poamei nu vrea 
să-i dea drumul, dar nici îndeajuns de tare nu e, ca să 
spargă ţeava. Aşa rămâne prizonieră. Dumneata, Hamon, 
eşti tot ca o maimuţă din astea! 

Ralf Hamon izbutise între timp să-şi stăpânească furia, 
dar era încă înspăimântător de palid. 

— Nu te înţeleg - zise el. Eşti unul din prea desteptii 
aceia, cărora le place grozav să se asculte vorbind. Te-am 
prevenit. Poate că eşti ţeava care s-a sfărâmat cu acest 
prilej. 

— Da, se prea poate - zise Jim, dând din cap - dar dacă 
mă ia dracu din pricina dumitale, voi muri cel puţin pentru 
un scop bun. Deocamdată însă voi locui în Wold House şi 
mă voi bucura că persoana mea misterioasă trezeşte atâta 
interes în toată regiunea. 

— Misterul acesta voi avea eu grijă să-l lámuresc! - strigă 
Hamon, îndepărtându-se. 

Dar după câţiva paşi financiarul se mai opri o dată: 

— Îţi dau o săptămână, ca să dispari de aici! 

— Închide poarta, când ieşi - răspunse Jim fără a-şi da 
măcar osteneala să se întoarcă. 

Hamon se sui în automobilul său, pe care îl lăsase afară, 
pe şosea, şi porni, agitat şi înciudat spre Creith House. 

Dar acesta n-avea să rămână singurul incident neplăcut 
din ziua aceea. 

Hamon merse cu maşina pe şosea, până ce ajunse la 
drumul desfundat, care forma hotarul domeniului Creith. 

— Îmi aparţine! se gândi el cu adâncă satisfacţie. 

Da, ale lui erau acum ogoarele întinse, cásutele drágute 
din văi şi în care locuiau fermierii. Dar faptul că le stăpânea 
nu-i ajungea. Dânsul mai voia şi fata frumoasă şi zveltă, a 
cărei scârbă o ghicea şi al cărei dispreţ nemărturisit îl 
simţea ca nişte lovituri de bici. 

Era stăpânit de dorinţa s-o subjuge, s-o umilească şi s-o 
pedepsească pentru semetia ei. lată un sport care i-ar 
procura mai multă plăcere decât orice a râvnit în viaţa lui 
agitată de până acum. Gândurile i se înapoiară din nou la 
James Morlake. Şi „banditul american” îl tratase cu acelaşi 
dispreţ ca şi Joan Carston. 

Automobilul cotise într-o stradă laterală, când privirea lui 
Hamon căzu pe o măsuţă spoită în alb care se ridica în 
dosul unui gard de lemn drăguţ. Financiarul stopá, 
amintindu-şi că aici locuia, de scurt timp, o prietenă a 
Joanei. 

Ralf Hamon era om care ştia să tragă foloase din orice. O 
prietenă a Joanei putea doar să devie şi prietena lui. Dacă 
această femeie, care probabil nu era tocmai bogată şi 
putea pretui un ajutor bánesc, ar fi de partea lui, iată cel 
mai bun mijloc ca sá biruiască prejudecățile şi antipatia 
Joanei. 

Hamon cobori din maşină şi înaintă pe jos până la portita 
îngrăditurii. O cărare pavată cu cărămizi roşii şi mărginită 
de gherghine înalte şi mândre, ducea spre casă. Hamon 
privi în stânga şi în dreapta, dar nu zări pe nimeni. Ciocăni 
în uşă, care se deschise numaidecát, şi se află faţă în faţă 
cu o femeie subţire şi înaltă. Privirile lor se întâlniră, dar nici 
unul din ei nu rosti vreun cuvânt. Hamon boldi ochii la 
femeie, ca şi cum ea ar fi fost o arătare dintr-o altă lume. 
Incercă apoi să vorbească, dar nu-i ieşi decât doar un 

geamát din gátlej. Se întoarse brusc si părăsi grădina în 
fugă. Fruntea îi era brobonită de sudoare. De teamă, 
financiarul îşi muşca buzele, căci Eliza Cornford cunoştea o 
parte din taina pe care proprietarul de la Wold House nu 
izbutise încă s-o dezvăluie. 


CAPITOLUL VI 


Hamon povesteşte 


Lordul Creith duse mâna la gură, să ascundă un căscat. | 
s-a părut c-a tunat. Şi Joan se plictisea. Părea că cina nu se 
mai isprăvea. Cei trei oameni aproape nu vorbiseră în 
timpul mesei. O dată lordul Creith riscase observaţia, că la 
tară viaţa e foarte monotonă şi că un om ca Ralf Hamon îşi 
putea procura la oraş fel de fel de distracţii şi plăceri. Dar 
Hamon se făcuse că nu aude. 

— Desigur un tunet îndepărtat, zise lordul Creith, dar în 
octombrie furtunile sunt foarte rare. Îmi amintesc că odată, 
când eram încă un copil... 

Făcu o încercare slabă să distreze pe ceilalţi doi printr-o 
poveste, dar nu interesă pe nimeni. Lordul păru că-şi dă 
seama de asta şi nu isprăvi. Trecu însă la alt subiect şi, de 
astă dată, fără ca el să-şi dea seama, vorbele lui treziră în 
cel mai înalt grad interesul comesenilor. 

— L-am întrebat pe Stephens despre Morlake. Un om 
ciudat, într-adevăr foarte ciudat. Nimeni nu ştie lucruri 
sigure despre el. Acum trei ani a venit, de Dumnezeu ştie 

unde, a cumpărat Wold House şi s-a stabilit aici ca stăpân. 
Nu ia parte la nici o vânătoare, la nici o petrecere, refuză 
toate invitatiile ce i se trimit şi, pe cât se pare n-are nici un 
prieten, ba nici măcar un cunoscut. Un personaj cu 
adevărat ciudat! 

— Asta o pot confirma! strigă financiarul. 

Joan auzi că Mr. Hamon râdea şi îl privi mirată. 

— Îl cunoşti? întrebă ea. 

Mr. Hamon îşi luă o ţigară din cutioara de argint, ce se 
afla pe masă. 

— Da, îl cunosc destul de bine: e un criminal american. 

— Ce spui dumneata? 

Joan încercă să-şi ascundă tulburarea, dar Mr. Hamon nici 
nu păru că bagă de seamă că proprietarul de la Wold House 
se bucura aici de multă simpatie. 

— E aşa după cum v-am spus - stărui Hamon, încântat de 
a fi stârnit senzaţie. Morlake e un criminal. Cum îl cheamă 
cu adevărat, asta nu ştiu. Dar e un spărgător şi un jefuitor 
de case de bani foarte vestit şi un şantajist ordinar pe 
deasupra! 

— Dar asta ar trebui s-o ştie întâi poliţia! zise lordul 
Creith, cât se poate de uimit. 

— Desigur că ştie, dar unui om ca Morlake, cu averea lui, 
nu-i greu să închidă gura poliţiei. 

La început Joan nu fusese în stare să rostească un singur 
cuvânt. 

— De unde ştii dumneata toate astea? întrebă ea când îşi 
stăpâni în sfârşit glasul. 

Hamon dădu din umeri. 

— Acum câţiva ani am avut un conflict cu el. Morlake şi-a 
închipuit că ar fi descoperit ceva, ce i-ar da putere asupra 
mea. A încercat să mă şantajeze, fără să izbutească, şi a 

scápat numai cu greu de pedeapsa bine meritatá. Ín viitor 
însă nu va mai scăpa! Şi asta are sá se întâmple cât de 
curând! Acum îl am în mâna mea! 

Hamon deschise şi închise mâna, ca şi cum ar fi vrut să 
sugrume pe cineva. 

Joan nu ştia de ce era atât de agitată. Deşi Ralf Hamon n- 
o jignise cu nici un cuvânt, îl ura de moarte în clipa aceea şi 
îi fu nespus de greu să nu-şi arate simtámintele pe faţă. 
Tânăra fată îl ascultă cu buzele strânse, silindu-se să pară 
calmă. 

— După cum am mai spus - urmă Hamon - nu ştiu care e 
numele lui adevărat. Poliţia îl suspectează de ani de zile, 
dar n-a izbutit încă să adune material îndeajuns împotriva 
lui, ca să-l poată aresta. 

— Mă mir că n-am auzit încă vorbindu-se de asta - îl 
întrerupse lordul Creith - deşi în calitatea mea de şef al 
autorităţilor judiciare locale, ar fi trebuit să aflu şi eu ceva. 
Dimpotrivă, poliţia are o părere destul de bună despre 
vecinul nostru. 

— Nu la poliţia locală m-am gândit - îl lămuri Hamon - ci 
la domnii de la Scotland Yard. Părerea lor despre Morlake 
numai bună nu poate fi. 

— Eu una nu cred nimic din toate astea! - strigă Joan, a 
cărei indignare izbucni deodată. Povestea sună prea 
fantastică. Pe semne că ai citit nişte romane polițiste, Mr. 
Hamon, iar imaginaţia dumitale ţi-a jucat acum o festă. 

Financiarul zámbi. 

— Recunosc că cele afirmate de mine par de necrezut, 
totuşi sunt adevărate. De altfel, am vorbit azi dimineaţă cu 
Morlake. 

— Cum? - strigă Joana, din cale afară de mirată. 

— A fost o surpriză neplăcută pentru el, să mă vadă, atât 

pot sá vă spun. Părea mai ales că-l supără faptul că l-am 
recunoscut. M-a rugat stăruitor, să-l crut şi să nu-l denunţ... 

— Asta nu-i adevărat! Cu siguranţă că nu! - strigă Joan 
mânioasă. Mr. Morlake e cel din urmă om, care ar ruga pe 
cineva să-l crute. Şi n-am să cred niciodată că-i un hot! 

Hamon se înroşise şi întrebă: 

— E Morlake un prieten al dumitale domnişoară? 

— N-am avut încă prilej să-i vorbesc - răspunse Joan, dar 
l-am văzut de la o oarecare depărtare... Atâta tot. 

O tăcere penibilă urmă. Totuşi Ralf Hamon nu era o fire 
prea simtitoare. Desi Joan îi spusese în faţă că minte, 
financiarul nu se arătă deloc jignit, nici chiar când Joan îl 
împiedică să reia conversaţia despre trecutul lui Morlake, 
vorbind repede despre altceva. 

După ce lordul Creith se retrase în odaia lui, Joan ieşi în 
parc, spre a vedea mai bine fulgerele, care brăzdau cerul, 
din când în când. Voia să fie singură. Prezenţa lui Hamon la 
masă îi fusese nesuferită. Şi cu toate acestea băgă de 
seamă că financiarul o urmase. 

— Se pare că vom avea o noapte furtunoasă - zise el, 
negăsind altceva ce să spună. 

Joan vroia sá se înapoieze în casă, dar Hamon o retinu. 

— Unde ai făcut dumneata cunoştinţa doamnei care 
locuieşte acolo în casa aceea? întrebă el. 

Fata încruntă sprâncenele. Nu se aşteptase la întrebare. 

— Vorbeşti despre Mrs. Cornford? - zise ea. E cumva şi ea 
o criminală? 

Hamon zâmbi îngăduitor la riposta ei sarcastică. 

— Asta nu. Am întrebat numai, fiindcă mi se pare că am 
mai întâlnit-o... Presupun că doamna îşi mai aduce aminte 
de mine. Ţi-a spus ceva cu privire la asta? - întrebă el, cu o 
nepăsare prefăcută. 

— N-a pomenit niciodatá numele dumitale, cum de altfel 
nici eu nu i-am vorbit despre dumneata - răspunse Joan 
mirată. 

Curiozitatea ei se trezise. 

— Dacă nu mă înşel, doamna nu-i în toate minţile - zise 
Hamon. A stat odată un an întreg într-o casă de nebuni. 

Joan izbucni în râs. 

— Mr. Hamon - zise ea ironic - mi se pare că vrei să mă 
sperii. Pe prietenii mei, care nu sunt criminali, îi declari 
nebuni. 

— Nu ştiam că Morlake e prietenul dumitale - răspunse 
Hamon repede apropiindu-se de ea în întuneric. 

— Ti-am spus adineauri că Mr. Morlake nu-i prietenul 
meu. E însă vecinul nostru şi după o datină străveche, 
privim pe vecinii noştri ca pe nişte prieteni, cel puţin atâta 
timp cât nu s-au dovedit duşmani. Dar acum ar fi mai bine 
să intrăm. 

— Încă o clipă. 

Hamon îi luă braţul, dar Joan se eliberă repede. 

— Ce vrei să mai spui, Mr. Hamon? - întrebă ea. 

— A vorbit tatăl dumitale cu dumneata? 

— Tatăl meu vorbeşte adeseori cu mine. Vrei să ştii 
probabil dacă a vorbit cu mine despre dumneata? 

Hamon clătină capul în semn de afirmare. 

— Anume, dacă mi-a spus că ai vrea să mă iei de soţie? 

— Da, asta vroiam să ştiu - întări Hamon, cu glas rágusit. 

— Tatăl meu mi-a vorbit despre asta - răspunse Joan cu 
linişte. l-am spus însă că nu doresc să mă căsătoresc cu 
dumneata, deşi îmi dau bine seama, ce măgulitoare e 
pentru mine propunerea dumitale. 

Hamon tuşi uşor. 

— Ţi-a pomenit tatăl dumitale de împrejurarea că 

domeniul şi castelul dumneavoastră îmi aparţin? 

— Mi-a spus şi asta - confirmă ea, posomorându-se. 

— Imi închipui că ţii la casa strămoşească, unde de sute 
de ani au trăit cei din neamul Creith? 

— Desigur că mi-e scumpă - răspunse Joan cam înciudată 
dar nu într-o măsură atât de mare, ca să fiu gata să jertfesc 
fericirea vieţii mele, numai şi numai ca să rămân mai 
departe castelana de la Creith. Sunt alte lucruri mai grave, 
Mr. Hamon decât să-ţi pierzi averea şi casa. 

Joan făcu o mişcare, ca şi cum ar fi vrut să plece, dar 
Hamon o retinu şi de astă dată. 

— Mai aşteaptă o clipă - zise el încet, iar glasu-i tremura 
de emotie. 

— Joan, e adevărat, sunt cu douăzeci de ani mai în vârstă 
decât dumneata, dar eşti femeia pe care am visat-o, pe 
care am dorit-o, de când ştiu să doresc. Nu există lucru pe 
care să nu-l fac pentru dumneata şi nici o jertfă pe care n- 
aş împlini-o. Trebuie să devii a mea cu orice preţ! 

O cuprinse în braţe, înainte ca Joan să fi înţeles, ce avea 
de gând Hamon să facă. In zadar se apără ea şi încercă să 
se elibereze. 

— Lasă-mă!... Cum îndrăzneşti? 

— Taci - zise el cu glas suierátor. Te iubesc, Joan, te 
iubesc fierbinte, deşi m-ai jignit adânc cu trufia ta. lubesc 
chipul tău dulce, ochii tăi, corpul tău minunat... 

Joan se suci, plecând capul într-o parte şi căutând să se 
ferească de gura lui avidá. In clipa aceea răsună glasul 
lordului din vestibul: 

— Mai eşti afară, Joan? 

Hamon lăsă braţele în jos, iar fata se dădu înapoi, 
tremurând de spaimă şi dezgust. 

— lartá-má! - sopti el. 

joan nu fu în stare să vorbească. Arátá numai spre uşă. 
Hamon o părăsi şi intră în casă. Ea mai rămase un moment 
afară. Când în sfârşit dânsa se înapoie, lordul Creith se uită 
scrutător la ea, cu ochii lui de miop. 

— Ce s-a întâmplat? - întrebă, văzând-o albă ca varul. 

— Nimic, tată. 

Lordul Creith privi în jurul lui. Hamon dispăruse prin uşa 
deschisă a salonului. g 

— Un om prost crescut... II voi da afară, dacă vrei, draga 
Joan. 

Ea însă clátiná capul. 

— Lasă, tată, nu-i nevoie. Mr. Hamon e ce-i drept, cam 
necioplit. Dacă nu pleacă mâine fără să i-o cerem, putem să 
ne ducem la Londra. 

— In orice caz ne ducem acolo - zise lordul. 

Apoi adáugá sováitor: 

— Vrei să-i cer socoteală pentru obráznicia lui? 

— Nu, nu-i nevoie - răspunse Joan. 

Lordul Creith se înapoie uşurat în cabinetul său de lucru. 
Nu i se putea întâmpla nimic mai rău, decât să fie plictisit 
cu asemenea lucruri. 


CAPITOLUL VII 


În mijlocul furtunii 


Joan se urcă în camera ei. Nu voia să mai întâlnească o 
dată pe bărbatul, în ai cărui ochi descoperise adineauri 

prápástiile patimii omenesti. li venea ráu, amintindu-si de 
îngrozitoarea scenă din parc. 

Căută în sertarele biroului cheia de la uşa iatacului ei, şi o 
încuie cu grijă, lucru pe care nu-l făcuse încă niciodată. 

Apoi se aşeză într-un jilţ, încercând să se reculeagă. 

Destăinuirile lui Hamon cu privire la James Morlake o 
revoltase adânc. Nu puteau să fie adevărate! Si... totuşi... 
ar fi îndrăznit Hamon să afirme dacă nu avea dovezi? 

joan se sculá, deschise una din ferestrele lungi, 
asemenea unei uşi cu geamuri şi ieşi afară pe balconul de 
piatră de deasupra intrării. Fulgere orbitoare sfâşiau cerul 
întunecat. Auzi bubuind prelung tunetele, dar nu se uită la 
norii amenintátori. 

În depărtare licărea o lumină palidă arătând locul unde se 
afla castelul domeniului Wold. 

Dacă Hamon grăise adevărul, ştia oare bărbatul acela 
singuratic, că era bănuit? Nu trebuia oare ca cineva să-i 
spună ca să se ferească?... Dar era nebunie curată să se 
gândească la el. Ea nu-l cunoştea decât ca pe o figură, pe 
care o privise adeseori prin ochean. Tesuse în jurul chipului 
lui simpatic şi atrăgător, fel de fel de visuri fantastice. Dacă 
l-ar vedea de aproape, iluziile acestea s-ar spulbera desigur 
numaidecât. Şi ea dorea să fie aşa, dar totodată îl ura pe 
Hamon, pentru că picurase veninul îndoielii în sufletul ei. 

Niciodată dânsa nu vorbise cu Morlake, nu-l văzuse 
niciodată decât de la distanţă, de la cel puţin cincizeci de 
metri, şi nu ştia mai mult despre el decât cele aflate prin 
flecărelile slugilor. Dacă Hamon nu mintise, Morlake se afla 
în mare primejdie. Dacă însă afirmaţiile financiarului erau 
mincinoase, fără îndoială că Hamon urzea pe ascuns 
împotriva lui Morlake. 

Joan se înapoie în odaie şi se uită la imaginea ei în 

oglindá. 

— Trebuie neapárat sá má scap de gándurile astea, sopti 
ea. 

De fapt căuta numai sá se înşele. Merse la dulap, scoase 
o manta de ploaie şi o pălărioară şi le puse pe pat. 

Abia când se făcu zece şi jumătate auzi cum Stephens 
închide poarta. Glasul lui Hamon răsună până sus, când 
spuse servitorului noapte bună, înainte de a se sui în odaia 
sa. Fata asculta şi-l auzi cum închidea uşa. Mai trecu un 
sfert de oră. Castelul era cufundat acum în tăcere adâncă. 

Joan ieşi iarăşi pe balcon. Lumina de la Wold House nu se 
stinsese încă. Atunci ea se hotărî, luă mantaua pe braţ si 
pălăria în mână, merse la uşă, o descuie şi se furişă jos pe 
scări spre holul unde ardea numai o lámpitá de noapte. Şi 
Stephens se duse să se culce. Nu se mai auzea decât 
tictacul ceasornicului mare din hol. 

Cheia de la poartă, atârna de perete. Era mare şi grea. 
Abia dacă îi intra în geantă. Apoi, ea împinse încetişor 
zăvorul, deschise şi închise uşa. 

Nu-i fu greu să găsească drumul, căci fulgerele scăpărau 
luminându-l. Inima-i zvácni puternic străbătând parcul, la 
umbra nucilor bătrâni. În curând ea fu pe şosea. 

Isi spunea că era o proastă, că nu era în toate minţile, că 
se purta ca o şcolăriţă sentimentală şi romantică. Mintea 
căuta s-o reţină, dar un simtámánt puternic, care n-avea 
nimic de-a face cu judecata şi cu chibzuiala, un instinct mai 
tare decât orice, o împingea înainte. 

Când auzi apropiindu-se un automobil, se ascunse la 
umbra unui tufiş. Se întrebă, ce ar spune vecinii, dacă ar 
vedea-o pe lady Carston în această situaţie. Nici unuia din 
ei nu i-ar da măcar în gând că ea, Joan, pornise la drum ca 
să prevină pe un bandit american, pe cale să fie arestat - 

pe un om, pe care nici nu-l cunoştea măcar şi cu care nu 
vorbise niciodată. Asa a ajuns ea sub zidul înalt de piatră ce 
înconjura Wold House. Numai anevoie găsi ivărul porţii 
grele de fier forjat. Apăsă pe el şi deschise poarta. Lumina, 
zărită până atunci, se stinse tocmai şi castelul se cufundă în 
întuneric. Joan rămase după un copac, căutând să mai 
prindă curaj, ca să poată îndeplini ceea ce îşi propusese. Nu 
făcu bine un pas şi uşa castelului se deschise pe 
neaşteptate. O lumină vie se revărsă afară, iar în prag se ivi 
silueta unui bărbat. Joan se retrase grabnic la adăpostul 
copacilor. Zări la spatele străinului pe James Morlake, care 
vorbea celuilalt, cu glasul scăzut, şi constată, cu oarecare 
mulţumire, că Morlake avea un glas cald şi simpatic. 

Dar cine era musafirul lui? Şi acesta îi părea cunoscut. 

— Te simţi mai bine acum? auzi ea întrebând pe 
Morlake... 

— Da, mulţumesc, fu răspunsul, atât de nedesluşit, încât 
ea de-abia îl ghici. 

— Cred că vei nimeri până acolo. Nu cunosc pe Mrs. 
Cornford, dar ştiu că o doamnă locuieşte în casa aceea de 
lângă şosea. 

— lertati, vă rog, domnule, că v-am deranjat... Ştiu că nu 
se cuvine... Dar am trecut tocmai pe aici... şi când am văzut 
că se apropie furtuna... Mă tem, domnule, că sunt beat... 

— Aşa mi se pare şi mie - zise Morlake. 

Ah, da! omul era deci tânărul alcoolic, pe care îl îngrijea 
Mrs. Cornford. Amândoi coborâră treptele ce duceau în 
parc. 

Tânărul se clătina uşor, iar Jim îl sprijini. 

— Vă mulţumesc, domnule, vă mulţumesc... Numele meu 
este Ferdinand Farringdon... 

La lumina unui fulger, fata zării faţa palidă, slabă şi 

nervoasă a betivului. Îşi muşcă buzele, ca să reţină un tipát. 
Se tinu de ramura groasă a unui dafin şi urmări pe cei doi 
bărbaţi cu privirea, până ce pieriră în întuneric. Ea stătu 
mult timp ca încremenită, apoi Jim se înapoie singur. 

Il văzu păşind spre castel şi încuind uşa. Apoi ea mai 
aşteptă o vreme. Stropi mari de ploaie începură să cadă, 
tunetul se apropia şi fulgerele luminau din ce în ce mai 
tare. 

Joan uitase că venise să-i spună lui Morlake să se 
ferească. Apariţia fantomaticá a betivului în mijlocul nopţii o 
speriase. Fácu o sforţare sá se stăpânească şi merse 
grăbită spre poartă. Voi s-o deschidă, dar spre spaima eli, 
toate încercările rămaseră zadarnice. Morlake o încuiase se 
pare, după ce arătase lui Farringdon drumul spre locuinţa 
gazdei sale. 

Ce trebuia să facă acum? 

Păşi cu băgare de seamă pe iarbă, dar de partea aceea 
râul închidea calea. Dacă ar fi găsit undeva o scară, ar fi 
trecut peste zid. 

Dar uşa se deschise iarăşi şi Joan se tupilă din nou sub un 
copac. Il văzu pe Morlake ieşind şi îndreptându-se spre 
poartă. Apoi auzi zgomotul porţii, când Morlake o izbi. 
Alergă într-acolo. De astădată o găsi descuiată. Cu un 
suspin de mulţumire şi de uşurare, Joan se văzu iar pe 
şosea. Se întrebă pe ce drum să fi apucat Morlake. Desigur, 
coborâse în sat. In orice caz nu era probabil să se fi 
îndreptat spre Creith House, afară dacă voia să se 
încredinţeze dacă Farringdon ajunsese cu bine acasă. 

După câţiva paşi se simţi udă leoarcă, turna doar cu 
găleata. Bubuitul tunetului o ametea, iar fulgerele înteţite o 
orbeau. 

Fu cuprinsă de spaimă şi începu să alerge. Când ajunse în 

sfârşit în faţa porţilor de la Creith House, băgă speriată 
mâna în geantă, şi se convinse că din fericire nu pierduse 
cheia. 

Străbătu în grabă aleea şi când ajunse aproape de 
capătul ei se opri deodată, îngrozită. 

Drept în faţa ei, la lumina unui fulger, zări figura unui 
bărbat, care sta stană drept în mijlocul drumului. Nu-i putu 
recunoaşte faţa, sub marginea lată a fetrului moale. 

— Cine eşti dumneata? întrebă ea, tremurător. 

Înainte ca omul să-i fi putut răspunde, toate împrejur se 
luminară. Urmă un bubuit groaznic, ca şi cum mâinile uriaşe 
ar fi grămădit stânci peste stânci. Joan fu zvârlită la o parte 
şi trântită la pământ. 

O clipă, omul rămase încremenit de spaimă, apoi sări cu 
un țipăt înăbuşit la fată, o ridică şi o duse departe de 
copacul în flăcări. 

Una din ferestrele castelului se lumină. Părea că cei 
dinăuntru se trezesc unul după altul şi că nucul mare, care 
ardea, avea să-i aducă în curând afară. 

Omul în negru privi împrejur şi descoperi un grup de 
arbuşti de rododendru. Avu destul timp să ducă trupul căzut 
în nesimţire până la tufiş, înainte ca cineva să coboare în 
parc. 

Omul nu ştia cine era Joan, şi o luase drept o servitoare, 
ce se înapoiase târziu din sat. Nici nu-şi dădu osteneala să 
se uite la ea mai de aproape şi chiar de s-ar fi uitat, tot nu i- 
ar fi zărit faţa, căci era plină de lutul moale, în care Joan 
căzuse, spre norocul ei. 

Nimeni n-avea se pare de gând să iasă din casă, pentru a 
stinge focul. Omul auzi doar un glas care întrebă de la 
fereastră dacă a trimis cineva după pompieri. 

— Telefonează, te rog, şi nu mă mai deranja, până ce 

focul nu înaintează. 

Joan tocmai îşi revenea în fire. Deschise ochii şi privi 
disperată în jurul lui. Cineva îi sprijinea capul de genunchii 
lui. Deasupra ei se mişcau crengile şi ramurile 
rododendrului, iar faţa îi era udă de ploaie. 

— Cred că în curând îţi va fi mai bine - zise bărbatul. 

Joana holbă ochii la cel care vorbea, căci recunoscuse 
numaidecât glasul lui James Morlake. 

— Ce s-a întâmplat? întrebă ea. 

Apoi văzu copacul fumegánd şi se cutremurá. Trásnetul îl 
lovise deci şi, numai printr-o minune, scăpase. 

— Vă mulţumesc de o mie de ori, începu ea. 

In clipa aceea, întunericul fu din nou sfâşiat de un fulger 
orbitor, iar la lumina lui ea văzu că faţa străinului era 
acoperită de la sprâncene şi până la bărbie de o mască 
neagră! 


CAPITOLUL VIII 


Hoţul 


Joan zise gâfâind: 

— Aşadar e adevărat! 

Morlake îi simţi groaza din glas şi privi în jos, la ea. 

— Ce să fie adevărat? Te rog, vorbeşte mai încet, să nu 
te audă cineva! 

Joan tremura şi căuta să se stăpânească. 

— Dumneata eşti un spărgător... zise ea în cele din urmă. 

— Crezi? Poate din pricina mástil? Dar o mască nu face 
un spărgător, după cum o rândunică nu înseamnă 
primăvara... Într-o noapte umedă ca asta, un om prudent, 
care vrea să-şi păstreze faţa rumenă, trebuie s-o apere 
împotriva vremii rele. 

— Lasă, te rog, glumele proaste! 

Ea îşi dădu numaidecât seama că indignarea ei nu se 
potrivea deloc cu situaţia în care se afla. Zăcea întinsă, fără 
putere, pe iarba umedă. Faţa ei... Numai să nu i-o fi zărit 
Morlake, aşa, plină de lut!... Cu un capăt al mantalei de 
ploaie, pe care, în surescitarea ei, o purtase tot timpul pe 
braţ, în ciuda furtunii, încercă să-şi curețe pe furiş obrazul 
murdar. 

— Vrei să fii aşa de bun şi să mă ajuţi, să mă scol? 

Morlake se aplecă spre ea şi o ridică, fără nici o sfortare. 

— Locuieşti în castel? întrebă el, pe un ton politicos, ba 
respectuos chiar. 

— Da... locuiesc acolo. Eşti... sau erai să săvârşeşti o 
spargere la noi? 

Jim ráse încet. 

— Dacă ti-as spune că nu sunt spărgător, tot nu m-ai 
crede. 

— Ce esti atunci?... Un hot? 

Era ceva agresiv în vocea ei. 

— Situaţia asta e grotescá - zise James Morlake după un 
timp. 

— Prin urmare esti un hot? - întrebă ea din nou. 

— Da, sunt. 

Ea ar fi fost dezamăgită amar dacă Morlake ar fi răspuns 
altfel. N-avea decât să fie un tâlhar, ori un spărgător, dar un 
mincinos şi un laş, nu. Asta n-ar fi fost ea în stare să rabde. 

— La noi n-ai avea ce să furi, Mister... 

Se opri. Ştia el oare că ea îl recunoscuse? 

— Mister...? repetă, el, aşteptând numele. Adineaori 
spuneai... şi într-adevăr credeai, că aş fi un spărgător? Vă 
aşteptaţi pentru diseară, la o asemenea vizită? 

— Da - minţi ea, fără un pic de mustrare. Mr. Hamon a 
spus că s-ar putea să se săvârşească o spargere la noi. 

Era o simplă invenţie, dar ea nu-şi închipuia că vorbele ei 
ar putea să facă asupra lui o astfel de impresie. 

— Ah! dumneata eşti în vizită aici? Îți cer iertare... 
Credeam că eşti... Nu prea ştiam ce să cred despre 
dumneata. Dar te rog priveşte spre casă! 

— De ce? 

— Te rog... 

Ciulind urechea ea îi întoarse spatele. Un bărbat cobora 
tocmai în parc şi venea spre copacul care ardea. Tinea un 
felinar în mână şi înainta şovăind. 

— E Stephens, - şopti ea şi se întoarse. 

Dar se văzu singură; omul cu masca neagră se făcuse 
nevăzut. 

Nu-i fu greu să ocolească pe servitor, dar când ajunse 
sus, în coridorul care ducea la camerele de dormit, se văzu 
deodată în faţă cu tatăl ei. 

— Dar pentru Dumnezeu, Joan, unde ai fost? M-ai speriat 
îngrozitor. 

— Am vrut să văd copacul care arde. 

Niciodată în viaţă nu-i fusese atât de uşor să mintă. 

— Dar ce te-a apucat să ieşi noaptea, pe o asemenea 
vreme, să te uiţi la copacii care ard? - bombăni lordul 
Creith. Pentru asta îl avem doar pe Stephens. Eşti toată 
mânjită de lut pe faţă. 

Joana se grăbi să intre în odaia ei; auzi deschizându-se 
uşa lui Hamon. 

— A căzut trăsnetul la noi? - întrebă el. 

— Da, în unul din copacii dumitale - zise lordul, cu adâncă 
mulţumire în glas. Tocmai băgai de seamă că nu mai era 
copacul meu. 

Uşurat de descoperire şi încredinţat că nu avea nici un 
motiv să se agite, lordul Creith se duse să se culce şi nu se 
mai lăsă deranjat de bubuitul amenintátor ori de fulgerele 
ce la răstimpuri scăldau odaia într-o lumină vie. 

latacul Joanei era singurul din Creith House, care avea şi 
o baie alături. Ea îşi scoase repede hainele ude şi într-atât 
era femeie, încât în baie, nu se mai gândea la cele 
întâmplate. Abia când se văzu în pat, îşi aminti de întâlnirea 
ciudată cu Mr. Morlake. Îşi frecă genunchii care o mai 
dureau din cauza căderii şi privi afară pe fereastra 
deschisă. Nucul tot mai fumega, iar la lumina fulgerelor, 
zări doi oameni cu căşti de alamă, făcând de pază şi privind 
la rămăşiţele copacului uriaş. Pompierii voluntari din sat 
aveau aceeaşi uniformă ca şi camarazii lor de la oraş, şi 
numai în ce priveşte destoinicia se deosebeau simţitor de 
dânşii. 

Morlake a recunoscut-o oare? Se îndoia serios de asta. 
Nu-i dăduse atenţie niciodată şi desigur nici nu cáutase să 
afle cine locuia la Creith House. O luase drept o persoană 
venită în vizită la castel şi poate chiar drept o servitoare. 

— Acum cred, Joan Carston, că te-ai vindecat şi că ai 
scăpat de iluziile tale! - îşi zise ea, dezmeticită. Prinţul tău 
din vis e un spărgător, şi, vezi bine, de spărgători nu se 
cade să te interesezi, afară dacă nu eşti anormală. Ar fi un 
semn de degenerare gravă... Lasă să-ţi slujească asta drept 
învăţătură. E timpul să te cumintesti! 

Spunându-şi acestea, se cobori din pat şi privi printre 
grupurile mari de copaci ai parcului, spre Wold House. 

Lumina palidă se zárea din nou... Mr. Morlake se înapoiase 
desigur... 

Cu un suspin de usurare se culcá din nou si dormea 
adânc, când James Morlake ieşind de sub rododendroni se 
furişă pe pajişte pentru ca imediat apoi sá apese cu un fier 
mic şi subţire sub jaluzelele unei ferestre, ce dădea în holul 
întunecat al castelului. 


CAPITOLUL IX 


Mr. Hamon pierde bani 


Joan cobori devreme în sufragerie a doua zi dimineaţa. 
Voia să-şi bea cafeaua, înainte că Mr. Hamon să se fi sculat 
din pat. Isprăvise aproape, când Ralf Hamon dădu buzna în 
odaie. Financiarul se afla într-un hal fără de hal. Nu era 
decât în ciorapi, cu bretelele atârnând de pantaloni şi într-o 
bluză de pijama cu dungi. Faţa-i încă nerasă, era întunecată 
de mânie şi ciudă. 

— Unde este Stephens? strigă el furios. 

Dar îşi dădu seama că atât tonul cât şi înfăţişarea sa nu 
corespundeau regulilor bunei cuviinte. 

— lartă-mă, Lady Joan, spuse el foarte politicos, sunt însă 
grozav de supărat. Azi noapte m-au călcat hoţii... 

Ea îl privi ţintă, cu ochii mari. 

— Ti s-au furat cumva ghetele ori haina? 

Financiarul se înroşi. 

— Am aflat adineauri... vreau să zic furtul. Cineva a intrat 

astă noapte la mine în odaie şi mi-a furat portofelul cu trei 
mii de lire sterline. Nu poate fi nimeni altul decât ticălosul 
de Morlake! Dar lasă, îi vin eu de hac! l-am dat porcului 
ăstuia o şansă... 

— Mare păcat că hoţul nu ţi-a furat şi vocabularul 
dumitale elegant! - zise ea rece. 

Nu era deloc nepăsătoare, cum părea a fi. Aşadar 
Morlake se întorsese. O amăgise deci! Şi când Hamon se 
retrase bombănind şi înjurând, ea încercă să-şi dea bine 
seama de cele întâmplate. Da, se lăsase înşelată de lumina 
din Wold House. Dar poate că James Morlake nici nu era 
hoţul? Din arătările cam încurcate ale lui Hamon, spusele lui 
Stephens şi concluziile lordului Creith, rezulta că un 
necunoscut pătrunsese, după miezul nopţii prin una din 
ferestre în hol şi că trecuse apoi în cel puţin alte două 
încăperi. Se gândi, cu inima zvâcnind, că Morlake fusese 
poate şi în camera ei, şi fără să-şi dea seama se simţi 
dezamăgit aflând că a doua odaie nu era a ei, ci o încăpere 
goală de lângă odaia de musafiri, unde dormea Hamon. 
Hoţul furase de sub perna acestuia un portofel de piele, 
care conţinea trei până la patru mii de lire sterline. Ba şi 
glumise, descărcând revolverul lui Hamon, aflat pe o 
másutá de lângă pat. Cartuşele fură găsite mai târziu pe 
covor. 

— În orice caz, dragul meu - zise lordul Creith, pe care 
repetarea insistentă a aceleiaşi poveşti şi Ínsiruirea 
aceloraşi amănunte de către Ralf Hamon îl plictiseau grozav 
- lucrul cel mai simplu şi mai nimerit e să te adresezi 
poliţiei, care lucrează, ce-i drept, cam încet, şi s-o înştiinţezi 
despre cele întâmplate. Faptul că-l bănuieşti pe Mr. Morlake 
ca autor al furtului interesează mult mai mult poliţia decât 
pe mine. Sunt însă gata să iscălesc mandatul de arestare 

împotriva lui ori ceea ce-i şi mai important - să pun sá i se 
perchezitioneze casa. Căci dacă te-a furat, banii vor fi găsiţi 
la el. 

— Nu, nu vreau să mă adresez poliţiei - zise Hamon pe un 
ton scăzut. Imi lipsesc dovezile. 

— Dar dumneata ai susţinut mereu că poliţia îl 
supraveghează - se amestecă Joan. 

Recunoscu însă numaidecât că observaţia ei putea să 
ajute poate la prinderea hotului şi o trecură fiorii. 

— N-am vrut să spun că ar fi atât de supravegheat - se 
justifică Hamon. Sunt însă foarte mulţi oameni, care ştiu 
multe despre el şi îl cunosc de aproape. Mă gândesc la unii 
din domnii de la Scotland Yard. Prietenul meu, inspectorul 
Marborne, îl supraveghează de ani de zile. Nu, n-am să mă 
adresez poliţiei locale. Desigur că nu-i destul de dibace aşa 
că ar strica totul. Afară de asta, un om ca Morlake e prea 
şiret ca să păstreze la el banii furati. Mă voi duce ceva mai 
târziu la Wold House şi voi vorbi cu el. 

Auzind-o pe Joan cum râde, Hamon îi aruncă o privire 
furioasă. 

— Imi pare rău - se scuză ea - dar pare atât de ciudat. 
Cum adică? Cel care a fost furat, se duce să parlamenteze 
cu hoţul. Asemenea lucruri se întâmplă numai în romane, 
dar în viaţă! Vrei dumneata să spui în adevăr că ai de gând 
să faci o vizită şi să-i mai spui pe deasupra că-l bánuiesti? 

— Sunt de părere că toate zvonurile astea despre vecinul 
nostru ţin de domeniul vast al fanteziei - zise Lordul Creith, 
sfortándu-se sá se intereseze de ce auzea. Lucrul e doar 
atât de simplu: dacă Mr. Morlake e un spărgător şi 
dumneata o ştii, atunci cere dumneata să fie arestat! lar 
dacă din întâmplare nu-i un spărgător, ci nevinovatul 
proprietar al unui mic domeniu, cum credem noi, vei fi 

nevoit sá suporţi urmările purtării dumitale. În tot cazul e o 
mare imprudentá şi nesocotintá să cari atâţia bani cu 
dumneata. Trei mii de lire sterline! Trebuia să le ţii la 
bancă, dragul meu! Nu degeaba s-au făcut safe-uri şi 
trezorerii blindate! 

Lordul Creith se uită la ceas. 

— Peste o jumătate de oră - adăugă el - vom pleca la 
oraş. Mi-e imposibil să te rog să vii cu noi, fiindcă în 
automobilul meu nu-i loc decât pentru două persoane, şi 
asta în împrejurări normale. Dar dacă vine şi fiică-mea cu 
bagajele sale, atunci abia o persoană încape în maşină, şi 
încă foarte incomod. Joan dragă, ce-ar fi să încerci să te 
multumesti pentru moment cu o jumătate din geamantane 
şi din cutiile de pălării? 

— Ah, plecaţi la oraş? - întrebă Hamon dezamăgit. 
Credeam că mai rámáneti aici până la sfârşitul săptămânii. 

— As! ţi-am spus încă de luni - răspunse lordul, deşi nu 
era adevărat. Avem la Tattersall mâine o licitaţie mare, la 
care ţin să fiu şi eu de faţă, iar Joan trebuie să meargă la 
dentistul ei. Dacă vrei poţi să rămâi aici. Poate că mai ai 
treabă la Creith. Nu vreau să-ţi stric planurile. 

— Când vă înapoiaţi? - întrebă Hamon. 

— Probabil peste o lună. 

Ralf Hamon fu de părere că era mai bine să plece şi el la 
oraş. Zise că automobilul său era destul de mare, ca să 
cuprindă pe toţi deodată, dar lordul nu luă în seamă 
propunerea. 

— În sfârşit, am scăpat, slavă domnului! - spuse lordul 
Creith, cu un suspin de uşurare, când automobilul său trecu 
pe poartă, spre şosea. Hamon o fi el un om de seamă, dar 
prea mă enervează. 

Îşi puse monoclul când văzu că se apropie de Wold 

House. 

— Aici şade vecinul nostru cel rău! L-ai întâlnit vreodată 
Joan? Cum arată? 

— Eun om ca toţi oamenii, n-are nimic particular. 

— Semn rău! răspunse lordul Creith. Mie nu-mi plac 
oamenii ca toţi oamenii. 

Chiar în momentul acela şoferul frână brusc, căci pe 
poarta deschisă de la Wold House ieşea un automobil. Era o 
maşină mare, neagră, în care nu şedea decât o singură 
persoană: Mr. James Morlake. Acesta privi peste umăr, văzu 
primejdia şi, printr-un viraj brusc şi îndrăzneţ, îşi trase 
maşina în imediata apropiere a santului din stânga sa, aşa 
că lordul Creith putu să treacă înainte. 

— Nu lipsea mult şi se întâmplă o nenorocire - zise lordul, 
răsuflând usurat. El e vinovat, ar fi trebuit să claxoneze... 
Asta-i deci Mr. Morlake! Dar descrierea ta nu se potriveşte 
de fel Joan. N-am văzut în viaţa mea o faţă mai mândră şi 
mai sfidătoare. Se uită chiar atât de încruntat, încât poate 
să fie şi un ucigaş. 

— Am vorbit despre el ca om, nu ca automobilist - zise 
Joan cu linişte. 

La spatele lor răsună semnalul unui claxon şi maşina 
neagră trecu pe lângă ei. Morlake nu privi nici în dreapta şi 
nici în stânga. 

Joan recunoscu automobilul italian. Era una din mărcile 
cele mai scumpe, fabricate în Europa. Mr. James Morlake nu 
cruța pe semne nici o cheltuială în exercitarea profesiunii 
sale ruşinoase. 

CAPITOLUL X 


Înscenarea 


Marborne, inspectorul de poliţie ieşi din biroul şefului său, 
închise uşa şi fluieră încet, coborând treptele de piatră ale 
prefecturii de poliţie din Londra. Până şi prietenul şi ajutorul 
său, detectivul Slone, care avea mulţi ani de serviciu, se 
lăsa amăgit prin felul lui de a fi. Îl urmă în stradă. 

— Ei, a mers bine? întrebă el nerăbdător, pe când păşeau 
amândoi pe malul Tamisei. 

— Dimpotrivă, a mers cât se poate de rău! Nu lipsea mult 
şi totul s-ar fi isprăvit. Zău, Barny, era cât pe ce să mă văd 
nevoit să-mi dau demisia. Şeful spune că ar avea dovezi 
destule că m-am lăsat mituit de proprietarul clubului de joc. 
Mi-a spus şi numărul biletelor de bancă ce mi le-a plătit 
Bing Benett, pentru că l-am prevenit pe frate-său că va fi 
arestat. Mă aflu pe lista celor ce urmează să fie pensionati 
şi dumneata, Barny, de asemenea. Şeful a spus că ştie 
precis că şi dumneata eşti amestecat în afacerile astea. 

Detectivul sergent Barnett Slone nu era deloc încântat, 
de cele ce afla. Cu gusturile lui pentru lux şi trai bun, n- 
avea cum să facă faţă cheltuielilor de acum înainte. Pensia, 
ce-l aştepta în caz de concediere din serviciu, era doar 
foarte modestă. 

— Nu mai avem decât o singură nădejde si o singură cale 
- mârâi inspectorul de poliţie. Nu-i vorbă, mi-e cât se poate 
de neplăcut, să fiu îndatoratul unor răufăcători ca Lieber şi 
Colley, ba încă să depind de ei, dar n-am încotro. Fără 


51 


dânşii nu se poate. Adu-i pe amândoi diseară, la o gustare, 
în locuinţa mea. 

— Ce ai de gând să faci? - întrebă Slone. 

— Vreau să-l arestez pe „Masca Neagră” - spuse 
inspectorul Marborne. 

Subalternul se opri şi holbă mirat ochii la el. 

— Să-l arestezi? Dar cum vrei să faci asta? - întrebă el 
neîncrezător. 

Marborne însă, nu era dispus să-i dea lămuriri. 

— Ştiu cine este - cel puţin aşa cred, iar dacă nu ştiu 
chiar eu, atunci o ştie unul din cunoscutii mei. Va fi cea mai 
mare lovitură a noastră Barny! 

De mai bine de cinci ani, Masca Neagră era o figură 
cunoscută şi totuşi misterioasă a Londrei. Isprávile ei erau 
îndeobşte senzaţia zilei. Nici un safe şi nici un blindaj nu era 
destul de sigur pentru ca iscusitul şi îndemânaticul om să 
nu le deschidă. Puterea Măştii Negre stătea mai ales în 
faptul că lucra fără ajutoare. Nu se ocupa decât cu 
depozitele de la bănci, şi da poliţiei de lucru pricinuindu-i 
multă bătaie de cap. 

Ciudat, dar mărimea sumelor pe care punea mâna Masca 
Neagră cu prilejul spargerilor, nu se ştia niciodată. 
Misteriosul spărgător nu jefuia decât bănci particulare, în 
care oameni onorabili îşi aveau depozitele. Dar hârtiile, 
păstrate acolo puteau deveni primejdioase pentru reputaţia 
şi situaţia băncilor, în caz că s-ar fi aflat de dispariţia lor. 
Mulţi îşi ascundeau şi capitalurile în safe-uri, preferând să 
piardă dobânzile, pentru a avea în schimb sumele la 
dispoziţie, în cazul că nu le-ar mai şti în siguranţă pe 
pământul Angliei. E lesne de înţeles că păgubaşii nu 
vorbeau deloc ori prea puţin despre pátaniile lor, si 
tăgăduiau chiar că ar fi pierdut ceva. Masca Neagră era, se 

înţelege, un mare cunoscător de oameni, şi toate loviturile 
îi erau bine studiate. Deşi, din spargerile săvârşite în cei 
cinci ani, i se datorau cel puţin douăzeci şi trei, nu era chip 
să se deschidă acţiune publică împotriva lui pentru furtul 
unei sume anumite. 

În după-amiaza aceleiaşi zile, la ora cinci, Mr. Marborne 
se duse la Grosvenor Place numărul 307, unde se afla, la 
Londra, locuinţa lui Ralf Hamon. Detectivul făcea parte din 
acei funcţionari de poliţie, pe care îi întâlneşti în toate 
oraşele mari din lume. Acolo unde se pot câştiga bani fără 
muncă, se vor găsi întotdeauna oameni lipsiţi de scrupule, 
care chiar cu riscul ruşinii vânează bani, uitând complet de 
răspunderea grea ce o poartă prin calitatea lor oficială. 

Hamon tocmai scria nişte scrisori, când servitorul îl 
introduse pe Marborne în cabinetul de lucru. Ridicându-se 
din jilt, îşi primi musafirul cât se poate de cordial. 

— Şezi, te rog, Marborne... Mă bucur să te văd... Ai primit 
scrisoarea mea? 

— Da, am primit-o azi dimineaţă. 

Marborne îşi puse pălăria sub scaun şi se aşeză. 

— Ai pierdut deci trei mii de lire sterline! Sper că ţi-ai 
notat numerele biletelor de bancă? 

— Fireşte că da! Ştii totuşi cât de uşor se plasează banii 
furati! Şi când ai de-a face cu un om atât de şiret ca Masca 
Neagră nu poţi nădăjdui să-l prinzi cu un truc atât de vechi. 

Convorbirea fu întreruptă de servitorul, care aduse 
băuturi pe o tavă mare de argint. Era o atenţie specială a 
lui Hamon, şi alesese marca preferată a lui Marborne. 

— Dar eşti sigur că a fost într-adevăr Masca Neagră? - 
întrebă detectivul pe când Hamon închidea cu grijă uşa 
după servitor. 

— Sigur de tot. 

— De ce n-ai instiintat atunci poliţia locală? - întrebă 
Marborne mirat. Ar fi fost lucrul cel mai simplu din lume, să 
obţii un ordin de perchezitie domiciliară. Ai fost doar în 
vizită la lordul Creith, care după cât ştiu e şeful autorităţilor 
judiciare de acolo. 

Hamon clătină capul. 

— În felul acesta nu-l vom prinde niciodată. N-aş putea să 
aduc nici un fel de dovezi împotriva lui. L-am bănuit numai 
şi atât. Sau crezi poate că am fi găsit banii furati la locuinţa 
lui Morlake? Lordul Creith s-a oferit chiar singur, să 
iscălească un mandat de arestare împotriva lui şi să dea 
ordin să i se perchezitioneze casa, dar n-am primit, 
fiindcă... (aici Marborne se aplecă înainte şi vorbi în 
şoaptă)... prin asta aş fi zădărnicit planul nostru, despre 
care ţi-am vorbit acum o lună. 

Marborne închise ochii pe jumătate. 

— Dar lucrul ce-l urmăreşti dumneata e foarte greu şi va 
costa o mulţime de bani, Mr. Hamon. M-am gândit în toate 
felurile si, deşi am oameni destoinici la dispoziţie, 
cheltuielile vor fi mai mari decât merită toată afacerea asta. 

— Sunt gata să risc chiar şi o sumă mare de tot - zise 
Hamon, iritat. Lucrul de căpetenie e să punem mâna pe 
dânsul. În clipa de faţă, Morlake se află la Londra, dar asta 
cred că ştii. 

Marborne dădu din cap. 

— Am ordin să fie supravegheat, pe cât se poate. 
Prietenul meu Slone îl urmăreşte. Dar asta nu-i chiar aşa de 
simplu cum ţi se pare poate dumitale, căci după 
instrucţiunile noastre, nu avem voie să urmărim pe nimeni, 
printr-un agent de-ai noştri, decât numai când există la 
poliţie un denunt oficial împotriva persoanei în chestie. 
Slone nu poate să se ocupe deci de dânsul decât în orele 

sale libere. 

— Tot ce s-o face pentru mine o sá plátesc! - ráspunse 
Hamon cu oarecare nerábdare. Ai intocmit cel putin un 
plan? 

Inspectorul de politie dádu din cap. 

— În Blackheath se află o casă - începu el - care aparţine 
unui fost functionar din colonii, care locuieste acolo cu 
sotia, fiica si trei servitori. E foarte bogat si are o colectie 
minunată de bijuterii vechi. Dispun de un om, în stare să 
pătrundă în cinci minute în casa aceea si sá spargă toate 
dulapurile. Nu va fi uşor, să căpătăm bijuteriile, căci sunt 
încuiate într-o casă de bani foarte solidă, dar de fapt, cu 
asta nici nu trebuie să ne ocupăm. Singura greutate pentru 
noi e, cum să aducem pe Masca Neagră până la casa 
aceea, şi, dacă se poate, şi în casă, şi cum să îngrămădim 
bănuielile împotrivă-i, ca să-l putem aresta. Trebuie mai 
ales să facem sá nu poată să aducă vreun alibi. In zadar l- 
am aresta pentru o spargere săvârşită la Blackheath, dacă 
Morlake poate dovedi pe urmă că la ora aceea era la clubul 
său. 

— Dar ai putea dumneata să-l faci să vină la Blackheath? 
- întrebă Hamon, cu un viu interes. 

Detectivul dădu din cap. 

— Tocmai asta urmăresc. Dar ne va da de lucru. Morlake 
trăieşte într-o locuinţă din Bond Street, aranjată în stil 
oriental şi nu are decât doi servitori - un maur, Mahmet, - 
Morlake a călătorit mult în Maroc - şi un om cu numele de 
Binger, fost sergent în armată. Binger nu locuieşte însă la 
stăpânul său, ci împreună cu familia într-o locuinţă proprie 
din Blakheath Road. De aceea am şi ales tocmai acest 
cartier. De obicei, Binger se întoarce seara acasă la el, chiar 
şi când Morlake rămâne în oraş. L-am urmărit şi am 

constatat că întrebuinţează seara de obicei un autobuz. 
Detectivul Slone s-a împrietenit cu dânsul, iar Binger nu 
bănuieşte că noul său prieten e din poliţie. Slone îşi dá cea 
mai mare osteneală, să-l descoase, până acum însă n-a 
izbutit să afle nimic, căci omul tace chitic despre tot ce 
priveşte pe stăpânul său. Sunt încredinţat că ştie multe, dar 
cum vine vorba despre James Morlake, pare să şi-a pierdut 
graiul. 

— Dar de ce ajutor poate să-ţi fie? 

— Vei vedea numaidecât că e foarte important pentru 
noi. Morlake ţine mult la el. Acum câţiva ani, când Binger 
era bolnav, stăpânul său l-a vizitat zilnic, i-a adus fructe, 
cărţi şi alte lucruri şi l-a trimis şi pe medicul său, tare 
destoinic şi bun să-l caute. Uneori, Binger se înapoiază mai 
devreme acasă, şi când în viitor o face la fel, vom căuta să 
ne realizăm planul. N-ai putea să-mi procuri ceva de la 
Morlake - o batistă ori un carnet? 

Hamon clătină capul. 

— Nu - zise el scurt. N-am fost încă niciodată în casa ori 
locuinţa lui. 

— Păcat. Dar nu e neapărată nevoie. Voi pune să i se 
graveze monograma pe un briceag. Trebuie să ştii: e mult 
mai uşor sá dovedeşti că un lucru e al tău, decât că nu-ti 
aparţine, ori că nu ţi-a aparţinut niciodată. Afacerea asta va 
costa ce-i drept o sumă frumuşică... Trebuie să te aştepţi la 
cheltuieli însemnate. 

Mr. Hamon îşi scoase portofelul şi-i întinse câteva bilete 
de bancă. Marborne căută să-şi ascundă bucuria, căci suma 
întrecea toate aşteptările sale. 

Cu banii în buzunar şi în toanele cele mai bune, Marborne 
ieşi iarăşi în stradă, unde îl aştepta Slone. Avea şi de ce să 
fie mulţumit, căci dacă planul îi izbutea, atunci nu numai că 

se imbogátea - presupunând bine-înţeles că Hamon se ţinea 
de cuvânt - ci, prin fapta lui indrázneatá, avea să înlăture 
dintr-o dată şi toate noutăţile proaste din foaia sa 
calificativă. Se documenta ca un perfect detectiv, pentru a- 
şi nimici omul. 

— Ei, a scuipat bani? - întrebă Slone. 

Inspectorul Marborne încruntă sprâncenele. 

— Lasă, te rog, expresiile astea vulgare - se rásti el 
posomorát. Prietenul meu mi-a înmânat ce-i drept o sumă 
mică pentru cheltuielile necesare, dar n-aş dori să crezi că 
Mr. Hamon e Banca Naţională a Angliei. Am căpătat o sută 
de lire sterline pentru dumneata. Ti le voi da, când vom fi 
acasă la mine. l-ai spus lui Colley să vină acolo? 

— Te aşteaptă de câteva ore. Lieber n-a venit încă. E 
greoi din fire... olandez, ce vrei! Dar acum spune-mi, te rog, 
ce ai de gând să faci? 

— Ai să afli asta la timp - răspunse Marborne misterios. 

Colley era de statură măruntă şi avea o faţă zbârcită, pe 
care se zugrăvea firea-i criminală. 

Aştepta în stradă, peste drum de locuinţa lui Marborne, şi 
veni după cei doi detectivi, când intrară în casă. In 
sufragerie, îşi luă o ţigară de foi din cutia ce i se oferi, şi 
zâmbi mulţumit şi recunoscător. 

— Mr. Slone mi-a spus că doriţi să-mi vorbiti - începu el. 

— Mai întâi mi-a fost niţel teamă si am crezut că-i pentru 
treaba aia de la Mill-Hill. Dar să-mi sară ochii, dacă am fost 
eu. 

— Ei lasă, mă, pe mine nu má înşeli! Ştiu foarte bine că 
tu erai şi nimeni altul! - răspunse Marborne. Dar nu despre 
asta e vorba, Colley... Am să-ţi dau de lucru. 

Omul făcu o mutră dezamăgită. 

— Fii pe pace, nu-i vorba de muncă adevărată, - ai 


57 


înţeles? Acum ascultă si bagă bine la cap: am un prieten, 
care vrea sá joace o festá unui cunoscut. Amánuntele nu te 
privesc şi n-ai nevoie sá le cunoşti. 

Îi lămuri ce anume avea de făcut şi deşi Colley se codi, la 
început, fiindu-i teamă, că i s-ar întinde o cursă, în cele din 
urmă se lăsă înduplecat. 

— Trebuie deci să pătrund cât mai iute în casă şi să plec 
iar repede de acolo, nu-i aşa? 

— Chiar aşa de repede nu - îl corectă Marborne. Mai întâi 
să faci puţin tărăboi, ca să simtă cei din casă... Trebuie să 
se ştie, că un spărgător a fost acolo. 

Colley încruntă sprâncenele. 

— Dar dacă omul a fost funcţionar în colonii, are desigur 
un revolver şi dacă mă vede, înainte ca să-l fi văzut eu, 
trage în mine şi s-a isprăvit. O fi asta o glumă bună, nu zic, 
dar mie îmi place mai bine un film cu Charlie Chaplin. 

Aproape un ceas se trudi Marborne până ce izbuti să-i 
dovedească lui Colley, că nu era nici un fel de primejdie 
pentru el şi că-l aşteaptă o răsplată atât de mare că va 
putea să nu mai lucreze un an întreg. A 

În cele din urmă cei doi se înţeleseră. În săptămâna 
următoare, Colley avea să stea la dispoziţie şi să aştepte o 
chemare telefonică din partea lui Marborne. 

Când isprăviră de vorbit, inspectorul de poliţie se ocupă 
cu partea cea mai grea a întregii afaceri. În acest scop, 
Marborne intră în tratative cu Mr. Lieber, care venise cu 
mare întârziere. 

— Aş vrea să aştepţi în apropiere, pentru cazul că voi 
avea nevoie de dumneata, Lieber - zise inspectorul de 
poliţie. Îl cunoşti pe Morlake? 

Omul cam corpolent, clătină capul. Trebuia să se silească 
să nu rămână în urmă, căci detectivul făcea paşi mari. 

— Cred, cá nu poti sá gresesti, dar voi fi totusi de fatá si 
ţi-l voi arăta. 

— Este un criminal? gâfâi Lieber. 

— Da, şi am nevoie de ceva, ce să-i confirme identitatea - 
întocmai ca în cazul Crewe, unde ai lucrat pentru mine. O 
batistă cu monogramă, un carnetel, acte, scrisori, în sfârşit 
îmi trebuie ceva de la el. Se poate însă să meargă şi fără 
asta... Am sosit. Aşteaptă acolo, în colţ, şi urmează-mă 
când ies din casă. 

Binger deschise vizitatorului usa si se uită cam bánuitor 
la el, căci cu toate că nu-l cunoştea pe Marborne, bătrânul 
militar simți  numaidecât ceva oficial în atitudinea 
inspectorului de poliţie. 

— Nu ştiu - zise el - dacă Mr. Morlake e acasă. Aşteptaţi 
puţin, vă rog. 

Îi închise uşa în nas şi merse în odaia mare, luxoasă, în 
stil oriental, unde James Morlake citea o carte. 

— Zice că s-ar numi Kelly... Se poate să fie asa şi se 
poate să nu fie. 

— Dar ce vrea de la mine? - întrebă Morlake. 

— Mi-a spus că v-ar fi întâlnit acum câţiva ani în Maroc şi 
că ar fi aflat de-abia acum adresa dumneavoastră. 

— Să poftească - zise James Morlake, după o clipă de 
gândire. 

Marborne intră în odaie şi privea în jur uimit de atâta lux 
şi frumuseţe. 

— Şezi, te rog, Mr. Kelly. Scaune n-am, ce-i drept, 
deoarece de obicei nu primesc pe nimeni, dar poate că iei 
loc pe divan. 

Inspectorul se aşeză, cu un zâmbet cam silit. 

— E mult timp de când nu ne-am mai văzut... Poate că 
dumneata îţi aminteşti că acum vreo zece ani m-ai poftit o 

dată la masă, în hotelul Cecil din Tanger? 

— Parcă îmi aduc aminte de aşa ceva - zise Morlake, 
privind nepăsător la detectiv. 

— Pe vremea aceea, eram reprezentantul unei fabrici de 
porțelan - urmă Marborne. 

Vorbind, inspectorul de poliţie privea în toate părţile, 
căutând să descopere vreun lucru mic, de care ar putea să 
se folosească mai târziu drept dovadă împotriva lui 
Morlake. 

— Nu ştiu - adăugă el - dacă dumitale îţi place să 
continue aceste relaţii, dar eu unul mă gândesc cu plăcere 
la întâlnirea noastră în Maroc. 

— Acum îmi amintesc perfect de bine de dumneata - zise 
James Morlake - deşi, între timp, te-ai mai schimbat. 

Mr. Marborne privi în sus, la tavanul atât de frumos 
împodobit. 

— O lucrare minunată, záu... Mestesugarii de la noi nu 
ştiu să facă aşa ceva, urmă el. Dumneata ai o locuinţă 
splendidă. Nici unul din trecătorii de pe Bond Street nu şi-ar 
închipui că în imediata lui apropiere se află o încăpere în stil 
maur şi încă atât de frumoasă. g 

Deodată, Marborne văzu ceea ce îi trebuia. In dosul unei 
cutii cu hârtie de scrisori, era o cutioară de piele cu 
monograma lui Morlake. Pentru un carnet era prea subțire 
şi detectivul bănui că slujea pentru păstrarea mărcilor 
poştale. 

Numai când Marborne se apropie de masă, observă că 
era o cutie plată pentru chibrituri. 

Inspectorul de poliție se sculá de pe divan si strábátu 
odaia, până fu lângă birou, în fața lui Morlake, care nu-l 
slăbea o clipă din ochi. Marborne puse mâinile pe birou. 

— Am vrut numai să te mai văd o dată, fiindcă mă aflu la 

Londra, si sá reínnoiesc cunostinta veche. Sper cá nu te-am 
deranjat prea mult? 

Marborne pusese mána pe cutioara de chibrituri. Era atát 
de mică, încât o putu ascunde în mână. 

— Mă bucur întotdeauna, când întâlnesc pe unul din 
vechii mei cunoscuţi din Maroc - zise Jim. N-ai dori să bei 
ceva, Mr. Kelly? 

— Nu, mulţumesc - răspunse Marborne. N-aş vrea să te 
deranjez. Am auzit, de altfel, că dumneata nu locuieşti 
mereu la Londra, ci mai mult la ţară, la o moşie frumoasă, 
undeva în Sussex. 

— Da, e exact, am un domeniu în Sussex. 

În clipa aceea, Marborne băgă cutioara de piele în 
buzunar. 

— Dacă vii vreodată la Liverpool, Mr. Morlake, atunci treci 
te rog să mă vezi - John L. Kelly - zise Marborne, şi-şi scoase 
mâna din buzunar. Adresa mea o găseşti în cartea de 
telefon - Lime Street 149. M-am bucurat foarte mult, că te- 
am găsit sănătos şi bine. 

Morlake întinse mâna musafirului său, care se îndreptă 
spre uşa ascunsă în dosul unei portiere. 

— Dar fii aşa de bun - zise el către detectiv, când acesta 
puse mâna pe portieră - şi lasă-mi chibriturile aici... s-ar 
putea să am nevoie de ele. 

Marborne se întoarse îngrozit. 

— Chi... chibriturile dumitale? - îngăimă ei. 

— Da, inspectore, ele se află în buzunarul drept al 
pantalonilor dumitale - zise Jim, care abia ridică privirea de 
pe cartea ce o luase iarăşi în mână. 

— N-am nici un fel de chibrituri - zise Marborne cu glas 
tare. 

— Atunci le-ai întrebuințat toate între timp. Cel puţin, 

înapoiază-mi cutia! Dacă mai faci greutăţi, te previn că má 
duc la prefectura de poliţie si fac un denunt împotriva 
dumitale. Voi povesti despre un domn, care are în strada 
Marylebone o prăvălie cu mărfuri furate. După cum am fost 
informat, primeşti zece la sută din câştig. Sunt încredinţat 
că prefectul de poliţie habar n-are de asta. 

Uluit de ce auzea, Marborne se făcu alb ca varul. Scoase 
cutia de chibrituri din buzunar şi o aruncă pe podea. 

— Îţi mulţumesc - zise Jim politicos. 

Faţa inspectorului de poliţie deveni roşie de mânie. 
Dispretul lui Morlake îl jignea adânc. 

— Lasă, că tot te prind eu odată! - strigă el furios. Nu-mi 
scapi, de asta să fii sigur! 

— Şi dumneata nu-mi vei mai fura chibriturile - zise Jim. 

În clipa aceea, Binger se ivi în prag. 

— Condu pe domnul până afară şi bagă de seamă să nu- 
mi ia umbrela din cuier! 


CAPITOLUL XI 


Jane Smith 


Binger se înapoie la stăpânul său când se închise uşa 
după Marborne, care clocotea de mânie. 

— A fost un detectiv, şopti el cu glasul răguşit. 

— Ştiu, zise Jim nepăsător. Mi-a şterpelit cutioara de 
chibrituri... E dovada cea mai bună... 

— Pentru ce-a venit aici? întrebă Binger. 

— Ca sá má spioneze. A mai vrut, pare-se, si cáteva 
chibrituri, ca sá aibá cu ce sá-si aprindá o tigará. Acest 
Marborne stie multe despre mine. Dar poti fi totusi fárá 
grijá, Binger! 

— Dumneavoastră ieşiţi diseară? îl întrebă servitorul, 
după o clipă de tăcere. 

— Nu, rămân acasă, dar asta nu te împiedică să te 
înapoiezi în curând la ai tăi. Nu cred să am diseară nevoie 
de dumneata. Spune lui Mahmet să-mi aducă cafeaua. Voi 
lucra astăzi până târziu. 

De îndată ce Binger ieşi, Morlake lăsă cartea şi, cu 
mâinile la spate, se plimbă de colo până colo prin odaie. 
Privirea îi rătăcea departe, iar fruntea-i era încruntată. De 
afară se auzi poarta închizându-se: Binger se înapoia la 
nevastă-sa. Curând intră servitorul maur, aducând o tavă 
cu tot ce trebuie pentru pregătirea cafelei. După ce aşeză 
toate pe masă, micul maur se îndepărtă cu un „salaam” 
ceremonios. 

Jim, care îl privise în tăcere, se îndreptă spre divan şi, 
aplecându-se uşor, ridică partea de deasupra de parcă ar fi 
fost capacul unei lăzi. Dedesubt se afla o casă de bani mică. 
O deschise şi scoase un pachet mare de bilete de bancă. Le 
alese, timp de o jumătate de oră, făcând mai multe 
teancuri, apoi numără fiecare teanc cu grijă şi îl puse în 
câte un plic. Pe fiecare scrise alt nume şi o altă adresă, 
luate dintr-un carnet ce-l purta în buzunar. Pe urmă puse 
toate înapoi în casa de fier, o încuie cu grijă şi trase la loc 
capacul divanului. 

Se uită la ceas; era unsprezece şi jumătate şi totuşi nu se 
simţea obosit. Vru să citească, dar cartea pe care o 
părăsise nu-l interesa, şi începu să chibzuiască asupra 
rostului vizitei lui Marborne. Omul acesta fusese destul de 

prost, şi-şi închipuie că nu-l cunoaşte. Dar el, James 
Morlake, cunoştea după chip pe toţi detectivii ceva mai de 
seamă de la prefectura poliţiei. 

Se sculă şi păşind prin coridorul îngust, se îndreptă spre o 
cămăruţă în care nu se afla decât un pat si un dulap. Cu 
toată ora înaintată, se hotărâse să iasă şi îşi încălţă pantofii 
de stradă. Când să iasă, zări pe podea o scrisoare, care 
fusese pe semne vârâtă prin crăpătura de sub uşa de la 
intrare. Adresa era scrisă cu creionul şi nu conţinea decât 
trei cuvinte: „Mr. Morlake” şi - ceva mai jos - ,Urgent!”, 
subliniat de trei ori. 

Deschise iute plicul şi citi cele câteva rânduri, aşternute 
în grabă pe hârtie. Incruntá sprâncenele, puse scrisoarea 
înapoi în plic şi băgă plicul în buzunar. Apoi sună servitorul. 

— Mehmet, ai auzit pe cineva afară? întrebă el. 

— Nu, Efendi, de când plecă secretarul, n-am mai auzit 
pe nimeni, deşi am stat tot timpul pe sală. 

Morlake scoase scrisoarea din buzunar. 

— Când Binger a plecat, se află asta aici pe podea? 

— Nu, Efendi. 

Scrisoarea fusese deci adusă pe când îşi schimbase el 
pantofii. _ 

Din nou puse plicul în buzunar şi cobori scările. In caturile 
de jos erau numai birouri, iar la parter un salon de mode. 
De obicei, portarul mai era treaz la ora aceea şi fuma o 
ţigară în gangul de la intrare. Astăzi însă omul nu se găsea 
acolo. 

Când Morlake ieşi în stradă, inspectorul Marborne stătea 
peste drum, la umbra unei porţi, cu un alt om. 

— Asta e, zise el către celălalt. 

Lieber dădu din cap, străbătu strada şi urmă pe bărbatul 
înalt şi zvelt, care păşea agale spre Piccadilly. Când ajunse 

la colţul străzii, Morlake se opri brusc şi se uită nehotărât 
împrejur ca şi cum n-ar şti încotro să apuce. In clipa aceea, 
fu îmbrâncit de un om scund şi gras, care părea să fie 
foarte grăbit. Ciocnirea era destul de violentă. 

— Mai domol, amice, mai domol! - zise James Morlake. 

— Scuzati, vă rog - răspunse Lieber, văzându-şi cât mai 
repede de drum. 

Morlake îl urmări cu o privire ironică. 

Inspectorul Marborne aştepta pe Lieber şi când se 
abătură amândoi pe Air Street, o stradă pustie, detectivul 
întrebă: 

— Ei, ce-ai făcut? 

— l-am luat ceva - răspunse celălalt, băgând mâna în 
buzunar. Nu-i o batistă şi nici o cutie, este o scrisoare. 

Inspectorul îi smulse nerăbdător plicul din mână. Se opri 
lângă un felinar şi cercetă prada. 

— Scrisoarea îi era adresată lui! Al meu eşti, Mr. Morlake! 

Marborne scoase biletul din plic şi începu să citească. 
Lieber, care se uita la dânsul, văzu că faţa i se întunecă 
deodată. 

Scrisoarea suna astfel: 


„Dragă Mr. Morlake! 
Ralf Hamon a pus la cale pe un anume Marborne, de la 
Scotland Yard, să-ți întindă o cursă 
Jane Smith”. 


— Dar la naiba, cine e această Jane Smith? - întrebă 
Marborne uimit. 

Aceeaşi întrebare şi-o punea în aceeaşi clipă şi James 
Morlake. 

CAPITOLUL XII 


Miss Lidia Hamon 


Marborne privi la insotitorul sáu cu o mutrá posomorátá. 

— Halal de asa hot! - mârâi el. Asta-i tot ce i-ai putut lua? 

— Nu ajunge, Mr. Marborne? - întrebă Lieber dezamăgit. 

— Spuneati doar că trebuia sá vă aduc o scrisoare - ceea 
ce am şi făcut. 

— Da, da, mi-ai adus o scrisoare, - zise Marborne, 
înciudat. Vâri plicul în buzunar şi se îndreptă, lăsându-l pe 
Lieber să se întrebe, uluit, prin ce păcătuise. 

Descoperirea că această Jana Smith ştia despre legătura 
lui cu Hamon, îl neliniştea adânc pe inspectorul de poliţie. 
Acum însă era prea târziu să renunţe la planul său. Trebuia 
deci să fie cu ochii în patru. Marborne se urcă într-o maşină 
de piaţă şi cu toată ora întârziată, merse la Grosvenor 
Place. Portarul, care îl cunoştea, îi deschise, spunându-i că 
Mr. Hamon nu era acasă. 

— Poate că ati vrea să vorbiti cu Miss Hamon? - adaugă 
el. 

— Miss Hamon? Nici nu bănuiam că există o Miss Hamon 
- zise Marborne, din cale afară de uimit. 

— Cum de nu. Mr. Hamon are o soră. De obicei însă, Miss 
Lidia se află la Paris. 

Într-adevăr, Lidia închiriase o locuinţă mică, într-un 
cartier boieresc din Paris. Avea şi un automobil, cu o 
caroserie elegantă şi un şofer japonez, într-o livrea roşie, la 
volan. Tânăra doamnă se îndeletnicea cu studiul artelor 

frumoase si era în relaţii cu vechile familii regaliste. Vorbea, 
de altfel, destul de bine frantuzeste. 

Portarul îl lăsă pe Marborne în hol şi se duse să-l anunţe. 
Reveni în curând, spre a-l pofti în salon. 

Lidia Hamon avea o statură înaltă şi frumoasă. Părul, de 
un blond roşcat, îi era pieptănat după moda frantuzeascá. 
Pe braţele goale, purta brățări scumpe, care sclipeau la 
lumina lámpilor electrice. Ridică încet privirea spre 
Marborne, când îl văzu că intră, fără a se scula însă de pe 
divanul moale pe care şedea. 

Inspectorul de poliţie, căruia îi plăceau la nebunie femeile 
tinere şi frumoase, era vrăjit. Lidia purta o rochie verde de 
seară, pantofi aurii, minunati şi ciorapi de mătase bronzaţi. 

— Vreti desigur sá vorbiti cu fratele meu? - întrebă ea. 

— Da, domnişoară, am treabă cu el. 

Tânăra se uită la ceasul brățară, împodobit cu diamante. 

— Sper - zise ea - că Ralf se va înapoia în curând. Eu n- 
am habar de treburile lui, aşa că nu v-aş putea fi de nici un 
folos. Dar sedeti, vă rog, Mr. Marlow. 

— Marborne - rectifică detectivul încet, şi se aşeză cu 
băgare de seamă pe marginea unui scaun. E prima oară că 
am plăcerea să vă văd, Miss Hamon. 

— Trăiesc mai mult în străinătate, în scumpul meu Paris. 
Viaţa acolo e cu totul altă, ceva minunat. Londra e a 
negustorilor. E un oraş fără suflet. 

Inspectorul Marborne, care nu prea ştia să converseze, 
era cât pe-aci să spună, că poliţia londoneză lucra atât de 
bine, încât nimănui nu trebuia să-i fie frică în capitala 
Angliei. Dar spre norocul său, Hamon tocmai se înapoie aşa 
că nu mai avu prilej să se facă de râs. 

— Ei, Marborne, ce s-a întâmplat? Ai făcut cunoştinţă cu 
sorá-mea? Lidio, îmi dai voie să-ţi recomand pe Mr. 

Marborne. E unul din prietenii mei, un inspector de ta 
Scotland Yard. 

— Asa? - zise Lidia cu glas tărăgănat si încruntând 
sprâncenele. 

Marborne băgă de seamă că tânăra nu era tocmai 
încântată de profesia lui. 

— Să mergem mai bine sus - propuse Mr. Hamon. 

Scoase pe detectiv din cameră înainte ca acesta să-şi fi 
putut lua măcar rămas bun de la Lidia. 

Când fură singuri în odaia lui Hamon, Marborne povesti 
cele întâmplate. 

— la aratá-mi scrisoarea! 

— Jana Smith? - zise Ralf după ce o citise. Cine să fie si 
asta? 

— Ştie cineva despre... afacerea noastră? - întrebă 
Marborne. 

— Nimeni, afară de sora mea căreia, ce-i drept, i-am dat 
să înţeleagă ce avem de gând să facem. 

— Mai bine nu-i spuneai nimic, domnule Hamon  - 
răspunse detectivul îngrijorat. 

— l-am spus doar atât, că am întocmit un plan, cu 
ajutorul căruia mă voi răfui în sfârşit cu Morlake - se apără 
Hamon. Pot să-ţi jur însă că scrisul de pe plic nu seamănă 
câtuşi de puţin cu a Lidiei. Sora mea, de altfel, nici nu-l 
cunoaşte pe Morlake. Şi chiar de l-ar cunoaşte, nu i-ar 
scrie... Asta-i tot ce ai putut căpăta de la el? 

— Mai mult nici nu ne trebuie - răspunse Marborne. Totul 
e ticluit cu atâta meşteşug, încât nici nu-i nevoie să avem 
ceva de la Morlake. Plicul va fi găsit la timp, şi ajunge un 
mic amănunt, care să întărească bănuiala. 

Marborne se feri să povestească lui Ralf Hamon despre 
vizita sa la Morlake şi încercarea neizbutită de a-i fura 

cutiuta cu monogramá. Simtea prea bine cá prin asta n-ar 
câştiga cátusi de puţin în ochii lui Hamon. 

— Când ai de gând să-ţi pui planul în aplicare? 

Marborne dădu din umeri. 

— Depinde - zise el. Sper că încă în cursul acestei 
săptămâni. N-avea grijă! Pot aduce destule probe că-i 
vinovat, - şi, când l-om aresta pe Morlake, vom face o 
descindere la locuinţa lui din Londra şi la Sussex... De cen- 
ai cerut, atunci când ţi-a furat portofelul cu cele trei mii de 
dolari, să fie numaidecât arestat? Ordinul de perchezitie 
domiciliară se putea, desigur, obţine uşor. 

— Ei, lasă acum asta! Ai grijă să má înştiinţezi înainte de 
a-l aresta, ca sá pot fi în apropiere şi să-ţi dau la nevoie o 
mână de ajutor. 

După plecarea detectivului, Hamon se înapoie la soră-sa. 

— Cine era domnul acela? - întrebă Lidia căscând. 
Găsesc că ai nişte prieteni foarte ciudati. 

— Spune-mi mai bine, de ce ai venit la Londra? 

— Fiindcă am nevoie de bani. Mi-am cumpărat un tablou 
minunat. Afară de asta, am pierdut o sumă destul de mare 
la cărţi. Ce vrei, fără bani nu poţi să trăieşti... 

— Ascultă, Lidio, - îi zise fratele. Când am început să fac 
afaceri, aveai servici la un bar şi câştigai îndeajuns, ca să 
poţi trăi. Aminteste-ti, te rog, de vremea aceea. Mijloacele 
mele băneşti nu sunt inepuizabile, cum pare să-ţi închipui. 
Sub nici un cuvânt nu pot să-ţi măresc suma ce-o primeşti 
lunar de la mine. S-ar putea chiar ca într-o bună zi să fii 
nevoită, să-ţi câştigi din nou singură existenţa. 

— Ce înseamnă asta? - strigă Lidia, cu ochii scânteietori 
de mânie. 

Acum ea nu mai juca pe doamna din lumea mare. Sta în 
faţa lui, cu pumnii în şolduri, iar glasul îi suna aspru şi 

ascutit. 

— Nu ai vrea doar sá ¡au din nou un servici la vreun bar, 
în timp ce tu câştigi aici zeci de mii de lire sterline? Te-am 
sprijinit odinioară, Ralf, asta nu trebuie s-o uiţi! Îţi mai 
aminteşti de Johnny Cornford şi de mâna de ajutor ce ţi-am 
dat-o atunci? 

Hamon îngălbeni. 

— la slábeste-má cu amintirile tale! - se rásti el pe un ton 
grosolan. Nu-i nevoie să te otáresti, fiindcă îţi vorbesc o 
dată serios, spre binele tău... Marborne vrea să mă scape 
de Morlake, iar în caz că nu izbuteşte, trebuie să încercăm 
alt mijloc, pentru a-i veni de hac... La asta, ai putea să mă 
ajuţi. 

— Aha, înţeleg... Şi ce răsplată o să am? Pe semne 
aceeaşi, ca şi în cazul Cornford... adică nimic! 

— Parcă eu am câştigat ceva în afacerea asta, răspunse 
Hamon repede. 

— Minţi! Pe mine nu má pácálesti, Ralf! Nu te uita aşa de 
încruntat; mie nu mi-e frică de tine. 

— E întocmai după cum ţi-am spus! - strigă Ralf. A fost 
dezamăgirea cea mai grozavă din viaţa mea. Dacă nu m-ar 
fi ajutat o întâmplare norocoasă, s-ar fi isprăvit atunci cu 
mine. N-am văzut nici un penny din banii lui Cornford. 

Urmă o tăcere apăsătoare. 

— Ce să fac cu Mr. Morlake? - întrebă Lidia în cele din 
urmă. Să-l ademenesc undeva? Dar el are atâţia bani? 

— Are o grămadă. Dar nu la banii lui rávnesc. 

— Ceea ce înseamnă că-ţi merge foarte bine, Ralf. Atunci 
ce vrei să fac? 

— Depinde de  întorsătura ce o vor lua lucrurile. 
Deocamdată nu trebuie să ne batem capul cu asta. 

— Ce fel de om este? Cum arată? 

Hamon părăsi odaia şi se înapoie peste câteva clipe cu o 
fotografie pe care i-o întinse. 

— E un bărbat frumos - rosti Lidia, după ce privise 
îndelung la chipul lui Morlake. Ce ocupaţie are? 

— Asta vreau să ştiu şi eu. Dar lasă acum întrebările... 
Am vrut numai să văd, dacă Morlake îţi place, dacă te 
învoieşti... presupunând, bineînţeles, că vei avea şi un 
câştig frumos în afacerea aceasta. 

Lidia îşi ridică privirea de pe fotografie la fratele său. 

— Nu-mi iese nimic privindu-i chipul - zise ea. 


CAPITOLUL XIII 


La Blackheath 


Jim Morlake isprăvise cina, ce i-o adusese Mahmet şi 
citea ziarul de seară. 

Era într-o vineri. Un văl cenuşiu acoperea străzile 
oraşului, ca un prevestitor al ceţii groase, care peste o lună 
avea să facă Londra de nelocuit. 

Binger se înapoiase la el acasă, ceva mai devreme decât 
de obicei. Primise de altfel ordin de la stăpânul său să nu 
revină decât peste trei zile. Morlake avea de gând să plece 
în aceeaşi seară la Wold House. Pe sală îl aştepta cufărul 
gata pregătit. Ar fi putut să plece mult mai devreme, dar în 
după-amiaza aceea ceața fusese atât de deasă, încât 
găsise mai nimerit să aştepte. Automobilul îl avea la poartă. 
Aruncă ziarul, se apropie de fereastră, dădu perdelele grele 


71 


la o parte si privi afará. 

— Plec, Mahmet - zise el. 

Dar zbârnâi telefonul. 

Jim apucă receptorul şi auzi un glas necunoscut, care 
întrebă: 

— Mr. Morlake la aparat?... Vorbesc din Blackheath... 
Binger a fost călcat de un autobuz. L-au dus la Carnfield 
Gardens 12. Puteţi veni imediat acolo? 

— E grav rănit? - întrebă Morlake repede. 

— Nu cred să scape cu viaţă. Sunt doctorul Grainger. 

Jim căută repede pe hartă poziţia exactă a străzii arătate 
şi peste câteva clipe porni în goană la Blackheath. In sudul 
Londrei însă ceata era mai deasă de cum crezuse şi nu putu 
înainta atât de repede, cum ar fi vrut. Când ajunse însă la 
New Cross, cerul se limpezi şi se vedeau stelele. 

Lieber, care supraveghease locuinţa lui Morlake, îl văzuse 
suindu-se în maşină. El alergă numaidecát la cea mai 
apropiată cabină telefonică şi chemă pe Marborne la 
aparat. 

— A plecat - zise gâfâind. Era ora zece fără cinci. 

— Singur? 

— Da, e la volan. Părea foarte grăbit. 

Marborne puse la loc receptorul în furcă şi îşi plăti 
consumatia la micul restaurant din Greenwich, unde se afla 
de un ceas. leşi apoi în stradă. Acolo îl aşteptau Slone şi 
Colley. 

— Nu mai aveam timp de pierdut, Colley. Pătrunde cât 
mai iute în casă! 

— Dar e prea devreme, Mr. Marborne. Oamenii încă nici 
nu s-au culcat - cărâi Colley. 

— Aştia se culcă întotdeauna la nouă - răspunse 
Marborne nerăbdător. Crezi că nu am avut grijă să le aflu 

obiceiurile? 

Automobilul, ce-l închiriaseră, pentru toată noaptea, îi 
duse la Blackheath, iar la colţul străzii Granfield Gardens, 
Marborne îi dădu lui Colley cele din urmă instrucţiuni. 

— Să pătrunzi în cămară, pe fereastră, apoi urcă la catul 
întâi. Sparge geamul dulăpiorului, unde sunt păstrate 
bijuteriile. Nu-i nici cea mai mică primejdie pentru tine, 
Colley. Când vei fi făcut ce ţi-am spus şi vei auzi că 
stăpânul casei s-a trezit din somn, şterge-o cât mai iute! 

Colley dispăru în întuneric. 

— Prea sunt cusute toate cu aţă albă, domnule inspector 
- şopti Slone şefului său. Mă tem că Morlake nu va intra în 
capcană. Veţi vedea că va merge de-a dreptul la locuinţa 
servitorului său şi-l va găsi acasă sănătos tun. 

— Şi eu îţi spun că va veni de-a dreptul aici. Din vocea lui 
mi-am dat seama că-i foarte îngrijorat şi că tremură pentru 
viaţa lui Binger. 

Cei doi bărbaţi coborâră iute Granfield Gardens şi se 
ascunseseră la umbra unei porții. 

— Aud maşina - zise Mr. Marborne. 

— N-are să ne meargă bine - mormái Slone. Má tem cá ni 
se înfundă! 

— Tacá-ti gura! se răsti Marborne la el. Uite, a sosit! 

Jim Morlake opri în faţa numărului 12 şi cobori. Era a 
patra casă de la colţ şi avea o faţadă frumoasă; nicăieri însă 
nu se zărea vreo lumină. El şi intrase prin poarta de fier a 
grilajului ce înconjura grădina, dar băgă de seamă că lipsea 
felinarul roşu, care, la Londra, anunţă de obicei locuinţa 
unui medic. Greşise cumva numărul? Morlake se înapoie la 
poartă si se incredintá că se afla într-adevăr la numărul 12. 
Nu mai şovăi deci. Merse drept spre uşa de intrare şi urcă 
scara. Când fu sus, auzi o împuşcătură şi zgomot de paşi pe 

salá. 

Atunci Morlake simţi primejdia. Coborí în grabă treptele, 
dar abia făcuse doi paşi spre poartă, şi iată că primi două 
lovituri, una după alta, şi-şi pierdu cunoştinţa. 

Când îşi reveni, zăcea întins pe un pat de scânduri. La 
lumina slabă din încăpere, zări un om, care-l pansa la cap. 

— Stai liniştit! îi spuse medicul pe un ton de poruncă. 

Jim se supuse. i 

Era într-un arest. Cum ajunsese el aici? Işi aminti de 
loviturile care îl doboráserá. Capul îl durea îngrozitor. Dar 
ce se întâmpla cu mâinile sale? Când se uită la ele, băgă de 
seamă că erau în cătuşe. 

— De ce m-au adus aici? - întrebă. 

— Asta ţi-o va lămuri desigur comisarul - îi răspunse 
medicul. 

— Aş dori atunci să vină cât mai repede, să mă 
lămurească zise Jim. Şi ce e cu Binger?... Mi se pare că a 
născocit cineva o poveste cu accidentul de automobil. 
Comisarul de poliţie despre care-mi vorbiti, nu-i cumva 
inspectorul Marborne? 

— Peste câteva clipe va fi aici şi vei putea să-l întrebi ce 
vrei - răspunse medicul. 

leşi încuind uşa. Cu sfortári, James Morlake izbuti sá se 
ridice în capul oaselor. Incepu să cugete asupra situaţiei 
sale nenorocite. Îşi pipăi cu mâinile încătuşate buzunarele şi 
văzu că i se luase tot ce avea asupra-i. Asta-i limpezi 
oarecum gândurile şi uită chiar şi de durerile sale. 

Un zgomot... Uşa se deschise şi Marborne intră cu un 
zâmbet triumfător pe buze. 

— Ei, Morlake! Aşadar ne-ai căzut în palmă! 

— Pare-să că era mai bine să-ţi dau chibriturile, răspunse 
cu răceală Jim. Dacă bănuiam pentru ce-ai vrut să mi le iei, 

că má pândeai si că doreai sá má jefuiesti, îţi crutam 
osteneala! 

— Nu stiu de ce chibrituri vorbesti - spuse Marborne pe 
un ton grosolan. Stiu doar cá te-am prins cu prada 
dumitale. Eu, inspectorul de poliție  Marborne, te 
învinovăţesc că ai săvârşit aseară o spargere la Granfield 
Gardens 12 şi că aveai la dumneata un revolver încărcat, 
precum şi unelte de spargere. Mai mult, ai jefuit în ziua de 
17 a acestei luni Banca de depozite din Burlington Street şi 
în ziua de 12 august, Banca Home-Counties. 

Marborne tăcu un moment. 

— Te va interesa desigur - reluá el apoi să afli că am 
arestat-o şi pe complicea dumitale, Jane Smith. 

Vorbind, detectivul se uita scrutător la Jim. Acestuia îi 
veni să râdă. 

— Sunt încântat! - zise el. M-aş bucura foarte mult, să fac 
cunoştinţă cu această Jane Smith. Poate că l-ai arestat şi pe 
prietenul meu Hamon? 

Marborne zâmbi îngăduitor. 

— Ştii bine că nu l-am arestat pe Mr. Hamon. Ce acuzaţie 
poţi formula împotriva lui? 

Jim tăcu un moment, apoi răspunse: 

— ÎI acuz de omor cu premeditare. lar pe dumneata că i- 
ai devenit complice după săvârşirea crimei! 

CAPITOLUL XIV 


Arestarea 


Marborne nu înţelesese numaidecát. 

— Ce vrei să spui cu asta? - întrebă el pe un ton aspru. 

Omor cu premeditare? 

— Cât anume ştii despre afacerea aceea, o voi stabili 
abia pe urmă, - răspunse liniştit Jim Morlake. In ziua când |- 
oi înşfăca pe Hamon, fii sigur că n-o să-ţi meargă nici 
dumitale bine. 

— Când ai să-l prinzi pe Hamon... Va să zică, ai de gând 
să intri şi dumneata în slujba poliţiei? - întrebă Marborne 
batjocoritor. 

— Nu-i nevoie... Niciodată nu voi cădea atât de jos! 

Detectivul se aplecă şi îl trase cu putere în sus, până ce 
Jim fuse în picioare. 

— Haide, să vezi lucrurile ce au fost găsite asupra 
dumitale, când oamenii mei te-au arestat. 

Îl duse de-a lungul coridorului până în cancelarie. 

Pe pupitrul agentului de poliţie de serviciu, se aflau mai 
multe lucruri: o mască neagră de mătase, din care - după 
cum Jim recunoscu numaidecát - găurile pentru ochi 
fuseseră proaspăt tăiate; un pistol automat; o trusă cu 
unelte de spargere; o mică lampă cu acetilenă; un toc de 
cauciuc cu şase sticlute şi trei legături cu chei false. 

— Na-ti-o bună! ale mele sunt?! Şi unde tineam toate 
aceste lucruri? Poate în buzunarul vestei? 

— Câteva le-am găsit în buzunarul hainei dumitale, restul 

erau ascunse în maşină - răspunse detectivul. Recunosti, 
nu-i aşa, că lucrurile îţi aparţin? 

— Nu recunosc nimic. Dar ceasul de aur cu lanţ, care-mi 
aparţine într-adevăr, nu-l văd aici. Presupun că l-ai confiscat 
în folosul dumitale. Am avut şi ceva bani la mine - vreo 
şaizeci şi cinci lire sterline. Şi bani au dispărut, l-ai păstrat 
tot pentru dumneata, nu-i aşa Marborne? 

— Banii şi ceasul se află în pupitrul meu - se amestecă 
agentul. Vorbind astfel, nu-ţi prea uşurezi situaţia, Morlake. 

— Poate că ai dreptate - recunoscu Jim după un moment 
de gândire. 

Îi arătă mâinile încătuşate. 

— Era neapărat nevoie de asta? 

— Cred, că nu. 

Agentul luă o cheie, descuie cătuşele şi i le scoase. Apoi 
Jim fu băgat din nou la arest. 


Joan Carston îşi bea cafeaua în Lowndes Square şi citea 
ziarele de dimineaţă, când îi fu anunţată vizita lui Hamon. 
Oftând, lăsă ziarul şi privi la tatăl ei. 

— larási individul ăsta! - zise ea scârbită. De ce mai vine? 
Credeam că scăpasem de el, cel puţin pentru o lună de zile! 

Lordul Creith nu era tocmai în toane bune. Pierduse în 
ajun o mulţime de bani la cursele de cai şi de aceea era 
foarte supărat. 

— Trebuie să-l prindem, din păcate, dar o să treacă şi 
asta - zise Joan resemnată. 

Ralf Hamon părea vioi şi amabil şi niciodată ea nu-l 
văzuse atât de bine dispus. 

— Am câteva ştiri interesante pentru dumneata - zise el 
vesel. 

Isi luă un scaun fără să fie poftit, şi se asezá la masă. 

— L-am prins pe diavol! 

— Bravo! ai prins diavolul?... Pune-l în lanţuri si bagă-l 
înapoi în iad - propuse lordul Creith. 

— De care diavol vorbeşti dumneata, Mr. Hamon? - 
Intrebá Joan, cu inimá stránsá. 

— Morlake a fost prins astá-noapte asupra faptului, pe 
când săvârşea o spargere într-o casă din Blackheath. 

Joan sări în picioare. 

— Nu-i adevărat! - strigă ea surescitată. Mr. Morlake... 
nu, nu-i adevărat! 

— Ba da, e întocmai cum am spus - zise Hamon. Morlake 
a fost arestat, în flagrant delict de spargere la proprietarul 
unei colecţii de bijuterii vechi. Din fericire, doi detectivi de 
la Scotland Yard, care îl supravegheau de câtva timp, l-au 
urmărit şi cu acest prilej, l-au arestat tocmai când vroia să 
fugă, întrucât fusese surprins de colonelul Paterson, 
proprietarul casei. 

Lordul Creith îşi scoase ochelarii şi privi mirat la 
vizitatorul său. 

— Dumneata vorbeşti despre James Morlake, vecinul 
nostru? - întreabă el neîncrezător. 

Hamon dădu din cap. 

— Vorbesc despre „Masca Neagră”, spărgătorul ce-l mai 
îndemânatic, pe care îl avem în ţară de câţiva ani. 

Joan se lăsase în jiltul ei. | se părea că odaia i se 
învârteşte împrejuru-i. Hamon spunea adevărul. Veselia lui 
era cea mai bună dovadă. 

— Bineînţeles că dumneata ai fost acela, care l-a „prins”, 
cum îţi place să spui - zise Joan încet. 

— Asta nu, dar mărturisesc că am dat poliţiei câteva 
informaţii folositoare... De altfel, dragă Lady, soră-mea îşi 
va face o plăcere să vă viziteze. 

— Da? - întrebă ea cu gândul la altceva. Uitasem complet 
că ai o soră la Paris. Îmi pare rău că nu voi fi acasă astăzi 
după-amiază. 

— Îmi închipuiam şi de aceea am sfătuit-o să vină mai 
bine mâine dimineaţă. Are să-ţi placă, e o fată bună, deşi 
mă tem că prea am răsfăţat-o. 

— Când se va lua domnului Morlake interogatoriul? - 
întrebă Joan, fără să arate cel mai mic interes pentru Miss 
Lidia Hamon. 

— Azi dimineaţă vor începe cercetările preliminare, şi 
Morlake va rămâne în preventie, iar săptămâna viitoare va 
fi judecat. Pari a te interesa foarte mult de dânsul. E de 
altfel şi firesc. Asemenea oameni sunt mai romantici, decât 
acei ce respectă legile. 

— Nu chiar întotdeauna - zise Joan repede. Cunosc si 
persoane care săvârşesc fapte nelegiuite, fără ca să fie 
câtuşi de puţin interesante. 

Îşi regăsise stăpânirea de sine şi lordul Creith, care îşi 
cunoştea bine fiica, descoperi în glasul ei o urmă de 
răutate, ce scăpă vizitatorului. Lordul îşi aminti cu groază 
de certurile avute altădată cu fiică-sa, certuri din care Joan 
ieşise întotdeauna învingătoare. 

— Are Mr. Morlake prieteni? Vreau să zic, dacă are pe 
cineva care să depună o cauţiune, pentru dânsul? 

— Poliţia se va feri să-l elibereze pe cauţiune, - mai ales 
că arestarea n-a fost cu putinţă decât după o luptă dârză. 

— A fost rănit? - întrebă ea repede. 

— A primit o lovitură sau două - zise nepăsător Hamon. 

Joan nu-l slăbea o clipă din ochi. 

— Ştii foarte multe despre această întâmplare. Pe semne 
ai fost chemat la telefon şi ţi s-a povestit toate amănuntele, 
fiindcă eşti interesat în cauză. 

— Nu ştiu decât ceea ce scrie în ziare - se grăbi să 
răspundă Hamon. 

— In ziare nu-i nici un cuvânt despre asta. Faptul s-a 
petrecut se vede prea târziu noaptea, ca să mai poată să 
apară ceva în ediţiile de dimineaţă - zise ea. 

Se sculă şi părăsi odaia, fără să mai spună un singur 
cuvânt. 

— Zău, e ciudat, ce interes arată domnişoara pentru un 
asemenea individ, mârâi Hamon. 

— Eu nu găsesc nimic ciudat în asta! - răspunse lordul 
Creith. Dimpotrivă, Morlake merită să te ocupi de el. De-aş 
fi ştiut de mai înainte că e hoţ, aş fi mers la el şi găseamo 
cale mai bună să-mi procur bani decât vânzându-mi 
străvechiul domeniu Creith.... Dar unde va fi judecat? 

— La Greenwich. 

— Greeenwich! - strigă lordul pe un ton, ca şi cum 
localitatea asta ar fi cea din urmă de pe lume, unde ar 
putea să fie osândit un om. 


Aproape de amiază, gardianul îl strigă pe Jim Morlake şi îl 
duse printr-o uşă deschisă în sala de şedinţă. Incáperea era 
ticsită. Pe banca ziariştilor, unde abia încăpeau trei oameni, 
erau şase, pe când alţi reporteri ocupaseră locurile 
rezervate pentru public. 

Mai întâi se povesti pe scurt cum decursese arestarea, şi 
se dădu a înţelege că la viitorul interogatoriu aveau să fie 
aduse inculpatului învinuiri noi şi senzaţionale. 

— În ce priveşte chestiunea liberării pe cauţiune - începu 
apărătorul lui Jim. 

Dar magistratul clătină capul. 

— Despre aşa ceva nici nu poate să fie vorba în cazul de 
faţă. 

În clipa aceea dezbaterile fură întrerupte într-un mod cu 
totul neprevăzut. Un bărbat înalt şi zvelt înaintă, fără să fi 
fost poftit, până la locul destinat martorilor şi înmână 
grefierului cartea sa de vizită. 

— Domnul acesta - zise el, privind pe deasupra 
ochelarilor săi la Jim, care nu mai putu de mirare - domnul 
acesta este vecinul meu şi stărui să i se înlesnească, să-şi 
pregătească cât mai liber apărarea. 

— Îmi pare nespus de rău, Lord Creith - răspunse 
magistratul - dar sunt cazuri, când justiţia nu poate 
consimti la o punere în libertate pe cauţiune şi nu suntem în 
măsură să facem vreo excepţie. 

Jim înapoindu-se la arest, se întreba, mirat, ce anume îl 
hotărâse pe bătrânul acela distins, pe care îl cunoştea după 
nume şi în casa căruia pătrunsese prin spargere, să 
intervină pentru el în public, când cei de pe treapta lui 
socială s-ar fi ferit desigur să o facă. 


CAPITOLUL XV 


Joan face mărturisiri 


Joan citi cu uimire în ziarele de seara despre intervenţia 
tatălui său şi aşteptă înapoierea lui. 

— Zău, tată, ai o inimă de aur! - zise ea, sărutându-l. L-ai 
văzut? 

— Da, l-am văzut - răspunse lordul, căruia nu-i plăceau 
dovezile de dragoste din partea fiicei sale. E un tânăr foarte 
bine. Şi totuşi poliţia susţine că Mr. Morlake ar fi unul din cel 

mai primejdioşi spárgátori din ţară. Când îl vezi, nici nu-ţi 
vine să crezi. Să-ţi spun drept (aici lordul privi mai întâi în 
juru-i şi pe urmă cu glas coborât) prietenul nostru Hamon 
are mult mai mult înfăţişarea unui criminal. Dar pentru 
Dumnezeu, Joan, nu vorbi cu nimeni despre asta. Deunăzi 
de-abia am spus ceva rău despre Hamon şi te-ai grăbit să i- 
o spui în timpul cinei aşa că nu mai ştiam cum să mă 
descurc. 

In cursul dimineţii, Joan izbutise s-o ocolească pe Miss 
Lidia Hamon. Spera că purtarea ei jignitoare avea s-o 
hotărască pe tânăra doamnă, să nu mai vină. Altădată, Joan 
Carston ar fi fost desigur curioasă s-o cunoască pe sora lui 
Ralf. Acum însă nu mai avea decât un singur gând şi nimic 
altceva nu-i putea trezi interesul. 

Spre seară, însă, Stephens veni să-i anunţe din nou vizita 
Lidiei Hamon. Fata oftá adânc şi se hotărî în sfârşit s-o 
primească. Isi propuse chiar să fie politicoasă cu dânsa. 

Când o văzu intrând în-salon, o privi cu mirare. Lidia avea 
multe însuşiri bune. Între altele ştia să se îmbrace cu gust. 
Era atât de drăguță si de gratioasá, încât aproape nu-ți 
venea să crezi, că fata aceasta putea să fie rudă, şi încă de- 
aproape, cu urâtul de Ralf. 

— Imi pare foarte rău că v-am deranjat - zise Lidia, 
aruncând o privire spre biroul pe care Joan aruncase în 
grabă scrisori şi plicuri, sperând că astfel va putea pune 
mai curând capăt convorbirii. Azi dimineaţă am mai 
încercat o dată să vă văd. Ralf îmi spusese că vă voi găsi 
acasă la ora aceea, dar erati plecată. 

Joan murmură câteva cuvinte de scuză. Era curioasă să 
afle, ce anume o îndemnase pe Lidia să vină la ea la o orá 
atât de nepotrivită. 

— Rămân numai câteva zile la Londra şi tineam neapărat 

sá vá vorbesc - stárui Lidia, ca si cum ar fi ghicit gándurile 
Joanei. De obicei locuiesc la Paris. Cunoasteti bine acest 
oraş? 

— Nu, foarte puţin. Nu-mi prea place Parisul. 

— Într-adevăr? - se minună Lidia. Nu-mi închipui cum 
poate să nu-l iubească cineva. E doar un oraş atât de 
încântător pentru persoanele cu gusturi alese. 

— Se vede deci că gusturile mele lasă de dorit - zise Joan 
zâmbind. 

— Nu m-ati înţeles bine... Nu asta vroiam să spun - se 
grăbi să răspundă Lidia. Vorbeam numai despre aceia care 
trăiesc acolo. Cunoasteti poate pe ducele de Montdidier? E 
un prieten bun al nostru. 

Mai pomeni şi alte nume din înalta aristocrație franceză, 
vrând fără îndoială să arate că era în relaţii cu lumea cea 
mai selectă. Apoi zise, jucându-se cu umbreluta şi ocolind 
privirea Joanei: 

— Ralf mi-a povestit că a cumpărat moşia 
dumneavoastră din Sussex. Trebuie să fie minunat acolo. 

— Da, e foarte frumos. 

— Nu-i oare păcat să nu vă mai aparţină moşia 
strámoseascá ce timp de atâtea veacuri a fost proprietatea 
familiei dumneavoastră? Găsesc că e o mare nenorocire. De 
altfel i-am spus lui Ralf că nu înţeleg, cum poate fi atât de 
neîndurător, încât să vă ia Creith-ul. 

— Nu ni l-a luat, şi nici nu poate să ni-l ia, cât timp 
trăieşte tata, spuse Joan care începea să înţeleagă, unde 
voia să ajungă Lidia. 

— O da, ştiu. Dar în clipa aceasta, nu m-am gândit la 
lordul Creith, ci la dumneavoastră. De altfel şi Ralf se 
gândeşte mult la dumneavoastră. 

Aici Lidia îşi atinti privirea spre Joan, dar trebui sá 

constate cá vorbele ei o lásau pe aceasta complet rece. 

— Ralf suferă... E atât de bun, numai puţini îl înţeleg. Cei 
mai mulţi văd în el un englez de rând, care n-are altă 
dorinţă decât să strângă cât mai mulţi bani şi lipsit de 
simtáminte mai înalte. Şi totuşi Ralf e o fire simtitoare, fină; 
e prietenul cel mai bun şi mai credincios din lume. 

— Dacă-i asa, o va face foarte fericită pe femeia ce s-o 
căsători cu el, - zise Joan hotărâtă să apuce taurul de 
coarne. 

Lidia, care nu se aşteptase la un asemenea răspuns, îşi 
pierdu cumpătul. Nu mai ştia ce să spună deşi se pregătise 
cu grijă pentru a răspunde. 

— Asta o cred şi eu - zise ea în cele din urmă. Mie, ca 
soră, poate nu-mi stă bine s-o spun dar, după părerea mea, 
merită să lupte cineva pentru a dobândi un bărbat ca el. 

— În ce mă priveşte pe mine - răspunse Joan rece - n-am 
de gând să iau parte la lupta asta. 

Îi plăcea nespus s-o supere pe vizitatoarea sa. 

— De altfel - adăugă ea - nici n-aş putea să mă 
căsătoresc cu fratele dumitale, chiar de-aş vrea. 

— Şi de ce nu? - întrebă Lidia. 

— Fiindcă sunt logodită şi încă de mult. 

— Logodită?! strigă Lidia. 

Era foarte supărată pe fratele său, care nu spusese de 
asta. 

— Da, sunt logodită. 

— Dar după cum văd nu purtaţi verighetă. 

— Nu-i nevoie, când doi oameni se iubesc din inimă si 
sunt íntelesi între ei - răspunse Joan dibaci. 

— Ralf, însă, pare a nu şti nimic despre asta... 

— Atunci ai prilejul să-i comunici ştirea asta interesantă. 

Lidia se sculase. Învârtea umbreluta în mână şi nu ştia 

cum sá puná mai repede capát convorbirii. 

— Vă doresc să fiţi fericită. Cred că totuşi ar fi o greşeală 
din partea unei fete de rangul dumneavoastră dacă s-ar 
căsători cu un bărbat fără avere. Dacă logodnicul 
dumneavoastră ar fi bogat desigur n-ar fi îngăduit ca Ralf 
să vă cumpere vechiul domiciliu. 

— Căsătoriile încheiate numai din interes material, sunt 
de obicei, nenorocite. 

Era limpede, în ce scop venise Lidia, căci sora lui Ralf nu 
era în stare să-şi ascundă dezamăgirea şi necazul. 

— Poate că vă veţi răzgândi - zise Miss Hamon, întinzând 
Joanei mâna. Ralf nu e omul care să renunţe uşor la ce şi-a 
propus odată. E un prieten bun, dar şi un duşman 
neîmpăcat. Cineva care stă acum închis şi se plimbă 
nerăbdător îndărătul gratiilor, ştie ce înseamnă să-l aibă pe 
Ralf Hamon ca duşman. 

Lidia o văzu pe Joan înroşindu-se, dar nu ghici pricina 
adevărată. 

— Şi de ce, mă rog, arestatii nu şi-ar trece vremea 
plimbându-se îndărătul gratiilor? - întrebă Joan rece. De 
altfel sunt convinsă că Mr. Morlake e foarte calm şi liniştit. 

— O, îl cunoaşteţi pe Jim Morlake? 

— Vezi bine că-l cunosc! - răspunse Joan uitându-se ţintă 
la Lidia. E doar logodnicul meu! 

CAPITOLUL XVI 


Mr. Hamon este demascat 


Lordul Creith cobori sá ia cina. Era în toanele cele mai 
bune, după o odihnă de două ore. Joan îi povesti 
convorbirea avută cu Lidia. 

— Dar, pentru Dumnezeu! strigă lordul îngrozit. Cum ai 
putut să spui aşa ceva? 

— Am vrut numai s-o sperii! se scuză Joan. 

— S-o sperii!... Dar aceasta puteai s-o faci şi cu alte 
mijloace. De ce nu i-ai povestit mai bine că vinul din 
pivnițele de la Creith miroase a dop - ceea ce de altfel e 
adevărat - sau că acoperişul e stricat - ceea ce iarăşi nu-i o 
minciună. Dar să-i spui că eşti logodnica unui spărgător, 
când nu esti... Ori poate cumva...? întrebă el bánuitor. 

— Cât despre asta, poţi fi pe deplin liniştit. Nici nu-l 
cunosc măcar pe Mr. Morlake. 

Lordul îşi trecu batista pe frunte. 

— Inchipuie-ţi că ziarele ar afla ceva despre pretinsa ta 
logodnă, zise el. Cum ti-ar place de pildă, următoarele titluri 
„O doamnă din cea mai înaltă societate, logodită cu un 
spărgător”, sau: „Fiica unui lord se căsătoreşte cu un 
cunoscut jefuitor de case de bani când i-or da drumul din 
închisoare”. 

Joan lăsă capul în jos. 

— La asta, vezi, nu m-am gândit - şopti ea confuză. 

Lordul Creith triumfă. În sfârşit, fiică-sa era silită să-i dea 
şi lui o dată dreptate. 

— Unde mai pui - adáugá el că nu ştii ce-o sá gândească 
şi Morlake de asta. Te pomeneşti că domnii spărgători se 
consideră mai presus decât nişte bieti aristocrați scápátati. 

— Te rog, tată, nu mai glumi asa. Cine să-i povestească? 

— Cine!... O să ne pomenim iarăşi cu nesuferitul de 
Hamon şi o să-mi bată capul cu chestia asta... Si tu ştii, cât 
tin să fiu lăsat în pace! 

— N-ai decât să-i spui că nu ştii nimic... E adevărat, doar. 
Poţi chiar să-l faci să înţeleagă că fiica ta face în toate ce 
vrea şi că nu dă nimănui voie să se amestece în treburile ei. 
Aşa şi este! 

— Să sperăm că nu va veni - căută să se mângâie lordul 
Creith, care îşi sorbea cafeaua. 

Abia se sculă de la masă, şi Ralf sună. 

— Nu sunt acasă, Joan, zise lordul repede. Am ieşit. 

Părăsi în fugă sufrageria - mişcare ce nu se potrivea 
deloc cu firea lui de obicei atât de distinsă şi de stăpânită. 

Joan trecând în salon, găsi pe Hamon, care umbla agitat 
de colo până colo pe covorul cel mare şi gros. Se vedea 
numaidecât că era grozav de supărat. La zgomotul uşii, se 
întoarse repede. 

— Ce va să zică asta? răcni. 

Era cu totul schimbat. Dacă şi mai înainte era urât, acum 
avea o înfăţişare hotărât înspăimântătoare. Falca de jos îi 
ieşea în afară, ochii-i scânteiau de mânie. 

— ÎI cunoşti pe Morlake. Dumneata esti Joana Smith, 
strigá, pásind spre ea. 

Joan dădu din cap, ceea ce îl înfurie si mai mult pe Ralf. 

— Joan, ţi-am spus şi altădată şi ţi-o mai repet: esti 
singura femeie pe lume care îmi place şi pe care o doresc. 
Trebuie să fii a mea, a nimănui altuia! Mai degrabă v-aş 
omori, pe dumneata şi pe dânsul. Dacă e adevărat ce-ai 

spus, atunci nu voi avea linişte, până ce nu-l voi vedea 
mort. 

joan nu clipi şi în disprețul ei calm, el o vedea mai 
frumoasă decât oricând. Întinse mâinile spre ea, care-l 
întâmpină semeatá: 

— Cunosc cel puţin zece bărbaţi, care te-ar lua de guler şi 
te-ar arunca afară, auzindu-te spunând numai jumătate din 
ce ai îndrăznit să spui adineauri. 

Hamon rămase uimit, Joan nu era câtuşi de puţin 
tulburată. 

— Dacă n-am fost bine informat... îngână el, rágusit. 

— Asa şi este... Ce am eu să-i povestesc surorii dumitale 
că aş fi logodită. Dar nu-i mai puteam rábda felul de a fi. 
Era îngrozitor de comună cu palavrele despre aristocrații pe 
care i-ar cunoaşte. Vă asemuiti ca două picături de apă Mr. 
Hamon. Trebuia să-mi închipui că va răcni la mine, cum ai 
răcnit şi dumneata adineauri. 

Joan lăsase, intrând, uşa deschisă. Ştia că servitorul se 
află în hol. 

— Stephens! strigă ea. 

Omul veni în salon. 

— Fii aşa de bun şi condu-l pe Mr. Hamon, până la poartă. 
De azi înainte dumnealui nu mai are voie să calce pragul 
locuinţei noastre, nici aici şi nici la Creith. 

Stephens se înclină, apoi se uită ţintă la Ralf Hamon 
arătându-i cu capul uşa. 

Era una din clipele cele mai frumoase ale vieţii sale. 


88 


CAPITOLUL XVII 


Politicosul luliu 


Colonelul Carter, de la sectia criminalá, scoase tigara din 
gurá, ca sá rádá mai bine. 

— Dragá Welling, esti o fire romanticá si de aceea ar 
trebui să-ţi iasă toate pe dos. Cu toate astea esti unul din 
detectivii cei mai norocoşi. 

luliu Welling, şeful secţiei a opta de la Scotland Yard, 
suspină adânc. Era un om în vârstă, cu părul alb şi o faţă 
tristă şi melancolică. Când era tulburat, avea obiceiul să-şi 
frece nasul. 

— Ai izbutit în toate - Dumnezeu ştie de ce. Poate că a 
fost numai o simplă întâmplare ori urmarea unei inspiratii 
fericite. 

— Uiţi că ar putea să fie şi geniu! - zise Mr. Welling, 
zâmbind. 

De treizeci şi cinci de ani destoinicul detectiv slujea la 
Scotland Yard şi fusese înaintat cu orice prilej, graţie 
succeselor sale răsunătoare. Când se arăta în uniformă - 
ceea ce nu se întâmpla decât la zile mari - Mr. Welling purta 
trei rânduri de decoraţii, de la nasturi şi până la umeri. 

Jakson Carter şi el intraseră în funcţie în aceeaşi zi. 
Carter era un funcţionar de birou eminent, cu talent de 
organizator, iar Welling căuta să studieze oamenii şi abia 
dacă băga de seamă cum treceau anii, care îi aduceau 
onoruri atât de mari. 

— Eşti, după cum ţi-am spus, un romantic - urmă Carter, 

căruia îi plăcea să-l necăjească pe vechiul său prieten. 
Trebuie totuşi să recunosc că tocmai visările dumitale 
fantastice au dus uneori la rezultate uimitoare. 

luliu Welling îl privi zâmbind. 

— Şi unde au să mă ducă după părerea dumitale 
„Visările” mele, după cum le numeşti, în cazul de faţă? 

— Tare má tem că ne vor duce de-a dreptul la o 
catastrofă răspunse Carter grav. Un lucru este sigur: am 
pus mâna pe Masca Neagră. Aş fi dorit numai ca un altul să- 
| fi prins, căci vroiam tocmai să-l dau afară din slujbă pe 
Marborne. Dar iată ce înseamnă întâmplarea. A trebuit ca 
tocmai el să aresteze pe spărgător! Avem împotriva lui o 
mulţime de dovezi. Morlake a fost prins de altfel asupra 
faptului. Avea asupra-i toate uneltele ce le întrebuinţează 
spărgătorii, precum şi o armă încărcată. La locuinţa lui din 
Bond Street s-au găsit bunuri furate - un pachet de 
bancnote, cu ştampilele Băncii Home-Counties. 

— Astea aş putea la urma urmei să le capăt şi eu de la 
Home-Counties Bank, numai să i le cer - zise Welling, mai 
mult pentru el însuşi. 

— O ladă cu bani era îngropată în grădină... 

— La ce bun să îngroape el o ladă cu bani în grădină? 
întrebă celălalt pe un ton de reproş. Aşa ceva n-o fac decât 
cei ce nu-s din meserie. 

— Bine, dar cum au ajuns atunci banii acolo? - întrebă 
Carter îndârjit. 

Mr. Welling îşi frecă îngândurat nasul. 

— S-ar putea să fi fost aduşi anume la locul acela, spre a 
avea la îndemâna o dovadă împotriva lui Morlake... Tot aşa 
l-a prins Marborne si pe Shellman, falsificatorul de 
bancnote. 

Carter îl privi uimit. 

— Crezi, asa dar, că totul a fost înscenat ca sá pună 
mâna pe el? _ 

— Da, a fost o înscenare - răspunse Welling. In ce-l 
priveşte pe Shellan, el era într-adevăr un falsificator de 
bancnote, dar prea şiret, ca să fie dovedit. De aceea, s-a 
recurs la mijlocul aceasta urât şi neîngăduit, ca să fie 
osândit la zece ani muncă silnică. Atunci ca şi acum, 
Marborne a fost acela, care a pus totul la cale. 

— Despre asta habar n-aveam - mărturisi Carter 
încruntând sprâncenele. 

— În ce-l priveşte pe Morlake - urmă Mr. Welling încet şi 
aproape sfios - afirmaţiile lui sună foarte ciudat. El stăruie 
afirmând că servitorul său ar fi suferit un accident. 
Servitorul locuieşte la Blackheath, după cum îmi amintesc. 
Ei bine, Morlake soseşte la casa unde i se spusese că s-ar 
afla rănitul, e atacat şi doborât. Poţi să-ţi închipui?... E prins 
şi trântit la pământ, fără să se apere, deşi avea asupră-i un 
revolver încărcat! Vrea să săvârşească o spargere şi îşi lasă 
automobilul cu farurile aprinse în colţul străzii! Şi numai la 
câţiva paşi de acolo o strádutá dosnică, pustie, unde ar fi 
putut să-l ascundă. Se presupune că ar fi pătruns în casă pe 
din dos. Acolo se află o grădină, înconjurată de un zid 
scund. Nimic mai uşor pentru un spărgător, decât să sară 
peste zid, punându-se astfel la adăpost. Dar nu, Morlake 
iese în stradă pe poarta principală. S-a împotrivit? Dar cum 
s-a împotrivit? Nu uita, ţi-o repet, că avea la el o armă 
încărcată! E de admis, că în condiţiile acestea s-a lăsat 
învins de bastonul de cauciuc al lui Marborne?... Aş vrea să 
ştiu ce-a făcut Morlake tot timpul cu revolverul încărcat, că 
de tras n-a tras. 

Colonelul Carter clătină capul. 

— Ce spune el cu privire la chemarea telefonică nu-i 

decát o minciuná. 

— Ba dimpotrivá, totul este adevárat. Centrala telefonicá 
din New Cross a auzit convorbirea. Întâmplător, tocmai la 
ora aceea a avut loc o revizie, deoarece unul din abonaţi se 
plânsese că aparatul nu-i funcţionează bine, iar tehnicienii 
au ascultat tocmai convorbirea aceea. 

Carter se minună din nou. 

— Văd că te-ai ocupat îndeaproape cu acest caz. Nu 
cumva ai urmărit „Masca Neagră”? 

— Nu, eu n-am urmărit decât pe Marborne. Domnul 
prefect de poliție îmi împărtăşeşte părerea despre 
Marborne şi m-a însărcinat cu cercetarea cazului de faţă. 
Omul, care l-a chemat pe Morlake la telefon şi i-a spus că 
servitorul său ar fi grav rănit n-a fost nimeni altul decât 
chiar Marborne. O să lupt din răsputeri să-l scot din funcţie 
pe funcţionarul ăsta abuziv. 

— Dar ce zici de Morlake? întrebă Carter. 

Welling făcu o mişcare, ca şi cum asta nu l-ar interesa. 

— Fie că l-or osândi sau nu - un lucru îţi spun: James 
Lexington Morlake e „Masca Neagră”, jefuitorul de bănci, 
cel mai iscusit şi mai de temut, din câţi s-au ivit la noi de 
douăzeci de ani încoace. De asta nu má mai îndoiesc cátusi 
de puţin. 

Welling strânse buzele şi încruntă sprâncenele. 

— Acum zece ani - reluă el pe un ton grav - poliţia din 
Haslemere a găsit pe Portsmouth Road un marinar în 
agonie... 

— Dar despre cine vorbeşti dumneata acum? întrebă 
Carter uimit. 

— Vorbesc de „Mască Neagră” răspunse Welling. De ce i- 
a plăcut să se facă spărgător? Asta trebuie s-o limpezeşti în 
primul rând. Un marinar pe moarte, doborât mişeleşte şi 

care n-a putut sá fie identificat. Bietul, odihneşte într-un 
cimitir mic din Hindhead, iar pe lespedea-i nu stă scris nici 
un nume. Nu-i oare destul pentru ca dintr-un om de treabă 
să avem un spărgător? 

— Dumitale Welling, ti-au plăcut întotdeauna tainele, zise 
Carter nedumerit. 

Celălalt se sculă, să plece. 

— Da - răspunse el. Tot ce e misterios mă pasionează. 


CAPITOLUL XVIII 


Procesul 


În a doua şi cea din urmă zi a dezbaterilor, sala de 
şedinţe a tribunalului era ticsită. James Lexington Morlake 
urcă scările, ce duceau în sala mare, înaltă şi căptuşită cu 
lemn de stejar. Veştmintele roşii ale judecătorilor, haina 
împodobită cu blană a şerifului şi costumul de gală roşu- 
auriu al mareşalului oraşului ofereau o privelişte bogată în 
culori. Când se asezá în jiltul său, preşedintele, care purta o 
perucă albă, dădu din cap. 

Aruncă o privire fugară asupra acuzatului, apoi ascultă pe 
cel din urmă martor al acuzării. De vreo două ori, se aplecă 
înainte şi puse întrebări cu glasul său ascuţit şi subţire. 
Părea totuşi nespus de plictisit şi Jim, înţelegea de minune, 
când îl văzu căscând pe ascuns. 

După audierea celui din urmă martor, procurorul se 
sculă. 

Presedintele dádu din cap si se uitá la Jim. 

— Vrei sá propui poate si dumneata vreun martor, Mr. 
Morlake? - întrebă el. 

jim se apără singur şi pusese el însuşi întrebări 
martorilor. 

— Nu, Mylord. Aş putea, ce-i drept, să propun pe 
telefonistul, care a fost de serviciu la oficiul din New Cross, 
dar poliţia a recunoscut ea însăşi că am fost într-adevăr 
chemat la telefon şi rugat să vin în Cranfield Gardens. Ora 
exactă când a avut loc chemarea telefonică, cât şi clipa 
când am fost arestat vă sunt cunoscute şi este limpede că 
într-un răstimp atât de scurt, n-aş fi avut măcar putinţa să 
pătrund în casa cu pricina. Acuzarea se întemeiază pe 
spusele poliţiei, că s-ar fi găsit la mine unelte de spargere şi 
un revolver; dar nu s-a putut dovedi nici că aş fi cumpărat 
aceste lucruri, nici că le-aş fi avut de mai înainte. Prin gura 
martorilor, poliţia a căutat să arate că aş fi un vechi 
spărgător şi că aş fi jefuit o mulţime de bănci. 

— S-a spus numai că eşti bănuit de aceste fapte - îl 
întrerupse magistratul. Paznicul de noapte al Băncii de 
depozite din Burlington Street ţi-a recunoscut glasul, asta-i 
totul. Presupun că nu ai de gând să depui mărturie aici 
împotriva dumitale însuţi. 

— Desigur că nu, Mylord. 

— Atunci ceea ce spui acum reprezintă pledoaria 
dumitale? Bine. 

Jim sta drept la balustradă ce înconjura banca acuzaților, 
fixând pe magistrați şi jurati. 

— Domnilor - spuse - dacă eram într-adevăr un spărgător 
şi un iscusit jefuitor de bănci, nu vá izbeşte faptul că 
încercând să fur dintr-o casă particulară bijuterii interesante 
din punct de vedere istoric, dar de o valoare neînsemnată, 

m-am arátat atát de putin inteligent si dibaci? Si de ce as fi 
fácut eu asta, cand dupá spusele aceleiasi politii, am furat 
nu mai departe decât săptămâna trecută o sumă mare la 
Banca de depozite din Burlington Street? Să presupunem 
pentru un moment că aş fi jefuit într-adevăr banca aceea! 

Publicul, care până atunci ascultase în tăcere, începu să 
tălmăcească în chip şi fel cuvintele acuzatului. Sus, în 
galeria rezervată publicului şedea o doamnă tânără, care 
de două zile urmărea dezbaterile cu cea mai mare luare 
aminte. Nici un singur cuvânt nu-i scăpase. Acum tânăra 
ţinea strâns batista în mână şi inima îi zvâcnea furtunos. 

— Nu eşti dator să declari şi ceea ce te poate págubi - îi 
zise preşedintele. 

— Nimic din ce spun nu mă poate păgubi - răspunse Jim 
liniştit. Am rugat doar pe domnii magistrați şi jurati să 
presupună un moment că aş fi un spărgător iscusit, pentru 
că din acest punct de vedere să judece dacă e posibil ca eu 
să fi pătruns în casa din Cranfield Gardens. Poliţia a susţinut 
doar mortis că eu aş fi autorul acestor spargeri. În măsura 
în care le îngăduie legile ţării, oamenii aceştia m-au terfelit 
cu mărturiile şi bănuielile lor. Ei bine, recunosc că sunt 
„Masca Neagră” fără să afirm, totuşi, de care din 
numeroasele spargeri, ce mi se pun în sarcină sunt vinovat. 
A fost oare spargerea din Blackheath o spargere în felul 
celor săvârşite de „Mască Neagră”? Se putea dobândi acolo 
ceva? Ce anume ar fi putut să îndemne pe un om cu 
oarecare judecată, să pătrundă tocmai în casa aceea? În 
cursul procesului s-a dovedit că relatările mele cu privire la 
convorbirile telefonice sunt adevărate. Am fost arestat în 
urma unei - hai să zicem - greşeli a destoinicului inspector 
de poliţie Marborne. 

Pledoariei acuzatului îi urmă replica procurorului, după 

care vorbi presedintele, ale cárui cuvinte fácurá o impresie 
adâncă asupra juratilor. 

— Nu mă îndoiesc - zise el - că trecutul acuzatului James 
Morlake nu e fără pată şi că Morlake e unul şi acelaşi cu 
vestitul spărgător, denumit „Masca Neagră”. Însă, mă 
îndoiesc că în cazul de faţă, el este vinovatul. Depoziţiile 
martorilor acuzării însă au lăsat mult de dorit. Nu cred că 
Marborne şi Slone, martorii principali, să fi spus adevărul. 
Au adus dovezi care nu m-au convins. Cu alte cuvinte, sunt 
de părere că aceşti doi oameni au căutat numai să inducă 
justiţia în eroare. In consecinţă, sfătuiesc pe domnii jurati, 
să răspundă cu un „Nu” la întrebarea, dacă acuzatul este 
vinovat de fapta ce i se pune în sarcină. Adaug, - şi 
preşedintele se întoarse spre Morlake - că în ziua când i se 
va putea dovedi într-adevăr săvârşirea unei spargeri, 
presupunând că voi avea şi atunci cinstea să prezidez 
această curte, îl voi osândi pe James Lexington Morlake la 
închisoare pe viaţă. Sunt încredinţat că Morlake reprezintă 
o veşnică ameninţare a societăţii şi că e dintre aceia cu 
care nici unui om de treabă nu-i convine să aibă de-a face. 

Joanei i se păru că Morlake tresărise la cuvintele aspre 
ale judecătorului. Imediat după aceea, însă, el ascultă cu 
capul sus, verdictul juratilor, care îl declarará nevinovat. 

El cobori de pe banca acuzaților şi ieşi pe uşa sălii de 
şedinţă ca un om liber. Lumea întorsese capul după el. Dar 
numai un domn în vârstă, cu părul alb, îi vorbi. 

— Má bucur, Morlake, că s-au isprávit toate cu bine 
pentru dumneata. 

Jim zâmbi uşor. 

— Vă mulţumesc, Mr. Welling. Ştiu că sunteţi sincer. Da, 
am fost tinta unei ticálosii... 

— Aceasta este şi părerea mea - zise Welling pe un ton 

grav. 

Se întoarse apoi spre Marborne, care tocmai părăsea sala 
de şedinţă cu o mutrá posomorâtă: 

— Ei, Marborne, ai auzit ce-a spus preşedintele? Semn 
rău pentru dumneata. 

— Ála, hm! nici nu ştie ce vorbeşte - răspunse detectivul 
cu tonul jignit al unui om, căruia i s-a făcut o mare 
nedreptate. În viaţa mea n-am mai fost atacat în felul 
acesta. 

— Eşti suspendat din serviciu - zise Welling - şi 
dumneata, Slone, la fel. Veniţi amândoi miercuri la biroul 
domnului prefect de poliţie şi predati uniformele voastre. 

Jim urmărise scena cu interes. Ştia ce însemnau vorbele 
lui Welling. 

Din sala de şedinţă ieşise puţină lume căci urma judecata 
unei crime pasionale. Sala paşilor pierduţi era aproape 
pustie şi Morlake se îndreptă spre ieşire. 

— Scuzati, vá rog... 

Întorcându-se Jim, zări o tânără îmbrăcată modest si 
foarte frumoasă. Mâna ce i-o întindea necunoscuta, 
tremura. 

— Mă bucur, Mr. Morlake! 

Jim îi strânse mâna, zâmbind. 

— Dumneata ai fost şi ieri aici. Te-am văzut şezând într- 
un colţ al galeriei. Şi eu mă bucur că s-a isprăvit... 
Preşedintele nu m-a cruțat... nu-i asa? 

Tânăra se cutremură. 

— Nu... a fost groaznic! 

Morlake nu ştiu ce să-i mai spună. Vorbele ei drágute îl 
mişcaseră adânc. Văzu ce frumoasă era, şi ar fi vrut să mai 
stea de vorbă cu dânsa, dar se simţi stăpânit de-o sfială 
ciudată. 

— Sper - zise el - cá n-ai o párere prea buná despre mine. 
Un infractor e poate interesant, dar nu poti face din el un 
sfânt, la care sá te rogi. 

Un zâmbet pluti pe buzele necunoscutei. 

— Nu te admir ca pe un erou - cred că asta ai vrut să 
spui. Imi pare totuşi rău de dumneata. Má tem că nu te 
căieşti, că nu te îndeamnă drumul drept... 

Morlake scutură capul. Zări un agent de poliţie, care îi 
observa de la locul său, întorcându-se şi simţi dorinţa vie să 
n-o compromită pe tânăra care-i vorbea. 

— Cred, că-i mai bine să plecăm de aici. 

Fata se încordă, căci ceea ce voia să spună i se păru greu 
de rostit. 

— N-ai vrea să bei undeva o ceascá de ceai cu mine? Aici 
în apropiere, în Newgate Street, e un mic restaurant. 

Morlake státu la îndoială. 

— Cu plăcere - zise el apoi. Iti mulţumesc. 

— Ştii că ar trebui să-mi fii recunoscător? - i-aruncă ea, 
pe când coborau împreună treptele, ce duceau în stradă. 

— Recunoscător? Dar pentru ce? 

— Ti-am trimis o dată o scrisoare importantă. 

Morlake o privi nedumerit. 

— O scrisoare? Dar care este numele dumitale? 

— Jane Smith. 

CAPITOLUL XIX 


Ceainaria 


Morlake o privi, pe jumátate amuzat, pe jumátate mirat. 

— Jane Smith - repetá. Dumneata esti persoana care mi-a 
scris sá má feresc de Hamon? 

Joan dádu din cap. 

— İl cunoşti, aşadar? Hamon e un prieten al dumitale? 

— Nu - răspunse ea, clătind capul hotărât. Dar îl cunosc 
din vedere. Vine adeseori în satul în care locuiesc... la 
Creith. 

— O, dumneata locuieşti la Creith? Dar nu-mi amintesc 
deloc, să te fi văzut acolo. 

Joan zâmbi. 

— Cred că dumneata nu cunoşti pe nimeni din sat - zise 
ea. S-ar părea că nu prea cauţi societatea oamenilor. Şi la o 
persoană aflată pe o treaptă socială atât de inferioară, ca 
mine, desigur că nici nu te-ai mai uita de-aproape. 

La ora aceea restaurantul era pustiu. Vremea prânzului 
trecuse, iar a ceaiului de după-amiază nu sosise încă. Joan 
se aşeză la o másutá şi comandă un ceai. Felul ei de a vorbi 
chelnerului îţi da impresia că ştie foarte bine cum să-i ia pe 
servitori. Morlake se întrebă cine să fie şi cum se făcea că 
fata aceea frumoasă nu-i atrăsese luarea-aminte la Creith. 

— Locuiesti de mult acolo? 

— Dar m-am născut la Creith - răspunse Jana Smith. 

Jim chibzui o clipă. 

— De unde ştiai că Hamon punea la cale pe Marborne şi 

Slone? 

— Am bănuit numai. O prietenă a mea locuieşte la Creith 
si a auzit multe despre Mr. Hamon. 

— Ar trebui sá fiu foarte recunoscátor lordului Creith 
pentru încercarea sa de a interveni în favoarea mea - zise 
Morlake, mai mult pentru sine. 

Apoi adăugase zâmbind: 

— Nu cred că i-ar face plăcere, dacă m-aş duce să-l văd 
şi să-i mulţumesc în persoană. Lordul are o fiică, nu-i aşa? 

Jana Smith dădu din cap. 

— Cineva mi-a vorbit despre ea - urmă Morlake. Pare sá 
fie o tânără, foarte frumoasă şi simpatică, şi, dacă am 
înţeles bine are o fire cam romantică. 

Jana Smith strâmbă din buze. 

— N-am auzit până acum că Lady Joan ar fi romantică - 
răspunse ea, pe un ton cam tăios. Dimpotrivă, cred că-i o 
fată foarte practică şi deşteaptă. Desigur că-i şi frumoasă, 
dar asta nu-i meritul ei. 

Chelnerul aduse ceaiul. Jana Smith umplu o ceascá şi o 
întinse lui Jim. 

— Mr. Morlake - zise ea luându-şi un aer serios, asta a 
fost o lecţie pentru dumneata. 

— Te gândeşti la proces? 

Jana dădu din cap. 

— Aşa este - recunoscu el. Pe de o parte nu mi-am dat 
seama de ce este în stare să facă Hamon, iar pe de alta, am 
avut o părere prea bună de talentul acestui om fără 
scrupule, care e Marborne. A fost o încercare grosolană şi 
puţin inteligentă cursa pe care mi-a întins-o. 

Jana îl privi drept în ochi. 

— Dar de acum înainte vei respecta legile, nu-i aşa, Mr. 
Morlake? Ai avut multe şi însemnate succese. Intrucát sunt 

în măsură să judec, trebuie să fi adunat o avere frumoasă. 
N-ar trebui să te mai expui. 

Jim nu-i răspunse îndată. Era ceva în ea ce i se părea 
cunoscut. Unde-o mai văzuse? Ori poate numai îi auzise 
glasul? 

— Te cunosc, reluă el. Eşti tânăra ce era să fie lovită de 
trăsnet în noaptea aceea furtunoasă. 

Jana se înroşi. 

— Da - márturisi. Dar nu mi-ai zárit atunci fata. 

— Îmi amintesc însă glasul dumitale dulce şi 
dezmierdátor. Cum l-aş putea uita? 

La complimentul acesta, involuntar de altfel - Jana se 
înroşi şi mai mult. 

— Mi-ai spus în seara aceea că stai în castel. Atunci cum 
poţi locui în sat? 

— Am minţit atunci. E singurul mijloc ca să ieşi uneori din 
încurcătură. Dar de vreme ce ţii neapărat s-o ştii Mr. 
Morlake - pe atunci slujeam acolo. 

— Nu vrei să zici că eşti slujnică? întrebă el neîncrezător. 

— Ba da, sunt fată în casă şi încă una foarte bună. 

— Da asta nici nu mă îndoiesc - răspunse el repede, 
uitându-se la mâinile fetei. 

Spre norocul ei - Jana Smith purta mánusi. . 

— lată de ce-l cunoşti pe Hamon - zise el. Iti sunt foarte 
recunoscător, Miss Smith. Mai eşti şi acum acolo? 

— Nu, mi-am pierdut serviciul fiindcă m-am înapoiat atât 
de târziu în noaptea aceea urâtă, minţi ea mai departe. 

Jocul i se păru Janei însă primejdios. Ce uşor putea să se 
încurce în vreo minciună! De aceea vorbi de altceva. 

— Gândesc c-o să te laşi de spargeri, Mr. Morlake. 

Spre mirarea ei, Jim zâmbi afabil. 

— Desigur c-o să te cumintesti - stărui ea - acum că ai 

scăpat de-o pedeapsă grozavă, după ce te-a ameninţat atât 
de rău judecătorul. Ar fi temerar sá nu renunti. 

Jim râse cu poftă. 

— Se vede că nu cunoşti şi nu ştii să pretuiesti îndeajuns, 
bucuriile şi emoţiile unui spărgător, altfel nu mi-ai cere să 
renunţ la o viaţă plină de farmec. Preşedintele a fost, ce-i 
drept, foarte sever cu mine, dar nu prea mă sinchisesc de 
magistrați şi de ce spun ei. Cu sistemul care dáinuieste la 
noi în Anglia, nu e de presupus că voi ajunge şi a doua oară 
în faţa aceluiaşi judecător. La Old Bailey, avem şanse, 
pentru procesele penale. În viitor voi da probabil de-un om 
blând şi îngăduitor, care se va mulţumi să mă certe 
părinteşte sau în tot cazul nu-mi va face mare lucru. 

Accentul lui glumet nu găsi nici un răsunet la Jana. Fata 
era îngrijorată si totodată jignită, văzându-l atât de 
încăpățânat. 

— Dar nu ai pe nimeni în lume, de dragul căruia să te laşi 
de meseria asta?... O rudă... o fată? 

— N-am rude şi nici prieteni, şi oricât de ciudat ti-ar 
părea, crede-mă, nu-mi pare rău, că-i aşa. Eşti foarte 
drăguță, Miss Smith, şi recunosc gândul bun de la care 
porneşte rugămintea şi sforţarea dumitale. Dar, ce vrei, 
trebuie să-mi urmez calea, căci numai aşa pot găsi 
mulţumire în viaţă... Găsesc că prea de mult timp stai în 
societatea unui spărgător. În interesul dumitale te-aş ruga 
să te înapoiezi pe loc acasă. Locuieşti acum la Londra? 

— Da, stau... la nişte prieteni - zise ea încurcată. 

Jim plăti şi amândoi părăsiră împreună restaurantul.. 

Spre uimirea lui, Jana se porni repede înapoi în localul din 
care ieşise. Jim o urmă. 

— Am zărit pe cineva, de care n-aş vrea să fiu văzută - 
zise ea vădit speriată. 

Cánd Morlake privi prin geam zári afará pre Mr. Ralf 
Hamon, care pásea grăbit pe trotuarul opus si intra într-o 
cládire mare, cu birouri. Se cunostea cát colo, cá era 
supărat foc. Nu-i fu greu lui Jim să-şi închipuie că pricina 
supărării lui era felul cum decursese procesul. 


CAPITOLUL XX 


O propunere 


Ralf Hamon făcea fel de fel de afaceri şi era interesat în 
multe proiecte. Clădirea înaltă cu faţada îngustă, ce 
adăpostea numeroasele sale întreprinderi, se numea „Casa 
Marocană”, căci interesele domnului Hamon se învârteau 
mai ales în jurul acestei ţări. „Concesia Recifului”, „Minele 
de plumb din Maroc”, „Societatea de studii Marocană” şi 
câteva alte întreprinderi înscrise în registrul comercial, îşi 
aveau aici sediul. 

Hamon străbătu prin birouri, cu faţa întunecată de necaz. 
Nu fusese la tribunal, socotind că e mai bine să nu fie de 
faţă. Aşteptase rezultatul procesului la club şi când 
telegraful mecanic îi puse sub ochi cuvântul „Achitat” 
aproape să turbeze de mânie. 

Era grozav şi de necrezut. Şi totuşi Marborne îl prevenise 
că procesul împotriva duşmanului său nu merge tocmai 
bine şi că lucrurile puteau lua o întorsătură neprevăzută. 
Descoperirea poliţiei, că Morlake fusese într-adevăr chemat 
la telefon şi rugat să vină la Blackheath, era hotărâtoare şi 

determinase achitarea. Hamon, care nu prea se pricepea în 
afacerile criminale, fusese foarte mulţumit, când auzise 
despre arestarea lui Morlake. Isi închipuia că ajunge ca un 
agent de poliţie să pună mâna sa apăsătoare pe umărul 
potrivnicului său, pentru ca omul să fie pierdut. 
Condamnarea lui Morlake i se păruse neîndoielnică şi 
fusese atât de sigur de asta, încât nu şi-a mai închipuit că 
Morlake putea totuşi să-şi recapete libertatea. Şi acum, 
iată, dezamăgirea crudă se împlinise, iar vechea luptă 
reîncepea. Da! căci atât timp cât Morlake era liber, Ralf 
Hamon era în mare primejdie. 

Biroul lui Hamon aducea întrucâtva cu un budoar. 
Covoare groase acopereau podeaua, o sofa şi jilturi 
confortabile, căptuşite cu stofă te îmbiau la odihnă şi un 
miros slab de tămâie şi cedru plutea în aer, căci îi plăceau 
parfumurile grele, atátátoare. El dădu la o parte teancul de 
scrisori ce i-l adusese secretarul pe care-l goni afară, cu o 
înjurătură. 

— S-au primit trei telegrame de la Sadi, zise omul, 
oprindu-se în prag. 

— Adu-mi-le îndată, mormăi Hamon. 

Le citi cu ajutorul unui carnetel, ce-l scoase din buzunar, 
şi care conţinea cifrul. Telegramele nu-l înseninaseră, ci 
dimpotrivă. Sta ghemuit în jilt, cu mâinile în buzunare. Faţa 
îi luă o expresie îngrijorată. Mult timp stătu aşa, apoi ridică 
receptorul şi ceru numărul de telefon al locuinţei sale din 
Grosvenor Place. 

— Spune domnişoarei Lidia, că vreau să-i vorbesc. 

Într-un târziu auzi glasul surorii sale. 

— Lidio, Morlake a fost achitat. 

— Ah! Într-adevăr? întrebă ea indiferentă. 

— Să mă slăbeşti cu „Ah! Într-adevăr!” se răsti el. Nu-i 

momentul ca să joci faţă de mine pe doamna din lumea 
mare! 

— Dar ce mare lucru, Ralf? Ce-i aşa de grozav, că 
Morlake a fost achitat? 

— E cel mai grozav lucru ce se putea întâmpla. Acum tu 
trebuie să intri în horă, Lidio. Crezusem că nu va fi nevoie, 
dar nu se mai poate altfel. Va trebui să renunti la călătoria 
ta la Carlsbad. Eu cred că va trebui să plec la Tanger şi mă 
vei însoţi acolo. 

Auzi o exclamatie de spaimă şi rânji la aparat. 

— Îmi făgăduiseşi că nu va mai trebui să merg acolo, Ralf 
- se văită ea. N-ai putea să mă scuteşti?... Sunt gata să fac 
orice, numai să nu mă mai duci iarăşi în casa aceea 
groaznică. 

Lidia vorbea acum sincer, fără obişnuita-i afecţiune, şi în 
glasul ei era o rugăminte adâncă. 

— Vom vedea... aşteaptă-mă... Peste o jumătate de oră 
sunt acasă. 

El puse receptorul la loc şi citi numai o mică parte din 
corespondenţă, ce forma un teanc aparte pe birou şi care 
trebuia să fie revăzută de el. Din când în când, nota câte 
ceva pe câte o scrisoare, iar câteva le băgă în buzunar, ca 
să răspundă la ele acasă, mai pe îndelete. Vroia tocmai să- 
şi sune secretarul, când omul acesta foarte ocupat şi istovit 
de muncă, se şi ivi în uşă. 

— Nu pot primi pe nimeni - zise Hamon, văzând o carte 
de vizită în mâna secretarului. 

— Dar domnul spune... 

— Nu-mi pasă deloc ce poate să spună. N-ai auzit ce ti- 
am zis? Nu primesc pe nimeni. 

Luă repede cartea şi citi: „Captain luliu Welling din poliţia 
criminală”. 

Ralf Hamon îşi muşcă buzele. Auzise despre Welling. 
Marborne pomenise de vreo două ori de el, spunându-i că-i 
stătea în cale. Din ce-i dăduse să înţeleagă inspectorul de 
poliţie, Hamon era convins că Welling nu se lăsa mituit şi 
avea succese în cariera sa. Ralf Hamon deveni neliniştit. De 
ce vroia să-i vorbească acest Welling tocmai acum? 

— Să poftească, zise el scurt. 

Un minut numai şi luliu Welling intră în odaie. 

Hamon fu foarte mirat văzând în faţa lui un bărbat cu o 
figură blândă şi care era mult mai în vârstă, decât şi-l 
închipuise. Mai cu seamă părul alb dădea vizitatorului o 
înfăţişare părintească şi binevoitoare. Era puţin îndoit din 
sale şi avea maniere politicoase. Dacă Ralf Hamon l-ar fi 
întâlnit undeva, n-ar fi bănuit niciodată că avea de-a face 
cu un poliţist. 

— Luaţi loc, vă rog, domnule căpitan. Cu ce vă pot servi? 

— M-am gândit, trecând pe aici, că ar fi bine să vorbesc 
cu dumneavoastră, zise luliu, amabil. Trec adeseori pe 
lângă birourile dumneavoastră... Ocupă o poziţie foarte 
comodă pentru noi, Mr. Hamon, la câţiva paşi de Palatul de 
Justiţie. 

La observaţia aceasta prea transparentă, Hamon începu 
să dea semne de nelinişte. 

— Mi se pare că nu v-am văzut acolo, când s-a dezbătut 
procesul lui Morlake? 

luliu îşi puse pălăria pe podea şi-şi agăţă umbrelă de un 
colţ al biroului. 

— Nu, cazul nu prea m-a interesat. 

— Aşa?... Nu v-a interesat? Credeam tocmai contrariul. 
Curios... ce m-a făcut să cred asta? 

Îşi aţinti ochii trişti la Hamon, care nu se simţea la largul 
său, prea de aproape privit. 

— Se poate sá má fi interesat întrucâtva de proces, 
recunoscu el. Omul acela îmi părea suspect de ani de zile şi 
dumneavoastră ştiţi că am fost în măsură să dau poliţiei 
câteva informaţii preţioase cu privire la persoana lui. 

— Nu poliţiei... Vreti să spuneţi probabil inspectorului 
Marborne, care, ce-i drept, la prima vedere, seamănă cu un 
ofiţer de poliţie. Un om ciudat, acest Mr. Morlake, nu vi se 
pare? 

— Toţi criminalii sunt mai mult sau mai puţin oameni 
ciudati. 

Mr. Welling dădu încet din cap. 

— Aveţi dreptate... toţi criminalii sunt ciudati. Dar unii 
sunt mai ciudati decât alţii, apoi sunt şi oameni foarte 
ciudati, care nu fac parte din tagma criminalilor. Ati băgat şi 
dumneavoastră de seamă, Mr. Hamon? Morlake are un 
servitor maur, Mahmet - care după câte ştiu, vorbeşte 
foarte bine limba arabă. Dar mi se pare că şi 
dumneavoastră vorbiti această limbă? 

— Da, vorbesc limba maură, zise Hamon scurt. 

— Uite colo! - răspunse luliu Welling cu un zâmbet şi privi 
afară pe fereastră. Doamne! Ce coincidenţă curioasă! 
Amândoi aveţi legături cu Marocul. Dumneavoastră aţi 
întemeiat o mulţime de societăţi care, mai mult sau mai 
puţin, au de-a face cu ţara aceea - nu-i aşa, Mr. Hamon? 

Dar bineînţeles că-i aşa: nici nu-i nevoie să întreb, stă 
doar scris în anuarul bursei. Mai întâi a luat fiinţă 
„Compania Marocană”, pentru exploatarea zăcămintelor de 
titei din deşertul Hari. Deşertul există, dar nu-i acolo nici o 
picătură de ţiţei, dacă nu mă înşală memoria... în cele din 
urmă societatea a fost lichidată. 

— Ba s-a aflat ţiţei acolo, numai că izvoarele erau secate 
- îl corectă Hamon. 

— A fost şi Morlake interesat în întreprinderile financiare 
din Maroc? Şi dânsul a stat câtva timp acolo, după câte ştiu. 
L-aţi cunoscut în Maroc? 

— Nu l-am cunoscut personal, dar... ce-i drept, l-am văzut 
o dată - răspunse Hamon. Ştiu, că a locuit şi el acolo. 
Tangerul e doar latrina veche, unde se adună toată 
murdăria Europei. 

Welling dădu din cap, încuviinţând. 

— Da, aşa e. Vă mai amintiţi de „Sindicatul Diamantelor 
Recifului”? Societatea asta ati întemeiat-o acum vreo 
doisprezece ani, nu-i aşa? 

— Da. Din nenorocire a trebuit şi ea să lichideze. 

— Mă gândesc mai puţin la societate, decât la bieţii 
acţionari. 

— In această privinţă puteţi fi liniştit, eu am fost singurul 
acţionar - zise Hamon pe un ton aspru. Dacă aţi venit aici 
ca să vă informaţi asupra întreprinderilor mele, Mr. Welling, 
v-aş fi foarte recunoscător, dacă nu mi-ati mai vorbi pe 
ocolite. Vă rog spuneti-mi limpede, ce anume doriţi să ştiţi. 

— Nu doresc să ştiu nimic, răspunse Welling. Sunt un om 
bătrân, Mr. Hamon, şi îmi place să trăncănesc puţin. Aşa 
mai trece timpul! Mi se pare că ieri a fost! Cu ce plăcere 
citeam proiectele despre „Sindicatul Diamantelor Recifului”, 
şi descrierea pietrelor scumpe minunate din mâna aceea 
situată la vreo patruzeci şi cinci de mile la sud-est de 
Tanger. Au căzut atunci mulţi oameni în cursă? 

Welling vorbea atât de calm şi de nepăsător, încât 
Hamon nu bănui insulta ascunsă din cuvintele bătrânului 
detectiv. 

— Ce vreţi să spuneţi cu asta? întrebă el devenind 
deodată furios. V-am spus doar chiar adineauri că nici o 
singură acţiune n-a ajuns în mâini străine. Nici un ban 

capital străin n-a fost băgat în această societate si dacă vă 
îndoiţi de spusele mele, n-aveţi decât să cercetaţi 
registrele. Într-un ziar financiar din Londra a apărut un 
articol, care ataca sindicatul şi punea la îndoială cinstea 
întemeietorilor societăţii. Decât să cadă umbra unei 
bănuieli asupra numelui meu, am preferat să răscumpăr 
totul. 

— Prin urmare n-au fost emise acţiuni? întrebă Welling. 

Hamon, deşi se ţinea drept, păru deodată mult 
îmbătrânit. 

— Nici o singură acţiune, repetă el dârz. 

Mr. Welling oftă, luă umbrela şi pălăria şi se ridică, 
teapán, de pe scaun. 

— O Doamne! zise el blând, atunci toată afacerea 
rămâne o taină nelămurită. De ce atunci vă urmăreşte 
James Morlake, dacă n-au fost emise acţiuni? De ce-a jefuit 
el de zece ani încoace băncile, şi de ce a ajuns spărgător? 

Welling se îndreptă spre uşă şi o deschise, dar se mai 
întoarse o dată. 

— Aţi întâlnit vreodată un marinar pe drumul de la 
Portsmouth Road? întrebă el. 

Hamon tresări. 

— Astăzi, urmă Welling, nu mai întâlneşti asemenea 
oameni pe nici un drum de ţară. Ei călătoresc mai bine cu 
trenul. Şi e şi mai multă securitate în tren. Acolo nu poţi fi 
atât de uşor ucis, ca în pustietatea de la Portsmouth Road. 
Vă rog cugetati puţin la asta. 

CAPITOLUL XXI 


Cartea de Emerson 


Ce stia oare omul acesta? li povestise cumva Morlake?... 

Hamon îşi aminti de o zi cu soare în Maroc. Doi bărbaţi, 
călare pe catâri, înaintau prin deşert spre dealurile recifului. 
Unul din ei era chiar el Hamon, celălalt, musafirul său, un 
om fără nume. Pe când urcau coasta nisipoasă, un tânăr se 
ivi înaintând spre ei în galop mare, apoi se opri şi îi urmări 
cu privirea, după ce trecură. 

Era întâia întâlnire a lui Hamon cu James Lexington 
Morlake. 

Îşi mai aduse aminte că l-a prins deodată dorinţa 
neînfrânată sá se repeadă la omul ce-l privea si să tragă 
asupra-i. Era una din acele dorinţe atavice, care se trezesc 
pe neaşteptate în civilizatul, ale cărui instincte bestiale 
dormitează la suprafaţă. Cel ce-l observa însemna pentru el 
o primejdie mare, şi Ralf Hamon dusese maşinal mâna la 
şold, unde îşi avea revolverul. 

Curând el se eliberă de obsesia acestor visuri şi părăsi 
biroul. 

În faţa uşii, îl aştepta secretarul. 

— Trebuie să plec, spuse el pe un ton grosolan. Vino 
mâine dimineaţă acasă la mine; azi nu mai trec pe aici. Să 
aduci toate scrisorile şi telegramele personale. 

Hamon uitase că Lidia îl aştepta. 

— Mi-ai făgăduit că vii imediat, îi spuse ea mânioasă, 
când îl văzu intrând, căci răbdarea nu făcea parte din 

virtutile ei. Sunt poftitá la masá la Lady Clareborough. N-am 
timp decát cinci minute! 

Purta o minunată rochie de seară, care scotea în relief 
statura ei frumoasă. El o privi nepăsător. 

— Aşa? Numai cinci minute îmi dai? O să ajungă şi atât. O 
să vorbim de Morlake. 

— De Morlake? exclamă ea neplăcut impresionată. N-am 
isprăvit noi cu dânsul? 

— Întrebarea este, dacă a isprăvit el cu mine. 

Hamon îşi trecu mâna tremurătoare pe frunte şi-şi netezi 
părul. 

— Da, asta-i întrebarea, dacă mă va lăsa Morlake în pace. 
Trebuie să-l cunoşti personal, ori câte parale m-ar costa 
asta. Mi-e tot una, în ce chip o să-l cunoşti. Poţi să te duci 
să-l vezi cât de curând. Vreau să ajung la o înţelegere, să 
mă împac cu el. Vei şti cred să aranjezi mai bine lucrurile 
decât mine. Eşti deşteaptă şi abilă. Unde mai pui că poate o 
să-i placi. Rar bărbat pe care să-l laşi rece. 

Lidia oftă plictisită. 

— Oi fi vrând ca Morlake sá mă ia de soţie, sau să 
înnebunească după mine? Nu, zău! La ce te-ai gândit? 

— Mi-e tot una, ce-ţi face, vreau numai să-l îndupleci sá 
renunţe la răzbunare. 

— Aşteptându-te am citit în ziarul de seară sfârşitul 
dezbaterilor. După cele ce i-a spus preşedintele, cred că nu 
ai nici un motiv să fii neliniştit. Afară de asta, Ralf, n-aş vrea 
să-mi risc în mod uşuratic situaţia cu greu cucerită, intrând 
în relaţii cu un om dovedit spărgător - căci după proces 
nimeni nu se mai poate îndoi de acest fapt. Trebuie să mă 
gândesc în primul rând la cunoştinţele mele. 

Hamon îi aruncă o privire furioasă. 

— Hai, şterge-o unde eşti invitată! îi spuse pe un ton 

grosolan. Crezusem că vei înţelege mai inteligent situaţia si 
că n-ai să-mi pui înainte motive atât de neroade. 

Lidia voi să răspundă, dar în privirea lui Ralf înţelese că 
era mai bine să tacă. 

Ralf Hamon era un om bogat, dar zgârcit. Păstra lucruri 
vechi şi de prisos, sperând că într-o zi tot le-o putea folosi. 
Din hainele purtate şi îngrămădite în dulapuri nu dăruia nici 
chiar pe cele mai ponosite. Acasă la el îşi dezbrăca hainele 
fără cusur, în care se arăta în public, şi îşi îmbrăca 
vechiturile. Nu arunca niciodată o bucăţică de hârtie, pe 
care se mai putea scrie un rând şi când primea vreo 
scrisoare cu o porţiune din pagină rămasă albă, o păstra 
pentru mici însemnări. 

jim Morlake îi caracterizase foarte bine slăbiciunea, 
povestind lui Hamon parabola despre laba maimuţei si 
teava. Dar această însuşire nu era numai o slăbiciune, ci 
putea să-i fie şi fatală. Judecata ar trebui să-i dicteze să 
ardă un anumit document. Dar deşi se hotărâse de zeci de 
ori s-o facă, Ralf Hamon nu fu în stare totuşi să apropie un 
chibrit de documentul buclucas. 

Biblioteca, în care sta el de obicei, când lucra, se afla la 
etajul întâi al casei sale din Grosvenor Place. Avea în ea un 
volum pe care-l luă din când în când în mână. Il păstra într- 
un dulăpior special unde se găsea, lângă alte cărţi legate 
deosebit de frumos. Era un volum de Emerson, marele 
filozof american. 

Hamon zăvori uşa, trase perdelele, deschise dulăpiorul şi 
scoase afară cartea. Era mult mai grea decât o carte 
obişnuită, căci fu nevoit să se slujească de amândouă 
mâinile pentru a o duce până la masă. 

Şi cu tot dinadinsul puteai să crezi că-i într-adevăr vorba 
de o carte, căci legătura era imitată cu multă iscusintá si 

muchea auritá la fel. 

Hamon alese o cheie, din legátura de chei, ce o purta de 
un lant lung, ín buzunar, o bágá ín gaura dintre capac si 
pagini si descuie ,cartea”. Ea era de fapt o cutie de otel 
tare si joasă, pe jumătate plină cu documente. Aici îşi 
păstra Ralf Hamon actele mai importante. 

Scoase deci un document, îl puse pe masa de lucru şi se 
uită la hârtia acoperită cu un scris des. De la un capăt la 
celălalt, actul nu era decât un rechizitoriu împotriva lui 
însuşi. Pentru faptele povestite acolo îl aştepta închisoarea, 
ba chiar pedeapsa cu moartea. Cu mâna tremurândă, 
Hamon aprinse un chibrit, şovăi, îl aruncă în sobă şi puse 
hârtia înapoi în cutie. 

Cineva bătu în uşă. Înfrigurat Ralf Hamon aşeză cartea la 
loc în dulăpior şi-l încuie. 

— Cine-i? întrebă. 

— Vreti să primiţi pe Mr. Marborne? 

Hamon dădu drumul zăvorului şi primi foarte rău dispus 
pe detectiv. 

— Ai stricat totul, îi zise el supărat. 

— Mi-am distrus cariera, atâta pot să-ţi spun! îi răspunse 
celălalt. Trebuie să demisionez! Cine dracu m-a pus să mă 
ocup de afurisitul ăla de Morlake! 

— N-are nici un rost să faci gălăgie acum, îi tăie vorba 
Hamon, enervat. 

Luă o sticlă de whisky şi un sifon dintr-un bufet şi le puse 
pe birou. 

— Welling mi-a comunicat că sunt suspendat din serviciu. 
În orice caz, voi fi silit să-mi dau demisia, căci prea m-am 
compromis. Trebuie să-mi găseşti o slujbă, Hamon. 

— Aşa? îi răspunse celălalt pe un ton puţin binevoitor. Eu 
să-ţi procur un post! Ai putea să fii ceva mai modest! 

— Nu ştiu, care din noi ar trebui să-şi tie ochii în pământ, 
eu ori dumneata! strigă Marborne furios. 

— Nu trebuie sá ne certám, căută s-o îndulcească 
Hamon, turnând puţin whisky într-un pahar si umplându-l 
cu sifon. Cred c-o să-ţi găsesc o slujbă. Am nevoie de un om 
la Tanger, care să-mi reprezinte acolo interesele. Dar te rog 
să-ţi aminteşti că nu eu te-am adus în situaţia asta 
neplăcută, ci Mr. James Morlake! 

— Dracul să-l ia! strigă Marborne şi goli paharul dintr-o 
Inghititurá. 

— Eun whisky minunat, zise Hamon. 

— Abia mi-am dat seama ce beau! 

Marborne se aşeză la birou, scoase o bucată de hârtie din 
portofel şi o desfăcu. 

— Am scris toate cheltuielile avute cu acest prilej. Poftim 
socoteala. 

Hamon gemu văzând suma ce i se cerea. 

— Ei, prea-i din cale afară!... Nu te-am autorizat să faci 
cheltuieli atât de mari! 

— Mi-ai spus că ţi-e tot una cât costă! 

— E vorba de aproape o mie de lire sterline! strigă 
Hamon pe un ton de reproş. Sunt un om ruinat! 

— Nu-mi pasă de ce eşti! În orice caz vei plăti! Adăugă că 
şi Slone mai are de primit ceva! 

— Pari a uita că ţi-am mai dat o mulţime de bani... începu 
Hamon, dar fu imediat întrerupt. 

Portarul se ivi în prag şi-i şopti ceva lui Hamon la ureche. 
Marborne nu prinse nici un cuvânt. 

— E aici? întrebă Hamon repede şi foarte excitat. 

— Da, aşteaptă jos. 

Hamon se întoarse spre Marborne. Supărarea îi trecuse. 

— E jos, zise el. 

— Cine? intrebá Marborne mirat. Doar n-o fi Morlake? 

Hamon fácu semn cá da. 

— Dumneata rămâi mai bine aici sus. Eu voi cobori si voi 
vorbi cu dânsul. Dar lasă uşa deschisă. Dacă auzi ceartă 
vino imediat jos! 

Jim Morlake aştepta în hol şi Hamon îl salută cât mai 
prietenos. 

— Vino, te rog, dragă Morlake, îi zise el deschizând uşa 
salonului. Nu ştii ce bucuros sunt că ai fost achitat. 

Jim nu-i răspunse până ce nu intră în salon şi nu închise 
uşa. 

— M-am hotărât să renunţ la cariera mea primejdioasă, 
Hamon - spuse el scurt şi răspicat. 

— Faci foarte bine - îl aprobă Hamon binevoitor. Dacă 
sunt în măsură să-ţi fac vreun serviciu... 

— Da, eşti. Dă-mi un anume document, şi iscălit de o 
anume persoană, document pe care l-am privit noi amândoi 
în Maroc; sunt vreo doisprezece ani de atunci. 

— Să presupunem că aş avea într-adevăr documentul 
acela - zise Hamon după o clipă de tăcere. Crezi dumneata 
că aş fi atât de smintit să ţi-l dau, ca să pun... libertatea 
mea în mâinile dumitale? 

— Sunt gata să-ţi dau timpul necesar să párásesti tara şi 
mi-aş lua şi obligaţia, să nu sprijin învinuirea ce ţi se aduce 
prin acel act. Fără mărturia şi sprijinul meu, toată acuzarea 
s-ar prábusi, ştii doar. Deci, cu alte cuvinte, ti-as da putinţa 
s-o ştergi în altă ţară. 

Hamon râse batjocoritor. 

— N-am de gând să părăsesc Anglia, şi cu atât mai puţin 
în ajunul căsătoriei mele... cu Lady Joan Carston. 

— Fiica Lordului Creith, mi se pare? 

Hamon confirmá din cap. 

— Nu vei lua-o înainte ca ea, să afle ce trebuie despre 
dumneata. 

— Ştie tot despre mine, tot ce trebuie să ştie. 

— Atunci îi voi povesti eu unele lucruri, ce nu le-a aflat 
până acum. Dar proiectul dumitale de căsătorie n-are nimic 
de-a face cu chestia pentru care sunt aici. Am venit să-ţi 
dau o şansă şi să-mi cruti în acelaşi timp o mulţime de 
neplăceri şi în special urmările grave pe care le-ar putea 
avea faptele mele. Am nevoie de acest document, Hamon. 

Ralf Hamon râse din nou. 

— Urmáresti o nălucă - zise el dispreţuitor. Documentul 
nici nu există. Cineva şi-a bătut joc de dumneata şi de 
uşurinţa cu care te laşi păcălit. Dar ascultă, Morlake! N-am 
putea înlătura neînţelegerea dintre noi ca doi gentlemeni? 

— Ca doi gentlemeni?... Eu, da, căci m-am născut 
gentilom, dumneata însă, nu vei fi niciodată în stare. Îţi poţi 
aranja afacerile cel mult ca un escroc, ori un criminal 
ticălos, ce-a strâns avere, ruinând pe alţii. E ultima ocazie 
pentru dumneata şi poate şi pentru mine. Dă-mi 
documentul şi te voi lăsa în pace! 

— Mai degrabă aş fi dispus să te expediez în iad - zise 
Hamon. Chiar de-aş avea hârtia aceea... şi încă... dar nici n- 
o am. 

Jim clătină capul, încet şi îngândurat. 

— După cum văd, laba maimutei rămâne în ţeavă... E 
prea lacomă, ca să dea drumul curmalei. 

Morlake vru să iasă, dar se mai întoarse ca să-i arunce: 

— Să nu spui că nu te-am prevenit. 

De-abia ieşi Morlake, şi Hamon încuie uşa şi urcă scările 
acoperite cu covoare moi ce duceau spre bibliotecă. 

— Prietenul nostru tot nu vrea să se supună - zise el 
intrând. 

Dar odaia era goalá. Marborne se indepártase. Hamon 
suná dupá portar. 

— Ai vázut cánd a plecat Mr. Marborne? 

— Da, l-am văzut. A plecat adineauri, puţin înainte ca sá 
ieşiţi din salon. Părea foarte grăbit. 

— Ciudat, zise Hamon, şi expedie pe servitor afară. 

Pe-o coală de hârtie de pe birou era ceva scris cu 
creionul. 

Hamon citi: 


„Dacă nu vrei sá plăteşti nota, ce ţi-am prezentat-o, vei 
plăti în curând, poate, una mai mare..." 


Hamon îşi frecă bărbia. Ce însemnau cuvintele astea 
ciudate? Erau scrise pe hârtia lui cea mai bună... Se vede 
că Marborne se supărase, pentru observaţiile ce i le făcuse 
privitor la nota de plată prea pipărată pe care i-o 
prezentase, şi, în mânia lui nu a mai vrut să-l aştepte. 
Hamon dădu din umeri şi se aşeză la birou. Nu avea timp să 
se ocupe de toanele celor ce-i slujeau drept unealtă. Dar 
privind împrejur, băgă de seamă că uşa cu geamuri a 
dulapului cu cărţi stătea deschisă! A dracului treabă... Ar fi 
putut să se jure că o închisese cu mâna lui. Sări în picioare, 
c-o înjurătură. 

Cartea de oţel se afla la locul ei, dar cu titlul întors. 
Cineva umblase la ea. O scoase numaidecât afară şi, 
încercând capacul, văzu îngrozit că se deschidea. Uitase să- 
| încuie! 

Cu mâinile tremuránde răsfoi documentele, dar actul 
compromitátor nu se mai afla printre ele! 

Cu un strigăt de mânie, Ralf Hamon alergă la uşă şi-şi 
strigă servitorul. 

— Încotro a apucat Marborne? întrebă el. 

— A apucat-o spre dreapta, în direcţia Grosvenor Square, 
răspunse omul din hol. 

— Adu-mi repede o maşină! 

Hamon se înapoie în bibliotecă, puse la loc documentele 
în cutie, o încuie şi-o aşeză la loc în dulăpior. Curând gonea 
automobilul spre locuinţa lui Marborne. 

Când ajunse, i se spuse că detectivul nu se înapoiase 
încă. Telefonase cu puţin înainte, că nu avea să vină acasă 
în noaptea aceea, deoarece pleca în străinătate. 

Hamon chibzui repede ce trebuia să facă. Lucrul cel mai 
nimerit era să se ducă numaidecât la Scotland Yard. 
Marborne era doar ofiţer de poliţie şi trebuia să se prezinte 
mai curând sau mai târziu la prefectura poliţiei. 

Acolo Hamon avu norocul să-l găsească pe Welling. 
Bătrânul detectiv nu părea deloc mirat că-l vede la Scotland 
Yard. 

— Vrei să vorbeşti cu Marborne? Mă tem că nu-i aici. Şi 
nici nu cred să mai treacă pe aici. E vorba de-o chestie 
importantă? 

— Dar... n-o să vină deloc, nici mâine? îl întrebă Hamon, 
vădit speriat. 

— Ba da, mâine dimineaţă vine, că l-a chemat domnul 
prefect. 

— Nu are Marborne niscaiva prieteni? Unde locuieşte 
Slone? 

Welling îşi potrivi ochelarii şi se uită scrutător la el. 

— Văd că eşti foarte îngrijat şi că doreşti să-i vorbeşti cât 
mai curând. Ti s-a întâmplat ceva neplăcut? 

— Da... adică nu. Cel puţin nimic important. Lucrul mă 
priveşte numai pe mine şi pe Marborne. 

— Aşa? zise Welling. 

Merse până la o masă, deschise un registru mare şi căută 

adresa lui Slone. O scrise pe un biletel, pe care îl înmână lui 
Hamon. 

— Vă sunt foarte îndatorat, domnule căpitan! N-as fi 
crezut că o sá vă truditi atâta pentru mine. 

— Căutăm pe cât putem să servim pe toată lumea - 
răspunse Welling încet. 

Imediat ce Hamon ieşi din birou, Welling luă receptorul şi 
telefonă santinelei de la poartă: 

— Un anume Hamon va ieşi chiar acum din clădire. 
Spune agentului Lavington să-l urmărească şi să nu-l 
slăbească din ochi. Vreau să ştiu, unde se duce individul şi 
ce-i cu el. 

După ce puse receptorul la loc, îşi frecá mâinile si privi pe 
fereastrá. 

— Sunt sigur, se gándi el, omul ásta poate sá ne dea de 
lucru... Nu miroase a treburi cinstite. 


CAPITOLUL XXII 


Bun venit acasă 


Niciodată Jim Morlake nu se înapoiase cu o mai mare 
încetineală la Wold House ca în după-amiaza aceea. Îi era 
uşor să-şi închipuie ce zbucium produsese în societatea din 
Sussex, procesul său. Vicarii şi epitropii, domnii şi doamnele 
din aristocrație, lorzii şi fermierii, care-l invitaseră în 
repetate rânduri în casele lor, şi până şi locuitorii satului, 
ce-şi vedeau fără îndoială proprietăţile amenințate, priveau 

desigur arestarea lui cum si cuvintele judecátorului drept o 
mare ruşine pentru dânsul. El trăia doar la ţară ca un 
senior, avea intendent, şi chiar un administrator, vreo zece 
jupânese, bucătari şi mulţi alţi servitori. Nici nu ştia precis 
numărul grădinarilor, ce primeau leafă de la el. 

Zâmbea gândindu-se la impresia pe care procesul său o 
produsese desigur asupra tuturor. Servitorii lui primeau 
lefuri grase şi se bucurau de un tratament bun. Intendentul 
şi nevasta lui nu ştiuseră pe vremuri cum să-i arate 
recunoştinţa lor, pentru micile ajutoare primite de la el cu 
diferite prilejuri. Ce gândeau ei acum, nu-şi putea închipui, 
mai ales că de la arestarea sa nu mai avusese legături cu 
Wold House. Dăduse doar ordin directorului micii bănci din 
Creith să plătească mai departe lefurile, cum şi suma 
necesară pentru întreţinerea casei. Nu primise în timpul din 
urmă decât o singură scrisoare, şi anume de la grădinar, 
care-l întreba, dacă, date fiind cele întâmplate, mai dorea 
ca zarnacadele să fie sădite la intrarea din parc, cum 
orânduise mai înainte. 

Poarta spre parcul de la Wold House se afla larg 
deschisă, când automobilul lui Jim îşi făcu apariţia. Şoferul, 
care îl aştepta, îl salută ceremonios şi luă în primire maşina 
cu o mutră, ce nu prevestea nimic bun. 

Jim merse în salon. Intendentul făcu o plecăciune adâncă 
şi deschise toate uşile. 

— E totul în bună orânduiala, William? - întrebă Morlake, 
scotándu-si încet haina şi mánusile. 

— În cea mai perfectă orânduiala - zise Mr. William 
Cleaver. Aş dori însă să vorbesc cu dumneavoastră Mr. 
Morlake... cât mai curând. 

— Chiar acum dacă vrei - răspunse Jim. la-mi mantaua de 
aici şi vino înapoi. 

Intendentul era oarecum încurcat, când reveni. 

— Aş vrea sá vă rog, Mr. Morlake, să mă lăsaţi să plec din 
serviciul dumneavoastră, şi pe nevasta mea, de asemenea. 

— Vrei să mă părăseşti? Nu-ţi convine postul ce-l ocupi la 
mine? 

— Postul e foarte bun - răspunse Cleaver tulburat. Dar 
aerul de la ţară nu-mi prieşte şi mi s-a oferit un serviciu bun 
la oraş. 

— Bine - zise Jim. 

Deschise un sertar de la biroul său şi scoase câteva bilete 
de bancă. 

— Poftim leafa până la data de astăzi. 

— Când doriţi să plec? 

— Numaidecât - fu răspunsul. Peste un ceas, pleacă un 
tren spre oraşul cel mult râvnit de dumneata şi până atunci 
îţi faci bagajele! M-ai înţeles, Cleaver? 

— Da, am înţeles, mormăi omul, care îşi pierduse 
cumpătul. Şi alţii din personal au cereri de făcut... dar 
refuzai să mă ocup de ele... 

— Înţeleg... Trimite-i şi pe ceilalţi încoace cu cererile lor! 

Întâi veni bucătăreasa, o femeie corpolentă, încăpăţânată 
şi care ţinea la renumele ei. 

— Vă rog, să-mi daţi drumul, Mr. Morlake. 

— De ce? 

— Nepoata mea este bolnavă si as dori să mă duc la ea, 
s-o îngrijesc. 

— Atunci vrei să pleci numaidecât? 

— N-aş vrea ca din pricina mea să aveţi de suferit - se 
grăbi ea să spună - şi ca sá vă arăt bunăvoința mea... 

— Mă lipsesc de bunăvoința dumitale - o întrerupse Jim 
Morlake. Vei părăsi pe loc casa mea! Cum ţi-e nepoata 
bolnavă, s-ar putea, ferească Dumnezeu, să moară înainte 

de a-ţi împlini luna. Poftim leafa dumitale. 

Servitorii veniră toţi, unul după altul: o servitoare, 
constrânsă probabil de părinţi, era tristă şi avea ochii în 
lacrimi; o alta, táfnoasá, se socotea vădit prea bună, ca să 
slujească la un „bandit”. La urmă de tot se infátisará 
feciorul şi şoferul. Fiecare imagina un pretext pentru care 
trebuia să părăsească serviciul, dar nici unul nu spunea 
adevărul. Ori aveau rude bolnave, ori găsiseră un serviciu 
mai bun... O fată îngăimă că vrea să se mărite. Şi îi trebuia 
să-şi coasă trusoul. Numai o biată ajutoare de bucătăreasă, 
grásutá şi cu o pată de funingine pe obraz, se înfipse în faţa 
biroului şi îşi puse mâinile în solduri. 

— De ce vrei să mă párásesti, Jessie? - o întrebă Jim. 

— Fiindcă sunteţi un spărgător - fu răspunsul scurt şi 
răspicat. 

Jim se rezemá de speteaza scaunului şi îi veni să râdă. 

— Ai de primit o liră ori două, dar îţi dau cinci, ca 
răsplată, fiindcă ai fost singura sinceră şi curajoasă din 
toată banda. Poţi lua banii fără frică, nu sunt nici falşi şi nici 
furati. 

În cele din urmă plecară toți. Bagajele fură încărcate pe 
un camion, comandat de Jim ín sat, prin telefon. Când nu 
mai fu nimeni lângă el, Morlake încuie poarta si se înapoie 
în casa pustie. 

Pe Binger nu putea să-l cheme la Creith, deoarece îşi 
avea familia la Londra. Afară de asta, îi trebuia şi cineva, 
care să-i ţină locuinţa de la oras în bună rânduială. In ce-l 
privea pe Mahmet, deşi se pricepea de minune să fiarbă 
cafeaua, n-avea habar de bucătăria europeană. Jim 
inspectă casă părăsită, din pivniţă şi până în pod. Totul era 
curat şi în ordine. Câteva zile putea să rămână şi aşa. 

Pentru un om cu judecată, singura ieşire din acest impas, 

era sá se înapoieze de îndată la Londra. 

Morlake vru totuşi sá vadă dacă cei din Creith vor izbuti 
să-l izgonească din mijlocul lor. Era hotărât să nu-şi piardă 
cumpătul după greva slugilor sale. Merse în cămară, spre a 
vedea ce provizii mai avea în casă. 

Îi trebuia: pâine, ceai şi unt. 

Prăvălia mai mare din sat era a lui Colter. Găseai la el 
orice, de la nutretul pentru căi şi până la maşina de spălat 
rufe. Când automobilul stopă, Jim zări, prin geamul 
prăvăliei, cum un tânăr arăta foarte enervat spre el. Mr. 
Colter ieşi din biroul său şi când intră, Morlake îi spuse: 

— Bună dimineaţa! Trimite-mi te rog la Wold House, 
pâine, o jumătate de kilogram unt şi câteva ouă! 

Mr. Colter luă locul tânărului, de cealaltă parte a 
tejghelei. Se vedea cât colo că era un om cinstit şi de 
treabă. 

— Nu vă voi trimite nici pâine şi nici altceva, Mr. Morlake. 
Până acum mâinile mele au rămas curate şi nu mi le-am 
mânjit cu bani furati. Cu hoţi si spărgători nu vreau să am 
nimic de-a face. 

Jim îşi scoase ţigara de foi din gură şi închise pe jumătate 
pleoapele. 

— Înseamnă asta, că nu vrei să-mi mai vinzi nimic? 

— Da - răspunse Colter, privind maiestuos la Jim prin 
sticlele ochelarilor. Şi aş vrea să vă mai spun şi altceva, Mr. 
Morlake. Cu cât mai repede veţi pleca din satul nostru, cu 
atât mai mult ne-om bucura noi, ceilalţi. 

Jim aruncă o privire împrejur. 

— Faci afaceri destul de frumoase aici, Colter. 

— Afaceri cinstite - zise Colter apăsând pe cuvântul din 
urmă. 

— Cu cât ţi-ai vinde prăvălia cu marfă cu tot? Vreau s-o 

cumpar. 

Mr. Colter clátiná capul. Dar tocmai atunci nevasta-i 
grăsulie, care până aici ascultase în tăcere convorbirea, se 
apropie de tejghea şi zise cu glasul ascuţit: 

— Nu vrem banii dumitale, nu vindem şi nu cumpárám 
nimic. Ajunge că avem spărgători care trăiesc ca seniorii. 
Atâta ar mai lipsi să ispiteşti pe nişte oameni cinstiţi, şi cu 
frică de Dumnezeu. 

— Mă bucur că te mai temi de ceva - răspunse Jim şi 
părăsi prăvălia. 

Sucursala băncii, cu care lucra, se afla tocmai peste 
drum. După cum se ştie, cei de la bănci nu prea au 
prejudecăţi. 

— Mă bucur, Mr. Morlake, că v-aţi descurcat atât de bine 
- zise directorul sucursalei, voios - în treacăt fie zis, poliţia a 
cercetat contul dumneavoastră la noi... Ştiaţi? 

— Şi n-a putut stabili nici o legătură între diferitele 
spargeri, ce mi se pun în sarcină, şi averea mea într-adevăr 
însemnată? întrebă Jim zâmbind. Şi, bágati de seamă ce vá 
mai spun. Ultima oară, când am fost aici, mi-aţi propus să 
cumpăr nişte imobile în această localitate. După cum văd, 
clădirea de lângă právália lui Colter este de vânzare. 

Directorul de bancă făcu semn că da. 

— Omul nu şi-a putut plăti datoriile. Infiintase un garaj şi 
deschisese o prăvălie pentru accesorii de automobile. Din 
nenorocire însă, Creith nu se află la drumul mare, iar 
circulaţia automobilelor pe aici este redusă. In câteva luni, 
právália a fost desfiinţată. Vreti s-o cumpăraţi? 

— Da, dacă nu este prea scumpă. 

Peste un ceas, Jim ieşi din biroul notarului, ca proprietar 
al imobilului vecin prăvăliei lui Colter, iar seara pe la orele 
nouă, sosi la el, din Londra, un tânăr ce părea foarte 


124 


energic. 

— Am telefonat asociatiei negustorilor, care mi te-a 
recomandat ca pe un om de afaceri harnic si priceput - zise 
Jim. 

— Aşa mă ştiu! răspunse celălalt, fără prea multă 
modestie. 

— Lângă magazinul lui Colter se află în sat la noi o altă 
prăvălie care este a mea. Doresc ca dumneata s-o preiei 
mâine dimineaţă. Vei chema câţi lucrători îţi trebuie pentru 
renovarea localului şi vei cumpăra stocuri din toate 
mărfurile pe care le are şi Colter ca să le vinzi cu douăzeci 
şi cinci la sută mai ieftin decât vecinul. Inchiriazá si un 
automobil şi fă propagandă prin împrejurimi. Când Colter 
coboară preţurile, le cobori şi dumneata. M-ai înţeles? Dar 
mereu să vinzi cu douăzeci şi cinci la sută mai ieftin decât 
dânsul! 

— Asta o să coste multe parale! 

— Ei, şi! Se vede că n-ai auzit încă de mine. Mă cheamă 
Morlake şi, zice-se, aş fi spărgător de meserie. De aceea şi 
capitalul meu e nesecat. De-o trebui să mai bag ceva bani 
în afacerea asta, n-ai decât sá má vestesti. Imi iau 
revolverul şi un sac şi mă duc la prima bancă să încasez 
sumele ce-mi trebuie. 

La prânz Jim se ospátá cu şuncă, ceai şi pesmeti, seara 
cu ceai şi pesmeti fără şuncă, iar a doua zi dimineaţa la fel, 
deoarece nu izbuti să găsească şi altceva. Sărăcăcioasă 
listă de mâncare şi lipsită de orice variaţie, dar ce-i păsa! 
Ba, îşi mătură dormitorul şi holul, şi-şi făcu singur patul, 
parcă n-ar fi fost el stăpânul, ci fata din casă. 

Între timp, mereu soseau camioane cu dulgheri şi zugravi 
din oraşul cel mai apropiat. Oamenii aceştia nu se simțeau 
deloc înjosiţi, că lucrau pentru un „spărgător”, ci dimpotrivă 

se simteau mândri că lucrează la un gentilom, pe care-l 
achitase tribunalul. Se puseră deci pe lucru şi în curând 
garajul părăsit deveni o prăvălie frumoasă şi curată. 
Tânărul din Londra se dovedea a fi foarte activ şi mereu 
soseau mărfuri proaspete. Mr. Colter, alături sta în faţa uşii 
sale, cu o mână în buzunarul sortului, iar pe cealaltă şi-o 
trecea prin barbă. 

— Prăvălia asta o să se închidă peste o săptămână, două! 
şoptea el vecinilor, adunaţi în jurul lui. Tânărul ăsta-i un 
fluieră vânt, care astăzi este aici mâine dincolo. Am mai 
avut doar concurenţi în sat în cei treizeci de ani de când ţin 
magazinul, dar pe toţi i-am învins! 

Pe la amiază apărură nişte prospecte şi satele de prin 
prejur aflară despre scăderea senzationalá şi permanentă a 
preţurilor, spre folosul tuturor. Atunci, Mr. Colter merse la 
poliţie şi ceru concursul autorităţilor. Dar fu trimis la un 
avocat, mai expert în dispoziţiile legii cu privire la 
concurenţa ilicită. Pentru întâia oară în viaţa sa, Colter se 
văzu nevoit să plătească un onorar. Sfatul şi ajutorul 
avocatului, însă, nu corespundeau sacrificiului bănesc, căci 
omul legii îl lămuri doar că în această chestie nu se putea 
face absolut nimic. 

— Nu există o singură dispoziţie legală, prin care am 
putea opri pe proprietarul prăvăliei noi, să-şi vândă marfă 
pe nimic - se răsti jurisconsultul. 

— Totuşi persoana care finanţează întreprinderea asta 
scandaloasă e un spărgător! răspunse Mr. Colter aproape 
plângând. 

— De-ar fi şi un ucigaş şi încă nu s-ar schimba nimic, 
observă avocatul, cu o oarecare răutate. 

Disperat, Colter, se sfătui cu nevastă-sa, îşi îmbrăcă 
hainele de sărbătoare şi merse la Wold House. Jim se afla în 

bucătărie în faţă cu serviciul de masă de argint, şi curáta 
lingurite şi furculite. 

— Şezi, te rog - îi spuse el politicos. 

Colter căută în zadar un scaun. 

— Poţi sá te asezi pe podea ori pe o treaptă. Te aud 
foarte bine şi de acolo şi nu-i nevoie să-ţi văd faţa. 

— Vedeţi, Mr. Morlake, ce faceţi cu mine întrece orice 
măsură! Îmi luaţi pâinea de la gură. 

— Ştiu, nu uita însă că ai refuzat să-mi vinzi aceeaşi 
pâine - zise Jim cu un zâmbet. 

— Mâine o să mă duc la lordul Creith şi vom vedea dacă 
va îngădui să distrugi astfel existenţa unuia din vecinii lui 
de aici. N-o să meargă după cum doriţi dumneavoastră. Am 
prieteni aici de zeci de ani, tot satul este de partea mea! 

— Să vedem mai întâi cum se vor purta consătenii 
dumitale, când o să încep să vând cu un rabat de douăzeci 
şi cinci la sută! 

— E cel mai mare scandal din câte s-au pomenit vreodată 
în istoria lumii! - strigă negustorul indignat. 

— Văd că uiţi  măcelul hughenoţilor, persecuțiile 
creştinilor de către Nero, care lăsa pe martiri să fie sfâşiaţi 
de lei, Duminica roşie şi încă alte câteva întâmplări istorice 
foarte grave! 

Mr. Colter se înapoie în sat şi ticlui un răspuns tare la 
imprimatele concurentului său, insultându-l. Răspunsul fu 
tipărit şi împărţit apoi la toţi locuitorii. Bietul Colter! Abia 
după aceea îşi dădu el seama că n-ar fi trebuit să facă asta, 
deoarece primi chiar a doua zi o notificare de la un avocat, 
care îi cerea numele redactorului responsabil pentru 
publicaţia apărută. Avocatul avea însărcinarea să-l dea în 
judecată în numele clientului său. 

Ceaiul şi pesmetii începuseră să-l plictiseascá pe Jim, 

când descoperi în sfârşit, într-o dimineaţă un cosulet cu 
ouă. Nu-şi dădu osteneala să facă foc în maşina din 
bucătărie, ci aprinse o masinutá cu alcool în cabinetul său 
de lucru, în care acum nu prea era ordine. Opărise ceaiul, 
pusese masa, folosindu-se de ziar drept faţă de masă. 
Pofticios, dori să-şi facă şi nişte ochiuri. Tot ce ştia însă în 
această privinţă era că pentru a face ochiuri avea nevoie de 
o anumită căldură, de ouă şi de o cratiţă. Repede însă 
întreaga încăpere se umplu de fum şi mirosea îngrozitor a 
ars. 

Neaşteptat îi pică o vizită. Era o persoană tânără, care 
intrase pe poarta deschisă şi sta pe coridor, privind cu 
mirare la el. 

— Ce faci acolo? întrebă. 

Veni lângă el şi-i luă cratita din mână. 

— Mai întâi se pune unt sau untură în tigaie, altfel cum 
vrei să faci ochiuri? 

Jim nu mai putu de mirare. De unde să se aştepte s-o 
vadă la Wold House în momentul acela critic, pe Jana 
Smith? Dar ea era, într-adevăr ea, şi părea mai frumoasă ca 
oricând, în rochia simplă bleumarin, cu guler mare, răsfrânt, 
şi cu pălărioară neagră. 

— Dar de unde vii dumneata? întrebă el după ce-şi regăsi 
graiul. 

— Din sat. 

Jana strâmbă din nas din cauza fumului. 

— Miroase îngrozitor. Deschide te rog fereastra! 

— De ce? Nu-ţi plac ouăle? 

— Ba da, dar nu arse! 

Jim nu se urni din loc. 

— Presupun că ştii ce s-a întâmplat cu mine - spuse el. 

— Da, ştiu - făcu ea. 

Stinse maşina de spirt si puse cratita la o parte. Îşi 
scoase jacheta si o lásá pe divan. 

— Venii - adáugá ea - să îngrijesc puţin de dumneata, 
biet orfan american! 


CAPITOLUL XXIII 


Noul administrator 


Supus, Jim duse maşina de alcool, ceştile şi farfuriile în 
bucătărie şi privi cu admiraţie la Jana, care făcea foc în 
maşina din bucătărie. 

— Lasá-má pe mine! o rugă el. 

— Puteai să faci focul şi acum un ceas - răspunse ea pe 
un ton de reproş. Dar n-ai fi izbutit. Cel mult umpleai şi mai 
mult încăperea de fum. 

— Văd că şi a face foc este o adevărată artă. N-am ştiut 
până acum. Ştie mama dumitale că te afli aici? 

— Mama mea a murit de mult. 

— Dar tatăl dumitale? 

— Tatăl meu e la Londra. Dar ia vezi în cămară, dacă nu 
găseşti puţină untură! 

Jim îi împlini voia şi se înapoie cu o oală cu untură. 

— Ai poate şi puţin lapte? - îl întrebă ea. 

— Numai lapte condensat. 

— Cum, n-ai măcar o vacă? 

— Nu ştiu sigur, dar bănuiesc că nu există. 

Jana sta în genunchi, în faţa focului scânteietor şi se uită, 

curioasă, la Jim. 

— De ce nu te-ai înapoiat la Londra? Ai doar acolo o 
locuinţă frumoasă... 

— Prefer să rămân aici. 

— Ce ton semet: „prefer să rămân aici”. 

Jana îi imită glasul. 

— O sá mori de foame aici, dragă prietene, şi-o sá îngheţi 
de frig - urmă ea. N-ai învăţat, că oamenii din Creith nu 
rabdă ca sufletele lor albe să se întineze apropiindu-se de-o 
persoană cu un trecut negru ca smoala? De ce nu-ţi aduci 
slugi din Londra? Cei de acolo nu se uită aşa de aproape. La 
Londra sunt destule cinematografe, unde oamenii învaţă să 
cunoască lumea criminalilor. Şi-apoi, de ce nu-ţi aduci cel 
puţin pe credinciosul Binger? 

— Binger? - întrebă el uimit. Dar de unde îl cunoşti? 

— Am vorbit cu dânsul. În timpul preventiei dumitale, m- 
am dus la el să-l întreb, dacă n-aş putea face ceva pentru 
dumneata. A trebuit, ce-i drept, să procedez cu mult tact şi 
să mă prefac că nu ştiu că eşti închis. L-am întrebat, unde 
eşti şi Binger mi-a răspuns: „la tará!”. 

— O ţară cu gratii! râse Jim. 

— Cu acest prilej l-am văzut şi pe micul dumitale arab şi 
odaia frumoasă în stil maur. Ai trăit prin Maroc? 

— Da, câtva timp - recunoscu el. 

Joana îşi făcu de lucru cu ouăle, dar el băgă de seamă că 
vizitatoarea sa era dusă pe gânduri. 

— Ştii de unde a pornit vrăjmăşia asta împotriva dumitale 
în sat? - îl întrebă într-un târziu. Nu a venit de la sine. Nu 
sunt în joc numai severele principii morale ale locuitorilor 
din Creith. Acum o săptămână, a fost Mr. Hamon aici şi a 
atátat lumea împotriva dumitale. Cred că a venit şi la 
intendentul dumitale şi că a vorbit şi cu slugile. Aflai de la 

fata mea din casă, care e din sat... 

— De la cine, zici? - întrebă el repede. 

— De la fata mea din... vroiam să spun de la mátusá- 
mea, care trăieşte în sat şi aude tot ce se vorbeşte. 

— Prin urmare, dumneata n-ai fost aici atunci? 

— Nu, căci mă aflam încă la Londra. Mătuşa mi-a 
povestit, după ce m-am înapoiat. Aşa! acum ochiurile sunt 
gata. 

— Dar nu pot mânca trei - protestă el. 

— Nu mânca trei... Unul este pentru mine. 

Jana trecu în hol şi scoase dintr-o servietă pâine 
proaspătă şi o bucată mare de unt. 

— Vom mânca în bucătărie, acolo mă simt mai în largul 
meu - zise ea. După dejun, o să deretec puţin prin casă. Nu 
pot veni decât pentru câteva ore pe zi. 

— Vii şi mâine aici? - întrebă el iute. 

Ea dădu din cap şi Jim răsuflă uşurat. 

— Ce ciudat mi se pare că nu te-am văzut venind azi 
dimineaţă. Mă uitam tocmai pe fereastră afară şi se vede 
foarte bine şoseaua de aici. 

— N-am venit pe şosea. Cunosc un pod mic pentru 
pietoni, pe care treci râul, ce desparte parcul din Creith de 
livezile dumitale. Vezi bine, trebuie să ţin seamă de 
reputaţia mea! De aceea am venit pe ascuns. 

Jim ráse. 

— Dacá-ti închipui că poţi sá mă convingi cá-ti pasă cât 
de puţin de ce gândesc cei din sat despre dumneata! Ce-mi 
pare însă nespus de ciudat... 

Aici Jim sovái o clipă apoi urmă: 

— Se prea poate să fii din Creith, altminteri nici n-ai sti 
atâtea despre oamenii de aici; dar, că apartii clasei de rând 
a slugilor, asta n-am s-o cred niciodată. 

— Adu-mi bátátorul de covoare! - răspunse ea. O să-ţi 
arăt cum se face asta şi că sunt din clasa celor ce muncesc. 

Jim nu băgă de seamă cum trecea timpul şi când Jana vru 
să-şi ia rămas bun de la dânsul îi păruse că ea de-abia 
venise... 

— Ce gând să pleci atât de repede! - spuse el dezamăgit. 

— Mă duc! Şi dumneata vei rămâne aici şi n-ai să mă 
urmăreşti. Îţi cer să nu întrebi nimic despre mine şi să nu 
cauţi să afli cine sunt rudele mele. Mă bizui pe cavalerismul 
şi discreţia dumitale. Vreau să nu-mi pătez numele de 
Smith. 

— Noapte bună, Jana - zise el vrájit. 

Îi întinse mâna şi când o văzu înroşindu-se avu o senzaţie 
ciudată. 

— Aş vrea sá te rog ceva. la-o, dacă vrei, drept o răsplată 
pentru serviciile prestate. Nu te mai răzbuna, adică lasă-l 
pe bietul Colter în pace. Nu-i vina lui că are un orizont atât 
de redus. De altfel, nu cred cá-ti face plăcere să ruinezi un 
nenorocit. 

— M-am gândit astăzi la asta, - zise Jim încurcat - dar sub 
nici un cuvânt nu se poate să mă dau bătut şi să las să 
triumfe duşmanul meu. 

— Colter este departe de a triumfa... Dimpotrivă stă cât 
se poate de rău. Cunosc din întâmplare situaţia lui. A 
cumpărat nişte acţiuni petrolifere, ascultând de sfaturile 
domnului Hamon. Gândesc că acest domn Hamon are 
interese la societatea aceea la care Colter şi-a pierdut 
aproape toţi banii. Acum este în pragul falimentului. Dacă 
deschizi právália cea nouă şi-i faci concurenţă o 
săptămână, numai, e pierdut. Mai gândeşte-te puţin Mr. 
Morlake. Cu bunăvoință cred că lucrurile se pot aranja. 

Peste un ceas, Jim merse în sat, la Colter. Acesta se 

informă, umil, cu ce l-ar putea servi. 

— Ştii doar... Îmi trebuie pâine, unt şi ouă - zise Jim cu 
oarecare ironie. Afară de asta aş mai vrea, în fiecare 
dimineaţă, un litru de lapte şi alte câteva lucruri, ce ţi le voi 
spune mai pe urmă. 

— Da, domnule - zise Colter supus. Voi avea grijă să 
primiţi toate astea regulat. Stau complet la dispoziţia 
dumneavoastră, Mr. Morlake. Dacă deschideţi právália 
dumneavoastră, mă ruinati. Astăzi au fost trei săteni aici, 
care de altfel îmi sunt prieteni. Mi-au spus că vor să-şi facă 
târguielile pentru la iarnă şi că aşteaptă să deschideţi 
právália. 

— Cât timp îmi vei livra de toate, nu deschid nici o 
prăvălie, Mr. Colter - răspunse Jim. Cred că ne-am înţeles. 

— Da, domnule - zise negustorul, vădit uşurat şi-l 
conduse pe Jim până la uşă, unde se despărţi de elcuo 
plecăciune adâncă. 

Chiar în aceeaşi seară, Jim porni pe tânărul negustor 
înapoi la Londra, după ce vânduse mai întâi lui Colter toate 
mărfurile sub preţul de cost şi în condiţii de plată 
avantajoase. Chiar de a doua zi de dimineaţă găsi în faţa 
uşii sale pe băiatul de prăvălie al lui Colter aşteptându-l pe 
trepte, ca să-i aducă ce-i trebuia. 

Jana Smith reveni, dar Jim băgă de seamă că se 
petrecuse ceva între timp cu dânsa. 

— Ai plâns, zise Jim cu compătimire în glas. 

— Nu, am dormit însă foarte puţin... 

— Dar tot ai plâns. 

— Dacă mai spui asta, plec numaidecát... Mă plictisesti 
cu stáruintele dumitale... Nu mă aşteptam de la dumneata. 

El tácu, dar rămase îngândurat. Avusese ea oare 
neplăceri în urma vizitei sale? Nu credea în nici un caz, că 

Jana era o servitoare, ci mai degrabă ruda săracă a uneia 
din familiile bogate, ce îşi aveau vilele în împrejurimi. 

Pe când şedeau în faţa mesei, Jim o întrebă deodată 
deschis: 

— Unde locuieşti dumneata? 

— Undeva pe aici, prin apropiere. 

— Mi-ai spus vreodată adevărul, dragă domnişoară? 

— Am fost fiinţa cea mai sinceră din lume, până ce... 

Jana tăcu. 

— Spune odată! 

— Până ce... am început sá mint. 

— Vreau să-ţi spun, - îşi aminti Jim - că două din fostele 
mele slujnice au revenit şi-au stat de vorbă cu mine azi 
dimineaţă, în timp ce-mi făceai patul, sus. Vor să se 
întoarcă. 

— Nu cumva să le mai angajezi din nou - zise ea repede. 
Dacă faci asta, plec eu. 

Curând însă îşi dădu seama de egoismul ei. 

— Bun, ia-le mai bine înapoi, dacă vor să vină - urmă ea. 
S-au lăsat doar influențate de Cleaver. Cred că cei mai 
mulţi din foştii dumitale servitori ar dori să se întoarcă. Sunt 
multe slugi fără serviciu pe aici. Nu-ţi cer decât să fii aşa de 
bun şi să-mi spui la timp, când vor relua serviciul. 

După masă, Jim o ajută să spele vasele, apoi se duse în 
cabinetul său de lucru, să scrie câteva scrisori, în timp ce 
Jana vroia să-i pregătească şi cina. Scara de la bucătărie 
dădea într-o tindă mică şi Jim se miră foarte mult, zărind 
acolo o doamnă tânără. El lăsase uşa de la intrare larg 
deschisă şi vizitatoarea nu sunase, ori n-o auzise el sunând. 
Era foarte frumoasă, de asta îşi dădu seama numaidecât. 
Mai mult, era îmbrăcată după ultima modă şi foarte 
elegant. El se întrebă, dacă ea nu era cumva o trimisă a 

doamnelor din Sussex, pentru a-i cere sá părăsească ţinutul 
imediat. 

Dar tânăra îi zâmbi şi veni mai aproape. 

— Dumneavoastră sunteţi Mr. Morlake? - întrebă ea, şi-i 
întinse mâna. V-am recunoscut numaidecât după fotografie. 
Pe mine nu mă cunoaşteţi? 

— N-am avut încă plăcerea - zise Jim, şi o conduse în 
salon. 

— Doream de mult să vă fac o vizită, Mr. Morlake. Cearta 
aceea grozavă dintre dumneavoastră şi fratele meu trebuie 
să înceteze odată. 

— Despre care frate vorbiti? 

Tânăra râse şiret. 

— Să nu-mi spui că nu urzeşti pe ascuns ceva împotriva 
bietului Ralf! 

Jim înţelese. 

— Ah! dumneata eşti Miss Hamon? 

— Da, ai ghicit, şi am venit de-a dreptul din Paris, să-ţi 
vorbesc. Ralf e foarte mâhnit din pricina nenorocitei lupte 
pe care o duci împotriva lui. 

— Aşa o fi, zise Jim. Şi dumneata ai făcut o călătorie atât 
de lungă, pentru a pune capăt vrajbei dintre noi? Dar 
fireşte, eşti Lidia Hamon. Îmi amintesc acum perfect de 
bine de dumneata, din vremea când fratele dumitale încă 
nu făcuse avere. 

Lidia Hamon nu vroia, cu nici un chip, să i se amintească 
de vremea aceea şi încercă să vorbească despre altceva. 

— Mr. Morlake, n-ar fi chip să te împaci cu Ralf şi să 
lucraţi amândoi împreună? 

Dar tocmai se deschise uşa şi Jana Smith intră în salon. 
Vroia să se înapoieze acasă şi îşi punea mánusile. 

— Credeam că te afli în cabinetul dumitale de lucru - 

începu ea, dar zári pe vizitatoare. 

Dacá Jana se mirá de a o vedea pe Lidia Hamon aici, 
uimirea acesteia fu si mai mare. Sora lui Ralf se uita la ea 
prin lornion si se cunostea cá era grozav de speriatá. 

— Dacă nu mă înşel - strigă ea - am în faţa mea pe Lady 
Joan Carston? 

— Drace! - scrásni Joan. 


CAPITOLUL XXIV 


Jim află lucruri noi 


Lady Joan Carston! Lui Jim nu-i venea să-şi creadă 
urechilor. 

— Dar dumneata te înşeli desigur, Miss Hamon. Doamna 
aceasta este Miss... 

Jim tăcu deodată. 

— Nu, e Lady Joan Carston şi mă bucur că sunteţi 
prieteni. Sunt încredinţată că logodnica fratelui meu, mă va 
ajuta să te împac cu Ralf. 

— Cine e logodnica fratelui dumitale? - întrebă Joan, 
uimită de atâta îndrăzneală. 

— Toată lumea ştie doar că eşti logodnica lui - răspunse 
Lidia zâmbind. 

— Lumea nebunilor poate, că doar la balamuc mulţi îşi 
închipuie că sunt rude cu Napoleon Bonaparte! îi răspunse 
Joan táios. Nici eu şi nici tatăl meu nu ştim nimic şi doar noi 
cei dintâi, ar trebui s-o ştim. 

Lidia dádu din umeri. Cáutá sá gáseascá pricina pentru 
care Joan se afla în acest loc. Văzu imediat că Morlake si 
Joan fuseseră singuri de tot, până să vină ea. 

— E şi tatăl dumitale aici, Lady Joan? - întrebă ea perfidă. 

— Tatăl meu nu-i la Creith - răspunse Joan ghicind gândul 
Lidiei. Nici mătuşa mea şi nici vreunul din verii mei. Nimeni 
şi nimic nu mă apără în Wold House, decât maşina de gătit 
şi simţul demnităţii mele. 

Lidia privi batjocoritor la ea şi faţa-i luă o expresie de 
trufie. 

— Nu cred - zise ea - că asta să-i placă lui Ralf... 

— Multe lucruri nu sunt pe placul lui Ralf, Miss Hamon - o 
întrerupse Jim, care vroia să crute pe Joan, - dar nu face să 
ţii seamă de părerea lui. 

Se întoarse spre Joan şi-i întinse mâna: 

— Îţi mulţumesc pentru că ai fost asa de drăguță cu 
mine. Să n-o iei drept un compliment, căci vorbele mele 
sunt sincere şi exprimă ce simt. 

Spre mirarea lui, Joan nu-şi pierduse câtuşi de puţin 
cumpătul în urma celor întâmplate. 

— Ar fi mai bine - zise ea, clipind şiret din ochi - să 
angajezi şi slugile necesare şi să faci astfel încât să reia 
lucrul mâine la trei după prânz. 

Jim se simţi uşurat, înțelegând că Joan Carston avea să 
vină a doua zi la dejun. 

Lidia o urmări cu privirea, pe când ea se îndepărtă pe 
şosea. 

— Este adevărat deci că Lady Joan e logodită cu 
dumneata? 

Jim o privi uimit. 

— Mi-a spus chiar ea, - dar crezusem că glumea numai. 

— Logodită cu mine? - întrebă el. A spus ea asta? 

Lidia zámbi dispretuitor. 

— Prin urmare nu-i adevărat... Atunci e prietena 
dumitale? 

— Da, zise Jim - dar numai aşa cum o zână frumoasă e 
prietena unui biet om bolnav, pe care-l ajută. 

— O, dumneata eşti bietul om bolnav? - întrebă Lidia cu 
un zâmbet silit. 

Căută să-şi ascundă neliniştea ce o cuprinse, amintindu- 
şi de scopul vizitei sale. 

— Acum să vorbim serios, Mr. Morlake! Nu crezi că ar fi 
timp să ajungi la o înţelegere cu Ralf? 

— Vii trimisă de el, să întinzi ramura de măslin? - întrebă 
el râzând. De este aşa, în împlinirea soliei mai ai şi altceva 
de oferit în afară de încredințarea prieteniei lui 
nestrămutate. Prietenia, e mai întotdeauna cam îndoielnică 
în asemenea cazuri. 

Lidia străbătu odaia şi închise uşa, apoi veni lângă Jim. 

— Ralf mi-a spus că i-ai cerut ceva ce se afla în posesia 
lui... dar acum nu o mai are. 

Jim se încruntă. 

— A distrus-o? 

— N-o mai are - zise ea din nou. Se află în mâini străine. 

Jim o privi neîncrezător. 

— Adevărat? 

Lidia dădu din cap. 

— Dar atunci cum se face că fratele dumitale nu-i încă 
arestat? 

Lidia se făcu roşie ca focul. 

— Nu ştiu ce vrei să spui, Mr. Morlake. Arestat? Dar 
pentru ce? 

— Vezi că, - răspunse Jim liniştit - dacă hârtia, la care mă 
gândesc, a încăput pe mâini străine, pe fratele dumitale îl 

asteaptá o pedeapsá gravá, afará dacá posesorul ei nu se 
va folosi de document ca să-i stoarcá bani. 

Se vedea cá Lidia nu stia despre ce fel de hártie era 
vorba. 

— Şi ce vrea fratele dumitale acum de la mine? - întrebă 
Jim. 

— Ralf m-a rugat să-ţi spun, că nu mai există între 
dumneata şi dânsul, nici o neînțelegere serioasă, care nu s- 
ar putea înlătura cu puţină bunăvoință. 

— Cu alte cuvinte: fratele dumitale doreşte să depun în 
favoarea sa, dacă hârtia aceea va fi predată justiţiei? 

— Nu ştiu dacă-i asta dorinţa lui, - dar se prea poate. Mie 
Ralf nu mi-a spus decât ceea ce ţi-am povestit adineauri, 
anume că lucrul pe care i l-ai cerut nu se mai află în mâna 
lui şi că te roagă să-i acorzi prietenia dumitale. 

Jim se apropie de fereastră şi privi afară. Străduindu-se 
să înţeleagă scopul adevărat, pentru care venise Lidia, se 
gândea în acelaşi timp la împrejurarea surprinzătoare că 
Jana Smith se numea de fapt Joan Carston şi că era fiica 
lordului Creith, o fiinţă ideală de care, aşa se gândea, n-ar fi 
putut niciodată să se apropie. 

Era cea dintâi dintre numeroasele surprize ce-l aşteptau 
pe Jim Morlake. 

— Zău nu ştiu ce aş face în această chestiune - zise el în 
cele din urmă, întorcându-se iarăşi spre Lidia. 
Neînţelegerea dintre fratele dumitale si mine va înceta în 
clipa în care Ralf Hamon îşi va recunoaşte vina şi va 
despăgubi pe aceia pe care i-a păgubit. lată ce poţi să-i spui 
din partea mea. 

— Vasăzică luptă pe viaţă şi pe moarte - zise Lidia cam 
teatral. 

Jim zâmbi o clipă apoi redeveni serios. 

— Da, má tem că asta înseamnă război. 

Ea îşi muşcă buzele şi chibzui în grabă, ce să facă. Poate 
că era mai bine să atingă altă coardă, să joace alt rol faţă 
de Morlake. 

— Ştii ce înseamnă asta pentru mine, care n-am decât pe 
acest frate pe lume? - întrebă ea cu glas nesigur. Ştii că în 
nopţi de insomnie mă chinuiesc gânduri triste şi că tremur 
mereu de ceea ce ar putea aduce ziua de mâine? 

— Imi pare rău, dar nu sunt deloc informat în această 
privinţă. Ca să spun drept, Miss Hamon, sunt un om rece, 
care nu ştie să simtă cu alţii. Este în zadar să te frámánti 
căci n-am ce să-ţi fac. 

Sta în faţa ei. 

— Spune fratelui dumitale că voi duce afacerea asta 
până la capăt. Am cântărit toate, m-am gândit la toate 
urmările, mult mai grozave de cum ţi le-ai putea închipui 
vreodată. Sunt hotărât să nu mă las, până ce misiunea nu-i 
împlinită. 

— Un spărgător cu o misiune de împlinit! râse ea. 

— Recunosc, asta pare caraghios - răspunse el bine 
dispus. 

Dacă până atunci mai avea îndoieli despre caracterul 
Lidiei, acum era pe deplin lămurit. Era o comediantă şi încă 
una lipsită de orice talent. Nu ştia să-şi joace rolul până la 
capăt, nici măcar să-şi ascundă necazul, după înfrângerea 
suferită. 

— Ti s-a mai dat o dată o şansă, Morlake, - scrásni ea, 
înciudată. Nu ştiu ce neînțelegere e între dumneata şi Ralf. 
El însă, e fără îndoială mult mai deştept decât dumneata şi- 
o să vină când o vei recunoaşte. Dacă Ralf e într-adevăr un 
criminal, nu eşti oare şi dumneata? Mi se pare că lumea e 
destul de mare, ca să încăpeţi în ea amândoi si sá nu vá 

mai stánjeniti unul pe altul. 
— Vorbesti ca o doamnă din lumea mare, îi răspunse Jim 
Morlake, conducând-o până la uşă. 


CAPITOLUL XXV 


Cablograma 


Într-o săptămână înfăţişarea lui Ralf Hamon se schimbase 
foarte mult. Surorii sale îi părea uneori un om bătrân. Părul 
îi încărunţise mai tare, câteva cute noi se iviseră pe fata-i 
posomorâtă şi se mai încovoiase. Lidia, care în felul ei era 
deşteaptă, nu încercă să afle pricinile supărării lui. Ce 
mirată fu văzând că fratele rămâne calm ascultánd-o, 
povestindu-i rezultatul convorbirii avute cu Morlake la 
Creith. Nici chiar împrejurarea că dânsa găsise pe Joan 
Carston la Wold House nu-l făcu să-şi piardă cumpătul. 

A doua zi, Lidia Hamon îşi trimise cuierele la gară. Avea 
în geantă şi biletul pentru vagonul de dormit. Trecu în birou 
la fratele ei. 

— Azi după prânz mă înapoiez la Paris, îi spuse. Am 
nevoie de ceva bani. 

Ralf ridică ochii spre ea. 

— Cine ţi-a spus să te înapoiezi la Paris? 

Lidia se arătă foarte mirată, dar Ralf rămase 
neînduplecat. 

— Rămâi deocamdată aici. Ti-am spus doar încă de 
săptămâna trecută. Se poate să fim nevoiţi să plecăm de 

aici, chiar foarte curánd. 

Pentru întâia oară Lidia îşi dădu seama că situaţia era 
gravă şi primejdioasă. 

— Ce s-a întâmplat? întrebă. Stau lucrurile într-adevăr 
atât de prost? 

— Cât se poate de prost, cel puţin în clipa de faţă. Vezi, 
Lidia, urmă el pe un ton mai amabil, n-aş vrea să mă laşi 
singur, aş vrea să rămâi lângă mine. Afară de asta... am 
fágáduit lui Sadi că mă vei însoţi la Tanger. 

Lidia nu răspunse nimic, îşi luă un scaun, se aşeză în faţa 
lui şi sprijinindu-şi coatele de masă, privi scrutător la fratele 
ei. 

— N-ai făgăduit cumva lui Sadi şi altceva? 

Ralf îi ocoli privirea. 

— Acum cinci sau şase ani, voiai să locuiesc numaidecát 
la Tanger. Spune-mi drept, Ralf, ce i-ai făgăduit lui Sadi? 

— Nimic precis. Altădată, Sadi îţi plăcea, Lidio. 

Ea strámba din buze. 

— Pe atunci mă interesa, fireşte. Care fată tânără nu se 
interesează de un arab cu mult mai pitoresc? Din povestirile 
tale, însă, ştiu că Sadi nu mai e acum nici tânăr şi nici 
frumos. Afară de asta mi-am cucerit aici o poziţie în 
societate. 

— Am nevoie de Sadi. Mi-e de mare folos. Aparține uneia 
din cele mai nobile familii arabe, e creştin, cel puţin aşa se 
spune şi, afară de asta, e bogat. 

Lidia zâmbi dispretuitor. 

— E atât de bogat, încât primeşte din trei în trei luni, un 
ajutor de la tine. Pe mine, Ralf, nu mă poţi înşela. Ştiu ce fel 
de om e Sadi. La Tanger o fi el un personaj de seamă, poate 
că e şi creştin, deşi mă îndoiesc. Dar nu vreau să fiu, poate, 
a douăzeci şi treia şi să-mi petrec viaţa într-un harem, chiar 

si de-ar fi sá devin márgáritarul cel mai de pret al serifului 
Sadi Hafis. Ştiu că deşertul poate fi foarte romantic, dar nu-i 
om să fi trăit în el şi să-i poată uita duhoarea nesuferitá! 

— Sadi te iubeşte şi căsătorii de felul acesta devin 
adesea foarte fericite. Guvernul ţine mult la dânsul. Sadi 
are mare trecere şi pieptul plin de decoraţii. 

— Mie nu-mi convine, zise ea cu hotărâre. Să nu mai 
vorbim de asta. 

Spre uimirea ei, Ralf îi răspunse: 

— Fă cum vrei, Lidio. În orice caz, rămâi la Londra până 
ce aranjez toate aici. 

După ce o văzu plecată, Ralf încercă să lucreze, dar în 
zadar. Privi din când în când la ceas, ca şi cum ar aştepta o 
vizită. In cursul dimineţii îi sosise o telegramă din Tanger. O 
scoase de mai multe ori din buzunar şi o reciti şi faţa i se 
întunecă tot mai tare. Că Sadi n-avea parale, asta nu era 
nimic nou pentru dânsul, dar ultima cerere de bani îl 
interesa pentru un motiv cu totul deosebit. 

| se aduse prânzul la birou şi când sfârşi de mâncat, îşi 
sună secretarul, scoase carnetul de cecuri din casa de bani 
şi completă cu sfială un cec. 

— Du-te la bancă şi adu-mi banii în bilete de câte cinci 
lire sterline. 

Secretarul, om bine crescut, ştiu să-şi ascundă mirarea. 
Deşi era obişnuit să umble cu sume mari numai în cazuri 
foarte rare, Mr. Hamon îl însărcina să ridice atâţia bani 
deodată. 

Peste o jumătate de oră el se înapoie cu trei pachete 
voluminoase de bilete de bancă. Hamon nici nu-şi dădu 
osteneala să numere banii. 

— Aştept pe Mr. Marborne - zise, băgând banii în sertarul 
biroului. Când o veni să-l laşi să intre numaidecât. 

Marborne trebuia sá viná la ora douá si jumátate, dar era 
aproape trei, când fostul inspector de poliţie intră 
clătinându-se, în cabinetul de lucru al lui Ralf. Toată 
înfăţişarea i se schimbase în chip ciudat, căci era îmbrăcat 
cum i se părea lui mai modern şi mai elegant. Purta o 
cravată de mătase roşie şi un joben gri. Intrând, scoase din 
gură o ţigară groasă de foi şi salută, prieteneşte, din cap, 
pe omul din faţa biroului. 

— Bună ziua, Hamon. Îmi pare rău că am întârziat, dar a 
trebuit să fac câteva vizite. 

Era băut. Hamon băgă numaidecât de seamă. De fapt, 
prefera întotdeauna să discute chestiuni importante cu 
oameni chercheliti. 

— Ei, ia să te vedem, ai banii pentru mine? 

Fără să răspundă un cuvânt, Hamon deschise sertarul şi 
puse banii pe masă. 

— Mulţumesc - zise Marborne, pe un ton ceva mai 
politicos. Se pare că-i mai bine când are omul un tovarăş. 

Hamon îşi sprijini coatele de birou şi privi ţintă la 
şantajist. 

— Marborne, sunt întotdeauna dispus să ajut báneste, 
dar şi dumneata trebuie să-ţi ţii fágáduiala. 

— Nu-mi amintesc să-ţi fi făgăduit ceva - răspunse 
celălalt. Ţi-am spus doar că voi şti să-ţi păstrez bine taina. 
În viitor n-ai să-mi mai faci observaţii privitor la micile 
cheltuieli ce le-am făcut pentru dumneata, nu-i aşa? - 
întrebă el vesel. Din vina dumitale mi-am pierdut nu numai 
slujba, dar şi dreptul la pensie, iar Slone a pátit-o la fel. Ne- 
ai fi lăsat să murim de foame, dacă n-aş fi, spre norocul 
meu, cam curios din fire. 

— Unde-ai lăsat hârtia? Dacă încape pe mâna altuia? 

Marborne râse. 


144 


— Crezi poate că sunt atât de nátáráu încât sá dau din 
mână un mijloc de trai atât de bun? - întrebă el dispretuitor 
apăsând cu mâna pe partea stângă a pieptului. 

Făcuse involuntar mişcarea, dar Hamon o observă. 

— Am păstrat hârtia într-o casă de bani - zise Marborne. 
Rezistá hoţilor şi focului şi numai eu am cheia. Ai înţeles? 

— Da, am înţeles, - răspunse Hamon şi era aproape 
amabil, când deschise uşa pentru a-şi lăsa musafirul să 
plece. 

Hamon se întoarse la biroul său şi, fără să stea pe 
gânduri scoase un formular şi scrise o telegramă adresată 
lui „Colport, Hotel Cecil, Tanger”. Nu era decât o singură 
cale, pentru a scăpa de tirania acestui Marborne! Se 
impunea sá împărtăşească şi el soarta marinarului 
necunoscut, pe care un biciclist îl găsise în agonie pe 
Portsmouth Road. 


CAPITOLUL XXVI 


Joan „numită” Jane 


Din noaptea ceea furtunoasá, Joan nu mai revázu pe 
tânărul pe care îl îngrijise Mrs. Cornford. Se ferise sá facă o 
vizită acolo, iar energia-i rară o ajuta să uite întâlnirea, cum 
uiţi un vis urât, ori ceva îngrozitor ce s-a ivit şi a pierit 
odată cu furtuna. 

O singură dată doar Joan se trezise în toiul nopţii şi se 
gândise la întâmplarea aceea şi numaidecât a doua zi Jim îi 

zárise urmele lacrimilor si se nelinistise. 

În dimineaţa în care Joan Carston fusese pentru cea din 
urmá oará la Wold House, fata ei din casá o surprinse pe 
când ea încă se îmbrăca. 

— Mrs. Cornford ar dori să vă vorbească, zise fata. 

Joan îngălbeni. 

— Eşti laşă, zise ea cu glas tare. 

— Eu, Mylady? întrebă servitoarea mirată. 

— Nu dumneata, Alice, ci eu! Voi fi jos peste câteva 
minute. 

Cu inima strânsă cobori în salon, unde aştepta Mrs. 
Cornford. 

— Am auzit că te-ai înapoiat şi doream să te întreb dacă 
Lordul Creith mi-ar închiria casa? 

— Ah! pentru asta ai venit? — întrebă Joan vădit uşurată. 
Desigur că ţi-o va închiria. Aşa dar vrei să rămâi la Creith? 

Mrs. Cornford şovăi să-i răspundă. 

— Domnului Farringdon îi prieşte atât de bine aici, că ar 
dori să mai rămână. Mi-a făcut o ofertă foarte avantajoasă. 

— Domnul Farringdon? întrebă Joan şi glasu-i tremură 
uşor. Nu-i oare tânărul pe care îl îngrijeşti? Şi care... bea? 
De unde-i el? 

— Nu ştiu precis. A trăit câtva timp undeva pe coasta de 
vest a Africii. Rudele sale l-au trimis acolo pe când era încă 
foarte tânăr. Făcuse prostii şi fusese dat afară din şcoală. 

— Ţi-a povestit el despre ce-a fost vorba? 

Joan aştepta cu sufletul la gură. 

— Nu - răspunse Mrs. Cornford. Mi-a spus doar, că a fost 
o întâmplare urată de tot, în Africa. Farringdon s-a dat 
betiei, iar mai târziu s-a înapoiat în Anglia. Tatăl său a murit 
şi i-a lăsat o rentă. Vrei poate să-l vezi? 

— Nu! 

Joan răspunse fără să vrea pe un ton atât de aspru, încât 
se temea că Mrs. Cornford ar putea să se simtă jignită. 

— Nu, n-aş vrea să-l văd. Sunt şi aşa cam nervoasă în 
urma celor întâmplate în timpul din urmă în vecinătatea 
noastră. 

— Vorbeşti de Mr. Morlake? E îngrozitor! Mi s-a povestit 
că toate slugile l-au părăsit. N-a lipsit mult şi eram să mă 
duc să-l ajut câte puţin. Mr. Farringdon l-a întâlnit în seara 
sosirii sale la Creith. 

— Ştiu - zise Joan, apoi se corectă repede: 

— Mi s-a povestit. 

După ce Mrs. Cornford plecă, Joan rămase foarte 
îngândurată. Intelese că trebuia să se înapoieze la Londra şi 
să rămână acolo, chiar dacă americanul s-ar vedea nevoit 
să se hrănească, de acum înainte, cu ouă crude! 


* 
* * 


În sat se iviră doi domni străini. Joana îi zărise înainte ca 
să se fi zvonit la Creith, că ei ar fi doi negustori tineri, care 
îşi petreceau vacantele la ţară. Arătau amândoi foarte 
sănătoşi şi nu prea păreau a şti cum să-şi petreacă vremea. 
Era vădit că se plictiseau. 

Când, la nouă şi jumătate dimineaţa, veni Joan la Wold 
House, ea nu pomeni nimic de aceşti doi tineri. 

Jim Morlake dădu din cap. 

— Astia sunt sergentul Finnigan şi detectivul Sponer de la 
Scotland Yard. In seara întoarcerii mele i-am văzut sosind 
cu cel din urmă tren. De la gară, au venit aici într-o maşină 
a poliţiei din Creith. 

Jim râse, văzând uluiala ei. 

— Doar nu-ţi închipui că poliţia nu má supraveghează! 
Welling i-a trimis încoace, să-mi afle obiceiurile. Vor rămâne 
cel puţin o săptămână aici. M-am gândit chiar că i-aş putea 
pofti o dată la masă. Mâncărurile de la „Leul Roşu“ nu cred 
să le placă. 

Joan nu-i răspunse şi vorbi despre altceva. 

— Eu n-am să mai vin pe la dumneata. Cred că ar fi bine 
să-ţi iei înapoi pe foştii dumitale servitori. leri l-am văzut pe 
Cleaver în sat şi îi părea foarte rău că a pierdut un post atât 
de bun. 

— L-a pierdut definitiv - zise Jim amărât. Cu dânsul am 
isprăvit. Pe oricare altul sunt gata să-l reprimesc, nu însă pe 
Cleaver. 

— Dar dacă te va ruga să-l reprimesti, nu trebuie să-l 
respingi. 

— Asta-i părerea dumitale? Bine, dacă aşa crezi... 

— Trebuie să-l reprimesti, nu fiindcă ţi-o spun eu, ci 
pentru că ai nevoie de dânsul. Nu te poţi certa cu slugile 
dumitale în parte, cum nu se cuvine ca să te războieşti cu 
Mr. Colter. 

Fata îl auzi râzând şi încruntă sprâncenele. 

— lartă-mă că am râs, Lady Joan, zise Jim plin de cáintá - 
dar de mult nu mi-a spus cineva asa de fátis părerea. Dar 
pentru ce i-ai povestit astea Lidiei Hamon?... 

Tăcu o clipă, iar ea îl privi întrebătoare, cu cratita în 
mână. 

— Ce să-i fi povestit? 

— O, nimic... Presupun că i-ai spus-o numai ca să-i faci în 
necaz... Aşa cel puţin crede Lidia. 

Jim, foarte încurcat, simţi că se înroşeşte. 

— Vrei să zici de ce i-am povestit că am fi logoditi? - 
întrebă ea liniştită. Da, i-am spus... Vroiam s-o intimidez, iar 

numele dumitale a fost cel dintái ce mi-a venit pe buze. Ti-e 
neplácut? 

— Neplácut?... Nu, n-as putea sá spun! 

— Poate, în orice caz, te-am compromis... Eşti desigur 
căsătorit? 

— Nu, nu sunt căsătorit - zise el repede - şi nici n-am fost 
vreodată. 

— Cei mai mulţi dintre oamenii frumoşi sunt căsătoriţi - 
zise ea cu o atât de marcată nepăsare, încât Jim rămase 
descurajat. Da! şi după părerea mea, dumneata eşti un 
bărbat frumos. 

— Imi pare rău că ai devenit Lady Joan. Vezi, Jana Smith 
îmi era dragă... Bineînţeles că şi numele Joan mi-i tot atât 
de drag... Era o tânără fată, la Springfield Connecticut, pe 
care am cunoscut-o... 

— Trebuie oare neapărat să-mi povesteşti vechile 
dumitale aventuri amoroase? Sunt prea tânără ca să mă 
intereseze aşa ceva. 

— Dar n-a fost nici o aventură amoroasă - protestá el. 
Fata se numea Joan şi îmi spunea mie Jim... tatăl ei era 
consilier comunal. 

— Dacă vrei, poţi să-mi spui simplu Joan - zise ea, 
aşezându-se la masa din bucătărie. Ti-as spune Jim, dar 
tatăl meu are un cotoi persan, căruia, de asemeni, îi zice 
Jim şi spunándu-ti aşa mi-aş închipui că miorlăi. Nici numele 
Lexington nu-mi place. Prea sună a nume de staţie ferată. 
In ce priveşte logodna noastră n-aş vrea s-o desfac înainte 
de o săptămână ori două. Mr. Hamon are anumite intenţii 
cu privire la persoana şi viitorul meu şi ţin neapărat să-l 
descurajez. 

Joan îi povesti apoi fără înconjur interesele ce-l legau pe 
Hamon de Creith. Jim fluieră printre dinţi. 

— Dupá cum vezi, titlul nostru de noblete nu mai e decát 
o faţadă, îndărătul căreia nu se mai află nimic. Adevăratul 
stăpân la Creith este Hamon, iar eu nu sunt de fapt decât 
îngăduita lui. Vrea să mă ia de nevastă, după cum se 
întâmplă în anumite romane în care personajul odios sileşte 
pe fiica lordului să-i devină soţie. 

Ascultând-o, Jim nu-şi putea desprinde ochii de pe chipul 
ei. Ceea ce-l vrăjea nu era numai frumuseţea Joanei, ci şi 
nemărginită-i încredere în sine şi umorul ei fin. El îşi aminti 
de dimineaţa - nu fusese oare chiar ieri - când descoperise 
urme de lacrimi pe faţa ei. Pe lângă Joan Carston, practică 
şi vioaie, mai exista o alta, romantică, tainică, de 
nepătruns. f 

— Ce mă priveşti asa, James? ţi spun James pentru că 
sună mai nobil decât Jim, care sună ca şi cum aş chema o 
slugă... Şi, zău, nu se cade să fixezi atât de tare pe cineva! 
Vreau să te întreb numai... Dar ce?... Am uitat... O, iată, mi- 
aduc aminte. Aseară am împrumutat un binoclu de la 
Stephens. De la fereastra mea, pot vedea Wold House-ul, 
de unde, noaptea, zăream o lumină gălbuie pe care nu mi-o 
puteam explica. Cu binoclul mi-am dat seama că lumina 
venea de la fereastra bibliotecii. Am zărit şi umbra 
dumitale, proiectându-se mereu pe perdeaua albă. La ora 
unu din noapte, când m-am culcat, dumneata tot încă te 
plimbai încolo şi încoace. Te-am observat un ceas întreg... 
De ce râzi? 

— Finnigan şi Spooner au stat şi mai mult timp la pândă. 
Azi dimineaţă au trimis desigur şefului un raport amănunţit 
asupra neliniştii mele suspecte... 

— După ce s-a înnoptat, avui grijă să întind sârme subţiri 
peste iarbă. Azi dimineaţă toate erau rupte, ca şi sfoara de 
bumbac, ce o legasem la intrare. Lăsasem bineînţeles 

poarta deschisă. Pe poteca de sub fereastra mea 
presărasem hártiute cafenii unse cu clei, din care azi 
dimineaţă găsii câteva pe şosea. 

Se vedea că-i făcea multă plăcere Joanei ce auzea, căci 
ochii îi rádeau strengáreste. 

— Pe băiatul care vácsuieste ghetele la „Leul Roşu” îl 
cunosc - urmă Jim. Am fost dis-de-dimineatá la el şi l-am 
găsit cáznindu-se să radă hártiutele cafenii şi cleiul de pe 
pantofii lui Finnigan. Nici ghetele lui Spooner nu erau mai 
curate... judecând după pantaloni, s-ar părea că Spooner s- 
a aşezat pe clei! Sunt, sigur că amândoi vor continua să mă 
supravegheze. 

După dejun, Morlake şi Joan spălară împreună vasele. 

— La ce te-ai gândit deunăzi, când n-ai putut să adormi? - 
întrebă el deodată. 

— La faptele mele rele - zise ea grav. 

Şi fără o cauză aparentă, purtarea ei faţă de dânsul 
deveni mai rezervată. 

Mai târziu când el intră iarăşi în bucătărie, o găsi cu 
mânecile suflecate, frământând aluat pentru o plăcintă. 

— Vai! dar te-ai ars rău! zise el. 

Până atunci nu băgase de seamă cicatricea în formă de 
inimă de pe mâna ei. Joan se înroşi. 

— Cicatricea asta se arată numai uneori - zise ea. 

Curând după aceea, plecă, fără să-şi fi luat rămas bun de 
la dânsul. 

După prânz apăru Cleaver, foarte încurcat şi istorisi o 
poveste întreagă, arătând de ce şi-a părăsit serviciul. Jim 
trecu peste toate argumentele. 

— N-ai decât să reiei serviciul şi să chemi si pe ceilalţi 
servitori, care vor să vină - zise el. Am introdus însă un nou 
regulament. La ora zece seara, tot personalul trebuie să fie 

culcat şi nimeni nu are voie sá má deranjeze, sub nici un 
cuvânt, pe când lucrez în bibliotecă. 

— Dacă Mr. Hamon nu m-ar fi îndemnat să părăsesc 
serviciul... - reîncepu Cleaver. 

— Pe Mr. Hamon l-am văzut până acum jucând mai multe 
roluri, dar ca sirenă ademenitoare de oameni, încă nu! râse 
Jim. 

Cabinetul său de lucru se afla la capătul clădirii, de unde 
se zărea Creith House. Era o încăpere lungă, cam îngustă, 
cu două intrări. O uşă da în hol, cealaltă într-un antreu. De 
aici ducea o scară îngustă la iatacul de deasupra biroului- 
bibliotecă... 

Cleaver porni să adune personalul risipit, iar Jim urcă 
scara ce ducea în iatac. Sus, încuie uşa, întoarse un colţ al 
covorului, deschise o portitá ascunsă în pardoseală şi apucă 
o cutie neagră, joasă, pe care o aşeză pe masă. Din cutie 
luă un sul negru de piele, cu unelte, un revolver şi vestita-i 
mască neagră. 

Le duse toate jos, în cabinetul său de lucru şi le încuie 
într-un sertar al biroului. 

Deşi se ştia supravegheat de poliţie, deşi îl ameninţa 
închisoarea pe viaţă, ce are a face! „Masca Neagră” trebuia 
să-şi împlinească destinul, căci glasul mortului îi şoptea 
iarăşi stăruitor şi Jim Morlake nu era om să şovăie pentru a-i 
asculta porunca!... 

CAPITOLUL XXVII 


Chiriasul lui Mrs. Cornford 


Jim umplu rezervorul de benzină al automobilului său, 
băgă câteva cutii de conserve sub scaunul de la volan şi 
porni spre sat. Opri mai întâi la poştă şi trimise lui Binger o 
telegramă. Se duse apoi la atelierul fierarului şi al 
mecanicului, dar aceştia nu erau în stare să execute 
reparaţiile complicate ce se cereau. 

— Ar fi mai bine să duceti automobilul la Horsham, Mr. 
Morlake. Mă tem că nu pot să fac lucrarea asta, aşa cum 
trebuie, şi-ar fi păcat, mai ales că aveţi o maşină scumpă. 

Detectivul îl văzu plecând şi merse fireşte numaidecát la 
fierar, să întrebe ce se întâmplase. 

— Bara de direcţie s-a defectat - zise omul. A reparat-o 
chiar dumnealui, dar i-am spus că-i primejdios să meargă 
aşa. Acum îşi duce automobilul la Horsham, ca să-l repare 
acolo. 

Spooner alergă foarte mulţumit la tovarásul său şi-i 
povesti ce aflase. 

Pe înserate, Jim se înapoie cu autobuzul, care de trei ori 
pe zi, făcea naveta între Creith şi Horsham. Faptul acesta 
fu, de asemeni, observat de Spooner. 

— Nici nu ştiu la urma urmei de ce îl supraveghem aici - 
zise Finnigan. Nu pare deloc probabil ca să întreprindă ceva 
mult de aici înainte. Cele pătimite cu prilejul procesului, ca 
şi cuvintele judecătorului, trebuie să-i fi băgat spaima în 
oase. 

— Numai de-ar avea obiceiul, sá se culce devreme, 
bombáni celálalt. Am vorbit cu fostul sáu portar, care se 
află iar în serviciu la el şi mi-a spus, că mai înainte stăpânul 
său nu suferea de insomnie. 

— Poate că-i cugetul, care îl mustră şi nu-i dă răgaz. 

Curând după înapoierea lui Jim, Binger sosi cu un 
geamantănaş plin cu tot ce trebuie pentru o deghizare 
completă. Wiliam Cleaver îl introduse în odaia stăpânului 
său. 

— Am o treabă pentru dumneata, Binger, zise Jim. În 
fiecare seară te vei aşeza aici pe un scaun ca să nu faci 
nimic timp de cinci sau şase ore. Ziua îţi dau voie să dormi, 
dar nu mă îndoiesc că-i trage şi câte un pui de somn în 
timpul serviciului... 

Binger, care făcuse o mutră amărâtă la început, crezând 
că va avea să muncească, redeveni vesel. 

— Nu sunt un leneş, spuse el, dar, la vârsta mea, după 
atâţia ani de serviciu militar, obosesc lesne... Îmi închipui că 
n-aţi dus-o tocmai bine aici. Vecinii şi mosierii din 
împrejurimi trebuie să fi rămas năuci când au aflat că aţi fi 
un spărgător. Acum cred că v-aţi lăsat de meseria asta. 

Binger zări un lucru nou pe masă. 

— Nu ştiam că vă place muzica - zise el. 

Jim se uită la gramofonul mare, ce şi-l cumpărase cu 
câteva zile mai înainte. 

— Da, muzica de jazz mă încântă... Dar acum fii atent, 
Binger! Trebuie să faci întocmai ce-ţi voi spune. Diseară la 
ora zece începi să faci de pază, afară, în faţa uşii mele. Poţi, 
dacă vrei, să-ţi alegi scaunul cel mai comod, ce se găseşte 
în toată casa şi nu mă supăr, dacă atipesti. Dar nimeni n- 
are voie să pătrundă în această odaie - m-ai înţeles? Şi nu 
vreau să fiu deranjat sub nici un cuvânt. În caz de vor veni 

detectivii. 

— N-or fi cumva detectivi adevárati? se ingrozi Binger. 

— Aici la Creith se află doi, de câteva zile - răspunse Jim 
rece - dar nu cred să te supere. In caz că ar veni şi ar 
ciocăni în uşa din faţă, ori ar întreprinde ceva după ora 
zece, nu trebuie să-i laşi să intre sub nici un cuvânt, afară 
dacă nu-ţi arată un ordin de perchezitie domiciliará, iscălit 
de-o autoritate. Dar nu cred că aşa ceva să se întâmple. M- 
ai înţeles? 

— Da, am înţeles. Să vă aduc ceva mai târziu şi puţină 
cafea? 

— Nu, să nu-mi aduci nimic. Dacă încerci să intri te dau 
afară. 

Seara, Jim avu o cină foarte bună, cum nu mai avusese 
de săptămâni de zile, căci cea mai mare parte din slugi se 
întorseseră. La nouă şi jumătate vorbi cu Cleaver, care 
tocmai se întorcea acasă la el. 

Umblă apoi prin curte şi ajunse la poarta principală. 
Strada era pustie, dar la umbra unui gard viu, zări un punct 
roşu, ce la răstimpuri regulate lucea şi iar se stingea. Era 
ţigara de foi a unuia din oamenii puşi să-l pândească. Lui 
Jim îi veni să râdă. 

Întors în cabinetul de lucru, găsi pe Binger învelit într-o 
pătură şi tolănit într-un jilt confortabil. Sta, vorbă să fie, de 
pază! 

— Noapte bună, Binger! - zise Jim şi încuie usa. 

Deşi casa avea instalaţie electrică, pe masă ardea o 
lampă cu petrol, ce dă o lumină foarte vie. Indepărtând 
abajurul, razele flăcării aproape orbeau. 

Jim aşeză gramofonul şi potrivi mersul acului pe placă în 
aşa fel, încât să meargă cât mai încet. Insurubá pe placa 
învârtitoare o verigă lungă de fier, la capătul căreia prinse o 

păpuşă de carton subţire. Înfăţişa silueta unui bărbat, cu 
mâinile la spate. Graţie lămpii si învârtiturilor plăcii, omul 
de hârtie îşi proiecta umbra pe perdeaua de la fereastră. 

— Uite-l cum umblă iar de colo până colo prin odaie! - 
bombăni Spooner, când zări de afară proiecția umbrei pe 
fereastră. Câtă vreme o dura oare şi în astă seară 
plimbarea asta neroadá? 

Nu tocmai mult, după cum se părea, căci Jim opri 
aparatul, urcă în iatac unde se înveşmântă în negru. 
Imbrăcă apoi o manta foarte lungă şi îşi puse pe cap o 
pălărie moale, neagră. 

Luă şi unelte pe care le băgă în buzunar cum şi o lampă 
electrică foarte puternică. Era ora zece şi jumătate. In toată 
casa domnea o tăcere adâncă. Jim se înapoie în birou şi 
apropiindu-se de uşa îndărătul căreia sta Binger, îl strigă pe 
nume: 

— Eşti acolo? 

— Da, aici sunt. 

— Aminteşte-ţi de ce ţi-am spus: nu vreau să fiu deranjat 
sub nici un cuvânt. 

— Da, ştiu. 

După glas se cunoştea că omul era pe jumătate adormit. 

Jim Morlake puse din nou gramofonul în mişcare, îl 
observă un moment şi îi reglă viteza. Apoi se sui în iatac şi 
ieşi afară pe un balconaş. 

Peste câteva clipe se află jos, în curte, de unde se furişă 
prin tufişuri până la podetul dinspre moşia Lordului Creith. 

Curând fu în faţa unui şopron, situat ceva mai la o parte 
şi la care ducea un drum carosabil, printr-un lan ce-i 
aparţinea. Aici îl aştepta automobilul său... 

— Uite că umblă iarăşi - zise Spooner către Finnigan. Vezi 
umbra lui? 

Arátá, cáscand, spre perdelele albe. 

— Na-ti-o bună, o să stăm aşa toată noaptea afară! 

In aceeaşi clipă, Jim trece Haymarket-ul prin burnitá. Coti 
în Wardour Street şi îşi rândui maşina într-un lung convoi de 
automobile ce aşteptau să ducă acasă pe spectatorii de la 
teatru. 

De aici Morlake merse pe jos până în Shaftesbury Avenue 
şi făcu semn şoferului unei maşini de piaţă să oprească. 
Când să urce în automobil uşa unui bar se deschise şi un 
om zbură afară împins de o mână nevăzută. 

Căzu peste Jim, care îl apucă de braţ şi îl ajută să-şi 
regăsească echilibrul. 

— Pardon! - zise omul care era beat - am avut o discuţie 
cu cineva... chestie filosofică... 

Abia dacă mai putea vorbi. 

Jim îl privi mai de-aproape. Recunoscu pe tânărul care 
venise la el în noaptea cu furtuna de pomină. 

— Hello, prietene, mai ai mult până acasă - îi spuse Jim 
Morlake, amintindu-şi prea târziu că nu vroia să fie 
recunoscut. 

Dar celălalt, în halul în care se afla, nici nu era în stare 
să-l recunoască. 

Văzând că lumea începea să se strângă în jurul lor, 
Morlake împinse repede pe betiv în fundul maşinii, urcă 
după el şi dădu ordin şoferului să meargă la Long Acre. 

Acolo se dădu jos, în partea cea mai liniştită a străzii şi 
aproape pustie la ora aceea. Ajută pe betiv să ajungă teafăr 
pe trotuar. 

— Te sfătuiesc să te înapoiezi imediat acasă - zise... 

— Acasă? - întrebă celălalt cu amărăciune în glas. Eu n- 
am casă! Nici prieteni n-am şi nici iubită! 

— E poate mai bine aşa... pentru dânsa! - zise Jim 

nerábdátor, cáci trebuia sá plece. 

— Aşa?... Crezi?... Unde dá dracul s-o mai întâlnesc o 
dată după ce s-a purtat atât de urât cu mine... Aş omori-o... 
da, da, aş omori-o... 

Era palid şi crispat de mânie. Asta nu-l împiedică să 
plângă. 

— Mi-a distrus viaţa! - zise el printre sughituri. Si nici n-o 
cunosc măcar... Dar numele ei de botez îl ştiu şi că tatăl ei 
este un lord... Are pe mână o cicatrice mică, în formă de 
inimă... 

— Cum îi zice fetei care... ţi-a distrus viaţa? întrebă Jim cu 
glas rágusit. 

Celălalt îşi şterse ochii. 

— O cheamă Joan... M-a nenorocit. Dacă dau de ea, o 
omor! 


CAPITOLUL XXVIII 


Mr. Welling dă sfaturi 


În ziua când Ralf Hamon primi răspunsul la telegrama pe 
care-o trimisese în Maroc, Mr. Marborne mânca foarte bine 
şi scump căci de bani nu mai ducea lipsă acum. 

La cină, Mr. Augustus Slone fu musafirul său. Şi acesta, 
deşi om de rând şi cu o faţă banală, se transformase acum 
într-un domn elegant, îmbrăcat după ultima modă. 

Luară masa în cel mai mare restaurant din Oxford Street, 
iar cina lor se compunea dintr-o mulţime de feluri. 

— Mai adu o sticlă, zise Mr. Marborne, îndreptându-se din 
şale, mândru. 

Îşi netezi plastronul şi vesta albă şi se uită la tigara-i 
mare de foi. 

— Nu-i aşa, Slone, că trăim acum un alt soi de viaţă! Aşa 
am visat-o de mult. E cu totul altceva decât goana aceea 
continuă după hoţi şi spărgători. 

— Ai dreptate, răspunse Slone. Dar cât timp va dura 
norocul de-acum? 

La cuvintele acestea, fostul detectiv se rezemá de 
speteaza scaunului şi se uită cu ochi sticloşi la amfitrionul 
său. 

— Aşa rămânem, zise Marborne cu o mişcare măreaţă a 
mâinii iar luminile multor becuri electrice din sală se 
oglindiră în briliantul mare de la inelul ce şi-l cumpărase cu 
puţine zile înainte. 

— Vorbeşte o dată, ce-i cu Hamon? întrebă Slone. 

— Ce să fie cu dânsul? 

— E ceva - stărui Slone. Îl ai desigur în mână. Ce-ai aflat 
despre el? 

— Ce-ti pasă?... Cred că poţi fi mulţumit. Mă port doar 
destul de frumos cu tine. 

— Da - zise Slone cu căldură - chiar foarte frumos! 

Întinse celuilalt mâna pe deasupra mesei şi i-o strânse 
prieteneşte. 

— Ceva pot totuşi să-ţi povestesc, la urma urmei... o 
anumită hârtie a încăput pe mâna mea. Ce fel de hartie e, 
asta nu-ţi spun, dar poţi să-ţi închipui că-l poate păgubi 
mult. Ştii, Slone, că omul nostru are o avere de un milion de 
lire sterline? Şi afară de asta mai are şi o soră... 

Spunând asta, Marborne îşi sărută vârful degetelor şi 
făcu un gest de extaz spre tavan. 

— Ştiu cine-i sora lui - răspunse Slone. După părerea mea 
nu-i o persoană cu care dumneata sá ai de-a face. 

Lui Marborne i se urcă sângele în obraz. Era întrucâtva 
gata de ceartă în seara aceea. 

— De ce spui aşa? Inainte ca Hamon să se fi îmbogăţit, 
soră-sa a servit cocktailuri şi alte asemenea băuturi într-un 
bar mic şi drăguţ din Glashouse Street. Ei, şi ce are de-a 
face? Lidia Hamon nu-i mai bună decât mine, dar nici mai 
prejos nu e. 

— N-ai vrea să mai bem ceva? - întrebă Slone. 

— Ai băut deja mai mult decât trebuie... Uite, colo şade 
porcul acela de Welling. 

Descoperirea că fusese probabil observat toată seara de 
către bătrânul detectiv, nu era tocmai plăcută. Welling îşi 
luase cina singur, căutând dinadins s-o prelungească. 

Întâlnind privirea lui Marborne, bătrânul se sculă şi se 
îndreptă spre masa unde sedeau amândoi. Din obisnuintá, 
Slone se sculă şi stătu smirnă. 

— Şezi jos, măgarule - îi şopti Marborne. Doar nu-i mai 
eşti subaltern! Bună seara, captain Welling. 

— Bună seara, Marborne. Dumitale pare a-ţi merge mai 
bine. 

Welling se aşeză lângă ei şi îi privi cu ochii lui blânzi. 

— Câştigi desigur mulţi bani Marborne. Foarte bine! Şi ce 
face prietenul Hamon? 

— Nu-l cunosc pe Mr. Hamon, cel puţin nu de aproape - îl 
contrazise Marborne cu glas tare. Ce vreţi de la mine? De 
ce-mi puneţi întrebări? Vă datorez ceva?... 

— Ba îmi datorezi foarte mult - răspunse Welling, 
scotándu-si tacticos din buzunarul jiletcii o ţigară de foi, pe 
care o fumase pe jumătate. 

lar după ce o reaprinse: 

— Domnul prefect de poliţie hotărâse sá te dea pe mâna 
parchetului, ceea ce ar fi însemnat nouă luni de puşcărie 
pentru dumneata, dar i-am dat să înţeleagă că un 
asemenea proces ar putea slăbi autoritatea morală de care 
se bucură Scotland Yard... Prin urmare lui Hamon îi merge 
bine... parcă aşa spuneai adineauri? 

— N-am spus nimic despre Hamon. 

— Un om foarte drăguţ, foarte simpatic - zise Welling, 
zâmbind. Lucrezi acum cu dânsul? 

— Doar v-am spus că n-am nici în clin nici în mânecă cu 
el. 

— Şi totuşi lucrezi pentru el - stărui Welling pe un ton 
politicos - căci nu mai departe decât săptămâna trecută, 
Hamon a mai ridicat o mie de lire sterline de la bancă, iar 
acum ţi-a dat cel puţin de trei ori această sumă. Doar n-ai 
să-mi spui că Marborne îţi dă bani degeaba. 

Welling oftă. 

— Când eşti funcţionar, şeful scoate din tine cât poate şi 
nu-şi dăruieşte nimic. Poate că are dreptate. Dar ce eşti 
dumneata acum, de fapt... financiar? 

Marborne tăcu. 

— Am mai fost îngrijorat din cauza lui Hamon - urmă 
Welling. Deunăzi l-am văzut o clipă. Aráta foarte rău, ca şi 
cum ceva l-ar nelinişti grozav. Nu se poate însă să fi pierdut 
ceva sau să fi fost jefuit în locuinţa-i din Grosvenor Place; s- 
ar fi dat de veste poliţiei. Mă bucur totuşi că o duci bine, 
Marborne. Şi dumneata, Slone, la fel. Mi s-a povestit că stai 
ca un lord într-un hotel elegant. Da, da, voi amândoi 
câştigaţi o mulţime de bani. 

Welling ameninţă în glumă pe fostul inspector de poliţie 
cu degetul. Marborne era totodată furios şi speriat. 

— Aduni banii cu lopata. Mi s-a spus că ai în locuinţa 

dumitale o casá de bani nou-noutá, de culoare verde si 
foarte solidá. 

— Ce aveţi cu mine? - întrebă Marborne pe un ton 
grosolan. De ce má spionati? 

— Eu sá te spionez?! 

Welling párea ingrozit de aceastá acuzatie. 

— Nu! nici nu-mi trece prin gând! Dar, ştii, lumea 
vorbeşte fel de fel şi fără să vrei, afli unele lucruri... De 
altfel, când un om are numerar mult, e bine să aibă şi unde 
să-l păstreze... Nu mă mir deci că ţi-ai cumpărat o casă de 
bani... 

Bătrânul privi repede împrejur, apoi urmă: 

— Ai încercat vreodată, Marborne, să legi un bát de 
coada unui tigru? Nu-i aşa că nu? Crede-mă că ar fi mai 
puţin primejdios decât să-l înfurii pe Ralf Hamon. Sfânta 
Scriptură spune că este un timp pentru bucurie şi unul 
pentru jale, un timp când trebuie să mănânci şi altul când 
trebuie să dormi. Eu aş mai adăuga: vine o vreme, când 
omul ar trebui să dispară, Marborne. Şi pentru dumneata 
vremea a sosit. Să-ţi dau un sfat bun: ia-ţi catrafusele, cât 
mai e timp, şi dispari. 

— Dar unde să mă duc? întrebă Marborne. 

Welling se sculă încet. 

— După câte ştiu, Spania e o ţară foarte frumoasă, dar 
îndreaptă-te mai bine la nord. Sudul e prea aproape de 
Maroc. Voi face tot ce pot ca să te ocrotesc. 

— Sá mă ocrotiti? strigă Marborne, înspăimântat. 

— Da, asta vreau să-ţi spun. Fac ce pot pentru dumneata, 
dar şi puterile mele nu sunt nemărginite. Mai ales fereşte-te 
de tigri. 

Bătrânul bătu pe umăr pe fostul inspector de poliţie. 

— Aminteste-ti că banii câştigaţi prea uşor, nu aduc 

noroc. Trece vreme páná ce bagi de scamá, si te trezesti 
deodată că încep să-ţi ardă banii în mână ta focul din iad. 


CAPITOLUL XXIX 


Chemarea dragostei 


—E un bătrân ticnit, zise Marborne după plecarea 
fostului său şef, apoi se îndreptă spre ieşire şi ceru 
portarului să-i aducă o maşină. 

— Mă tem că te înşeli în ce-l priveşte pe Welling, zise 
Slone. Pare a şti foarte multe. Dacă te sfătuieşte s-o ştergi 
n-o face de florile mărului. Ascultă-mă pe mine, Marborne, 
pune-te la adăpost. 

— N-am nevoie de sfatul dumitale - îi răspunse celălalt, 
urcându-se în maşină. Mâine dimineaţă ne revedem. 

Intâi vru să se înapoieze acasă, dar numaidecât ceru 
şoferului să-l ducă la Grosvenor Place. 

In salon ardea încă lumina, şi Marborne urcă scările, cu 
un zâmbet pe buze. 

Lidia îi auzi glasul înainte că servitorul să-l anunţe. 

— Nu sunt acasă - zise ea încet servitorului. 

Pentru a treia oară în săptămâna aceea, Marborne venea 
seara târziu la dânsa, şi de fiecare dată se arăta mai 
îndrăzneţ. Servitorul însă nu făcuse nici doi paşi, şi uşa fu 
dată de perete, iar Marborne apăru în prag. 

— Hello, Lidia, m-am gândit că aş putea să-ţi fac o vizită. 
Eram curios să ştiu cum îţi merge. 

Pentru întâia oară îi spunea pe nume. Lidia îi aruncă o 
privire furioasă. 

— Se vede că Ralf nu-i acasă? 

— De când îi zici fratelui meu „Ralf”, Mr. Marborne? 

— O, de un timp încoace. Eu nu ştiu să fac prea multe 
ceremonii. Dacă cineva se numeşte Ralf, îi spun Ralf. 

Lidia era să-i spună o mojicie, dar se stăpâni, ştiind că 
era mai bine să-l lase să vorbească singur, căci el nu prea 
avea ce să spună, aşa că dânsa scăpa repede. In seara 
aceea însă ea nu avu răbdare să se folosească de această 
metodă. 

— Ce s-a întâmplat, Mr. Marborne, că ai devenit deodată 
aşa de intim cu fratele meu? Nu sunt deloc mândră, dar 
oricum, nu doresc să-mi spui pe nume şi te rog foarte mult 
să n-o mai faci în viitor. 

— De ce nu? - întrebă el cu un zâmbet batjocoritor. Oare 
nu te cheamă aşa? Pe vremea când serveai cocktailuri într- 
un bar, toată lumea îţi spunea „Lidia”. 

Lidia Hamon îngălbenise de necaz dar se stăpâni. 

— Ce rost are să faci atâtea fasoane? Sunt un bărbat ca 
şi ceilalţi - de ce n-am putea deveni prieteni? Vino mâine la 
mine, te invit la cină, pe urmă ne putem duce la un 
spectacol. 

— Imi pare rău, zise ea rece. Sunt poftită altundeva. 

— Atunci trimite vorbă că nu poţi să vii, răspunse el, 
sorbind-o cu ochii. Lidio, de ce n-am fi prieteni? 

— Fiindcă nu má interesezi. N-ai băgat oare de seamă că 
fetele ce servesc în baruri nu-şi caută prietenii în lumea lor? 
Visează întotdeauna ceva mai bun, mai fin... un aristocrat, 
un artist, un om inteligent şi cult... Ce-ai putea dumneata 
să-mi oferi în această privinţă? Niciodată nu te-am auzit 
spunând o vorbă cu duh. Dacă aş primi invitaţia dumitale, 

ar fi ca şi cum aş ieşi cu servitorul fratelui meu. Cred cá-ti 
vorbesc destul de lămurit. 

Lui Marborne i se urcase sângele în obraji şi din cuvintele 
fără şir, ce le bolborosi fostul inspector de poliţie, Lidia văzu 
că o înţelese încă prea bine. Spre norocul ei, Ralf intră în 
salon, aşa că ea putu să se retragă. 

— De ce vii aici? întrebă Ralf, posomorát. 

— Ţi-o spun numaidecát. Sora dumitale trebuie să-mi 
ceară scuze... Mi-a reproşat poziţia mea socială şi purtarea 
mea. M-a pus în rândul servitorilor. 

— O fi având dreptate, zise Hamon dispretuitor. Nu ţi-a 
spus cumva că eşti şi un şantajist ordinar? Dacă da, atunci 
a nimerit-o! Îţi dau bani fiindcă mi-ai furat o hârtie a mea, şi 
mă ameninti că o vei da în vileag. Te-oi ghiftui cu bani cât 
oi avea nevoie de tăcerea dumitale, dar numai cu mine ai 
de-a face, nu şi cu sora mea. Pe ea s-o laşi în pace. M-ai 
înţeles? 

— Eu fac ce vreau! strigă Marborne. 

— Eşti beat, altfel nu te-ai purta atât de caraghios. Vino 
mâine dimineaţă. 

— Lidia trebuie să-mi ceară scuze, zise Marborne din nou. 

Hamon avu poftă să râdă. 

— Vino mâine dimineaţă, poate că până atunci soră-mea 
se va răzgândi şi îţi va cere scuze. Acum vreau să mă culc. 
Pe Welling l-ai văzut? 

— Da, dar de ce mă întrebi? se miră Marborne. 

— L-am zărit în faţa casei, când m-am înapoiat. 

Marborne merse la fereastră, dădu perdeaua la o parte şi 
privi afară. De cealaltă parte a străzii sta un om. 

— Ce-o fi vrând? se întrebă Hamon. 

— M-a urmărit pe mine, răspunse Marborne cu glasul 
răguşit. 


165 


— Cu atât mai bine! Credeam că mă urmăreşte pe mine. 
Vrei să bei ceva? 

— Nu, mulţumesc. Dacă e vorba să mor otrăvit, pot face 
asta şi la mine acasă. 

Când Marborne ieşi în sfârşit de la Ralf, omul de pe 
cealaltă parte a străzii dispăruse. Fostul inspector de poliţie 
merse până la colţul străzii şi luă un automobil de piaţă. 
Deşi privi de câteva ori împrejur, nici urmă de Welling. 
Ajuns în faţa locuinţei sale, aşteaptă câtva timp înainte de a 
intra. Detectivul nu se mai ivea de nicăieri. Poate că Hamon 
se  înşelase, sau poate că Welling apăruse numai 
întâmplător în Grosvenor Place. 

Marborne avea un apartament mobilat la etajul întâi, 
deasupra unei prăvălii. Mobila era veche şi urâtă. Pe bufet Íl 
aştepta o sticlă cu whisky şi un sifon. Îşi umplu un pahar şi 
bău lacom. 

Puse câteva lemne pe jarul din sobă, dezbrăcă haina de 
seară şi trecu în dormitor. După ce aprinse lumina, fostul 
inspector de poliţie se întoarse spre casa de bani, ce stă 
într-un colţ al încăperii, pe un soclu masiv de lemn. 

Marborne o privi năuc, apoi se repezi cu un tipát şi băgă 
amândouă mâinile înăuntru, căci uşa nu mai atârna decât 
de o balama... Casa de bani era goală! 

Când îşi mai reveni din spaimă, cercetă în grabă 
încăperea, înţelese imediat pe unde venise hoţul. El se 
suise pe scara de incendiu până la etajul întâi şi intrase pe 
fereastra dormitorului. Avusese destul timp căci Marborne 
lipsise doar toată seara de acasă. 

Fostul poliţist cobori scara într-un suflet şi ieşi în stradă. 
Peste drum, pe trotuar, sta Captain Welling, cu mâinile la 
spate şi privea mereu în sus, la ferestrele luminate ale 
locuinţei. 

— Captain Welling, veniti cu mine! strigá Marborne. 

— Ce s-a întâmplat? întrebă detectivul apropiindu-se. 
Ciudat, că m-am aflat tocmai aici! 

— M-au furat... m-au jefuit! strigă Marborne. Mi-au spart 
casa de bani. 

Urcă din nou scara, vorbind fără şir. Welling cercetă 
repede safe-ul. 

— Omul a lucrat bine. Dar unui spărgător iscusit nu-i 
rezistă nici o casă de fier, oricât de bună ar fi. Până mâine 
nu te atinge de ea. Vreau s-o fotografiez, poate descoperim 
amprente digitale. 

Welling merse la fereastră şi cobori pe scara de incendiu. 

— Hello, ce-i asta? întrebă, şi ridică ceva de jos, de pe 
una din treptele de fier. E o mánusá de aţă. Pe a două o 
vom găsi probabil jos. Cred că nu mai are rost să căutăm 
amprente digitale. 

Welling examină mánusa de aproape, la lumina lămpii. 

— Degeaba o examinez, nu văd nimic, oricât m-aş 
strădui. Mă tem că nu vom da de urma hotului. Câţi bani ti 
s-a furat? 

— Între două şi trei mii de lire sterline, scânci Marborne. 

— Mai lipseşte şi altceva? 

Welling îl privi scrutător. 

— Ce să mai lipsească? întrebă Marborne cu glas aspru, 
nu ajunge când ţi se fură două mii de lire sterline? 

— Ori ai mai avut poate registre sau ceva acte în casă? 

— Nu, nu în casă - răspunse Marborne repede. Şi nici în 
altă parte... 

— Trebuie să fi fost Masca Neagră - zise Welling. - Nu 
cunosc pe altcineva care să lucreze cu atâta îndemânare. Ai 
telefon? 

— Da, în salon. 

Welling vorbi îndelung cu Scotland Yard, apoi se înapoie 
în dormitor, să mai caute urmele lăsate de hoţ, dar ştia de 
mai înainte, că va căuta în zadar. 

Era vădit că pe hot nu-l multumiserá banii găsiţi în safe, 
căci toate sertarele din odaie erau scotocite şi conţinutul lor 
împrăştiat pe podea. Bufetul era spart; un cufăr sub pat de 
asemeni. Chiar şi patul era desfăcut; hoţul căutase sub 
saltele. 

Welling se înapoie în sufragerie unde nu se afla nici un 
scrin ori dulap cu sertare. Numai bufetul avea trei rafturi, 
goale de altfel. Privind împrejur zări un tablou ce atârna 
strâmb. 

— Vizitatorul dumitale a căutat ceva... Ce anume? 

— De unde să ştiu! scrâşni Marborne furios. In orice caz 
n-a găsit. 

— Mă mir de unde ştii că n-a găsit, când zici că habar n-ai 
ce-a căutat - răspunse Welling pe un ton amabil. 

Tocmai zbârnâi telefonul. Legătura cu Creith - pe care o 
ceruse adineauri - era stabilită. 

— Aici, captain Welling. Cine e la aparat? 

— Finnigan, Mr. Welling. 

— Unde se află omul dumitale? 

— Acasă, cel puţin acum cinci minute mai era acolo. 

— Eşti sigur? 

— Absolut. Nu l-am văzut în carne şi oase, dar i-am zărit 
umbra la geam. Afară de asta, persoana în chestie şi-a 
trimis automobilul la Horsham, ca să i se repare. 

— Aşa? Nu are automobil? zise Welling. Atunci totul este 
în regulă. 

Welling atârna receptorul la loc şi se înapoie la Marborne, 
care tot sta încă cu ochii atintiti pe casa de bani spartă şi 
goală. 

— Ar fi bine sá înştiinţezi poliţia circumscriptiei dumitale 
de cele întâmplate, ca să trimită pe cineva încoace, îi zise 
fostul lui şef. Deşi nu cred că ajută la ceva. Păcat că ai 
pierdut atâţia bani. Tot era mai bine, dacă-i păstrai la o 
bancă. 

Marborne nu-i răspunse nimic. 


CAPITOLUL XXX 


Sadi 


Când călătorul merge de-a lungul străzii înguste, 
deluroase, ce duce de la geamie în piaţa mare din Tanger, 
şi coteşte spre dreapta, ca şi cum Casba ar fi ţinta sa, dă pe 
stânga de un zid alb, înalt, tăiat de o singură poartă mare, 
masivă, ferecată în bronz. 

In dosul acestui zid era o grădină neingrijitá, cu o fântână 
de piatră, pe care un european cu prea puţin simţ artistic, o 
reparase în aşa fel încât o tásniturá subţire de apă să 
zbughească din ea, pentru a cădea cu un susur în havuzul 
unde, printre multe plante agátátoare, înotau peştişori roşii, 
cu mişcări încete şi leneşe. 

Casa lui Sadi Hafis se înălța în unghi drept cu zidul. Era o 
clădire urâtă, spoită în alb, în faţă cu o verandă şi un 
pridvor deschis, cu coloane. În el, Sadi Hafis, când vremea 
era bună şi călduroasă, sta într-un jilt decolorat de soare, 
bea ceai de mentă şi îşi fuma luleaua. Era un maur zvelt, cu 
pielea ceva mai albă, cu maxilarele groase, ieşite în afară şi 

o barbă neagră, rară. Îţi dădea impresia că motáie mereu. 
In dimineaţa aceea însă, nu dormea: cu ţigara în gură, 
privea liniştit la o muşcată sălbatică din mijlocul lespezilor 
mari din curte. 

Şeriful Sadi Hafis era un om, care ocupase fel de fel de 
posturi de încredere sub diferitele guverne. Niciodată însă 
nu-şi păstrase funcţia prea mult timp. Slujise deja doi 
sultani şi patru pretendenți la tronul Marocului. Fusese 
agentul secret al consulatului american şi a şase consulate 
europene, pe care le jefuise şi le înşelase pe rând. Afară de 
asta, era şi un orator foarte bun şi un prieten al băştinaşilor. 
Relaţiile sale se întindeau până în ţinuturi depărtate, cu 
totul străine, deoarece trafica cu concesiuni, ca nici un altul 
în Maroc. 

Spre seară veni la el un european de statură măruntă. 
Era Colport, agentul din Tanger al societăţilor „Ralf 
Hamon”. 

— Bună seara... Bea te rog o ceascá de ceai la mine - îi 
zise seriful în limba engleză. Ai primit răspunsul la 
telegramă? 

— Mr. Hamon telegrafiază că scadenta rentei trimestriale 
este de-abia peste o lună - răspunse Colport. 

Maurul scuipá dispretuitor pe lespezi. 

— Ai cheltuit douăzeci de peseta pe telegramă! Poftim! Si 
chiar dacă scadenta ar fi peste douăzeci de luni, îmi trebuie 
bani acum, Colport! Vine el aici? 

— Nu ştiu, nu pomeneşte nimic despre asta. 

Sadi Hafis se uita la el pe sub pleoapele obosite. 

— O aduce pe Lidia? Fireşte că nu pomeneşte nimic de 
asta! De cinci ani încoace, îmi tot făgăduieşte că soră-sa va 
veni, şi de fiecare dată nu poate! M-am săturat de Hamon. 
Se poartă mai urât faţă de mine decât evreul Israel Hassim. 

l-am acordat concesiuni cu care a putut întemeia societăţi! 
Câştigă milioane, şi nu văd de la el decât renta asta 
trimestrială! Sah! Ce n-am făcut eu de atâţia ani pentru 
Hamon? Întreabă-l, te rog! 

Colport ascultă cu un calm filozofic. Sadi se văita mereu 
şi povestea despre oarecare servicii misterioase, ce-i le-ar fi 
făcut lui Hamon, dar nu preciza nimic. 

— Dacă ar depinde de dânsul, aş putea să zac în lanţuri, 
în Casba, fără un pic de apă! Şi iarăşi am două afaceri 
minunate pentru el, - o mină de argint în munţi! Ce caşti 
ochii aşa la mine? Numai la concesiunea asta poate să 
câştige cincizeci de milioane de peseta. Care altul decât 
Sadi Hafis ştie să găsească asemenea comori? Sunt omul 
cel mai puternic din Maroc... mai mare decât un paşă... mai 
mare decât sultanul... 

Vorbi mai departe pe tonul acesta, iar Colport aşteptă un 
moment prielnic. În sfârşit momentul sosi. 

— Mr. Hamon spune că e gata să plătească acum renta 
trimestrială şi încă cinci sute lire pe deasupra. Dar 
dumneata trebuie numai decât... aşteptă o clipă... Scoase o 
telegramă din buzunar şi o netezi pe genunchi. 

„Spune lui Sadi că am nevoie de un alt Hasan Ali”... Ce-o 
fi însemnând asta? 

Ochii lui Sadi erau larg deschişi şi degetele lui, 
îngălbenite de tutun şi le trecu prin barbă. 

— Asta înseamnă că Hamon are griji mari - zise el încet. 
Mi-am închipuit. Dar Ali Hasanii nu cresc pe orice cactus, 
Colport! 

Sadi căzu pe gânduri, iar gândurile nu-i erau dintre cele 
mai plăcute şi mai frumoase. Într-un târziu, zise: 

— Telegrafiază-i că va costa o mie de lire sterline. Adu-mi 
banii mâine seară. Dar chiar şi aşa... Ei, vom vedea noi! 


171 


Bátu din palme si numaidecát apáru o sclavá! 

— Adu-mi ceaiul, vitá neagrá! - zise el multumit. 

Intovárási pe Colport páná la poartá, ceea ce era o cinste 
deosebită. Pe urmă se înapoie la jiltul lui decolorat de 
soare. Isi sprijini coatele de genunchi si bárbia în mâini, 
până ce sosi ora rugăciunii, când îngenunche pe covor, cu 
faţa spre răsărit. 

Apoi se sculă de jos şi strigă pe un om, care era 
secretarul şi totodată servitorul său. 

— Cunosti tu pe Ahmet, cel ce mâna catárii? 

— Da, Excelenţă. E omul care a omorât pe zaraf. Se zice 
că ar mai fi asasinat şi pe un alt evreu şi l-ar fi aruncat într- 
un put. E un om rău. 

— Ştie englezeste? 

— Spanioleste si englezeste. A fost călăuză la Casa 
Bianca dar a jefuit o femeie si l-au bátut pentru asta. 

Sadi lásá capul jos. 

— Ahmet trebuie sá deviná Ali Hasan al meu. Du-te la 
locuinta lui, una din casele scunde de pe tárm. Dacá e beat, 
lasă-l acolo, căci n-aş vrea ca poliţia franceză sá dea ochii 
cu el. Dacă nu-i beat, spune-i să vină la mine la miezul 
nopţii. 

Unicul orologiu european din Tanger bătea ora strigoilor, 
când servitorul lăsă să intre un bărbat înalt şi voinic în casa 
lui Sadi Hafis. 

— Pace tie şi casei tale şi să-ţi dăruiască Allah visuri 
fericite - zise străinul, când apăru la lumina lunii în faţa 
şerifului îmbrăcat în alb. 

— Ahmet, ai fost tu vreodată în Anglia? 

Stătu unul lângă altul în mijlocul curţii, departe de 
ferestrele haremului, cu gratii de lemn, în dosul cărora 
ascultau urechi curioase. 

— Da, serife, am fost de mai multe ori acolo, pe corábiile 
încărcate cu catári, în timpul războiului cel mare. 

— Du-te din nou acolo, Ahmet. E cineva în Anglia care are 
nevoie de tine. Nu uita cá te-am scápat de douá ori de la 
moarte, când streangul ti-era pe gât. In două rânduri, eu, 
şeriful de Ben-Aza, l-am rugat pe paşă să te ierte... Aşa te- 
am scăpat. În Anglia însă nu s-o găsi nimeni să te scape, 
dacă te pierzi cu firea. Vino mâine la mine; îţi voi da o 
scrisoare. 


CAPITOLUL XXXI 


Joan spune adevărul 


Jim Morlake se înapoie dis-de-dimineatá acasă. La ora trei 
şi jumătate Spooner băgă de seamă că umbra de la 
fereastră dispăruse. Perdeaua fu dată la o parte şi Jim 
deschise fereastra, lungă până în podea - asemeni unei uşi 
cu geamuri - şi ieşi în curte. Pási prin iarbă spre poartă. 
Când îl văzu înaintând, detectivul se retrase, căutând să se 
ascundă în tufiş, dar celălalt îl strigă: 

— Dumneata eşti Finnigan? Sau poate Spooner? 

— Spooner, răspunse omul uimit şi ieşi din ascunziş. 

— Vino înăuntru să iei un whisky cu sifon, îi zise Jim. Ţi-a 
fost desigur tare frig azi noapte. 

— Dar de unde ştiai dumneata că ne aflăm aici? 

Jim ráse. 

— Ei, lasă mai bine întrebările! Fireşte că am ştiut. 

Îi umplu un pahar, pe care detectivul îl goli dintr-o dată. 

— Ce prostie, ca un detectiv de la Scotland Yard să-şi 
piardă vremea aici... 

— Doi detectivi, vrei să spui, îl îndreptă Jim. 

— Aş vrea să ştiu, Mr. Morlake, dumneata nu dormi 
deloc? întrebă Spooner, luând o ţigară de foi, din cutia ce i- 
o întindea Jim. 

— Foarte rar - răspunse Jim foarte serios - mă înviorează 
destul plimbarea în sus şi în jos prin cabinetul meu de lucru. 

— Dar cum faci dumneata asta? Văd umbra dumitale 
trecând mereu în aceeaşi direcţie. 

— De obicei mă învârtesc în jurul mesei... aşa am mai 
mult loc! zise Jim pe un ton de nepăsare. Ei! Dar am uitat sá 
te întreb... N-ai auzit un strigăt? S-ar putea să fi fost numai 
o închipuire, poate din nervozitate, fiindcă nu mă culc. 

Spooner clătină capul. 

— N-am auzit nici un strigăt. Te-ai înşelat desigur... Din 
ce parte zici că venea? 

— Dinspre livezile de pe malul celălalt. Dar dacă n-ai 
auzit nimic, atunci să lăsăm chestia asta. 

— E acolo un pod? - întrebă detectivul. Ce fel de zgomot 
a fost? 

— Suna ca un strigăt de ajutor. Dacă vrei, voi aduce o 
lampă şi vom merge împreună, să vedem ce este. 

Jim aprinse un felinar şi amândoi se îndreptară în grabă 
spre podet. Jim păşea înainte, luminând celuilalt calea. 

— Cred că strigătul a venit de aici, din apropiere. 

Curând Spooner zări o formă omenească, zăcând pe jos, 
la marginea unui câmp. Detectivul grăbi paşii. 

— Cine-i? întrebă Jim. 

— Pare a fi un om beat... Hai, scoală-te! 

Detectivul începu sá zgâlţâie puternic pe cel adormit. 

— Scoalá-te, n-auzi? A! dar e tânărul care locuieşte în 
casa doamnei Cornford! zise Spooner. 

— Acum îl recunosc şi eu. Cum o fi ajuns aici? Fii aşa de 
bun, şi-l du acasă. 

Spooner merse să-l caute pe Finnigan, iar Jim se înapoie 
la Wold House. Munca din timpul nopţii îl istovise. Cu câtă 
trudă izbutise el să spargă casa de bani a lui Marborne, şi 
pe deasupra încurcătura cu betivul. Neputándu-se hotărî să- 
| lase în voia soartei, se înapoiase la automobilul ce stationa 
lângă Shaftesbury Avenue şi de-abia dacă avu timp să-l 
aşeze pe Farringdon în fundul vehiculului, înainte ca poliţia 
să-l aresteze ca pe un om beat mort ce era. În timp ce Jim 
Morlake săvârşea spargerea, Mr. Ferdinand Farringdon 
dormea dus pe pernele moi ale automobilului şi tot aşa pe 
drum la întoarcere. Apoi, după ce-şi adăposti din nou 
automobilul în şopronul de pe câmp, s-a văzut nevoit să-l 
ducă în braţe pe betiv. Il pusese jos în livezile de la Creith 
House, când îşi aminti că cei doi detectivi ce-i ţineau casa 
sub observație, ar putea fi  întrebuinţaţi pentru 
transportarea acasă a nefericitului tânăr. 

Odată planul făcut, Jim se urcă în dormitor şi numără 
biletele de bancă ce le avea asupra sa, într-un buzunar 
secret. Le băgă într-un plic pe care scrisese o adresă, 
înainte de a-i pune în ascunzătoarea de sub covor. 

Ceea ce căutase şi pentru care săvârşise spargerea, Jim 
Morlake nu găsise. Mai mult decât faptul acesta îl chinuia 
însă amintirea povestii ciudate ce i-o istorisise Farringdon. 
Nu se putea ca fata acea să fi fost Lady Carston... Pe 
prietena lui o chema Joan, avea o cicatrice în formă de 
inimă pe mână şi tatăl ei era lord! 

— Prostii! îşi zise el. Cum putea Joan? E doar atât de 
tânără, aproape copil... Nu pot să ţin seama de ce îndrugă 

un beţiv... : 

Oricât se strădui, nu izbuti sá se linisteascá. In cele din 
urmă, hotărî să se ducă a doua zi la Mr. Ferdinand 
Farringdon şi să-l roage, să-i dea lămuririle necesare. 

Dormi câteva ore, făcu o baie rece şi se îmbrăcă. Nu se 
gândea decât la cele spuse în ajun de beţiv. 

Bău ceaşca cu ceai, ce i-o aduse Binger, ocoli călare 
satul, până ce ajunse la căsuţa unde locuia Mrs. Cornford. 
N-o cunoştea de aproape, dar zărind-o, păstrase despre ea 
o impresie foarte bună. Auzise de altfel că zisa doamnă era 
o prietenă a Joanei. 

— Mă numesc Morlake, îi spuse el, privind-o scrutător... 
Mă bucur că n-aţi leşinat la apariţia unui om din tagma 
spărgătorilor! 

Mrs. Cornford zâmbi auzindu-i numele. 

— AŞ dori să vorbesc cu domnul care locuieşte la 
dumneavoastră. 

— Mr. Farringdon? întrebă Mrs. Cornford şi faţa i se 
posomorí. Îmi pare rău, dar nu se poate. E tare bolnav. Ştiţi 
probabil că bea. leri, pe când mă aflam în sat după 
târguieli, Mr. Farringdon a ieşit şi a revenit de-abia azi 
dimineaţă. Adineauri am trimis după medic. 

— E atât de rău bolnav? întrebă Jim. Nu-i chip să-i 
vorbesc? 2 

— Are temperatură ridicată si aiureazá. ll cunoaşteţi de 
aproape? 

— Nu, dar am auzit despre el. 

Jim îşi luă rămas bun şi, în loc să se înapoieze acasă pe 
drumul obişnuit, călări - dus de dorul singurătăţii - spre No- 
Man's Hill, pe un drum între pini şi tufişuri de rododendron. 

De-abia când fu în câmp deschis, băgă de seamă că şi 
altcineva se plimba călare în dimineaţa aceea, întrucât se 

trezi fatá-n faţă cu lady Carston. Ea-l privi cu un zâmbet 
ciudat, şi observând cât de uimit e, izbucni în hohote de 
râs. 

— Tatăl meu s-a înapoiat aseară la Creith, zise ea, şi ne- 
am reluat traiul obişnuit de la ţară. Aşteptăm să vină şi 
Hamon de la un moment la altul. 

— Felicitările mele! 

— Ai auzit că astă-noapte s-a săvârşit o nouă spargere la 
Londra? Seamănă foarte mult cu isprăvile dumitale! 

Spunând astea, Joana îl privi ţintă. 

— A fost o imitație prostească. Vrei oare să-mi pui în 
cârcă toate spargerile ce se săvârşesc în ţară? 

— Spune drept, ai fost dumneata? 

Jim cobori, râzând, de pe cal. 

— Eşti foarte curioasă, după cum văd, dar n-am să-ţi 
satisfac curiozitatea. 

— Vrei să spui că n-ai fost dumneata? 

— Mr. James Morlake refuză să răspundă la această 
întrebare, zise Jim. 

— Atunci tot dumneata ai fost!... Mă şi temeam de asta! 
Şi totuşi, în sat, toată lumea e încredinţată că nici n-ai 
părăsit Wold House-ul! 

— Ba da, l-am părăsit. Am fost noaptea trecută la Londra. 
Indiferent ce-am făcut acolo, îndeplinii cel puţin o faptă 
bună. Am împiedicat pe un tânăr să fie arestat pentru beţie 
şi l-am dus acasă la Mrs. Cornford. 

Joana îngălbenise. 

— Foarte frumos din partea dumitale - zise ea. 

— Îl cunoşti pe tânărul acela? 

Jim nu primi nici un răspuns. 

— Are el vreun motiv să te urască? 

Joana Carston scutură capul. 

— Spune-mi, Joan, ai vreo grijá, vreun necaz? 

— Griji am destule - zise ea cu un aer de nepásare. De 
când ştiu asa a fost! 

— Văd că nu vrei să-mi răspunzi. Dar poate îmi răspunzi 
la altă întrebare. 

Îi veni greu să găsească cuvintele potrivite. 

— Joan - şopti el cu o sfortare - dacă... dacă n-aş... dacă 
aş fi un cetăţean onorabil şi de acelaşi rang în societate ca 
dumneata... ai consimti să devii soţia mea? 

joan îl privi îndelung, c-o adâncă mâhnire în ochi si 
clătină încet capul. 

— Nu. 

— De ce nu? 

— Fiindcă... Dumneata ai pomenit adineauri de Ferdinand 
Farringdon - zise ea şi aproape nu mai putu vorbi. Ei bine, 
sunt căsătorită cu el! 

Întoarse brusc calul şi cobori dealul în goana mare. 


CAPITOLUL XXXII 


Captain Welling înţelege 


Visa desigur! Asta nu se putea să fie adevărat! Prea era 
absurd. Joan voia numai să-l sperie, după cum o speriase şi 
pe Lidia Hamon... 

Merse din nou la locuinţa doamnei Cornford. Voia 
neapărat să vorbească cu bolnavul, să-l silească să-i 
răspundă. Dar tocmai zări pe medic ieşind din casă. 

Bătrânul îl salută prietenos. 

— Ce face bolnavul? întrebă Jim. 

— li merge foarte rău. Mă tem că are friguri reumatice. E 
atât de slab, încât n-are să reziste bolii... Dar nici dumneata 
nu arăţi tocmai bine, Morlake. Nu te-am mai văzut de când 
ai... 

— De când am stat în preventie - îi tăie Jim vorba, 
zâmbind. E adevărat că nu ne-am întâlnit încă de atunci. În 
ce mă priveşte, să n-ai nici o grijă. Sunt sănătos ca un cal 
de curse. 

— Tocmai caii de curse sunt rareori la înălţime, răspunse 
medicul, şi de obicei bagi de seamă de-abia după ce au 
alergat, când ţi-ai pierdut banii. 

Păşi o vreme alături de Jim. 

— Ce om ciudat, acest Farringdon, zise el după o clipă de 
tăcere. Pare să fie de familie bună, a studiat şi uite unde a 
ajuns. Ti se zburleşte părul numai auzindu-l vorbind în delir. 
Din fericire sunt chel! Ai auzit vreodată ceva despre 
„călugării de la miezul nopţii”? 

— Despre ce?! 

— Despre călugării de la miezul nopţii. Poate că ştii ceva 
în privinţa lor. Ai călătorit doar mult şi pe unde nu ai fost! 
Trebuie să fie o sectă secretă. În delirul său, Farringdon a 
pomenit mereu de aceşti călugări. Afară de asta, a mai 
vorbit tot timpul şi despre o fată cu numele de Joan. Cine o 
fi ea? 

Jim tăcu. 

— E, ce-i drept, un nume destul de răspândit... 

Ajungând la o casă, unde avea să facă o vizită, medicul 
se despărţi de Jim. Acesta îşi urmă drumul, îngândurat. 

Da, Joan voise să-l sperie... Aşa-i felul ei: ciudat... Nici nu 
se putea să fie altfel... Aşa căuta Jim să se înşele singur. 

Nu departe de Wold House, un automobil mare, de marcá 
italiană, trecu pe lângă el. O clipă, nu putut sá záreascá pe 
omul ce stă în fundul maşinii. Îşi întoarse calul si urmări 
automobilul cu privirea. Prezenţa lui Hamon aici nu putea 
aduce nimănui noroc, mai ales lui. 

— Cei de la poliţie ne-au vizitat! îl Ínstiintá Binger, care îi 
ieşise înainte. 

— Cine? Spooner şi Finnigan? 

— Nu, au venit cu toţii şi au pus întrebări portarului. 

— Voiau să ştie, dacă aţi ieşit astă noapte. William le-a 
răspuns că e sigur că ati stat toată noaptea acasă. Şi eu 
ştiu la fel, ceea ce le-am şi declarat. 

— Când au plecat? 

— N-au plecat încă. Se află în cabinetul dumneavoastră 
de lucru. Unul din ei spunea că se simte obosit şi vrea să 
şadă puţin că afară îl supără soarele. 

— De-o lună de zile n-am mai avut soare. Presupun că al 
treilea detectiv se numeşte Welling. Ce spuneai adineauri 
sună ca din gura lui. 

— Da, e Mr. Welling. Un domn mai în vârstă, care pare a 
fi cam ticnit. A pus gramofonul pe masă şi-a întrebat la ce 
slujesc găurile mici de pe lături. E îngrozitor să vezi cum s-a 
tâmpit! 

— Da, vezi bine că e îngrozitor - recunoscu Jim. 

Când intră în cabinetul său de lucru, găsi pe Welling 
stând cu o mutră naivă în faţa unui tablou, atârnat 
deasupra căminului şi pentru care arăta foarte mult interes. 

— O, iată-l şi pe Mr. Morlake! - zise Welling, întorcându-se 
încet. Pari sănătatea în picioare! 

— Medicul de plasă şi-a exprimat tocmai o părere 
contrarie. Presupun însă că dumneata te pricepi mai bine - 
răspunse Jim strângându-i mâna. 

— M-am gândit că-i bine să văd ce faci. 

Welling avea obiceiul să ridice întâi ochii în sus, apoi să 
şi-i lase în jos la omul care-i stătea în faţă. Cu cât mai înalt 
era celălalt, cu atât mai sus ridica Welling bărbia. Detectivul 
îl măsură pe Jim cu privirea asta ciudată şi fără expresie, 
graţie căreia silise pe foarte mulţi criminali, să facă 
mărturisiri complete. 

— Aseară aflai de-abia, - urmă Welling - că fără ştirea 
mea, prefectura de poliţie trimisese doi oameni aici, să te 
supravegheze. Găsesc că nu e bine. M-am hotărât deci să 
vin chiar eu şi să îndepărtez pe cei doi observatori. Doresc, 
să te poţi mişca liber, Morlake. 

Jim râse cu poftă. 

— Nu mă îndoiesc câtuşi de puţin că dumneata ai 
însărcinat pe detectivi cu supravegherea mea. 

— Într-adevăr, recunoscu Welling plin de cáintá. Vezi, 
asta-i partea cea mai urâtă a meseriei noastre, că trebuie 
să mintim într-una. Văd aici un gramofon drăguţ. Ai şi plăci 
pentru el? 

— O mulţime, răspunse Jim repede. 

— Aşa? Adineauri am pus în funcţiune aparatul. 

Spunând asta, bătrânul desprinse piedica şi placa începu 
să se învârtească încet. 

— Merge ca un melc. Şi mi-a venit ideea, că dacă am 
avea o lampă şi am tăia în carton silueta unui bărbat, am 
putea-o aşeza în aşa chip pe gramofon încât la fiecare 
învârtitură trupul de hârtie să-şi arunce umbra pe perdea. 
Ce zici la asta, Morlake? Când voi scrie cartea despre 
spărgători, voi vorbi pe larg despre asta, - ba voi publica şi 
ilustraţii. 

Jim apăsă pe regulator şi placa începu să se învârtească 
foarte repede. 

— Asta ne dovedeste cum lipsa de prevedere poate 
zádárnici reusita unui plan minunat - zise Jim Morlake. Dacá 
as fi fost un răufăcător, dacă as fi vrut sá înşel poliţia - 
dráguta de ea! - ar trebui sá pun mai întâi regulatorul la o 
viteză normală. Nu uita, te rog, sá pomenesti si de asta în 
cartea dumitale, Welling. 

— Desigur că n-am să uit - răspunse celălalt zâmbind 
siret, Işi mulţumesc pentru informaţiile, ce mi le-ai dat. 

Se întoarse spre Spooner şi Finnigan. 

— Totul este în regulă, zise bătrânul. Înapoiaţi-vă la oras 
cu cel dintâi tren. Voi veni la gară. Între timp aş vrea să 
vorbesc ceva în particular cu Mr. Morlake... un mic schimb 
de amintiri. 

După ce plecară cei doi subalterni ai săi, Welling merse la 
fereastră şi-i urmări cu privirea, până dispărură. 

— Sunt doi băieţi de treabă - zise el, revenind lângă Jim. 
Nici o urmă de inteligenţă, în schimb îşi fac datoria, în orice 
împrejurare... la spune-mi Morlake, unde ai fost azi noapte? 

— Ei, unde crezi? întrebă Jim. 

Isi luă luleaua de pe birou şi şi-o umplu cu tutun. 

— Presupun că ai fost în Cambridge Circus nr. 302 şi că ai 
deschis aşa, de-o probă, casa de bani a prietenului nostru 
Marborne. lar când zic „presupun”, înseamnă că ştiu sigur. 

Bătrânul scutură capul, dojenitor. 

— Corb la corb nu scoate ochii şi-un hoţ nu se cade să 
fure pe un altul. Ce să-ţi mai spun? Ticălosul de Marborne e 
cel mai mare pungaş, ce-a purtat vreodată uniforma unui 
ofiţer de poliţie. Dumnezeu şi domnul prefect de poliţie îmi 
sunt martori. Ai găsit cel puţin ceea ce ai căutat? 

— Nu, n-am găsit, răspunse Jim. 

— Dar de ce-ai luat banii? 

— Ce fel de bani? întrebă Jim cu o mutră nevinovată. 

Captain Welling se asezá într-un jilt şi îşi trase cutele 
pantalonilor în sus, ceea ce însemna că se pregătea la o 
convorbire lungă. 

— Văd, că trebuie să ne certăm la început, Morlake. 

— Nicidecum - zise Jim. Eu nu iau decât banii ce aparţin 
omului pe care-l combat. 

Welling dădu din cap. 

— Asta am bănuit-o de mult. Banii au fost însă ai lui 
Marborne - dobánditi ce-i drept în chip necinstit, dar totuşi 
ai lui. Ai putea să-mi spui ce putere are Marborne asupra lui 
Hamon? 

— li stoarce parale, după câte ştiu. A pus mâna pe un 
act, foarte compromitátor pentru Hamon care trebuie acum 
să-i cumpere tăcerea. Aşa cel puţin văd eu lucrurile. 

— Acum vine punctul misterios al afacerii, zise bătrânul 
detectiv. Există deci o hârtie, pe care doreşti s-o ai şi care, 
după cum sustii, se află la Marborne. Dacă hârtia asta ar fi 
dată în vileag ori ar încăpea pe mâna poliţiei, urmările 
pentru Hamon ar fi catastrofale. E aşa ori nu? 

— E întocmai aşa. 

— Ei bine - zise Welling, împreunând vârfurile degetelor - 
avem prin urmare un document sau scrisoare, un proces 
verbal sau aşa ceva, cu un cuvânt, o hârtie care, dacă s-ar 
cunoaşte l-ar pune pe Hamon într-o situaţie foarte grea. 
Spune-mi, te rog, ce-l sileşte pe Hamon să păstreze acest 
document? 

— Nimic. 

— Dar pentru Dumnezeu, de ce nu-l distruge atunci? 
întrebă Welling extrem de uimit. 

Un zâmbet fin se ivi pe chipul lui Jim. 

— Fiindcă-i o maimuţă. A băgat mâna în tub, a apucat 
curmala, aflată înăuntru şi nu poate să-şi scoată mâna 

pentru cá nu vrea sá dea drumul prázii. 

— Dar pare-se cá spuneai cá nimic din ce contine hártia 
nu-i poate fi de folos. Şi totuşi n-o distruge. Asta nu-mi vine 
să cred. Am auzit, ce-i drept, că Ralf Hamon e un om zgârcit 
- cineva mi-a povestit că păstrează treizeci de perechi de 
ghete vechi şi că nu se îndură să le arunce ori să dăruiască 
măcar una din ele. Totuşi e de neînțeles că păstrează o 
hârtie ce... 

— Ce-l poate duce la spânzurătoare, completă Jim. 

Faţa lui Welling deveni foarte serioasă. 

— E atât de grav? întrebă el. Bănuiam. Omul nu-i în toate 
minţile, dacă păstrează un act, ce poate sluji ca dovadă 
împotrivă-i. Aşa ceva nu s-a mai întâmplat de când ţin 
minte. Înţeleg ca cineva să păstreze o asemenea hârtie din 
neglijenţă, fiindcă a uitat de ea, dar dinadins! A scris-o chiar 
el? 

— Nu, un altul. E vorba de acuzarea că ar fi plănuit o 
mare excrocherie şi că ar fi încercat să omoare pe cineva. 

Captain Welling se mira rareori, dar de data asta îşi 
pierdu un moment graiul, de uimire. _ 

— Renunt sá dezleg enigma - zise în cele din urmă. In 
orice caz afacerea asta îl va duce pe Hamon la pieire. L-am 
văzut ieri. Părea grozav de enervat. 

— În clipa de faţă, Hamon se află iarăşi la Creith. 

— Da, a telegrafiat azi dimineaţă lordului Creith şi l-a 
întrebat dacă poate să vină să-l vadă. Pe soră-sa a trimis-o 
la Paris. 

Lui Jim Morlake îi era drag bătrânul detectiv şi în alte 
împrejurări ar fi stat bucuros o zi întreagă de vorbă cu el. 
Acum însă simţea dorinţa de a fi singur. Fu foarte bucuros 
când îl văzu pe Welling că pleacă. Prea-i era inima plină. Se 
gândea la cele spuse de Joan Carston, şi spusele ei i se 

păreau acum adevărate. N-avea astámpár. În două rânduri, 
în după-amiaza acelei zile, se duse călare până la casa 
doamnei Cornford. O dată se opri chiar şi se informă de 
starea bolnavului. 

— Îi este încă foarte rău - i se răspunse, dar medicul 
speră că va scăpa. Lady Joan a fost aşa de drăguță, să vină. 
l-a adus un vin întăritor. 

Vestea îl ului pe Jim, apoi se ruşină de gelozia sa. 

— E bună şi întotdeauna gata să ajute pe alţii - zise. 

— Ştiu că sunteţi prieteni. Mi-a vorbit astăzi despre 
dumneavoastră - răspunse Mrs. Cornford. 

— Cunoşti poate ceva amănunte privitor la Mr. 
Farringdon? o întrebă el. 

— Nu prea. Farringdon pare a nu avea prieteni. Prin 
biroul unui avocat din Londra primeşte regulat o rentă. Nu 
ştiu cum aş putea să instiintez pe rudele lui. Dar Mr. 
Farringdon nu vorbeşte decât despre nişte „călugări de la 
miezul nopţii”, şi singurul nume pe care-l pomeneşte pe 
lângă cel al unei fete, e Bannockwaite. Numele ăsta îmi 
pare cunoscut, dar n-aş putea spune de unde. 

Şi Jim auzise de el, dar în legătură cu lucruri urâte ori 
neplăcute, pe cât îşi amintea. Deodată îi veni o idee. Când 
întâlnise adineauri în sat pe Welling, acesta-i spusese că va 
mai rămâne o zi, două la Creith şi Jim îl poftise chiar la cină. 
Se înapoie deci repede la „Leul Roşu” unde locuia bătrânul 
detectiv şi îl găsi în faţa unui pahar cu bere. 

— Welling, cunoşti pe un anume Bannockwaite? 

— Am cunoscut o datá un om, care se numea asa - 
ráspunse celálalt numaidecát. Nu-ti amintesti de cazul 
acela? Un preot tánár, cu purtári rele, care a fost izgonit din 
bisericá. De fapt nu fácuse cine stie ce, dar era un om ráu 
din fire si e o mare gresealá sá te faci slujitor al lui 


185 


Dumnezeu, când sufletul ti s-a înfrățit cu dracul. Pe urmă, 
acelaşi Bannockwaite a fost amestecat într-o afacere de 
măsluitori de cărţi. S-a deschis acţiune publică împotrivă-i. 
La izbucnirea războiului, dânsul s-a prezentat ca voluntar. A 
luptat curajos, a fost decorat cu crucea Regina Victoria şi a 
căzut pe câmpul de luptă. Iti aminteşti poate de legătura lui 
cu nişte asociaţii secrete pe care le-a întemeiat. Pentru 
chestiile acestea n-a fost urmărit niciodată, cum i s-ar fi 
cuvenit. 

— Ce fel de asociaţii secrete? 

— Pe când Bannockwaite se afla încă la şcoală, avea 
mania să întemeieze asociaţii. A zăpăcit nu numai pe 
colegii săi, dar şi pe tinerii de la vreo alte zece şcoli din 
vecinătate. E un ticălos cu aplicaţii spre misticism. 

— Unde a mers la şcoală? Probabil însă că asta n-o mai tii 
minte. 

— Din întâmplare, da. Era la Hulston, în Berkshire. 

Jim se înapoie acasă şi scrise directorului liceului din 
Hulston. Spera că acesta nu va recunoaşte într-însul eroul 
procesului de la Old Bailey. 

Seara târziu, văzu trecând maşina lui Hamon în direcţia 
Londrei şi se întrebă mirat, ce afacere urgentă îl făcea pe 
financiar să se reîntoarcă atât de repede la oraş. Dar după 
miezul nopţii, Jim auzi iarăşi zgomotul automobilului 
italienesc şi când privi afară pe fereastră, recunoscu maşina 
lui Hamon, care revenea la Creith. 

— Da ştiu că se plimbă! gândi Jim. 

Ralf Hamon întrebuinţase cele două ore petrecute în 
capitală pentru a vorbi cu un străin de-abia sosit la Londra. 
Şi nu vorbiră între ei decât în limba arabă. 

CAPITOLUL XXXIII 


Marinarul strain 


Cánd cineva era nenorocit, nimeni nu lua mai multá parte 
la durerea lui, decât fostul sergent Slone. Când însă 
nenorocirea îl lovea chiar pe el, omul devenea nesuferit. 

— Nu-mi pasă de ce faci cu banii dumitale, Marborne, dar 
mai erau şi patru sute de lire ale mele în casa de bani, şi e 
o săptămână de când te-am rugat să le depui la o bancă! 

— Nu-mi mai bate capul! Dacă nu eram eu, nu le-ai fi 
căpătat. Şi-apoi, ce pagubă? O să obţinem alţi bani, sunt 
doar berechet acolo. 

— Dar tot mai ai bani! interveni Slone, practic din fire. 

— Azi dimineaţă Hamon ne-a trimis cinci sute de lire. A 
fost al dracului de greu să scot ceva de la el. Acum, cel 
puţin, nu trebuie să murim de foame. Toată noaptea n-am 
închis ochii gândindu-mă ce-i de făcut. 

— Asta nu má miră - răspunse Slone, întorcând o mutrá 
posomorâtă spre casa de bani goală. Aici recunosc mâna 
Măştii Negre. Numai ea ,lucreazá” cu atâta acuratetá. 

— De ce-o fi venit aici? 

— Ca să-şi ia banii - zise Slone cu amărăciune. Ce altă 
putea să-l îndemne? Doar nu-ţi închipui că a venit de dorul 
dumitale! 

— Te obrăzniceşti, sergent Slone - răspunse Marborne pe 
un ton tăios. Dacá-ti iei nasul la purtare faţă de mine, s-a 
isprăvit cu prietenia noastră. Ti-am spus asta de mult. 

— N-am vrut să te jignesc - se scuză Slone, - dar nu-i 

lucru uşor, să pierzi atâţia bani. 

— Masca Neagră n-a venit de dragul banilor. l-a luat ce-i 
drept, dar adevăratul scop al vizitei sale a fost altul. Hârtia 
de aici a vrut-o! 

Spunând asta, Marborne se lovi cu dreapta pe piept. 

— O caută de când a început cu spargerile. Azi dimineaţă 
m-am uitat în carnetul meu, în care mi-am însemnat toate 
spargerile săvârşite de Mască Neagră, şi-o să-ţi spun ce-am 
descoperit. Nu degeaba am fost douăzeci şi trei de ani în 
slujba poliţiei. 

— Ştiu - se grăbi să-i răspundă Slone, dorind să şteargă 
impresia rea, produsă de cuvintele-i îndrăzneţe de 
adineauri. În toată prefectura de poliţie n-a mai fost 
detectiv ca dumneata, Marborne - nici chiar Welling nu ti se 
poate asemui. 

— Asta, dragul meu, e o prostie. Welling ne bate pe toţi. 
Dar deschide-ti urechile: la fiecare bancă, pe care „Masca 
Neagră” a binevoit s-o viziteze, Hamon avea un cont. Si nu-i 
bancă să nu aibă tezaur blindat, unde clienţii îşi păstrează 
hârtiile şi lucrurile lor de preţ. Ori de câte ori Masca Neagră 
a spart vreun tezaur Ralf Hamon avea în el un safe 
particular, întotdeauna a căutat hârtia asta de aici. 

Marborne arătă din nou spre partea stângă a pieptului. 

— N-ai putea să-mi spui ce e? - întrebă Slone, care nu 
mai putea de curiozitate. 

Dar Marborne zâmbi doar cu dispreţ. 

— Te cred c-ai vrea să ştii. Acest Morlake e un om bogat. 
Am bănuit întotdeauna că are o avere însemnată. 

— Fireşte că este bogat - zise Slone pe un ton de reproş. 
N-am fi şi noi la fel de bogaţi dacă am fi săvârşit patruzeci 
şi două de spargeri şi am fi luat cu acest prilej mii şi mii de 
lire sterline? Acum a pus vârf la toate, luând şi cele patru 


188 


sute de lire sterline ale mele! 

— Nu mă întrerupe! El era bogat si mai înainte si de altfel 
nici nu se poate dovedi că ar fi luat vreun ban! 

— Asta-i! Ştiu doar, c-a şterpelit banii mei! 

— Dar Slone, de ce nu vrei sá asculti? Sunt de părere că 
Morlake îmi va plăti tot atât pentru asta ca şi Hamon. 

— Bagă de seamă. O să te prade din nou, - zise Slone cu 
convingere - după cum m-a furat şi pe mine. Mai bine-i 
păstram la Casa de Depuneri şi Economii! 

— Nu cred să-ţi fi folosit. Şi apoi ce rost are să vorbeşti 
despre ce a fost ori ar fi putut să fie? Voi chibzui încă o dată 
bine şi dacă Hamon nu se arată mâine mai generos, voi şti 
eu ce am de făcut. 

Slone plecă acasă. Nu-i era tocmai uşor să-şi revină din 
tulburarea pagubei suferite. 

Marborne rămas singur, începu să cugete la înfrângerile 
din timpul din urmă. Se gândi şi la Lidia Hamon, la disprețul 
ce i-l arătase. În clipa aceea sora lui Ralf îi păru mai puţin 
ispititoare şi nu dori decât ca Lidia să-i ceară iertare pentru 
jignirea ce i-o adusese. 

În cursul dimineţii dânsul ceruse lui Hamon bani, dar nu 
primise decât cinci sute de lire sterline. Îi trimisese imediat 
o a doua cerere, dar comisionarul reveni cu răspunsul, că 
Hamon ar fi plecat la ţară. Marborne crezu că era vorba de 
un pretext. Merse la Grosvenor Place şi vorbi cu portarul. 
Nici Lidia nu se afla acolo. Plecase cu puţin înainte la Paris. 
Portarul fu de părere că Miss Hamon avea să lipsească cel 
puţin o săptămână din Londra. Deşi era o noapte destul de 
rece, Marborne deschise fereastra, pentru a privi în stradă. 
Fațada circului din apropiere era puternic luminată. Fostul 
inspector de poliţie se uită mult timp la lumea ce se 
înghesuia, să asiste la spectacol şi încercă să recunoască 

vreun cunoscut în mulţime. 

Şi iată că zări un bărbat înalt şi voinic, trecând strada în 
grabă, deşi în clipa aceea circulaţia automobilelor nu era 
tocmai mare. Trebuia deci să fie un străin. Îl urmări câtva 
timp cu privirea. Omul părea a nu şti exact încotro s-o 
apuce. Mai întâi, păşi de-a lungul caselor ce înconjurau 
piaţa, apoi se întoarse şi stătu nehotărât pe unul din 
trotuarele de salvare din mijlocul străzii, unde razele unei 
lămpi mari electrice îl luminară. Străinul putea fi un 
marinar, căci purta un sweater de lână tricotat, o bluză 
groasă de postav şi o caschetă de sport. Intorcând capul 
spre un automobil elegant, ce se pierdu în faţa teatrului, 
Marborne pierdu urma străinului şi nu se mai gândi la el. 

Inchise fereastra, luă dintr-un sertar un joc de cărţi şi 
începu să facă pasente, sá se mai liniştească puţin, căci îşi 
dădu seama că era nervos şi tulburat. Auzea diferite 
zgomote, ciocănituri şi şoapte, dar ştia că totul nu era decât 
o închipuire. In cele din urmă, nemaiputând sá rabde 
singurătatea, îşi puse pălăria pe cap şi apucă pe 
Shaftesbury Avenue spre Piccadilly Circus. Acolo se opri şi 
privi la semnalele sergentului de circulaţie. Spre mirarea şi 
multumirea sa, îl întâlni din nou pe Slone. 

— Plesnesc de necaz - bombăni Slone. Ce zici, Marborne, 
n-ar fi oare mai nimerit să căutăm să-i stoarcem o sumă 
mai mare păcătosului aceluia, iar pe urmă să ne facem 
bagajele si sá párásim tara? Aminteste-ti de ce-a spus 
Welling! 

Marborne dádu din cap. Se gándise si el la acelasi lucru. 

— Cred că ai dreptate. Mâine îi voi telegrafia lui Hamon. 
E din nou în vizită la lordul Creith. Am de gând să-i vorbesc 
fără înconjur. 

— Dar Hamon nu-i la ţară - zise Slone mirat. l-am văzut 

doar automobilul în Coventry Street şi el se afla înăuntru. 

— Eşti sigur? 

— Parcă mai există un altul cu mutra lui! - strigă Slone 
supărat. 

— Aşteaptă puţin. 

Marborne merse până la telefonul public cel mai apropiat 
şi ceru numărul locuinţei lui Hamon. 

— De ce mă minţi? - strigă el portarului ce-i răspunsese 
din nou că stăpânul său nu era acasă. Mr. Hamon a fost 
văzut acum un ceas în Coventry Street. 

— Vă jur, Mr. Marborne, că a plecat la ţară. A fost într- 
adevăr în oraş pentru nişte afaceri şi un moment şi acasă la 
el căci aveam să-i înmânez nişte telegrame. Pe urmă a 
plecat iar. 

— Nu m-aş mira să aflu că omul a spus adevărul - zise 
Marborne lui Slone. Mâine, în orice caz, dau eu de Hamon. 

Se despărţi, pe Shaftesbury Avenu, de prietenul său şi se 
înapoie la Cambridge Circus. 

Era acum ceva mai liniştit. Dar zări din nou pe marinarul, 
înalt, cu înfăţişarea atât de ciudată. Chipul lui palid, 
mustata lui neagră, rară, te izbeau numaidecât. Când 
Marborne descuie poarta, străinul se apropie şi îşi scoase 
cascheta. 

— Scuzati, vă rog - rosti el pe un ton gutural. Nu sunteţi 
Mr. Marborne? 

— Ba da, aşa mă numesc. 

— Trebuie să vă predau asta. 

Îi arătă un plic mare. 

— E de la Mr. Hamon - urmă străinul - dar mai întâi aş 
vrea să fiu sigur că sunteţi într-adevăr Mr. Marborne. 

— Atunci vino sus cu mine - zise Marborne. 

Hamon îmi trimite bani - se gândi mulţumit. Scrisoarea 

asta groasá nu poate insemna altceva decát bani. Hamon 
trimitea, ce-i drept, uneori nişte oameni foarte ciudati... 

Deschise poarta şi lăsă pe omul voinic să intre. Acesta îl 
urmă tăcut pe scări. 

— Dumneavoastră sunteţi deci Mr. Marborne? - insistă 
străinul, când fu sus, în odaie. 

Vorbea anevoie englezeşte şi-l măsura c-o privire 
scrutătoare. 

— Asta-i pentru dumneavoastră - urmă el. Deschideţi, vă 
rog şi semnaţi de primire. 

Marborne tăie sfoara şi rupse plicul, întorcând spatele 
străinului. Dar Ahmet, conducătorul de catári, scoase din 
amândouă buzunarele câte un pumnal şi cu un urlet 
sălbatic, vroi să le împlânte în fostul poliţist. 

— Huuu! 


CAPITOLUL XXXIV 


Snurul 


Marborne n-ar fi putut spune de ce-a ridicat deodatá 
privirea. In oglinda de deasupra cáminului zári sclipind cele 
două pumnale. Răsturnă masa, se întoarse cu iuţeală si 
înfruntă pe ucigaş. Apoi ridică masa şi o repezi asupra 
celuilalt. Când să-şi apuce revolverul, lumina se stinse. Deşi 
aparţinea unui trib aproape sălbatic, Ahmet trăia totuşi într- 
un oraş luminat cu electricitate şi cunoştea rostul 
comutatorului. 

Marborne auzi cá cineva coboará cu picioarele goale pe 
scări şi alergá într-acolo. Cázu însă peste masă şi până să 
reaprindă lumina, nu mai era nimeni pe scară şi nici în 
gang. Ba chiar şi pe stradă nu izbuti să descopere urma 
marinarului străin. După ce-şi închise poarta şi întoarse de 
două ori cheia în broască, Marborne se înapoie în casă. Işi 
umplu un pahar mare cu whisky şi îl goli dintr-o dată. 

— Ticălosul, scrâşni el, punând sticla jos. 

Apoi cercetă scrisoarea ce i-o dăduse necunoscutul. 

Plicul era umplut cu hârtie de ziar. Aşa stăteau lucrurile 
deci. Tigrul, despre care vorbise Welling şi-arăta ghearele. 

Marborne se strădui sá chibzuiască liniştit asupra 
situaţiei. Ăsta era deci Hamon, adevăratul Hamon, care nu 
se dădea înapoi de la nici o crimă, ca să-şi recapete 
documentul pierdut. 

Se sculă de pe scaun şi îşi scoase nu numai haina şi 
vesta, ci şi cămaşa. In partea stângă a pieptului, o pungă 
de mătase străvezie sta lipită pe piele cu benzi de plasture. 
Prin pânza subţire se zăreau unele cuvinte de pe 
documentul, atât de râvnit de Hamon şi de Morlake. 

Marborne mai lipi două benzi peste pungă şi se îmbrăcă 
din nou. Îşi examină cu grijă revolverul şi-l băgă în 
buzunarul de la spate al pantalonului. Nu mai avea de făcut 
decât un singur lucru şi asta fără întârziere. 

Întâi vru să-l cheme pe Slone la telefon, dar se temu să 
nu complice lucrurile. Era mai bine să facă toate singur. In 
primul rând trebuia să fugă din casă înainte ca ucigaşul, 
care-l pândea, să se întoarcă. Îşi îmbrăcă deci mantaua, luă 
din cuier un baston gros de lemn, ce ascundea un baston 
de cauciuc şi ieşi în stradă. 

Numai Jim Morlake îl putea scoate din impas, apărându-l 
şi împotriva primejdiilor ce-l amenințau. Incuie poarta, privi 

în stânga si în dreapta. Marinarul nu se vedea nicăieri. 

Opri o maşină de piaţă care-l duse până la Victoria- 
Station unde trebui să mai aştepte o jumătate de oră până 
la plecarea trenului pentru Creith. Mai bău între timp încă 
un pahar de whisky şi luă loc în colţul unui compartiment de 
clasa întâi lângă alţi doi domni. 

Pe la unsprezece noaptea, Jim care lucra de zor în 
bibliotecă, auzi paşi pe pietriş afară. Deschise uşa şi 
recunoscu glasul lui Binger şi al unei alte persoane. 

Binger veni la el, foarte enervat. 

— E afurisitul de Marborne, îi şopti. 

— Lasă-l să intre! răspunse Jim, după un moment de 
gândire. 

Se întreba mirat, ce dorea de la el Marborne. Fostul 
inspector de poliţie nu bănuia oare că el i-ar fi spart casa de 
fier. Oricum, nu prea era logic să facă la o oră atât de târzie 
un drum atât de lung pentru a-i face imputări şi a-i cere 
socoteală. 

Marborne era galben şi tras la faţă. Contrar la ce se 
aştepta Jim, purtarea lui era foarte politicoasă. 

— Îmi pare grozav de rău, că trebuie să vă deranjez la o 
oră atât de înaintată, Mr. Morlake, dar sper, că n-o să 
credeţi că vin la dumneavoastră pentru întâmplarea de 
aseară. 

Jim tăcu. 

— De fapt - urmă Marborne - am... 

Deodată tresări. 

— Ce-i asta? întrebă el surescitat. 

De afară se auzeau paşi, ce se apropiau încet. 

— Vom vedea numaidecât. 

— Cine să fie? întrebă Marborne cu glas răguşit. 

Jim ieşi afară şi deschise el însuşi uşa noului vizitator. 

— Ce mai faci, Welling? Esti al doilea musafir neaşteptat 
din astă seară. 

— Şi cine e cel dintâi? 

— Un vechi prieten al dumitale: Marborne. 

Captain Welling încruntă sprâncenele. 

— Marborne? Asta-i foarte interesant. A venit aici, să-ţi 
ceară banii înapoi? 

— As fi putut crede la început - zise Jim zâmbind. Dar, 
pare-se, are un motiv mult mai serios. 

Când fostul inspector de poliţie văzu cine era celălalt 
vizitator, răsuflă uşurat, spre mirarea lui Jim. 

— Aşteptai un prieten? întrebă Welling amabil. 

— Nu, Mr. Welling, îngăimă Marborne. 

— Mi-am şi închipuit că nu asteptai pe nimeni. Dar de ce 
nu pui revolverul deoparte? E un prost obicei să porţi o 
armă de foc asuprá-ti. Mă mir că dumneata, care ai fost la 
poliţie, nu ştii că un baston bun ajunge. Principalul e să 
loveşti cel dintâi! 

Marborne îşi revenise puţin din spaima sa. 

— Mr. Morlake - zise el - n-aş vrea să vă mai plictisesc în 
noaptea asta cu daraverile mele. Poate că-mi acordati 
mâine dimineaţă câteva clipe. 

— Dacă te deranjez cumva... începu Welling. 

— Nicidecum. Vă rog numai, să-mi spuneţi, unde pot găsi 
o gazdă până mâine. În sat aici, trebuie să fie un han sau 
hotel. 

— Da, este un han: „Leul Roşu”. Locuiesc si eu acolo. Dar 
pot foarte bine să aştept eu în locul dumitale. Nu sunt 
grăbit de fel. Vroiam numai să pun domnului Morlake o 
întrebare ori două. 

— Nu, mulţumesc, îmi ajunge să pot vorbi mâine 
dimineaţă cu domnia sa, zise Marborne. 

Luase acum o altă hotărâre. Vroia sá mai facă o încercare 
pe lângă Hamon, despre care ştia că se află şi el la Creith. 
Va merge de dimineaţă să-l vadă şi, întrucât putea să-l 
denunte şi pentru tentativă de omor împotriva propriei sale 
persoane, era sigur că Hamon îi va plăti bucuros orice 
sumă, doar o dobândi hârtia compromiţătoare. 

— În curte o să întâlneşti şi alţi doi prieteni, zise Welling. 
Dar să nu mi-i strici, Marborne! 

— Credeam că ţi-ai trimis copoii la oraş - râse Jim după 
plecare lui Marborne. 

— Da, dar şeful lor direct i-a trimis înapoi la Creith cu 
primul tren. Spooner şi Finnigan nu aparţin secţiei mele, şi 
la noi diferitele secţii, în loc să lucreze mână în mână, 
lucrează separat şi-şi pun una alteia bete în roate. Dar o să- 
i îndepărtez de aici, de dragul dumitale. Căci trebuie să ştii 
că am venit ca să-ţi spun că Spooner şi Finnigan sunt încă 
la Creith. N-aş dori să crezi cumva că nu mă ţin de cuvânt. 
Mâine voi ruga pe directorul secţiei lor - pe care-l rugasem 
la început să-i trimită aici - să-i retragă, şi poţi fi sigur că cei 
doi „copoi” n-au să te mai supere cu nimic. Spune-mi însă, 
ce-i cu Marborne? 

— Nu ştiu, mi-a spus că... A vrut probabil să spună că-i în 
primejdie. Dar poate că era numai beat. 

Welling clătină capul. 

— Nu, n-a fost beat. Tare-aş vrea să ştiu, ce avea de 
gând să-ţi spună... Lucrul cel mai nimerit este, să-l chemăm 
înapoi. Trebuie să mai stea afară de vorbă cu flăcăii noştri... 

Morlake şi Welling ieşiră în curte şi cei doi detectivi, care 
îl aşteptau pe Welling, veniră spre el. 

— Marborne nu-i aici? 

— Nu, Mr. Welling - răspunse Finningan. 

— A şi plecat? 

— Nici nu l-am vázut. 

— Nu l-ai văzut? - întrebă Welling mirat. Cum asta? N-a 
ieşit el acum două minute pe poartă afară? 

— Nu, nimeni n-a ieşit de aici. După o clipă de tăcere, 
Welling întrebă: 

— Are vreunul din voi o lampă la el ori o scăpărătoare? 

Finnigan aprinse o lampă electrică de buzunar. Welling i- 
o luă şi plimbă lumina pe drum şi locul dintre casă şi 
poartă. 

Curând bătrânul detectiv îndreptă lumina spre un grup de 
arbuşti din apropiere. 

Acolo zăcea Marborne, cu faţa la pământ. Pe ceafă avea 
o rană mică, dar moartea îi fusese provocată de un şnur 
subţire de mătase, ce-l strangulase. 


CAPITOLUL XXXV 


Scrisoarea care vine prin poştă 


— Mă tem că-i mort - zise Jim, după ce se căzni timp deo 
jumătate de oră, să-l readucă în viaţă pe Marborne, pe 
care-l transportase în bibliotecă. A 

Îl dezbrácase complet şi încercase respiraţia artificială. În 
zadar. Omul îşi dăduse sufletul, desigur cu câteva clipe 
înainte ca să-l fi găsit Welling. 

— Ucigaşul a lucrat bine şi repede. L-a perchezitionat pe 
Marborne până la piele. Vedeţi, aici îşi ascundea taina. O 
lipise direct pe piele. E un truc pe care l-a aflat desigur în 

cursul carierii sale de poliţist. 

Finnigan care cerceta cu de-amánuntul, doar o da de 
vreo urmă, veni să anunţe că nu descoperise nimic. 

— Deocamdată, până s-o lumina de zi, nu avem altceva 
de făcut decât sá anuntám poliţia locală. Fă asta dumneata, 
Spooner, şi ai grijă ca oamenii disponibili să cerceteze 
împrejurimile. Ucigaşul trebuie să se fi îndepărtat de aici, 
căci n-a trecut prin poarta din faţă. Poate că stă ascuns într- 
o pădurice, dar şi asta e îndoielnic. Morlake, dumneata 
cunoşti bine întreaga regiune, încotro crezi c-a putut să 
fugă? 

— Asta depinde de împrejurare, dacă şi ucigaşul 
cunoaşte bine regiunea. Probabil a trecut râul, acolo la 
podişcă, şi a tulit-o pe celălalt mal, spre Amdon Road, unde 
a avut de ales între cinci ori şase drumuri diferite, dacă ştie 
să se catere. Poate o să găsiţi ceva urme, dacă cercetaţi 
zidul ce înconjoară parcul. 

In asta Jim se înşela. 

Nici zorile şi nici urmăritorii nu le aduseseră pe ucigaş. 
Nu făcură decât o singură descoperire, - cea dintâi de o 
oarecare însemnătate: Spooner găsi pe drumul de lângă 
râu un pumnal, pe care-l pierduse criminalul fugind. 

— E mauric - zise Jian - adică fabricat la Birminghan şi 
vândut în Maroc. Pumnalele astea sunt foarte pretuite de 
lumea de la ţară. Dacă nu s-a făcut dinadins pentru a păcăli 
poliţia, puteţi da ordinul ca, pe o rază de douăzeci de mile 
depărtare de aici, să fie numaidecât arestat orice maur care 
s-ar ivi. 

De la celelalte circumscripţii de poliţie Welling primi doar 
ştirea că un marinar străin s-ar fi ivit pe Shoreham Road. Nu 
avea însă pielea neagră. 

Welling arătă lui Jim telegrama. 

— Ce zici de destoinicia lor? - se váitá el. Cicá nu avea 
pielea neagrá! Pe semne cáutau un african cu pielea ca 
smoala. 

— Poate sá fie chiar alb de tot - zise Jim - multi mauri din 
nordul Africii au tenul de o culoare mai deschisá decát 
dumneata ori eu. 

Íntre timp, politia londonezá perchezitioná locuinta lui 
Marborne şi-i interogá prietenul. Slone declară că-l întâlnise 
pe Marborne pentru cea din urmă oară, în ajun. li povestise 
că era foarte nervos şi pomenise şi despre un marinar 
străin, pe care îl văzuse în Cambridge Circus şi care părea a 
se fi rătăcit. 

— Asta e - zise Welling. S-a dus la Marborne. Au avut 
între ei o luptă, căci în sufragerie erau mesele şi scaunele 
răsturnate şi s-a găsit o scrisoare fictivă, adresată lui 
Marborne. Probabil că ucigaşul a pătruns înăuntru sub acest 
pretext. Marborne a respins atacul, apoi a venit la 
dumneata. 

— Dar de ce tocmai la mine? 

— A vrut desigur să-ţi vândă documentul, cu ajutorul 
căruia îl şantaja pe Hamon. Marborne trebuie să fi crezut, 
după părerea mea, că Hamon îl tocmise pe maur, ca să-l 
omoare. Şi aşa trebuie să fi fost. Dar şi de astă dată n-avem 
destule dovezi în mână ca să-i putem face măcar o 
perchezitie domiciliară - adăugă bătrânul detectiv foarte 
amărât. 

Welling îşi stabilise cartierul general la Wold House şi 
Hamon băgă de seamă asta văzându-se chemat de Captain 
Welling chiar în cabinetul de lucru al lui Jim Morlake. 
Financiarul îşi exprimă mirarea faţă de bătrânul detectiv. 

— Se prea poate să fie ciudat, ba chiar tragic, dacă vrei - 
răspunse Welling, care nu mai era amabil ca de obicei - dar 

locul ăsta îmi convine si mie şi deci trebuie să fie bun si 
pentru dumneata. Ai auzit ce s-a întâmplat? 

— Vreti să spuneţi că Marborne a fost omorât? Săracul! 

— Era prietenul dumitale? 

— Da, l-am cunoscut şi aş putea spune că mi-a fost chiar 
prieten - recunoscu Hamon. 

— Când l-ai văzut ultima dată? 

— Nu l-am mai văzut de mai multe zile. 

— Ultima convorbire între dumneata si el a fost 
prietenoasă? 

— Da, venise la mine, să împrumute bani. Vroia să facă 
nişte afaceri. 

— Şi dumneata l-ai împrumutat, nu-i aşa? - întrebă 
Welling. In chipul acesta vrei poate să explici faptul că i-ai 
plătit lui Marborne sume importante? 

— Vreti să mă faceţi să înţeleg că n-aş spune adevărul? - 
întrebă Ralf Hamon. 

— Afirm că minţi! - îi zvárli Welling în faţă. Eu nu má 
ascund dupá deget, cánd sunt pe cale sá lámuresc un 
omor. Iti repet: minţi! l-ai dat lui Marborne bani din motive 
egoiste, fiindcă aveai interes să-i dai. Marborne deţinea un 
document, pe care vroiai să-l recapeti cu orice preţ, dar el 
n-a vrut, şi se folosea de el ca să-ţi stoarcă bani. Si i-ai dat 
sume mari. 

Faţa lui Hamon devenise cenuşie. 

— Cele afirmate acum de dumneavoastră nu pot fi 
discutate decât în faţa justiţiei - zise el. 

— Vezi bine că aşa are să se şi întâmple, dar numai după 
ce voi izbuti să-l prind pe ucigaş - zise Welling táios. 

— S-ar putea să nu vă fi izbit faptul - răspunse Hamon - 
că victima a fost un duşman al lui Morlake şi că trupul i s-a 
găsit aici, la Wold House, proprietatea lui Morlake? 

— La asta m-am gândit şi eu toată noaptea. Din 
nenorocire - pentru dumneata - Morlake era cu mine în 
momentul când Marborne a fost omorât. In acel timp 
punga, ce şi-o lipise Marborne pe trup a dispărut. 

Privirea lui Ralf Hamon reflecta o mare spaimă, ce se 
şterse numaidecât. Era cea mai mare şi impresionantă 
schimbare de expresie pe o faţă din câte observase până 
atunci Welling. 

— Astea nu le ştiai? - întrebă bătrânul detectiv. Atunci îţi 
pot spune că omul dumitale a luat punga. 

— Omul meu? Ce vreţi să ziceti?... V-ar prii să fiţi ceva 
mai prudent în cele ce spuneţi Mr. Welling! Nu sunteţi chiar 
atât de puternic la Scotland Yard, încât să nu puteţi fi 
înlocuit. 

— Şi dumneata nu eşti un personaj atât de mare încât să 
nu poţi fi spânzurat - răspunse Welling bine dispus. Lasă 
prostiile astea, Hamon! Nu vreau să mă cert cu dumneata; 
vreau numai să descopăr adevărul. E adevărat că Marborne 
te-a şantajat? Îţi voi cruța multe neplăceri, spunándu-ti de 
la început că am dovezi suficiente, că te-a şantajat. Şi Slone 
confirmă asta prin declaraţiile sale. 

Hamon dădu din umeri. 

— Ceea ce v-a povestit Slone, nu mă interesează. Pot 
numai să repet, că Marborne a împrumutat bani de la mine 
pentru nişte afaceri. Dacă dumneavoastră puteţi dovedi 
contrariul, vă rog s-o faceţi. 

Nimeni nu ştia mai bine ca Welling că nu existau 
asemenea dovezi şi că încercarea de a-l lua pe Hamon prin 
surprindere, dăduse greş. Bătrânul detectiv nu se lăsă 
totuşi, ci încercă un nou atac. 

— În timpul din urmă ai trimis câteva telegrame în Maroc. 
Mă gândesc mai ales la telegrama în care era vorba de un 

anume Ali Hasan? Cine e? 

Din nou se sperie Hamon, care îşi birui repede 
slăbiciunea. Cu un aer rece, răspunse zâmbind: 

— Ştiu în sfârşit de ce detectivii, zice-se, ar fi nişte 
oameni sprinteni şi ageri la minte. Aţi lucrat bine azi 
noapte. Ali Hasan e o marcă de ţigară maură. 

Hamon privi la Jim, care dădu din cap. 

— Aşa e - recunoscu Jim Morlake - dar e şi numele unui 
cunoscut ucigaş maur, care a fost executat acum douăzeci 
şi cinci de ani. 

— Alegeţi atunci între ţigară şi mortul de un sfert de 
secol! râse Ralf Hamon ironic. 

— Nu-i scrisul dumitale? întrebă Welling, luând de pe 
masa de la spatele său un plic şi punându-l sub ochii lui 
Hamon. 

— Nu - răspunse Hamon, fără sá sováie. Ce vreţi să 
spuneţi cu asta, Mr. Welling? 

— Marborne a fost ucis de un maur, pe care dumneata l- 
ai adus anume în acest scop în Anglia. 

— Cu alte cuvinte, dumneavoastră sustineti că as fi eu 
vinovat de această crimă? 

Welling făcu semn că da. 

— Dacă n-ar fi caraghios, ar trebui sá mă supăr râu pe 
dumneavoastră. In aceste împrejurări refuz sá mai fac vreo 
declaraţie. i 

Spunând astea, Hamon se îndreptă spre uşă. In prag, se 
mai întoarse o dată şi îşi potrivi pălăria de fetru. 

— Nu mă puteţi sili la nimic; asta n-o ştie nimeni mai bine 
decât dumneavoastră, Mr. Welling. Şi n-am să vă mai dau 
nici o informaţie. 

— Ne-a spus mai mult, decât bănuieşte chiar el, observă 
Welling după ce Hamon ieşi din odaie. Dar cine e Sadi 

Hafis? 

— Un ticălos, de-o viclenie rară, care trăieşte la Tanger - 
zise Jim repede. Un om care nu se dă înapoi de la nimic şi 
care este deci de mare folos pentru indivizi ca Hamon şi alţi 
învârtitori de afaceri de teapa lui, care înşeală lumea cu 
prospecte mincinoase. Sadi Hafis e un agent al lui Hamon. ÎI 
cunosc de mult. Am avut de furcă împreună, pe când eram 
angajat la trasarea liniei de cale ferată de la Fez, proiectată 
cu mulţi ani în urmă. 

Se povestesc multe despre el. Unele par aproape de 
necrezut. Sadi Hafis primeşte câte o rentă de la cel puţin 
cinci, şase financiari necinstiti, şi cred că are pe conştiinţă 
mai multe crime decât oricare alt om din Maroc. 

Welling îşi frecă nasul. 

— După ce vom prinde pe maurul ucigaş, vom afla tot. 

— Nu va spune nimic în defavoarea lui Sadi Hafis. Serifii 
sunt un fel de oameni sfinţi. Sadi Hafis nu putea trece 
strada la Tanger, fără să i se sărute marginea veşmântului, 
iar ucigaşul va muri înainte de a apuca să spună un singur 
cuvânt împotriva lui Sadi Hafis ori altcuiva. 


joan află de la servitoarea ei despre asasinarea lui 
Marborne. La început se sperie grozav. 

— Cum asta?... Omorul a fost săvârşit în grădina lui 
Morlake? Eşti sigură? întrebă ea buimacă. 

— Da, e aşa cum spun. Mr. Welling, un domn de la 
Scotland Yard şi Mr. Morlake erau acolo. Nu-i părăsise decât 
de câteva clipe şi bietul om a şi fost atacat şi omorât. Toţi 
oamenii din sat spun că e un semn de la Dumnezeu şi o 
pedeapsă bine meritată pentru faptul că Mr. Morlake e lăsat 
să locuiască aici, la Creith. 

— Poţi sá le spui că sunt nişte proşti, răspunse Joan 

usuratá. 

— Şi afară de asta se mai zvoneste că tânărul care 
locuieste la Mrs. Cornford, trage sá moará. 

Joan nu-i răspunse nimic, dar în cursul dimineţii merse la 
căsuţa unde locuia prietena sa şi află că ştirea bolii lui 
Farringdon era mult exagerată. La prânz cei de la Creith 
House vorbiră fireşte despre grozavă întâmplate pentru 
care în special lordul Creith arăta mult interes. 

— Pe legea mea! zise el cu o oarecare mulţumire. Satul 
nostru drăguţ o să devină celebru în tot imperiul britanic. 
De trei sute de ani nu s-a mai săvârşit la noi nici o crimă. 
Am cercetat toate actele vechi. Un ţigan omorâse atunci pe 
un altul şi a fost spânzurat în vârful dealului „No Man's Hill”, 
căruia multă vreme i s-a zis „Dealul Tiganului”... Ce 
gândeşti dumneata despre afacerea asta, Hamon? După 
cum am aflat, ai fost acolo şi ai vorbit cu domnii de la 
Scotland Yard. 

— Da - răspunse Hamon. Dar n-are nici un rost să discuti 
o asemenea chestiune cu oameni de-o inteligenţă atât de 
redusă. Welling e un flecar bătrân, asupra căruia afurisitul 
asta de spărgător... 

— Imi permit să-ţi atrag atenţia că nu obisnuim să rostim 
înjurături la această masă, la care şi fiică-mea e de faţă, îl 
întrerupse lordul Creith pe un ton politicos. Dacă nu mă 
înşel, vorbeai de Morlake. Crezi că el are poliţia în mână? Si 
eu care îmi închipuiam că Welling e omul cel mai cinstit şi 
incoruptibil din lume! Şi, - de ce zici că-i bătrân? Captain 
Welling e cu doi ani mai tânăr decât mine, şi mie nu-mi zice 
nimeni că aş fi bătrân. Şi mai e ceva... Ştii, Joan, că tânărul, 
care stă la Mrs. Cornford e grav bolnav? Ai idee cine e? 

Joan mişcă doar buzele. 

— E tânărul Farringdon, fiul lui Sir Willoughby Farringdon 

urmá tatál ei. Báiatul se afla la Hulston College pe vremea 
când si tu mergeai la şcoală, în apropiere. Da, tânărul 
Farringdon... un netrebnic. La şcoală, făcea prostii şi-a 
trebuit s-o părăsească. Asta nu i-a iertat-o bătrânul 
Willoughby niciodată. Apoi băiatul ăsta e un betiv, a 
moştenit asta de la tată-său. Toţi Farringdonii erau alcoolici. 
Îmi amintesc încă de bunicul său... 

Joan sta dreaptă în scaun şi asculta. 

— Din Hulston College au fost eliminaţi mulţi tineri 
ciudati - urmă lordul, care se gândea la întâmplările de 
altădată. Pe vremea aceea, un anume Bannockwaite, un 
nemernic, a infectat şcolile cu ideile lui bolnave şi a zăpăcit 
tineretul cu asociaţiile secrete, ce le-a întemeiat. Îţi aduci 
aminte, Joan?... 

— Da, tată - zise ea. 

Glasul îi suna însă atât de ciudat, încât Hamon se uită 
mirat la ea, iar lordul, care-i urmărise privirea, sări de pe 
scaun şi veni lângă dânsa. 

După ce-o duse în odaia ei, lordul Creith plecă în sat. Voia 
să facă cercetări şi în acest scop se îndreptă spre Wold 
House unde sună la poartă. Era cea dintâi vizită a lui acolo 
şi Jim fu foarte mirat când îl văzu. 

— O, lord Creith! Ce cinste neaşteptată! 

— Dacă nu veneam acum la dumneata, nu mai veneam 
niciodată - răspunse lordul, clipind din ochi. Aş vrea să ştiu 
totul, cu privire la acest omor, mai ales ce crede poliţia. 

Jim tăcu. Doar nu putea spune lordului Creith părerea lui 
Welling, atât de puţin măgulitoare pentru musafirul lordului. 
Se mulţumi deci să povestească amănuntele crimei, cum şi 
tot ce se întâmplase în seara când Marborne fusese ucis. 
Lordul Creith ascultă cu mare luare aminte. Ca şef al 
autorităţilor locale avea îndatorirea să întreprindă cercetări 

în vederea eventualului proces. 

— E o întâmplare ce iese din comun - zise el, când Jim 
isprăvi. Are un caracter pronunţat oriental. In tinereţe, am 
trăit câţiva ani în India, unde asemenea crime se întâmplau 
destul de des. Şi acum, Mr. Morlake, spune-mi te rog, cum 
îşi explică poliţia acest omor? 

Jim se scuză, spunând că nu cunoaşte îndeajuns părerea 
domnilor de la Scotland Yard. Privind pe fereastră afară, 
zări pe Welling, care tocmai măsura distanţele. Morlake se 
folosi pentru a-l lua pe lordul Creith, cu el afară, în grădină. 

— Ce e mai ciudat - zise lordul - că am simţit că se 
întâmplase ceva neobişnuit. M-am trezit cu un ceas mai 
devreme decât de obicei. Vestea puteam s-o aflu şi de la 
factorul poştal, care e un mare flecar... dar n-avui azi 
dimineaţă nici o scrisoare. De-abia la unsprezece a adus 
una, nu pentru mine ci pentru musafirul meu. 

Welling se întoarse surescitat. 

— Scrisoarea era adresată domnului Hamon? 

— Da. 

— Era din Londra? 

— Nu, nu din Londra, ci dintr-o mică localitate aflată la 
vreo opt mile de aici. Eram să-l întreb pe Hamon, cine de 
prin partea locului îi trimite scrisori. Mi-am amintit însă că 
are obiceiul să cumpere proprietăţi pe aici... Asta o ştiu 
chiar precis - adăugase cu vădită ciudă în glas. 

— Cum se numeşte localitatea aceea? 

— Little Lexham. 

Detectivul încruntă sprâncenele ca şi cum s-ar fi gândit 
profund. Dacă scrisoarea sosie abia la unsprezece, 
înseamnă că fusese expediată în chiar dimineaţa aceea. 

— Era o scrisoare groasă? 

— Da. Întâi am crezut că plicul conţinea o batistă. Dar de 

ce îmi puneţi aceste întrebări? Corespondenta musafirului 
meu cred că nu poate sá vă intereseze, Mr. Welling! 

— Ba, dimpotrivă, mă interesează într-o măsură foarte 
mare. Vă amintiţi poate şi scrierea? 

— Lordul Creith se încruntă. 

— Nu pot înţelege de ce stáruiti. Ah, da! Îmi amintesc de 
adresă: era bătută la maşină. 

— Plicul era din hârtie groasă? 

— Da, foarte groasă şi se vedeau pe el amprentele unor 
degete murdare. Chiar l-am întrebat pe poştaş, cum de-i 
aşa murdar plicul. 

Welling luă o hotărâre. 

— Aş vrea să vă destăinuiesc ceva, Lord Creith. Am 
cuvânt să cred că Marborne a fost omorât fiindcă purta la el 
un document, pe care Mr. Hamon vroia să-l aibă cu orice 
preţ. 

— Doamne sfinte! - strigă lordul Creith, îngrozit. 

— Un lucru e sigur: Marborne avea documentul la el şi i s- 
a furat. Dacă presupunerea mea e justă, ucigaşul a băgat 
prada sa într-un plic, care îi fusese dat mai dinainte, cu 
adresă scrisă. Şi deşi ucigaşul e probabil un maur, o fi ştiut 
el măcar atâta: să bage o scrisoare la cutie. 

— Vă daţi seama, Mr. Welling, de ceea ce spuneţi? îi 
aruncă lordul Creith. 

_ — Vă împărtăşesc numai părerea mea si asta în taină... 
In calitatea dumneavoastră oficială trebuie să păstraţi 
secretul. N-aş putea să capăt plicul? 

Lordul stătu pe gânduri o clipă... 

— Veniti cu mine - zise. 

Plecară la Creith House. Hamon nu era în casă. O însoţise 
pe Joan în parc, spre marele ei necaz. 

— Mi-e greu... nu ştiu ce să fac... sâsâi lordul, în sfârşit, 

fiindcă trebuie, duceti-vá în odaia lui si perchezitionati-o. 

Welling lucrá ca de obicei ¡ute si bine. In camera lui 
Hamon se afla o masá de scris si un cos de hártie, care era 
gol. 

— Sigur, acolo e! - strigá detectivul si arátá spre cáminul 
deschis. 

Zárise o grámadá de cenusá si o luá ín máná cu bágare 
de seamá. 

— Asta-i plicul, dar Hamon trebuie sá mai fi ars şi altceva. 

Se cunoştea că o parte din cenuşă nu-i de la hârtie. 
Welling o duse la nas şi-o mirosi. 

— Nu ştiu ce-o fi fost, dar în nici un caz nu e hârtie... 

Rămase o clipă pe gânduri. 

— Aţi fi aşa de bun, să-mi dai două plicuri? - întrebă el. 

Welling adună cenuşa şi o băgă în cele două plicuri, pe 
care le puse cu grijă în buzunar. Coborând scările, 
detectivul o întâlni pe Joan care părea obosită şi abătută, 
urmată de insotitorul ei ce urca treptele late ale terasei. Ea 
îl salută pe Welling, cu o mişcare a capului, apoi luă braţul 
tatălui ei. 

— Dragă tată, aş putea să-ţi vorbesc?... 

— Desigur, dragă - îi zise el şi o privi scrutător. Eşti foarte 
palidă. Trebuia neapărat să ieşi? 

— Nu fii îngrijorat... mă simt bine. 

Lordul se opri locului şi se uită îndelung la ea. 

— Mă tem, tată - zise Joan - că vei fi foarte supărat pe 
mine... 

— E greu să fiu nemulţumit de tine, Joan dragă, - îi 
răspunse el şi îi puse braţul pe umeri. 

Deschise uşa şi se îndreptă cu fiică-sa spre un jilt. 

— Acum, Joan - zise el blând si privind-o cu dragoste - 
spune-mi tot ce ai pe suflet. 

Joan încercă să vorbească, dar nu izbuti. 

— Tată - spuse în cele din urmă încet - m-am căsătorit cu 
Ferdinand Farringdon, pe când eram încă la şcoală. 

Lordul nu păru deloc uluit. 

— O, Farringdonii sunt o familie foarte veche şi bună, 
păcat numai că sunt betivi... 

Fata se aruncă plângând în braţele lui. 


CAPITOLUL XXXVI 


Mireasa lui Bannockwaite 


— Joan povesteşte-mi totul în amănunt, o rugă tatăl. Si 
nu te lăsa abătută. Nimic nu poate să-ţi înstrăineze 
simpatia mea. Eşti singura fiinţă, care nu m-a plictisit 
vreodată. 

— Singurul vinovat e Mr. Bannockwaite - îşi începu Joan 
mărturisirea. Intemeiase pe atunci Asociaţia „Călugărilor de 
la Miezul Nopţii”. Elevii lui Hulston se strângeau noaptea 
sub zidurile mănăstirii. Stăm laolaltă în grădină şi mâncam 
tot felul de bunátáti, dulciuri şi pateuri. O să-ţi pară desigur 
ciudat, dar întâlnirile erau cu totul nevinovate. Nici la 
celelalte asociații fondate de Bannockwaite, nu s-au 
petrecut lucruri grozave. Noi eram călugării şi călugărițele 
de la Miezul Nopţii, iar prietena mea cea mai dragă, Ada 
Lancing, era stareta noastră. Maicile mănăstirii, bineînţeles, 
n-au bănuit niciodată ce se petrecea la doi paşi de chiliile 
lor. Bietele ar fi murit probabil de spaimă. Unul din membrii 

asociaţiei a propus ca cele două ramuri ale ei - cea 
femeiască şi cea bărbătească - să se lege pentru 
totdeauna, şi s-a pus la cale o cununie simbolică. Atât a fost 
la început. Desigur cá-ti va părea o prostie nemaipomenită, 
dar aşa se întâmpla uneori. Bănuiesc că Bannockwaite l-a 
pus la cale să facă propunerea. Bannockwaite venise 
tocmai de la universitatea din Oxford şi ridicase o bisericuţă 
în pădure. N-a rupt niciodată legăturile cu vreuna din 
asociaţiile sale secrete. La a Călugărilor de la Miezul Nopţii 
ţinea îndeosebi, fiind cea dintâi pe care o întemeiase. 
Bannockwaite veni deci într-o noapte de vară, la una din 
serbările noastre, şi prezidă întrunirea. Cu acest prilej am 
tras la sorţi, cine să fie mireasa... 

— Şi sorții au vrut să fii tu? - întrebă lordul Creith cu 
blándete. 

— Nu, Ada... În primul moment, Ada a fost încântată; apoi 
sosi ziua nunţii. Era o zi de sărbătoare şi celor mai mari 
dintre noi ni se dăduse voie să ieşim câte două. Mr. 
Bannockwaite pregătise totul. Mirele avea să se îmbrace ca 
un călugăr şi să-şi tragă gluga peste faţă, iar mireasa avea 
să aibă un văl des. Nu ştia nici el nici ea, cu cine avea să se 
cunune. Şi nici noi nu trebuia să ştim, cine erau mirii. Poţi 
să-ţi închipui ceva mai smintit? Mr. Bannockwaite vroia să 
cunune chiar el perechea şi ne-am dus cu toţii la bisericuţa 
din pădure, nu departe de Ascot... In sacristie pe biata Ada 
o părăsiră puterile. Atunci abia mi-am dat seama că era 
lucru serios. N-aş vrea s-o lungesc, tată... Ajunge să-ţi spun 
că în cele din urmă, am înlocuit-o eu pe Ada. 

— Dar nu zăriseşi faţa tânărului! 

— Ba da, gluga i-a lunecat o clipă pe spate. După cununie 
am iscălit procesul verbal. Acolo scria numele lui şi aşa l-am 
aflat. Nu cred să-l fi citit şi el pe-al meu... afară dacă nu s-o 

fi înapoiat mai târziu la bisericuţă. 

— L-ai revăzut vreodată? 

— Nu, şi aşa şi trebuia să fie. Nu l-am revăzut până în 
ziua când a venit aici. Auzisem o dată că Farringdon ar fi 
murit. E urât din partea mea, dar mărturisesc, m-am simţit 
uşurată şi aproape m-am bucurat când muri biata Ada, care 
singură ştia că eu fusesem mireasa. 

— E o ticăloşie fapta lui Bannockwaite, şi nu i se poate 
ierta nici după moarte... E foarte trist pentru tine, Joan - zise 
el, luând-o de talie şi strângând-o la piept, - nu însă chiar 
atât de grav încât să deznádájduiesti... 

— E mai rău decât îţi închipui. 

— De ce? lubeşti cumva pe un altul? 

Joan dădu din cap. 

— Asta-i într-adevăr dureros - zise el. 

Dar ochii îi clipiră şiret. 

— Să mergem să bem un ceai. 

Joan se urcă în odaie la ea şi-şi spălă faţa, ca să nu se 
vadă urmele lacrimilor. Lordul Creith merse în bibliotecă, 
unde găsi pe Hamon, cu spatele rezemat de cămin, făcând 
o mutră grozav de posomorâtă. 

— Am aflat de la servitor că ati adus poliţia în odaia mea. 
De ce-ati făcut asta? 

— Fiindcá ín calitatea mea de sef al autoritátilor judiciare 
din localitate, n-am dreptul să refuz o asemenea cerere a 
poliţiei - răspunse lordul Creith liniştit. 

— N-ar strica să vă amintiţi uneori că această casă este 
proprietate mea. 

— N-am uitat - zise lordul, totuşi de-ai stăpâni tot ţinutul, 
şi încă nu ti-ar folosi la nimic, întrucât te afli sub bănuiala 
de a fi săvârşit o crimă... 

— Ce vreţi să spuneţi? Daţi într-adevăr crezare acestei 

náscociri? $i ce a cáutat politia la mine ín odaie? Ce si-a 
închipuit că va găsi? 

Hamon pusese întrebările una după alta, fără să răsufle. 

— Sperau să găsească un plic ars - zise lordul Creith. 

Avu multumirea să vadă efectul zdrobitor, pe care aceste 
cuvinte îl făcură asupra musafirului. 

— E vorba de-o scrisoare, ce ţi-a fost trimisă azi 
dimineaţă din Little Lexham. 

— Ei, şi au găsit-o? 

— Nu, ci numai cenuşa ei - răspunse lordul. Negi că ai fi 
autorul moral al acestui omor?... Am vrut de altfel să te 
întreb, Hamon, la ce oră să i se spună şoferului dumitale să 
fie aici cu maşina? 

— Şoferul meu? 

— Da, deoarece te înapoiezi încă diseară la oras - 
răspunse lordul cu hotărâre. Mereu îmi spui cá-ti aparţine 
casa... Imi îngădui însă să-ţi amintesc măcar o dată că atât 
cât trăiesc, casa asta rămâne în deplina mea stăpânire şi că 
până la moartea mea - nădăjduiesc încă foarte depărtată - 
am toată autoritatea legală şi morală să te dau afară de 
aici. Ceea ce şi fac acum, ţi-o spun fără înconjur! 

— Felul dumneavoastră de a vă purta faţă de mine nu e 
tocmai politicos, lord Creith, zise Hamon, pe un ton mai 
blajin. 

— Nu ştiu dacă-i politicos, dar e în tot cazul potrivit 
situaţiei. 

Fără a mai schimba vreun cuvânt cu Hamon, lordul Creith 
porunci servitorului ca automobilul musafirului să fie peste 
un ceas la poartă. Imediat Hamon îşi vesti feciorul: 

— Nu vreau sá má înapoiez la Londra. Du-te la „Leul 
Roşu” şi rezervă-mi o cameră de dormit şi un salon. 

Cu toată moartea lui Marborne şi redobândirea 

documentului rávnit, Hamon nu se simtea la adápost. Nu 
era o glumă sá se vadă bănuit ca autor moral al crimei. Nu 
vroia sub nici un cuvânt sá părăsească Creith, până ce nu 
se limpezea totul. 

Hamon îl însărcinase pe Ahmet să-l rănească pe 
Marborne, nu să-l omoare. Ce vină avea dacă nebunul 
depăşise instrucţiunile primite? Pe vremuri, dăduse unui 
anume Ali Hasan o însărcinare la fel şi sfârşitul fusese 
acelaşi. Dar Ali Hasan fusese un fumător de haşiş şi era un 
om independent, - de n-ar fi fost, i-ar fi executat ordinul 
întocmai. 

Lordul Creith află în curând că musafirul său se instalase 
la „Leul Roşu”, dar asta îl lăsa rece. 

Joan îi dădu dreptate. Pe Jim nu-l mai văzuse de când l-a 
întâlnit pe „No Man's Hill”. Îl ocolea dinadins cu grijă. Ce-o fi 
gândind el despre dânsa? Şi care-i erau simtámintele? Jim 
era oare jignit? 

— Spune-mi, tată, îţi plac americanii? 

— Depinde. Unii da. Pe alţii nu-i pot suferi - zise lordul, 
fără a ridica ochii de pe ziarul ce-l avea în mână. Pot spune 
acelaşi lucru şi despre oamenii ce aparţin altor naţionalităţi. 
De ce mă întrebi, Joan? 

Lordul privi peste marginea ziarului. 

— Te gândeşti cumva la Morlake? 

— Da - mărturisi ea. 

— Morlake e un om foarte simpatic. Niciodată n-aş fi 
crezut că un „desperado” poate fi atât de simpatic. Mai 
mult, pare un gentleman. 

Şi lordul îşi citi mai departe ziarul. 

CAPITOLUL XXXVII 


Scrisoarea 


Locuitorii satului se minunará când văzură pe musafirul 
mosierului lor - si, dacá se poate da crezare zvonurilor: 
viitorul proprietar al moşiei - mutându-se la „Leul Roşu”. 
Dar Hamon, nici nu se sinchisea de ce gândea lumea 
despre el. 

Cu o săptămână înainte un asemenea afront l-ar fi adus 
la disperare, dar acum era vorba de chestiuni mult mai 
importante. Pe neaşteptate, atât el cât şi întreprinderile 
sale se aflau în primejdie. 

Telegrafie Lidiei, să se întâlnească a doua zi cu dânsul la 
Londra. Aşteaptă până ce se întunecă bine; apoi ieşi şi îşi 
îndreptă paşii spre căsuţa doamnei Cornford. Ea însăşi îi 
deschise uşa, dar în întuneric nu-l recunoscu de la început. 

— Aş dori să vă vorbesc, Missis Cornford. 

— Dar cine sunteţi? 

— Ralf Hamon. 

Mrs. Cornford rámase o clipá nemiscatá, pe urmá 
deschise usa mai larg. 

— Intraţi, vá rog - zise, şi îl duse în salon. 

— Dumneavoastră nu v-aţi schimbat mult, Mrs. Cornford - 
începu el. 

Nu ştia de fel cum să ajungă la scopul vizitei sale. 

Mrs. Cornford nu-i răspunse. Era o situaţie foarte 
neplăcută. 

— Sunteţi încă supărată pe mine? - întrebă Hamon în cele 

din urmá. 

— Nu, răspunse ea liniştit. Dar de ce nu sedeti, Mr. 
Hamon? 

— De fapt, de ce-ati fi supáratá pe mine? fácui doar 
pentru John, tot ce se putea. 

— Unde e sotul meu? 

— Nu ştiu... Presupun că a murit, zise el brutal, făcând-o 
să tresară. 

— Şi eu cred, că a murit - şopti ea şi dădu din cap. Acum 
doisprezece ani însă mai trăia. Ce s-a întâmplat cu averea 
lui, Mr. Hamon? 

— O fi pierdut-o - răspunse el plictisit. V-am mai spus 
asta şi altă dată. 

Mrs. Cornford nu-l slăbi din ochi. 

— Soţul meu mi-a scris din Maroc că văzuse mina şi că 
era o afacere excelentă. După o lună, John m-a înştiinţat din 
Londra că trebuie să aranjez totul cu dumneata. De atunci 
n-am mai auzit nimic de el. 

— A dispărut deodată, asta e tot ce ştiu în privinţa lui, 
zise Hamon. Vroia să vină la mine, la birou, să efectueze 
cumpărarea acţiunilor, dar n-a mai venit. V-am telegrafiat 
imediat întrebându-vă unde poate fi soţul dumneavoastră. 

— Ştiu numai, că a ridicat o sută de mii de lire sterline de 
la bancă şi că atât el, cât şi banii au dispărut. N-aş putea 
spune că soţul meu şi eu am trăit bine împreună. John era o 
fire neastâmpărată şi avea prea mulţi prieteni şi prietene. 
Afară de asta îi plăcea să bea. Cu toate acestea în unele 
privinţe era un soţ bun şi niciodată nu m-ar fi lăsat fără 
bani. 

Hamon dădu din umeri. 

— De ce nu v-aţi adresat imediat poliţiei, - întrebă el pe 
un ton prietenos - dacă mă bánuiati cátusi de puţin pe 

mine?... 

Mrs. Cornford îl privi, zâmbind dispretuitor. 

— Aţi uitat că dumneavoastră m-ati rugat atunci sá nu 
mă adresez poliţiei! De-abia acum îmi dau seama, ce 
neroadă am fost. M-aţi rugat ca în interesul meu şi al 
rudelor bărbatului meu să nu întreprind nimic, şi mai ales 
să nu public în ziare că a dispărut. 

— Dar n-am anunţat chiar eu în toate ziarele? N-am 
trimis nişte oameni de-ai mei la Monte Carlo, la Aix, la 
Deuvillle - pretutindeni, unde se joacă jocuri de noroc şi 
unde ar fi putut să se afle soţul dumneavoastră? - întrebă 
el, cu o indignare jucată. Mrs. Cornford, sunteţi nedreaptă 
faţă de mine. 

— De ce-ati venit acum la mine, Mr. Hamon? întrebă ea. 

— Fiindcă am vrut să lămuresc odată pentru totdeauna 
chestia asta cu dispariţia lui John: Simt că port o oarecare 
răspundere, căci eu l-am făcut să se înapoieze la Londra. N- 
aţi vrea să-mi arătaţi scrisoarea ce v-a scris soţul 
dumneavoastră atunci? 

Mrs. Cornford clătină capul. 

— Asta mi-ati mai cerut şi altă dată, Mr. Hamon. E însă 
singura dovadă ce-o am despre înapoierea soţului meu în 
Anglia. Nu de mult, cineva v-a întrebat ce-a devenit Mr. 
Cornford şi i-aţi răspuns că a dispărut în deşertul marocan. 
Sute şi sute de persoane, care l-au cunoscut, cred că John a 
murit acolo. 

— Ce-i horcăitul acela? - întrebă Hamon, întorcându-se. 

— Tânărul care locuieşte la mine e foarte bolnav - 
răspunse şi părăsi în grabă odaia. 

Hamon privi în jur. Oare unde îşi păstra o femeie ca 
dânsa scrisorile? Desigur nu în sufragerie, unde putea intra 
oricine. Probabil undeva în iatac. Uşa de comunicaţie între 

cele două odăi, era deschisă. El merse în vârful picioarelor 
până la uşă şi privi înăuntru. Pe masă se afla un şfeşnic cu 
o lumânare aprinsă. 

Auzind paşi se înapoie repede la locul său. 

— Mrs. Cornford, dacă mă lăsaţi să citesc scrisoarea, vă 
spun întreg adevărul cu privire la moartea lui John... 

— Prin urmare ştiţi sigur că a murit? 

— Da, a murit acum zece ani. 

Mrs. Cornford păru că şovăie, apoi se sculă şi trecu în 
iatac, închizând uşa dinspre sufragerie. Se înapoie repede, 
cu o cutie mică din lemn de abanos, pe care o puse pe 
masă şi o deschise. 

— lată scrisoarea. Puteţi s-o citiţi. 

Da, era scrisă pe hârtie albastră. Hamon ştia că John 
Cornford scrisese soţiei sale din Critton Hotel, şi că hârtia 
ce-o punea hotelul la dispoziţia clienţilor, de ani de zile, era 
albastră. 

Dânsul citi următoarele rânduri, uşor mázgálite: 


„Mă duc la Ralf Hamon. Vrem să stabilim împreună 
amănuntele cumpărării acţiunilor. Mai am însă oarecare 
îndoieli cu privire la mina ce mi-a arătat-o. Nu ştiu dacă 
aparține într-adevăr lui Hamon sau dacă e numai o mină 
care merge bine, şi fără nici o legătură cu societatea lui Ralf 
Hamon. Ce să-ţi mai spun! Îmi închipui că Hamon vrea să 
mă înşele”. 


Mrs. Cornford nu-l slăbea o clipă din ochi şi sta gata să-i 
smulgă scrisoarea din mână, dacă ar încerca s-o bage în 
buzunar. Dar Hamon îi dădu scrisoarea înapoi. Ea o puse la 
loc în cutie şi încuie capacul. Tocmai vroia să spună ceva, 
când auzi iarăşi geamătul groaznic de alături. Mrs. Cornford 

státu nedumerită, apoi duse cutia de abanos înapoi în 
iatacul ei. leşind de acolo, încuie uşa cu grijă. Hamon îi 
urmări mişcările cu un zâmbet batjocoritor. Urmă apoi pe 
Mrs. Cornford în odaia bolnavului. 

— Cine-i? - întrebă el, uitându-se curios la chipul supt din 
perne. 

— E tânărul, care locuieşte la mine, - şopti ea. Mă tem că- 
i va fi tare rău la noapte. 

Farringdon se sprijinea în coate şi încercă să se dea jos 
din pat. Mrs. Cornford trebui să-l reţină cu forţa. Hamon o 
ajută, dar chiar şi lui îi fu greu să se opună bolnavului. 

— Sunteţi aşa de bun să rámáneti lângă el, în timp ce eu 
mă duc să chem doctorul? îl rugă ea. 

Ralf Hamon nu avea bineînţeles dorinţa, să facă aici pe 
îngrijitorul de bolnavi, dar socoti nimerit, să nu refuze 
serviciul cerut, îşi luă un scaun, se aşeză lângă pat şi se 
uită la tânărul, care se zvârcolea, aiurind, şi râdea. 

Curând Ferringdon începu să vorbească mai desluşit. 

— Joan e căsătorită. Tatăl ei e un lord... Portarul n-a auzit 
când am vorbit cu Bannockwaite. Am fost cununati în 
bisericuţa din pădure. Eu, de fapt, nici n-am vrut să mă 
însor, dar ceilalţi au stăruit. Trăsesem la sorţi. Cunosti pe 
ticnitul de Bannockwaite? El a fost de vină. Tocmai ajunsese 
preot. A întemeiat asociaţia ,Cálugárilor de la Miezul 
Nopţii”, pe când eram elev la Hulston. Ne-am cátárat pe 
zidurile mănăstirii, am şezut laolaltă cu fetele şi am mâncat 
dulciuri... Numele ei era Joan... Joan... Tatăl ei era lord şi 
locuia în Sussex. Bannockwaite mi-a povestit toate astea. 
Eu nici n-am vrut sá mă căsătoresc cu dânsa. li ziceam Ada, 
când furăm cununati, dar numele ei adevărat e Joan... 

Hamon asculta cu cea mai mare luare aminte. Joan!... Nu 
putea fi nimeni alta decât Joan Carston. 

— Unde ai fost cununat? - întrebă aplecându-se deasupra 
bolnavului. 

Farriengdon murmurá ceva de neînțeles. 

— Unde ai fost cununat? 

— În bisericuţa din pădurea de lângă Ascot... Scrie în 
condica parohiei... 

Hamon cunoştea proastă reputaţie a lui Bannockwaite şi 
ghici tot. Joan prin urmare căsătorită! Asta îi dă o anumită 
putere asupra ei şi pe de altă parte îi împiedica realizarea 
planurilor. 

Afară răsunară nişte paşi. Mrs. Cornford se înapoia cu 
medicul plasei. Hamon ieşi pe sală. Era un prilej nimerit, ca 
să-şi ia rămas bun. Se înclină, salutând, şi se întoarse la 
hotelul său. 

Medicul rămase mai bine de un ceas lângă bolnav şi 
deoarece temperatura acestuia se urca mereu, era vădit că 
starea i se înrăutăţise. 

— Diseară vá voi trimite o soră de caritate de la spital, 
Mrs. Cornford - zise medicul. 

Văduva primi cu recunoştinţă, căci nu prea dormise de 
câteva zile. 

Înainte de a se duce să se culce, mai deschise o dată 
sertarul biroului, scoase cutia de abanos şi o descuie. 
Deasupra se afla scrisoarea albastră. Voi să mai citească o 
dată slovele soţului, dar, desfăcându-o, constată că e 
nescrisă. 

Ralf Hamon, cunoscând culoarea şi formatul hârtiei, o 
înlocuise cu alta la fel. 

Ce trebuia să facă acum? Era târziu. Să se ducă în grabă 
la castel şi să ceară ajutor lordului Creith? Abia îl cunoştea 
şi-i era şi aşa mult obligată. Dar iată că-şi aminti de Jim, 
gentlemanul liniştit şi simpatic. Îşi puse imediat pălăria, 

îmbrăcă haina şi porni spre Wold House. 

În multe privinţe e plăcut să locuieşti într-un hotel, dar 
trebuie să rabzi în schimb destule neajunsuri. Cel mai mare 
neajuns pentru Ralf Hamon era că, la hotel, puteai oricând 
să dai de el. 

Tocmai sta în faţa căminului, căci noaptea era răcoroasă, 
şi fuma o ţigară înainte de culcare. Se gândea la ultimele 
întâmplări şi iată că Jim Morlake deschise uşa, fără să bată, 
şi intră în odaie. 

— Îți aduc două ştiri interesante, Hamon. Cea dintâi: 
maurul dumitale a fost arestat, iar cea de a doua: îmi vei 
înapoia numaidecât scrisoarea, ce-ai furat-o astă-seară de 
la Mrs. Cornford. 


CAPITOLUL XXXVIII 


Călătoria cu iahtul 


Ralf Hamon sări în picioare. 

— Maurul meu - cum îţi place să-l numeşti - nu mă 
interesează, iar povestea cu scrisoarea furată nu e măcar 
hazlie. 

— Nici n-am venit la ora asta să-ţi debitez lucruri hazlii. 
Vreau scrisoarea. 

Jim Morlake străbătu odaia făcând doi paşi uriaşi. Hamon 
sări înjurând şi se înfipse în faţa mesei. 

— Scrisoarea e aici! strigă Jim. Dă-te la o parte! 

Îl împinse pe Hamon ca pe un copil şi deschise sertarul. 

Scoase din el un portofel. 

— Hot ordinar! rácni Hamon si se repezi la el. 

Dar Morlake îl respinse cu atâta putere, încât Hamon abia 
că nu căzu. 

— Scrisoarea se află aici, zise Jim încă o dată. Dacă aş... 

Nu isprăvi. Scotocea nervos prin despártiturile de piele, 
dar hârtia mult dorită nu se afla înăuntru. 

— Ei, ai găsit-o? întrebă Hamon batjocoritor. 

— lată scrisoarea! Deocamdată ajunge, răspunse Jim. 

Băgă hârtia albastră în buzunar şi aruncă portofelul 
înapoi în sertar. 

— Poţi să trimiţi după poliţie, dacă poftesti. Mie mi-e tot 
una. Sunt obişnuit să am de-a face cu dumnealor. Şi n-ai 
decât să má denunti la parchet pentru violare de domiciliu 
şi furt! 

Hamon nu răspunse nimic. 

— Dacă maurul dumitale va vorbi, vom vedea mutre 
triste în Wall Street, căci nimic nu poate să fie mai neplăcut 
pentru membrii unui consiliu de administraţie, decât să 
vadă pe preşedintele lor în faţa spânzurătorii! 

Hamon nu răspunse nici de astă dată. 

Deschise fereastra, se aplecă afară şi-l urmări cu privirea, 
până ce Morlake dispăru în bezna nopţii. Apoi se aşeză din 
nou în faţa căminului şi se lăsă în voia gândurilor. Reveni în 
curând la punctul de la care pornise. Joan Carston... Joan 
Carston era măritată: Lidia însă nu-i spusese oare că Joan 
era logodită cu Morlake? Să fie într-adevăr Morlake piedica? 
Numai de-ar putea să se încredinţeze... 

A doua zi dimineaţă, Hamon plecă la Londra şi se duse la 
gară, în întâmpinarea surorii sale. 

Lidia citise în ziare despre asasinarea lui Marborne şi era 
vădit speriată şi foarte nervoasă. 

— Cum de s-a întâmplat asta, Ralf? întrebă ea, aşezându- 
se lângă fratele ei în automobil. E îngrozitor! Ucigaşul să fi 
fost într-adevăr un maur? Tu n-ai nimic de-a face cu 
această crimă? Sau cumva...? 

Lidia luă mâna lui Ralf şi îl privi scrutător. 

— Doar n-ai făcut-o tu? Ar fi grozav! Spune că nu eşti tu! 

— Devii isterică, Lidia. Nu ştiu mai mult decât tine de 
moartea acestui nenorocit. Am tras şi eu o spaimă grozavă 
aflând cele întâmplate. Cu asta nu vreau să spun că tineam 
la Marborne. Îmi devenise şi mai nesuferit, în urma purtării 
sale obraznice faţă de tine. 

— Şi ce vei face acum? 

— Voi părăsi Anglia. Nu mă simt deloc bine aici. 

— Vrei să pleci în Maroc? 

Hamon văzu că ea nu era tocmai încântată. 

— Da, de Crăciun vom fi acolo. E cel mai bun anotimp în 
regiunea aceea. 

— Sper că nu plecăm pentru totdeauna în Maroc? 

— Fireşte că nu. De altfel, dacă te-oi plictisi, poţi pleca la 
Gibraltar sau la Algesiras. Poate că nici nu mă voi duce în 
Maroc. De fapt, ar trebui să plec la New York, pentru nişte 
afaceri. Ultima oară când ai fost aici, mi-ai povestit că unul 
din prietenii tăi francezi ar fi închiriat un iaht pentru a 
întreprinde cu câţiva prieteni o călătorie în insulele de pe 
Oceanul Pacific. Pe cât îmi amintesc, domnul acela a 
renunţat în cele din urmă la călătoria plănuită. 

Lidia dădu din cap şi privi mirată la fratele său. 

— N-ai putea sá închiriezi tu acest iaht pentru toată 
iarna? o întrebă el. 

— Dar de ce nu iei drumul obişnuit? E mult mai plăcut. 

— Te rog, vezi ce poţi face ca să închiriem iahtul, stărui 
el. 

— Da Ralf. Contele Lagune se aflá probabil la Londra si 
cred cá lucrul se va aranja usor. 

În aceeaşi seară Lidia îl vesti că închiriase iahtul, după 
cum îi ceruse. Contele telegrafiase la Cherbourg, dând 
ordin ca vasul să vină la Southapton. Ralf se afla într-o 
dispoziţie foarte bună, căci maurul evadase din arestul micii 
localităţi din Sussex omorând aproape un agent de poliţie. 

„Dacă maurul dumitale va vorbi” - îl maimutári el pe Jim. 

— Ei poftim, n-are decât! 

Lidia îl privi cu ochi máriti de groază. 

— Ralf, - îngăimă ea - nu-i adevărat! Tu n-ai nici un 
amestec în crima asta, nu-i aşa? 

— Fireşte că nu, proasto! - se mânie el. S-a crezut că n-aş 
fi străin de crimă, iar porcul de Morlake m-a învinovăţit pe 
faţă. Spunea că ucigaşul a fost tocmit de mine. Dar asta-i o 
minciună neruşinată, nici nu-l cunosc pe maurul lor. 

Seara, Hamon scrise lordului Creith o scrisoare foarte 
politicoasă şi plină de judecată. 

— Mărturisesc că nu-i aşa de rău, cum pare - zise lordul 
încet către fiică-sa. Mi-a adresat o scrisoare atât de amabilă 
încât aproape-mi pare rău că m-am purtat prea aspru faţă 
de el. 

— Singurul despre care vorbeşti astfel e desigur Mr. 
Hamon - răspunse Joan zâmbind. 

Luă scrisoarea din mâna tatălui ei şi citi: 


„Mă tem că v-am necăjit în ultimul timp, şi nu pot să 
ascund că am fost şi eu grozav de necăjit în urma celor 
întâmplate. Nádájduiesc că n-aveţi o părere prea rea 
despre mine. Peste un an sau doi vom râde despre bănuiala 
absurdă că n-aş fi străin de crima săvârşită asupra lui 
Marborne. Pe neaşteptate am fost chemat în America. lată 

de ce a trebuit să-mi schimb planurile, căci voiam sá plec 
cu iahtul meu pe Mediterana. Permiteti-mi să vă ofer să 
faceți în locul meu călătoria aceasta, spre miazăzi. 

O să călătoriţi singuri, dar sunt încredințat, c-o să 
petreceti de minune. Imi pare grozav de rău că nici eu şi 
nici sora mea nu vă putem însoți. lahtul se numeşte 
,»L'Espérance” şi va fi în Southampton martea viitoare. Vă 
rog să considerați iahtul ca proprietatea dumneavoastră”. 


— Mda - zise lordul, vesel - dacă ar fi trebuit să călătoresc 
cu Hamon, i-aş fi adresat o scrisoare foarte politicoasă, 
exprimându-mi părerea de rău că nu pot părăsi Anglia 
acum. Dar aşa lucrurile se schimbă... Nu găseşti şi tu, Joan 
dragă?... Cred că ne-ar face bine, sá ne plimbám puţin pe 
mare! 

Ştiind cât de nesuferit era Hamon fiicei sale, lordul se 
temea că ea o să se împotrivească. Spre mirarea lui, Joan îi 
împărtăşea părerea cu privire la călătorie. Se săturase şi ea 
de a sta mereu la Creith. Prea era chinuitor să se 
gândească la bolnavul din casa doamnei Cornford, ori la Jim 
Morlake, pe care nu-l mai văzuse şi nici nu vroise să-l vadă 
în timpul din urmă. 

Cea dintâi ştire cu privire la călătoria plănuită o primi Jim, 
ca de obicei, de la Binger, care auzea tot ce se zvonea în 
sat la cârciuma de la „Leul Roşu”, unde trăncănelile nu mai 
conteneau. 

— Se pare că iahtul e numai împrumutat de Hamon. 

— Vrei să zici că l-a închiriat? 

— Da, Mr. Morlake, dacă am fost bine informat. 

— Probabil că n-ai auzit bine... Dar unde pleacă lordul 
Creith? 

— Pe Marea Mediterană. Mr. Hamon şi soră-sa pleacă în 

Statele Unite. 

— Pe Marea Mediteraná, zici? 

Jim îşi privi ingándurat luleaua. 

— Asta însemnă... Când vor sá plece? 

— Sâmbătă, Mr. Morlake. 

— Asa?... 

Marea Mediterană însemna Tanger, iar Tanger însemna 
Sadi Hafis şi dealul minunat din munţii Recifului. 


CAPITOLUL XXXIX 


Bisericuța din pădure 


Bagshot Road adăposteşte o bisericuţă frumoasă, 
ascunsă în pădure. O potecă destul de lată duce de la şosea 
spre lăcaşul de rugăciune. In primăvară cresc acolo 
micsunele din belşug. 

Ralf Hamon opri maşina sa pe Bagshot Road şi îşi 
continuă drumul pe jos. Peste puţin, financiarul se află în 
faţa bisericutei, dar nu se gândi sá se bucure de 
frumuseţea sau de poziţia ei minunată. 

Uşa de din afară stătea deschisă. Hamon intră în 
pridvorul mărginit de coloane şi împinse uşa ferecată cu 
mâna. Un om spăla pardoseala de marmură. 

— Bună ziua - zise Ralf. Părintele este aici? 

— Nu, domnule, noi n-avem preot. De obicei vine preotul 
de la Sf. Barnabas pentru slujba religioasă. Dar de cele mai 
multe ori nu deschidem biserica decât pentru cununii. 

Astăzi o să avem iar una. 

— Pentru cununii? - întrebă Ralf mirat. 

— Da! Aici e foarte romantic! - stărui omul. Ştiţi, doar, 
cum sunt tinerii. Le place romantismul în viaţă. Bisericuța 
noastră a fost chiar zidită anume pentru cununii de către un 
tânăr preot cu dare de mână. Cum l-o fi chemând? 

— Bannockwaite. 

— Da, aşa îi zicea, urmă paracliserul si clátiná capul. A 
fost însă un om rău, judecând după câte-am auzit despre el. 

— Dacă aici se făceau cununiile, atunci trebuie să fie şi o 
condică, îşi zise Hamon mulţumit. 

— Da, domnule, condica se află aici în sacristie. Nu ştiu 
dacă pot să v-o arăt. În orice caz trebuie să plătiţi o taxă 
pentru asta. 

— Bucuros, dragul meu, arată-mi-o numai. 

Hamon urcă pe paracliser şi amândoi intrară într-o 
încăpere mică, în care nu se afla decât un pupitru, o masă 
şi câteva scaune. Omul descuie pupitrul şi puse o condică 
groasă pe masă. 

— Când a avut loc cununia, care vă interesează? 

— Acum cinci sau şase ani. 

— Pe vremea aceea biserică era tocmai gata. 

Şi spre a dovedi că aşa era într-adevăr, deschise condica 
la pagina întâi. Cea dintâi cununie înregistrată era cea a lui 
Ferdinand Charles Farringdon şi a Joanei Mary Carston. 

Hamon copie cu mâna tremurândă cuvintele din condică 
privitoare la această cununie, dădu paracliserului un bacşiş 
şi se înapoie la automobilul său. Zări de departe un om, ce 
se plimba sub brazi dar, în surescitarea sa, nu-l luă în 
seamă, deşi celălalt îl recunoscuse. 

Hamon se înapoie la oraş, mai bine dispus de cum fusese 
de multă vreme. 

Căpitanul Welling, care era omul de sub brazi, îl văzu 
plecánd si-ar fi vrut sá-l urmeze, dar vru mai intái sá 
stabileascá ce anume cáutase financiarul ín bisericuta de la 
Ascot... 

Lidia supraveghea  împachetarea lucrurilor pentru 
călătoria plănuită, când frate-sáu se înapoie. 

— Te-ai reîntors, Ralf? - întrebă ea, pe un ton mai blând 
ca de obicei. Aş vrea să mai vorbesc cu tine unele lucruri. 
Nici nu pot să-ți spun cât mă bucur, că pleci cu mine în 
America. Doresc de mult să cunosc Statele Unite! Vom 
merge si la Palm Beach? 

— Inainte de toate aş vrea să-ţi spun ceva - o întrerupse 
Hamon. În nici un caz nu ne ducem în America. 

Lidia păru foarte dezamăgită. 

— Plecăm în Maroc - adăugă fratele ei. 

— În Maroc! Dar, ai rezervat cabine pe vapor! 

Hamon oftă plictisit. 

— Asa trebuia. Nu vroiam să-mi cunoască oricine 
planurile. 

— Dar de ce ai pus atunci iahtul la dispoziţia lordului 
Creith? 

— Fiindcă noi vom călători cu trenul. Am afaceri urgente 
în Maroc şi e neapărat nevoie, să vorbesc cu Sadi înainte de 
Crăciun. 

Lidia se ridică în picioare şi, uitându-se ţintă la el, zise: 

— Ralf, ceva nu-i în regulă aici! 

— Multe nu sunt în regulă, dragă - îi răspunse el. Aici, nu 
mă simt la adăpost. Afară de asta nu mă pot lipsi de Joan 
Carston. 

— Vrei să te cásátoresti cu ea, asta vrei să spui? 

— Da, să mă căsătoresc cu dânsa, dacă se poate. 
Deocamdată sunt unele piedici, dar le voi înlătura. 

— Dacă Joan Carston nu te iubeşte? 

— Ai auzit vreodată ca oamenii căsătoriţi, sá se 
iubească? întrebă Ralf pe un ton grosolan. La început 
poate... sunt îndrăgostiţi la nebunie unul de altul. Dar asta 
nu ţine mult. Mi-ajunge ca soţia mea să mă respecte şi cel 
mai bun mijloc pentru a te face respectat e să te faci 
temut... 

— Dar poate nu-i nevoie sá te însoțesc? 

— Ba e neapărată nevoie - răspunse el, repede. 

Lidia luă o tigaretá din tabachera împodobită cu pietre 
scumpe, mici, dar nu-şi slăbi fratele nici o clipă din ochi. 

— Presupun că ai nevoie de ajutorul lui Sadi Hafis - zise 
ea cu o nepăsare jucată. 

— Da. 

— Şi crezi că Sadi va consimti mai uşor să te ajute, dacă 
voi fi şi eu acolo? 

Ralf se prefăcu că se miră, dar nu izbuti s-o înşele. 

— Nu m-am gândit tocmai la asta - zise. 

— Urăsc locul acela! - strigă Lidia, bătând cu piciorul în 
podea. Casa aceea veche şi scârboasă, grădina murdară, 
femeile acelea grase, privindu-te ţintă printre garduri. 

— E o casă minunată - o întrerupse el însufleţit. Aerul e 
îmbătător ca vinul... 

— Vorbeşti de o altă casă - zise ea repede. Mai are el 
una? 

— Da, desigur, sus pe deal - răspunse Hamon. 

Nu voi în ruptul capului să mai spună ceva cu privire la 
asta, şi se încuie în cabinetul său de lucru. Lidia îşi închipui 
că lucrează şi crezu că goleste sertarele şi că-şi revede 
întreaga corespondenţă, distrugând scrisori, ca să nu cadă 
în mâini străine. 

CAPITOLUL XL 


Îndrăgostiţii 


— O doamnă vrea să vă vorbească Mr. Morlake. 

Cleaver vorbea încet şi părea foarte mirat. Jim înţelese că 
era vorba de o vizită neobişnuită. 

— Cine-i? întrebă. 

Dar ghici înainte ca să i se fi răspuns. 

— Lady Joan. 

Jim sări în picioare. 

— De ce n-ai lăsat-o să intre imediat? 

— N-a vrut să intre. E afară în grădină, şi m-a întrebat 
numai, dacă poate să vă vorbească o clipă. 

Jim ieşi în grădină. Joan stătea la malul râului cu mâinile 
la spate şi privea în apă. Se-ntoarse. 

— Aş vrea să-ţi vorbesc. Dac-am trece podul? Sunt în 
drum spre casă şi poţi sá mă însoţeşti până la gardul acela 
de copaci. 

Merseră în tăcere unul lângă altul până ce Cleaver, a 
cărui curiozitate nu cunoştea margini, nu-i mai putea auzi 
nici vedea. 

— Deunăzi, pe No Man's Hill te-am părăsit deodată. Cred 
că e de datoria mea să-ţi spun totul. 

joan îi făcu aceeaşi mărturisire ca şi tatălui ei, 
întrebuinţând aproape aceleaşi cuvinte. Jim ascultă uluit, 
apoi zise: 

— Cununia poate să fie declarată nulă. 

— La fel mi-a spus şi tatăl meu, când i-am mărturisit şi 

presupun cá lucrul ti se pare si dumitale foarte simplu. Ce- 
ar însemna pentru mine sá apar în faţa justiţiei şi să discut 
acolo toată chestia în amănunt, asta n-ai să ţi-o închipui 
niciodată. Cred că n-aş fi niciodată în stare s-o fac. Sunt 
laşă. 

— Nu, Joan, cine fuge de ceea ce e urât în viaţă, nu e 
laş... Vrei să întreprinzi o călătorie, nu-i aşa? 

— N-aş vrea să plec, dar cred că tatălui meu i-ar prii 
călătoria asta pe mare. larna nu prea suportă climatul 
nostru. Şi de altfel, amândurora ne-ar prinde bine o mică 
schimbare. La început m-am temut că era vorba de vreun 
vicleşug al lui Hamon, dar am auzit că pleacă în America. El 
se află la tatăl meu şi îşi ia rămas bun de la dânsul. 

— Oh! de aceea am plăcerea să fiu cu dumneata? - 
întrebă el râzând. 

— Nu, aş fi venit în orice caz, căci trebuia să-ţi lămuresc 
toate. Şi închipuie-ţi, James, am impresia că Hamon ştie 
ceva. 

— De unde-ar fi putut să afle? 

— A fost la Mrs. Cornford într-o seară când lui Farringdon 
îi era foarte rău şi aiurea, ştii seara aceea, când Mrs. 
Cornford era să piardă scrisoarea de la soţul ei, dar 
dumneata i-ai adus-o înapoi. Ea mi-a povestit că Farringdon 
a vorbit tot timpul de bisericuţa din pădurea de lângă Ascot 
şi un om atât de şiret ca Hamon o fi prins adevărul. 

— La urma urmei ce are a face, chiar dacă ştie? - întrebă 
Jim după o clipă de tăcere. Şi cum îi merge lui Ferringdon? 

— Mai bine. E urât din partea mea că nu mă bucur, dar 
nu pot, Jim... De acum înainte îţi voi spune Jim. L-am văzut 
astăzi, se plimba afară pe câmp, în dosul casei. 

— Şi-a revenit într-adevăr? - întrebă Jim mirat. Crezi că 
te-ar recunoaşte? 

— Mi se pare că m-a si recunoscut... Da, îi e mult mai 
bine. Medicul i-a spus lui Mrs. Cornford că asemenea cazuri 
se pot îndrepta c-o repeziciune uimitoare. N-am ştiut că 
Farringdon ieşise. Mergeam tocmai spre căsuţa unde stă, 
căci vroiam să întreb pe Mrs. Cornford, cum îi merge 
bolnavului ei. Deodată m-am pomenit faţă în faţă cu dânsul. 
S-a uitat grozav de ciudat la mine. Presupun că m-a 
recunoscut, căci Mrs. Cornford mi-a povestit, că Farringdon 
a întrebat-o mereu, cine e Lady Joan şi ce rang ocupă tatăl 
ei. Afară de asta, vroia să ştie, la ce depărtare de aici se 
află Ascot. 

Glasul ei tremura. 

— Se poate ca Farringdon să aibă doar bănuieli, urmă ea 
- dar şi aşa îmi va fi destul de greu. Ce să fac, Jim, ce să 
fac? 

Lui Jim îi venea s-o ia în braţe. O iubea, şi nu-şi dăduse 
încă niciodată seama, cât de mult o iubea. Joan era 
îndeplinirea dorințelor şi visurilor sale şi de dragul ei şi-ar fi 
schimbat felul de viaţă. Ar fi uitat de misiunea căreia îi 
închinase cei din urmă zece ani ai vieţii sale. 

Întâlnindu-i privirea, fata plecă ochii în jos ca şi cum ar fi 
simţit în ochii lui focul ce ardea într-însul. 

Jim îi puse mâna pe umăr, şi atingerea fu pentru dânsa o 
dezmierdare. Păşiră încet spre pădure şi pe negândite fata 
se apropie de el asa că braţul lui o cuprinse de mijloc. 

Ralf Hamon îşi luase tocmai rămas bun de la lordul Creith 
şi coborâse în parc s-o caute pe Joan, zări pe cei doi 
îndrăgostiţi, şi se opri, ca lovit de trăsnet. Şi de departe nu 
se putea să nu recunoşti statura chipeşă şi obrazul frumos 
al lui Jim Morlake. Şi iar, nu putea fi îndoială în privinţa 
legăturii dintre cei doi. 

Îndrăgostiţii dispărură în tufişul des. Inima lui Hamon 

zvácni furtunos de mánia neputincioasá. 

Cobori în grabă povárnisul, spre pádurice, spre a-i 
ajunge. Nu ştia nici el precis, ce trebuia să facă ori să 
spună, când se va afla în faţa lor. 

Când ajunse în pădurice, Hamon se opri gáfáind şi trase 
cu urechea. Auzi paşi. Inaintánd încet din copac în copac, se 
îndreptă în direcţia zgomotului de paşi. Curând zări un 
tânăr apropiindu-se: era Farringdon, pe care-l văzuse atât 
de bolnav în casa doamnei Cornford. 

Financiarului nu-i venea să creadă ochilor. Îl vedea în 
picioare când trebuia să zacă în pat. 

Se ascunse după un copac şi-l examină atent. Tânărul era 
galben la faţă, părea neîngrijit şi abia se ţinea pe picioare. 
Vorbea cu el însuşi, gesticulând. În zadar se osteni Hamon 
să înţeleagă ce spunea. Când îl văzu că a trecut, ieşi din 
ascunzătoare şi îl urmă de la distanţă, convins că tânărul 
urmăreşte aceeaşi ţintă ca şi dânsul. 

In faţa lor, Jim trăia cele mai frumoase clipe din viaţa sa. 
Toate grijile îl părăsiseră, toată ambiția îi dispăruse în faţa 
fericirii noi şi neaşteptate. Păşea în tăcere cu Joan prin 
pădure, atent numai la dragostea lor. În cele din urmă, Joan 
se opri şi se aşeză pe-o buturugă. 

— Încotro mergem? întrebă. 

Jim pricepu că întrebarea avea un înţeles mai adânc. 

— Spre fericire! răspunse aşezându-se lângă Joan şi 
strigând-o la piept. Vom înlătura toate piedicile, vom netezi 
calea şi o să ne-ajungem fericirea. 

Fata zâmbi şi îi întinse gura. 

Auziră în spatele lor un chicot aspru. Jim se desprinse de 
iubita lui şi se întoarse. 

— O idilă în pădure! Ce privelişte plăcută pentru un soţ: 
nevasta sa în braţele altuia! 

Farringdon sta lângă ei, cu braţele încrucişate pe piept. 
Ochii îi ardeau ca înfriguraţi. 

Joan sări cu un țipăt, şi apucă braţul lui Morlake. 

— Ştie! 

Farringdon auzi strigătul ei. 

— Ştie... repetă el, imitându-i glasul. Te cred că ştie. 
Aşadar, tu eşti Joan, soţia mea în faţa oamenilor şi a lui 
Dumnezeu. De n-aş fi fost un pierde-vară, aş fi ştiut de ani 
de zile. Îşi scoase pălăria cu o mişcare repede. 

— Mă bucur că te-am întâlnit aici, Mrs. Farringdon! zise 
el. E mult de când am fost cununati! Asta e deci Joan a 
mea! Mereu te-am visat, dar niciodată n-ai fost atât de 
frumoasă cum te văd. 

Arătă spre ea cu un deget ce-i tremura. 

— Am întâlnit o fată - adăugă el - cu care aş fi putut să 
mă căsătoresc şi m-aş fi căsătorit cu ea, dacă n-aş fi făcut 
prostia aceea... Tu mi-ai stat în cale toată viaţa. Eşti pricina 
pentru care m-am apucat să beau. 

Farringdon păşi spre Joan, o apucă de braţ şi încercă s-o 
tragă cu sine. 

— Acum haide acasă, la mine! zise, cu un râs aspru. 

Dar Farringdon fu împins la o parte şi căzu. Jim se aplecă, 
vrând să-l ajute, însă Farringdon îi respinse mâna şi se 
repezi la el cu un strigăt de mânie. 

— Câine afurisit! - rácni el. 

În braţele puternice ale lui Jim, el era ca un copil 
neputincios. 

— Eşti bolnav, Farringdon - zise Jim blând. Îmi pare rău că 
te-am lovit. 

— Dă-mi drumul! Dă-mi drumul! - strigă Farringdon. Joan 
e soţia mea. Mă voi duce în sat şi-o să spun la toată 
lumea... E soţia mea! Acum, vii cu mine, Joan Carston, ai 

auzit? Esti a mea si numai moartea ne mai poate despárti! 

Se liberă, făcu un pas înapoi, clătinându-se si răsuflând 
anevoie. Era desfigurat de mânie, ochii-i luceau diabolic. 

Se întoarse şi începu să coboare cărarea alergând, ca un 
smintit, până ce se făcu nevăzut. 

Jim privi la Joan, care încercă să zâmbească. 

— O, Jim! 

Pe el îl durea nespus s-o vadă tremurând de frică si 
surescitare. 

— Mi-e mai bine - zise ea peste câteva clipe. Trebuie să 
mă însoţeşti o bucată de drum, Jim. Ce să mă fac acum? 
Slavă Domnului că plecăm sâmbătă de aici! 

— Farringdon sau a băut iarăşi, sau şi-a pierdut complet 
minţile. 

— Crezi că va veni la noi în casă? întrebă ea plină de 
teamă. 

Făcu o sfortare şi-i zâmbi. 

Le venea greu să vorbească, căci amândoi erau 
frámántati de gânduri. Apropiindu-se de castel, Joan îl 
întrebă deodată pe Jim: 

— Spune-mi, ce-ai fost înainte de a deveni spărgător? 

— Înainte de a deveni spărgător? - întrebă Jim, mirat. Am 
fost, bineînţeles, o persoană onorabilă. 

— Ai slujit în armată? 

El clătină capul. 

— Ai fost funcţionar al Statului? 

— De ce mă întrebi? 

— Nu ştiu nici eu... 

— Un timp am lucrat în diplomaţie. Cu asta nu vreau să 
spun că aş fi fost ministru plenipotenţiar ori consul dar am 
fost ataşatul unor legaţii şi ministere... 

— În Maroc? întrebă ea după ce el tăcu. 

— În Maroc, în Turcia si în alte ţări din Orient. Am 
demisionat fiindcă... eram îndeajuns de bogat şi fiindcă 
soarta îmi încredinţase o misiune nouă, interesantă. 

— Mi-am închipuit... N-ar trebui să-ţi mai continui 
activitatea de acum... Îmi vei scrie? 

Jim întârzie să-i răspundă. 

— Oh! Dar am uitat. Nici nu ştii unde să-mi scrii. Tatăl 
meu a cerut să i se trimită întreaga corespondenţă la clubul 
englezesc din Cadiz. Te rog, nu uita adresa. La revedere! 

li întinse amândouă mâinile şi Jim le strânse cu căldură. 

— Cred că ar fi mai bine să nu mă mai sáruti, căci doresc 
să am înfăţişarea mea obişnuită, când mă voi întâlni cu 
Hamon. 

Nu ştia că Hamon îi observa de la oarecare depărtare şi 
scrâşnea din dinţi, când Jim Morlake o luă totuşi în braţe şi o 
sărută cu patimă. 


CAPITOLUL XLI 


O fotografie 


Jim  Morlake avea o însușire remarcabilă. Îşi da 
numaidecât seama de situaţie. Inainte ca Joan să fi dispărut 
complet, Morlake se şi hotărâse şi luă drumul spre sat. Se 
opri la casa doamnei Cornford. 

Trebuia ca Farringdon să redea Joanei libertatea. Va 
încerca, va îndemna pe tânăr să renunţe la ideile lui 
nebune. 

Mrs. Cornford fi descuie usa si Jim înţelese îndată că se 
întâmplase ceva neobişnuit. 

— Sper că nu vá deranjez? 

Văduva clătină capul. 

— Mă bucur că aţi venit, zise ea şi îl duse în sufragerie. 

În curând Morlake ştiu de ce Mrs. Cornford era atât de 
neliniştită; Jim auzise prin uşă răcnetele bolnavului. 

— Sunt foarte mâhnită, zise văduva. 

— Îmi pare rău, răspunse Jim. Dar care e pricina supărării 
dumneavoastră? 

— Nădăjduisem că voi putea să rămân la Creith, dar totul 
depinde de faptul dacă puteam să-l păstrez mai departe pe 
Mr. Farringdon sub îngrijirea mea. 

— Vrea să vă părăsească? 

— Nu, nu vrea, dar trebuie să-l rog să plece de aici. 
Astăzi se zbate ca un turbat. Acum câteva clipe s-a înapoiat 
acasă într-un hal de neînchipuit. 

Jim chibzui o clipă. 

— N-aş putea să vorbesc cu el? 

Faţa văduvei deveni gravă. 

— Vă rog să nu faceţi asta. Poate mâine sau poimâine... 
S-a încuiat în odaie la el. Chiar adineauri am încercat să-i 
duc o ceaşcă cu ceai, dar nu m-a lăsat să intru. De altfel 
trebuie să mărturisesc, în starea în care se află, mi-e teamă 
de dânsul. 

Lui Jim îi era milă de ea. Simtea că o întâmplare 
nefericită îi schimbase viaţa din temelii, căci şi astăzi încă 
Mrs. Cornford avea purtarea şi înfăţişarea unei doamne din 
lumea mare, obişnuită cu traiul bun. Jim îşi dădea seama 
cât trebuia să sufere văduva de pe urma lipsurilor ce le 
îndura. 

Alături Farringdon răcnea şi se zbătea din ce în ce mai 

tare. Jim voi sá se scoale, dar Mrs. Cornford îl opri printr-o 
mişcare a mâinii. 

— Lásati-l acum singur. Curând o să vină sora de caritate 
de la spital. 

— Imi îngăduiţi sá vă pun o întrebare, ce poate o sá vá 
pară indiscretá? 

Văduva tăcu, dar Jim citi în ochii ei o încurajare. 

— Aţi avut altădată... o avere mare? 

— Da. Soţul meu a dispărut acum câţiva ani şi s-a 
constatat că n-a lăsat nici un ban, deşi toată lumea îl 
credea bogat. Asta-i pe scurt povestea vieţii mele... John 
Cornford a fost un om ciudat şi uneori era greu să afli unde 
se găseşte. Se poate ca pe vremea aceea n-am fost sfătuită 
bine, căci n-am întreprins la timp cercetări. M-am încrezut 
poate prea mult în cele ce mi-a spus Mr. Hamon. 

— Hamon? - întrebă el repede. V-a dat el sfatul să nu-l 
căutaţi pe soţul dumneavoastră? Spuneti-mi, vă rog, când a 
dispărut Mr. Cornford? 

— Sunt aproape unsprezece ani de atunci. 

Jim făcu în grabă o socoteală. 

— În ce lună s-a întâmplat? 

— În mai am avut pentru cea din urmă oară veşti de la el, 
căci ultima fiind scrisoarea ce aţi fost atât de bun s-o luaţi 
înapoi de la Mr. Hamon. 

— Mi-aţi da voie s-o citesc? 

Mrs. Cornford îi aduse scrisoarea şi Jim o citi de două ori. 

— Numele soţului dumneavoastră a fost John Cornford? 

— De ce întrebaţi? L-aţi cunoscut? 

— Nu... Dar sunt tot atâţia ani de când mi s-a întâmplat 
ceva foarte ciudat, la o săptămână după dispariţia soţului 
dumneavoastră. Poate că mă înşel, legând evenimentele... 
Aveţi o fotografie a soţului dumneavoastră? 

Văduva dădu din cap si merse în dormitor, unde rămase 
un moment. 

— A trebuit s-o caut, se scuză ea, întorcându-se în 
sufragerie. 

O pusese bine. 

Jim Morlake îi luă fotografia si nu arătă cât de grozav se 
speriase. 

Avea sub ochi chipul unui bărbat frumos de vreo 
patruzeci de ani, care părea foarte mulţumit de el însuşi şi 
de lume, aşa cum este. 

Dar chipul acesta era al marinarului pe care îl găsise în 
agonie, pe Portsmouth Road şi care, înainte de a închide 
ochii pentru totdeauna, îi istorisise povestea cea mai 
ciudată pe care a auzit-o vreodată. 

Aşadar, Joan Cornford era marinarul necunoscut, care 
zăcea într-un mormânt fără nume la Hindhead! De zece ani 
el, Jim, îl urmărea pe omul vinovat de moartea 
necunoscutului şi împotriva căruia în zadar căuta să 
găsească dovezile necesare, spre a-l putea da pe mâna 
justiţiei. 

— Îl cunoaşteţi? întrebă Mrs. Cornford cu inima strânsă. 

Jim îi dădu fotografia înapoi. 

— L-am văzut o dată - zise el încet şi era ceva în glasul 
lui, ce o făcu să bănuiască adevărul. 

— A murit? 

Jim dădu din cap: 

— Da, Mrs. Cornford. 

Ea îşi acoperi faţa cu amândouă mâinile. 

Jim crezu că Mrs. Cornford plânge, dar se înşela. Curând 
ea îşi descoperi din nou faţa. 

— Am simtit-o întotdeauna, dar e întâia ştire sigură ce o 
primesc, cu privire la soarta lui. Unde a murit? 

— În Anglia. 

— Ştiam că a murit în ţară. Hamon, ce-i drept, susţinea 
că soţul meu ar fi dispărut în deşertul marocan. Aţi putea 
să-mi daţi amănunte? 

— Nu-i momentul să vi le dau acum, răspunse Jim 
şovăitor. Vă rog să mai aveţi puţină răbdare. 

Mrs. Cornford zâmbi trist. 

— A trebuit să aştept atâta timp, încât pot să mai aştept 
o bucată de vreme. Ştirea ce mi-aţi adus-o mă uluieşte, dar 
ca să fiu sinceră, soţul meu şi cu mine nu ne-am împăcat 
prea bine. Eram două firi prea deosebite şi poate de 
neînțelegerile dintre noi sunt şi eu vinovată. E greu, după 
atâţia ani, să stabileşti cine era mai vinovat... 

— Vreti să-mi încredinţaţi fotografia? 

Mrs. Cornford i-o întinse peste masă, fără să rostească un 
cuvânt. 

— Trebuie să vá mai spun ceva. Inainte de a muri, soţul 
dumneavoastră mi-a dat o sumă de bani, cu rugămintea să 
v-o predau. 

Jim îi citi pe faţă uimirea şi îndoiala. 

— Nu i-am mai cunoscut numele - adăugă el - şi de 
aceea... 

— Nu i-aţi cunoscut numele? întrebă ea. Dar atunci cum? 

— Povestea e prea lungă, ca sá v-o pot istorisi acum, dar 
vă rog să aveţi încredere în mine. 

Jim plecase deja, când Mrs. Cornford îşi puse întrebarea, 
cum putuse soţul ei să înmâneze cuiva suma de-o mie de 
lire sterline, fără să-i spună numele persoanei, căreia 
trebuia să-i predea banii. 

Peste o jumătate de oră, Binger bătu în uşa ei şi-i înmână 
un plic, care conţinea zece hârtii de o sută de lire sterline şi 
o carte de vizită, pe care erau scrise câteva cuvinte. 

„Vă rog să aveţi încredere în mine” - citi ea si nu se simţi 
câtuşi de puţin neliniştită, încuind banii în casetă. 

— Ai aşteptat? întrebă Jim pe servitorul său. 

— Da, doamna a zis că nu-i nevoie de nici un răspuns. 

Jim răsuflă uşurat. 

— Ştii, Binger, - zise el, - acum nu mai am nevoie de 
dumneata aici. Poţi să te înapoiezi la Londra. Telefonează- 
mi după sosirea dumitale din locuinţa mea şi lasă-l pe 
Mahmet să vorbească cu mine. 

Pentru nimic în lume Mahmet n-ar fi pus mâna pe un 
aparat telefonic. li părea ceva misterios de tot, şi se temea 
grozav. 

Binger plecă cu primul tren. Era obişnuit să trăiască la 
Londra şi şederea la ţară era o adevărată pedeapsă pentru 
dânsul. 

Cât despre Jim Morlake, el avea acum nevoie de 
singurătate, căci se ivise ceva nou, ce putea duce la 
dezvăluirea marii taine. 

Ciudată coincidenţă, în aceeaşi zi când Jim Morlake află 
numele marinarului necunoscut, Mr. Welling găsea şi el o 
urmă ce ducea la aceeaşi descoperire. 


CAPITOLUL XLII 


Captain Welling anchetează 


luliu Welling îşi făcu apariţia în arhiva prefecturii poliţiei, 
unde funcţionarul se grăbi să-i afle dorinţele. Omul acesta 

cărunt venea arareori sus, dar de câte ori se arăta, aducea 
pentru unul din birou mari neplăceri. 

— Spune-mi, te rog, când a avut loc cea dintâi spargere a 
„Măştii Negre”? Dacă nu mă înşel trebuie să fie vreo zece 
ani de atunci. 

Un sertar fu deschis repede şi fără zgomot, şi un număr 
de fişe fură cercetate, repede şi cu îndemânare. 

— Da, în luna asta se vor împlini zece ani. 

— Bine, dă-mi lista tuturor crimelor care au fost săvârşite 
cu un an înainte. 

Un alt sertar fu deschis. 

— Să vă fac eu o listă, Mr. Welling, ori vreţi sá revedeti 
dumneavoastră fişele? Pe fiecare fişă stă o descriere 
amănunţită a crimei. 

— Dă-mi fişele. 

Funcţionarul înmână lui Welling un pachet cu vreo 
cincizeci de foi. Welling le răsfoi, apoi le citi pe toate, până 
ce ajunse la cea din urmă: 

„Bărbat necunoscut, probabil asasinat, fáptas 
necunoscut...” 

— Asta-i! - strigă Welling surescitat şi citi mai departe cu 
glas tare: 

„Un om, după cât se pare marinar, a fost găsit la colţul 
Punch Bowl, Hindhead, fără cunoştinţă, cu răni grave şi cu o 
fractură a bazei craniului. Identitatea nu i s-a putut stabili. 
Ránitul a fost găsit de către un biciclist al cărui nume nu 
poate fi comunicat (U.S.D.l. 6, vezi regulamentul cu privire 
la personalul diplomatic străin, paragraf 97/). Rănitul a 
murit puţin după internarea sa la spital. Toate politiile din 
tară au fost înştiinţate. Fotografia mortului a fost publicată. 
Cu toate acestea nu i s-a putut stabili identitatea”. 

Welling privi deasupra ochelarilor. 

— Ce înseamnă literele astea? - întrebă el. 

— Serviciul diplomatic al Statelor Unite; 6 e numărul 
secţiunii - răspunse funcţionarul numaidecât. Regulamentul 
priveşte felul cum trebuie trataţi diplomaţii străini în ţara 
noastră. Din întâmplare l-am recitit ieri. 

— Şi ce anume dispune? 

— Că nu trebuie stânjeniţi în ceea ce întreprinde, afară 
doar, dacă nu sunt bánuiti de spionaj. 

Căpitanul Welling îşi frecă nasul. 

— Din asta ar reieşi că biciclistul acela făcea parte din 
personalul diplomatic străin. Când a fost întrebat dacă avea 
ceva de declarat cu privire la persoana mortului, biciclistul 
şi-ar fi arătat probabil legitimatia comisarului, iar acesta, în 
conformitate cu regulamentul pomenit, n-a arătat în 
raportul său, numele diplomatului. 

— Da, căpitane, aşa trebuie să fi fost. 

— Atunci mă voi duce la comisarul din Hindhead. 

Welling ajunse acolo pe înserate şi se duse numaidecât la 
comisariat, spre a-şi continua cercetările. 

— Comisarul care a scris raportul acela a fost pensionat 
acum câţiva ani, - zise funcţionarul de serviciu. Şi noi avem 
o mică arhivă, dar nici aici nu veţi găsi numele persoanei pe 
care o căutaţi. 

— Care a fost numele comisarului? _ 

— Mr. Sennett. Locuieşte acum la Basingstoke. Imi 
amintesc bine cum a fost găsit marinarul... Eram de serviciu 
şi l-am dus pe rănit la spital, unde a murit, puţin după 
aceea. 

Din actele spitalului, Welling află toate amănuntele 
tehnice, care îi interesau. Primi şi o descriere a 
îmbrăcămintei. Buzunarele erau goale. Nu continuserá nici 
bani, nici scrisori sau alte obiecte din care s-ar fi putut 

stabili identitatea. 

Welling citi cu multă luare aminte, cele înregistrate. 

— AŞ dori să văd locul, unde marinarul a fost găsit - zise 
el, când părăsi spitalul, funcţionarului de poliţie din 
Hindhead, ce-l însoțea. 

— Vi-l mai pot arăta şi astăzi - răspunse celălalt. 

Amândoi se urcară într-un automobil şi merseră până la 
un loc mai pustiu al şoselei, ce trecea de-a lungul unei 
prăpăstii, cunoscută în regiunea aceea sub numele de 
Gaura Dracului. 

— Aici - zise comisarul din Hindhead. 

Opri automobilul şi arătă spre un loc acoperit cu iarbă, de 
lângă şosea. 

Welling se dădu jos. 

— Ai cercetat atunci personal locul, unde a fost găsit 
marinarul? 

— Da - zise comisarul. 

— Ai găsit ceva indicii, că aici avusese loc o luptă... Vreo 
armă poate? 

— Nu, nimic. Am avut impresia că omul fusese adus aici, 
după săvârşirea crimei. 

— Aşa? - zise Welling, ai cărui ochi se luminară deodată. 

Privi în juru-i, apoi întrebă: 

— Cui aparţine casa aceea? 

Comisarul îi răspunse că era proprietatea unui medic, 
care locuia chiar acolo. 

— De când locuieşte aici? 

— De vreo cincisprezece ani. Şi-a clădit-o singur. 

— Şi a cui e casa asta? - întrebă detectivul, arătând spre 
o altă clădire. Pare-se nelocuită. 

— E o vilă mică, care a aparţinut unui avocat ce-a murit 
acum câţiva ani. De la 1920 încoace, vila n-a mai fost 

locuitá. 

— Cât timp a avut-o avocatul? 

— Numai câţiva ani. 

— Şi cine a locuit mai înainte acolo? 

— Mai înainte? - zise comisarul, făcând o sfortare să-şi 
amintească numele fostului proprietar. O, am găsit! Un 
anume Hamon. 

— Cum? Ralf Hamon? 

— Da, acum e milionar. Pe vremea aceea, nu era încă 
atât de bogat. Vara, locuia de obicei aici. 

— Aş vrea să văd casa, răspunse Welling. 

Pe poteca ce urca dealul, creşteau acum buruieni, dar se 
cunoştea că mai înainte fusese bine întreţinută căci peste 
tot era pietriş, şi pe alocuri, se găseau trepte, spre a uşura 
urcuşul. Casa făcea o impresie de mormânt. Ferestrele erau 
închise şi în toate colţurile atârnau pânze de păianjen. 

— Cât timp a locuit avocatul aici? 

— N-a locuit deloc aici, casa i-a aparţinut numai, dar cred 
că n-a mai stat nimeni în ea, de la plecarea lui Hamon, de 
aici. Dânsul a vândut casa cu mobilă, cu tot. Ştiu precis, 
deoarece Mr. Steele - acesta a fost numele avocatului - mi-a 
spus că vroia s-o închirieze mobilată. 

Welling încercă să deschidă unul din obloane şi izbuti 
după câtva timp. Ferestrele erau atât de murdare, încât nu 
puteai să priveşti înăuntru. 

— Trebuie să intru în casă - zise Welling. 

Şi, ridicând bastonul, sparse un geam, băgă mâna prin 
gaură şi împinse cârligul. Încăperea n-avea nimic deosebit. 
Era un dormitor, simplu mobilat. Deşi totul era acoperit cu 
un strat gros de praf, se cunoştea că odaia fusese destul de 
drăguță. Şi nici în celelalte camere nu putu descoperi nimic, 
ce i-ar fi atras lui Welling luarea aminte într-un mod 

deosebit. 

Pe Welling nu-l interesa însă mobilierul. Cercetá pereţii, 
toţi spoiti în gri-roz. In partea din dos a casei se afla o 
bucátárie destul de mare, ale cárei ferestre erau zábrelite. 

— Doriti sá scotocesc sertarele biroului de aláturi? 

Welling clátiná capul. 

— Acolo nu vei găsi ceea ce ne trebuie. 

Deschise o fereastră şi împinse obloanele. 

— Cred că aici voi da de ceea ce caut - zise el, - arătând 
spre perete. Vezi pata de colo? 

— Nu văd nimic - răspunse comisarul, mirat. 

— Nu recunoşti că o parte din perete a fost spoit mai 
proaspăt. 

Bucătăria era albă şi se vedea lămurit pata indicată. 

— Şi aici! strigă Welling. 

Scoase briceagul din buzunar şi înlătură varul cu multă 
băgare de seamă. 

— O crimă, trebuie să iasă o dată si o dată la iveală - zise 
el încet, pentru el însuşi. 

— O crimă? - întrebă comisarul mirat. 

Drept răspuns, Welling arătă o pată lunguiatá, de pe care 
îndepărtase varul. 

— Asta-i sânge - zise detectivul şi, cu batista, şterse 
praful de pe masă şi cercetă scândurile cu de-amănuntul. 

— Vezi, aici scândura a fost curățată cu un cuţit sau 
briceag. Simti? 

Comisarul pipăi suprafaţa mesei de brad. 

— Da, aveţi dreptate. Dumneavoastră credeţi... 

— Sunt de părere că necunoscutul marinar a fost omorât 
în încăperea asta, zise Welling. 

— Dar Mr. Hamon ar fi ştiut atunci. 

— Probabil că n-a locuit aici pe vremea aceea - răspunse 

detectivul. 

Comisarul luă asta drept o recunoaştere a nevinovăţiei 
fostului proprietar. 

— Fireşte că nu te-ai gândit atunci să cercetezi casa asta 
din apropiere şi să stabileşti cum de şi-a găsit moartea 
bietul marinar - zise Welling batjocoritor. Acum ştiu tot ce 
trebuie să ştiu. Pune să se bată nişte scânduri sau o bucată 
de carton la fereastră spartă. Dacă cineva o vrea să se 
mute aici în casă, să vină întâi la mine, căci vreau să mai 
rămână o săptămână, două, nelocuită. 

Welling cobori poteca şi măsură distanţa de la şosea şi 
până unde fusese găsit marinarul. Apoi bătrânul detectiv 
făcu nişte însemnări într-un carnet. 

— Dacă ai vrea să fii atât de amabil să-mi imprumuti si 
automobilul dumitale de serviciu până la Basingstoke, nu 
te-aş deranja mai mult. 

Welling, găsi fără nici o greutate pe fostul comisar de 
poliţie, dar îi fu nespus de greu să afle ceva de la bătrânul 
pensionar, deşi îi punea întrebările în calitate de înalt 
funcţionar al Scotland Yard-ului. 

Welling ştia totuşi cum să se poarte. 

— E împotriva regulamentului - zise fostul comisar în cele 
din urmă, - cu toate acestea sunt gata să vă povestesc 
ceea ce doriţi să ştiţi. Am păstrat cartea de vizită a 
biciclistului drept amintire. Nu avusesem până atunci 
niciodată prilejul să întâlnesc un agent diplomatic superior 
şi domnul acela mă interesa deci foarte mult. 

Un ceas trecu până la găsirea cărţii de vizită pierdută în 
maldăre de amintiri ale bătrânului, căruia îi plăcea să 
păstreze tot ce-i aducea aminte de clipele frumoase ale 
vieţii sale. 

— lat-o spuse în sfârşit, înmânând musafirului o carte de 

vizitá. 

Welling îşi asezá ochelarii pe nas şi citi: 

„Maior James L. Morlake de la consulatul Statelor Unite 
din Tanger”. 

Înapoie cartea, cu un zâmbet mulţumit. 

Totul se lămurea dintr-o dată. O singură taină mai 
rămânea: din ce pricină ţinea atât de mult la hârtia, care 
echivala de fapt cu o sentinţă la moarte? 


CAPITOLUL XLIII 


Omul din noapte 


La Creith House domnea neliniştea şi dezordinea ca 
înaintea unei lungi călătorii de vacanţă. Lordul se bucura ca 
un copil, de plăcuta plimbare pe mare ce avea s-o facă în 
curând. 

— Tineretul de azi nu seamănă deloc cu cel de altădată. 
La vârsta ta, Joan, aş fi fost nebun de bucurie. Şi-apoi 
închipuieşte-ţi: timp de două luni nu-l vom vedea pe 
Hamon! Asta ajunge ca să fii mai bine dispusă. 

— Sunt foarte bine dispusă - zise ea obosită. Dar sunt 
cam nervoasă după întâmplările din ultimul timp. 

În adevăr Joan se afla atât trupeşte, cât şi sufleteşte într- 
o stare de plâns. 

Merse în odaia ei, neştiind dacă trebuie să se culce ori să 
încerce a se linişti citind o carte bună. În cele din urmă făcu 
ceva, ce nu-i putea prii în nici un caz: se gândi la cele 

întâmplate, la Jim, la tânărul slab si uscátiv din casa 
doamnei Cornford, şi în sfârşit la Hamon. 

Servitoarea venind să-i împacheteze rochiile, o trimise 
afară. Ce făcea acum oare Farringdon? Purtarea lui de azi 
era o urmare a bolii sale... sau înnebunise cu adevărat? 
Dorea să poată să cheme pe Mrs. Cornford la telefon, 
pentru a se informa de starea lui Farringdon. Nu! Era mai 
bine să se ducă singură la căsuţa aceea să-l vadă pe Mr. 
Farringdon şi sá se explice cu dânsul. Numai de l-o găsi într- 
o stare prielnică, - să-i poată vorbi. Trebuie neapărat să 
ştie, cum stăteau lucrurile. 

Lordul Creith o văzu coborând scările. 

— lar ieşi? - întrebă el mirat. E foarte târziu şi afară bate 
un vânt grozav. 

— Aş vrea să merg numai până la poarta parcului, tată. 

li părea rău că trebuie să mintă, dar n-avea încotro. 

— Te voi însoţi. 

— Nu, tată, doresc să fiu singură. 

— N-ai putea să iei servitoarea cu tine? Îmi displace să te 
ştiu afară, în întuneric şi neînsoţită. Nu pot uita spaima ce- 
am tras-o în noaptea aceea furtunoasă, când ai venit atât 
de târziu acasă. 

Joan îl linişti c-un zâmbet şi ieşi afară pe terasă. Bătrânul 
nu ştia dacă trebuia s-o urmeze ori nu. 

Ea merse până la poarta de fier a parcului, trecu în 
stradă şi apucă drumul de pe lângă zid şi care trecea pe 
lângă căsuţă. Vântul îi ciufulea părul, crăcile copacilor 
trosneau, ramurile uscate se loveau una de alta. Ea însă nu 
luă în seamă furia elementelor, fiind ea însăşi mult prea 
tulburată. 

Mr. Farringdon dăduse în seara aceea mult de lucru 
gazdei sale, iar medicul chemat în grabă, găsi starea 

bolnavului din nou gravá. 

— Trebuie neapárat sá aveti ajutorul unei surori de 
caritate. Má tem că va trebui sá internăm bolnavul la un 
ospiciu de nebuni. Mâine voi aduce pe doctorul Truman din 
Little Lexham, ca să-l examineze. 

— Credeţi într-adevăr că Mr. Farringdon şi-a pierdut 
minţile? întrebă ea speriată. 

— Alcoolici ăştia incurabili ajung, de obicei, dementi. Aţi 
putea să-mi spuneţi, dacă bolnavul a trecut astăzi printr-o 
emoție puternică? 

— După câte ştiu, nu. S-a sculat de dimineaţă, a mers în 
grădină şi a fost destul de liniştit şi de cuminte. Dar azi 
după-amiază am găsit asta în grădină (văduva arătă spre o 
sticlă de whisky goală) Nu ştiu de unde a luat-o. Probabil a 
trimis iar pe vreun copil din sat la „Leul Roşu”. 

Medicul se uită la sticlă. 

— Asta lămureşte totul. Să sperăm că pacientul nu va 
mai căpăta multă vreme nici o picătură de alcool. Aş dori 
să-l pot lua încă diseară de aici, dar la ora asta nu mai pot 
căpăta nici o legătură cu spitalul. Păziţi-l bine această 
ultimă noapte. 

Bolnavul răcnea şi se zbătea, dar nu era chip să înţelegi 
ce spune. 

— Joan! Joan! urla el la răstimpuri. 

— Această Joan trebuie să-l fi enervat grozav - zise 
medicul. Bánuiti cumva cine ar putea fi? 

— Nu, răspunse Mrs. Cornford. 

In taină, ce-i drept, văduva avea bănuieli, pe care se 
ferea însă să le exprime, căci i s-ar fi părut o trădare faţă de 
Lady Joan, care fusese atât de bună cu dânsa. 

Când părăsi căsuţa doamnei Cornford, medicul zări o fată 
tânără, ce tocmai venea prin grădină. 

— Dumneata esti, soro? - întrebă el. 

— Nu, domnule doctor, sunt Joan Carston. 

— Lady Joan? - întrebă medicul de plasă mirat. Dar ce 
faceţi aici la o oră atât de târzie? 

— Am vrut s-o văd pe Mrs. Cornford. 

— Sunteţi o fată curajoasă! Eu în locul dumneavoastră, 
într-o seară ca asta, n-aş părăsi casa decât în cazuri 
excepţionale. 

— Ce mai face bolnavul dumneavoastră? 

— Îi merge foarte, foarte rău. Numai să nu intraţi la el. 

Joan nu-i răspunse. Mrs. Cornford, care auzise glasurile se 
ivi în uşă şi fu tot atât de mirată că şi doctorul, când 
recunoscu pe vizitatoare. 

— Nu poţi să intri la el - îi zise ea, clătinând capul, când 
fata îi povesti scopul vizitei sale. 

— Dar trebuie să intru, trebuie neapărat să vorbesc cu 
dânsul! 

Curajul o părăsi însă, când auzi răcnetele furioase şi 
glasul aproape neomenesc din odaia de alături. 

— A fost o prostie din partea mea să vin aici - mărturisi 
Joan şi îşi luă haina. Nu, nu mă însoţi, te rog, mă pot duce şi 
singură! 

leşi şi închise uşa. La stânga ei văzu o fereastră luminată 
- odaia lui Farringdon. Apropiindu-se auzi, cutremurată, 
blestemele şi tipetele grozave ale bolnavului. Se înveli mai 
bine în haină, şi se îndepărtă încet. 

Un moment mai târziu auzi pe cineva închizând portita 
grădinii. Să fie medicul? Ori sora de caritate? Nu! Prin 
întuneric se deslusea silueta unui bărbat suspect. Se 
apropia foarte încet ca şi cum n-ar fi vrut să fie zărit. Joan 
ar fi putut să-l atingă pe umăr, atât de aproape trecu el pe 
lângă dânsa. Cine să fie?... Aştepta curioasă să descopere 


250 


pe noul vizitator al doamnei Cornford. 

Spre uimirea ei, necunoscutul nu suná, ci merse la 
fereastra odăii bolnavului si începu să umble la oblon. 
Fereastra era dintre acelea ce se pot împinge în sus. 
Necunoscutul o deschise cu o mână şi fata înlemni de 
spaimă, văzându-i în cealaltă mână un revolver. Nu fu în 
stare să înainteze cu un pas, ori să strige. Privea numai 
îngrozită la masca neagră, ce-i acoperea omului obrazul. 

— Jim! sopti ea. 

Dar imediat necunoscutul trase două focuri. Farringdon, 
care stă pe marginea patului, scoase un țipăt şi se prábusi 
pe podea. 


CAPITOLUL XLIV 


Crima 


Joan auzi tipátul de groază din casă, şi vru să vină mai 
întâi în ajutorul doamnei Cornford. Dar şi altcineva mai 
auzise împuşcăturile. O fluierătură mai ascuţită răsună prin 
noapte, apoi un om intră, grăbit, prin portita grădinii si 
alergă spre intrarea casei. 

— Ce se petrece aici? întrebă el cu glas tăios. 

— Nu ştiu, răspunse Mrs. Cornford, agitată. Trebuie să se 
fi întâmplat ceva grozav. Mă tem că Mr. Farringdon s-a 
împuşcat. 

joan aştepta tremurând, nestiind ce să facă. Dacă 
recunoştea că fusese martoră crimei, trebuia să descrie şi 

pe ucigas. Ea se furisá deci afará din grádiná. 

Auzi si pe altii alergánd sá vadá ce se intámplase. Asta o 
hotări sá plece si o luă din nou pe drumul îngust, de-a 
lungul zidului. Îşi iuți paşii şi cât pe-aci să cadă. Abia de mai 
ştia ce face, când urcă în grabă scările castelului din Creith. 

Spre norocul ei nu se afla nimeni în hol. Lordul Creith 
care încă nu era culcat, o auzi închizând uşa iatacului ei. Voi 
s-o întrebe ceva. 

— Te-ai şi culcat, Joan? 

— Da! îi răspunse ea, cu sufletul la gură. 

În odaia ei era întuneric. Înaintă cu paşi nesiguri spre pat 
şi se trânti pe el, istovită. 

— Jim! Jim! gemu ea. De ce ai făcut asta? 

Curând adormi, dar bătăi repetate în uşa ei o treziră. 
Recunoscu glasul tatălui său. 

— Dormi, Joan? 

— Da, tată... Vrei să-mi spui ceva? 

— N-ai putea să vii jos? S-a întâmplat ceva grozav. 

Pe Joan o părăsi curajul. Ştia doar ce se întâmplase. 

— Îmi dai voie să intru? 

Joan îi deschise uşa. 

— N-ai putea să aprinzi lumina? întrebă lordul. 

Vru să întoarcă butonul electric, dar Joan îl opri. 

— Am nişte dureri de cap îngrozitoare... Dar ce ai vrut să- 
mi spui? 

— Farringdon a fost împuşcat, zise lordul, care nu era 
diplomat şi spunea lucrurilor pe şleau. Unii cred că s-ar fi 
împuşcat singur, dar Welling este de altă părere. 

— Mr. Welling se află aici? întrebă ea speriată. 

Îi era teamă de bătrânul detectiv. 

— Da, Mr. Welling s-a înapoiat astă-seară de la Londra. E 
jos şi-ar vrea să-ţi vorbească. 

— Mie, tată? întrebă ea, uluită. 

— Da, adineauri mi-a povestit c-ai párásit locuinta 
doamnei Cornford cu un minut înainte de împuşcăturile 
acelea fatale. 

Lordul o auzi răsuflând anevoios. 

— Oh! de asta vrea să-mi vorbească? Vin numaidecát jos. 

Welling se întorsese în seara aceea la Creith, îşi lăsase 
geamantanul la „Leul Roşu” şi mergea tocmai spre Wold 
House, când auzi împuşcăturile şi tipetele. Hanul era situat 
la doi paşi de locuinţa doamnei Cornford. 

— E fără îndoială vorba de o crimă, spuse detectivul 
adresându-se lordului Creith. Fereastră era deschisă si 
afară de asta nu s-a găsit nici o urmă în odaie. Singurul 
indiciu, care poate duce la descoperirea făptaşului sunt 
urmele de picioare într-un răzor din faţa ferestrei. 

— Farringdon murise, când l-aţi găsit? 

— Da - răspunse Welling, - căci cele două gloanţe i-au 
străpuns inima şi au fost trase atât de repede unul după 
altul, încât n-am auzit decât o singură detunătură. 
Criminalul a întrebuințat un pistol automat pentru tir rapid. 
Ştiţi poate de ce Lady Joan a mers la o oră atât de târzie la 
Mrs. Cornford? 

— Nu, asta n-o ştiu. Fiica mea e prietenă cu Mrs. Cornford 
şi-mi închipui că s-a dus la ea s-o întrebe de starea sănătăţii 
lui Farringdon. 

Welling dădu din cap. 

— Acelaşi lucru mi l-a spus şi Mrs. Cornford. 

— Dar de ce mă întrebaţi atunci şi pe mine? - se miră 
lordul Creith. 

— Fiindcă un detectiv are datoria să se informeze 
întotdeauna de două şi de trei ori asupra unuia şi aceluiaşi 
lucru, răspunse Welling, pe un ton cât mai amabil. 

— latá cá a venit si fiica mea - zise lordul, vázánd pe Joan 
intrând în bibliotecă. 

Welling o privi pe furiş şi văzu că era foarte palidă şi avea 
cearcăne foarte mari sub ochi. Detectivul era unul din 
puţinii care cunoştea taina bisericutei din pădurea de lângă 
Ascot şi îşi putu deci lămuri cu uşurinţă tulburarea ei. 

— Tatăl dumneavoastră v-a povestit că Farringdon a fost 
omorât? 

Joan dădu afirmativ din cap. 

— Ati fost desigur în apropierea casei, când ucigasul a 
tras. Aţi auzit ceva? 

— Nimic. 

— Aţi văzut pe cineva? 

Joan răspunse negativ. 

— Vântul bătea, mi se pare, din direcţia dumneavoastră? 
Aşa s-ar explica de ce n-aţi auzit împuşcăturile în vuietul 
vijeliei... Poate un om să se ascundă în grădina aceea? 

— Nu v-as putea spune, căci nu cunosc grădina destul de 
bine - răspunse ea repede. 

— Mda! 

Welling îşi frecă nasul. 

— Pe Mr. Farringdon nu l-aţi cunoscut, fireşte? 

Văzând că Joan nu-i răspunde, detectivul urmă: 

— Poate era mai bine să nu-l fi cunoscut... Ne-ar cruța 
astfel multe osteneli şi neplăceri. 

Pornit din nou prin întunericul nopţii, Welling căută să 
dezvăluie această nouă taină. Cine să-l fi împuşcat pe 
Farringdon? De obicei, când cunoaştem persoana care are 
interes ca victima să dispară, am şi ţintit pe fáptas. Cine era 
această persoană în cazul de faţă? Nimeni alta decât lady 
Carston. 

Tot gândindu-se el se hotărî sá se ducă să-l vadă pe Jim 

Morlake. 

Apropiindu-se insá de Wold House, nu zári nici o luminá 
în toată casa, iar poarta era larg deschisă. Lucru îi dădu de 
gândit. Detectivul îşi lumină drumul cu ajutorul unei lămpi 
electrice de buzunar. Recunoscu înăuntrul grădinii, pe 
drumul carosabil, urme proaspete de automobil. Garajul se 
afla deoparte. Welling îşi îndreptă paşii într-acolo. Poarta 
garajului era şi ea deschisă, iar înăuntru nu se afla nimic. 

Welling ştia că lui Jim îi venise înapoi automobilul. Unde 
se afla oare acum? 

Cleaver îi deschise uşa. 

— Doriţi să vorbiti cu Mr. Morlake? - întrebă el. Îmi pare 
rău, dar a plecat cu maşina. 

— Când a plecat? 

— Acum o jumătate de oră sau aşa ceva. M-am mirat 
foarte mult, căci Mr. Morlake îmi dăduse la început ordinul 
să-l scol mâine dimineaţă din somn... Şi Binger s-a înapoiat 
la oraş. 

— Ţi-a spus el că vrea să plece? 

Cleaver scutură capul. 

— Nu, de-abia când am văzut luminile automobilului 
dispărând pe poartă, am înţeles ce se petrece. Mr. Morlake 
a plecat în mare grabă, căci şi-a lăsat pipa şi punga de 
tutun în odaie, ceea ce nu făcea niciodată. Afară de asta, 
Mr. Morlake trebuie să fi ieşit pe fereastră, căci mă găseam 
în hol şi nu l-am văzut ieşind. 

Când Welling intră în cabinetul de lucru al lui Jim, 
fereastră era încă deschisă. Detectivul aprinse lumina şi 
cercetă cu grijă podeaua. 

— Zici că a plecat în pripă? întrebă el din nou pe portar. 
Acum o jumătate de oră? Te-aş ruga să mă laşi puţin 
singur, Mr. Cleaver. Vreau să telefonez cuiva. 

Mai întâi, Welling vorbi cu comisariatul din Horsham. 

— Opriti un automobil negru cu douá locuri. Domnul care 
şade la volan se numeşte Morlake. Vă cer numai să-l opriţi, 
nu să-l arestaţi. Înţelegi dumneata ce vreau să spun cu 
asta? 

— Dar despre ce e vorba, căpitane Welling? 

— De-o crimă! răspunse aspru bătrânul. 


CAPITOLUL XLV 


Căutat de poliţie 


Jim Morlake dispăruse. Nu mai fusese văzut nici acasă şi 
nici în localurile londoneze, unde obişnuia să se ducă. 
Automobilul fusese găsit în faţa garajului, în care îl 
adăpostea de obicei la Londra. Era stropit peste tot cu 
noroi, căci plouase în cursul nopţii. De altfel, Morlake părea 
să fi mers foarte repede. Şi nu lăsase nici o scrisoare sau 
biletel, indicând ce trebuiau să facă cu automobilul. 

Binger nu-l văzuse, iar Mahmet făcu pe prostul, când 
domnii de la poliţie vrură să-l tragă de limbă. După-amiază 
în toate ziarele un anunţ mare, soma pe Mr. James Morlake 
să se prezinte la comisariatul cel mai apropiat. In zadar 
însă. 

— Mereu nepláceri şi griji! bombăni Binger. Nu înţeleg de 
ce Mr. Morlake nu-i ceva mai cu băgare de seamă... 

Mahmet asculta plictisit, dar cu răbdare, părerile lui 
Binger asupra usurintei stăpânului său. În cele din urmă, 

marocanul zise: 

— Eu acum pleacă puţin. 

— Vrei să spui, că ai de gând să ieşi puţin, îl îndreptă 
Binger. Tare m-aş mira dacă-ai învăţa vreodată englezeste. 
Sunt gata să-ţi dau în fiecare zi o lecţie. 

— Eu pleacă acum? întrebă Mahmet. 

Şi Binger îi îngădui, cu un gest princiar. 

Mahmet merse în grabă în odáita sa, îşi scoase burnusul 
şi se îmbrăcă după moda europeană, aşa ca să nu atragă 
luarea aminte. Se duse cu autobuzul spre estul oraşului şi 
se dădu jos, abia în cartierul docurilor. Acolo, într-o stradă 
dosnică, se afla un local mic şi de o înfăţişare murdară, un 
bar, căruia i se retrăsese concesiunea, fiindcă proprietarul 
vroia să-şi mărească veniturile prin jocuri de noroc 
interzise. Acum localul era un fel de han pentru negri şi alţi 
oameni care nu erau de rasă albă. 

Mahmet se îndreptă spre odaia plină de fum, ce slujea ca 
restaurant şi sală de joc. Oameni cu pielea smeadă ori 
neagră jucau cărţi. În unul din ei, Mahmet recunoscu pe un 
compatriot, îi făcu semn cu capul şi amândoi se retraseră 
într-un colţ. 

— Bunul meu stăpân a plecat, începu Mahmet fără 
introducere. Scrie unchiului tău din Casablanca, să cumpere 
patru catári si să trimită vorbă serifului El Zey din Tetuan, 
că în a douăsprezecea zi din luna aceasta, va aduce catării 
în vecinătatea farului de la El Spartei... Ai mai auzit ceva? 

Tovarăşul său, un maur înalt, cu faţa ciupită de vărsat, 
avea multe de povestit. 

— Jos, în ţinutul Angora, au izbucnit tulburări şi au avut 
loc lupte cu armele. Cred că soldaţii sultanului au fost 
înfrânți. Se povesteşte că Sadi Hafis ar fi de partea celor din 
Angora. Şi e adevărat că în casa lui din munţi se fac 

pregátiri mari. A trimis acolo si niste servitoare. E ciudat, 
cáci paná acum Sadi Hafis n-a lásat sá calce picior de 
femeie acolo. 

Mahmet îl întrerupse ursuz: 

— Esti un babalác. Mi-ai povestit de douá ori acelasi 
lucru, ca un ramolit. 

Mahmet se înapoie grabnic în locuinţa stăpânului său, îşi 
strânse hainele şi le băgă într-o faţă de pernă. 

A doua zi dimineaţa, când Binger intră în odaia 
marocanului acesta dispăruse împreună cu lucrurile lui. 
Bătrânul servitor cercetă cu de-amănuntul toată locuinţa şi 
se convinse că Mahmet nu furase nimic. 


CAPITOLUL XLVI 


Pantofii ascuţiţi 


Joan Carston se schimbase mult de câteva zile. Ea cea 
dintâi îşi dădu seama de asta şi se miră de ea însăşi. 
Emotiile grozave pricinuite de ultima dramă, schimbaseră 
cu totul pe vechea Joan. In noaptea cumplită, tânăra fată nu 
dormise, ci rămăsese la fereastră privind neîncetat spre 
Wold House. Numai de-ar vedea lumină la fereastra lui! De 
i-ar auzi glasul în noaptea întunecoasă şi vijelioasă! O, cum 
îi era dor de el! Ce fericită fusese, fără să fi ştiut măcar. 

Când începu să se lumineze de ziuă, Joan sta încă, 
deznădăjduită şi tristă la fereastră. Deodată îşi aduce 
aminte, că trebuia să părăsească Creiton House-ul în chiar 

ziua aceea. Cum? Îi era cu neputinţă sá plece acum. Poate 
că Jim avea nevoie de dânsa. Ea nu-l judeca, nu încerca să- 
şi lămurească de ce Jim sávársise o faptă atât de grozavă. 

Cineva ciocăni în uşă. Obosită, Joan se duse să deschidă. 
Servitoarea îi aducea dejunul. 

Îşi bău cafeaua si se simţi mult mai bine. Coborí în parc. 
Sufla un vânt puternic şi pe toate cărările se formaseră 
báltoace. Vremea posomorátá oglindea parcă starea ei 
sufletească. Ea merse, aproape inconştient, spre poarta de 
fier a parcului. Acolo se opri, apucă grilajul rece cu 
amândouă mâinile şi privi un răstimp în gol. Pe urmă îşi opri 
ochii la căsuţa doamnei Cornford şi se cutremură. Vru să se 
înapoieze în casă. Nu făcu nici doi paşi şi cineva o strigă pe 
nume. 

Era Welling, care purta o mantă de ploaie şi o pălărie 
veche. 

— Nu v-aţi culcat nici dumneavoastră azi noapte, 
căpitane? întrebă ea. 

Se cunoştea după faţă că bătrânul detectiv petrecuse o 
noapte fără somn. Afară de asta, ghetele îi era pline de 
noroi. 

— Dacă înţeleg bine, dragă domnişoară, n-aţi dormit nici 
dumneavoastră tocmai bine. Lucrul nu mă miră. Cu vijelia 
din timpul nopţii e aproape exclus să te poţi odihni. Lordul 
Creith s-a sculat? 

— Cred că da. Tatăl meu se scoală, de obicei, la nouă, 
dar astăzi a cerut să fie sculat la opt - răspunse Joan, 
încercând să zâmbească. 

— În timpul din urmă aţi trecut prin multe emoţii - zise 
detectivul, care păşea alături de dânsa. 

Joan nu-i răspunse. 

— Un caz ciudat - urmă el - foarte ciudat! Aţi băgat de 

seamá cá Morlake nu poartá decát pantofi lati, americani? 

— Nu, nu-mi amintesc deloc cum e îmbrăcat - răspunse 
ea repede, temându-se să nu dea de gol pe Jim prin 
mărturia ei. 

— E însă un fapt sigur că Morlake poartă pantofi 
americani, zise Welling. Nici nu are măcar alţi pantofi... l- 
am cercetat casa, în lipsa lui... 

— Cum? A plecat? 

— A dispărut fără urmă! Când isteţii ăştia o şterg, te 
osteneşti degeaba căutându-i. 

Welling aştepta ca Joan să spună ceva. Abia după câteva 
clipe de tăcere, însoţitoarea-i îndrăzni să întrebe: 

— Ce importanţă au pantofii lati? 

— Asta pot să v-o spun. Asasinul lui Farringdon a purtat 
pantofi ascuţiţi. 

Joan se întoarse repede spre el. 

— Credeţi... vreţi să spuneţi cu asta... că Jim Morlake nu-i 
acela, care a săvârşit omorul? Nu cumva vreţi, căpitane 
Welling să-mi întindeţi o cursă, ca să declar ceva împotriva 
lui? 

— Eu sunt capabil de orice, chiar şi de asta, mărturisi 
Welling, clătinând mâhnit capul. Nu există minciună ori 
şiretlic, de care să nu mă folosesc, Lady Joan. De rândul 
acesta însă sunt sincer şi cinstit. Urmele ce le-am găsit pe 
răzorul de sub fereastră arată lămurit că asasinul purta 
pantofi frantuzesti, cu vârful ascuţit. Apoi revolverul cu care 
a fost împuşcat Farringdon, are un calibru mult mai mare 
decât revolverele lui Morlake. Din întâmplare le cunosc pe 
toate şi aş fi gata să jur că arma cu care s-a săvârşit crima, 
n-a aparţinut niciodată lui Jim Morlake. Dumneavoastră aţi 
crezut, se vede, că el e făptaşul? 

Welling o privi ţintă. 

— Da, am crezut. Eram de fatá, cánd Farringdon a fost 
împuşcat. 

— Asta o ştiam de mult. V-aţi ascuns după ulmul mare. 
Am văzut urmele dumneavoastră pe pământul moale. Aţi 
mers la Mrs. Cornford pe drumul de lângă zid, şi la 
întoarcere ati pierdut tocul de la pantof. E o dovadă că erati 
foarte grăbită. De aceea nu l-aţi mai căutat şi, dacă nu 
alergati asa, nu l-aţi fi pierdut... Credeţi că omul cu pantofii 
ascuţiţi a ştiut că erati acolo? Si... încă ceva... As vrea sá vă 
întreb: nu-i aşa că nu i-aţi văzut faţa? 

— De unde ştiţi? 

— Fiindcă nu erati sigură dacă e Morlake ori altcineva. 
Deci nu i-aţi văzut faţa. Purta prin urmare o mască... 
Această mască a fost neagră? 

Joan făcu semn că da. 

— Era îmbrăcat într-un compleu negru, ca Mr. James 
Morlake? Mi-am închipuit-o! exclamă el, văzând că faţa îi 
confirmă presupunerea. Poate a fost o simplă coincidenţă, 
totul e posibil, dar nu cred. 

Welling se opri. Joan făcu la fel. Bătrânul detectiv o fixă şi 
privirea lui păru că are o putere hipnotică. 

— Aţi putea să ne mai spuneţi ceva important, ca să ne 
ajutaţi să descoperim pe făptaş: cine a mai purtat la Creith 
pantofi frantuzesti, ascuţiţi, afară de tatăl dumneavoastră? 

CAPITOLUL XLVII 


lahtul 


Joan îl privi buimacá, apoi izbucni într-un hohot de râs: 

— Mr. Welling, m-ati speriat grozav. Tatăl meu nu poate 
omori pe nimeni, ţine prea mult la liniştea lui. 

Dar detectivul nu se dădu bătut. 

— Prin întrebarea mea n-am înţeles că tatăl 
dumneavoastră l-ar fi împuşcat pe Farringdon. Am 
constatat numai că lordul Creith e singurul om aici, care 
poartă pantofi ascuţiţi. 

— Vă înşelaţi, Mr. Welling, foarte multi poartă pantofi 
ascuţiţi... Mr. Hamon de pildă... 

Joan tăcu brusc. 

— Voiam să am doar părerea dumneavoastră, zise 
Welling, politicos. E tot ce-mi trebuia. Poartă Mr. Hamon 
întotdeauna astfel de pantofi? În ce-l priveşte pe lordul 
Creith, eram sigur, căci am întrebat pe cizmarul din sat. 

— Mr. Hamon nu-şi repară ghetele aici dacă le-o fi 
reparând vreodată, lucru de care mă îndoiesc, căci e foarte 
bogat, răspunse Joan. 

Adăugă pe un tot grav: 

— Nu cumva îl bánuiti pe Mr. Hamon? Aseară nici nu se 
afla la Creith. 

— Dacă l-a împuşcat Hamon pe Farringdon, trebuie să fi 
fost la Creith, iar dacă nu-i el ucigaşul, atunci nu-mi pasă 
unde a putut să fie. 

Uşurarea ce-o simţea, după noaptea asta de spaimă şi 

groază era atât de mare, încât în bucuria ei, era să 
Imbrátiseze pe bătrân. 

— Sunteţi sigur de ce-ati afirmat? 

— Cu privire la Morlake? întrebă el. 

Ştia de ce se temea fata. 

— Cred - urmă el - că nu poate exista nici o îndoială. 
Morlake are picioare prea mari, ca să fi putut purta pantofii 
ce şi-au lăsat urmele în faţa casei doamnei Cornford. Cu 
toate acestea - adăugă el prudent - nu-i chiar sigur de tot, 
că proprietarul pantofilor ascuţiţi e una şi aceeaşi persoană 
cu ucigaşul. Şi ceea ce a făcut la început ca Morlake să fie 
bănuit, e faptul că omul cu pantofii ascuţiţi a umblat şi pe 
terenul de la Wold House. L-am putut urmări în traiectoria 
lui spre râu şi nu mă îndoiesc că revolverul, cu care a 
săvârşit crima, se află acolo în apă. 

— Dar de ce-mi spuneţi asta? întrebă ea. 

— Presupun - urmă el, fără să ţină seamă de întrebarea 
ei că vom primi astăzi o scrisoare de la un necunoscut, în 
care ni se va descrie amănunţit locul, unde putem găsi 
urma. Scrisorile anonime îmi plac, mai ales când le aştept. 
Această scrisoare va fi bătută la maşină si va fi... 
expediată... 

Aici Welling privi îngândurat spre cerul cenuşiu. 

— De unde îşi va expedia oare omul scrisoarea? Am 
găsit! zise el mulţumit. O va preda la poşta centrală din 
Londra. 

— Sunteţi proroc? zise Joan zâmbind. 

— Nu, dar m-am ocupat mult cu cazul acesta. 

Când intrară în casă, lordul Creith supraveghea tocmai pe 
servitorii ce însemnau cuierele cu câte un număr şi lipeau 
hârtii cu adresa pe ele. 

— Hello, căpitane Welling, pe cine aţi mai arestat azi 

dimineatá? 

— Sâmbăta nu arestez ca să nu stric nimănui cheful 
duminicii: Hamon v-a chemat la telefon, nu-i aşa? 

— Da, zise lordul, mirat. Dar de unde ştiţi? 

— V-a telefonat azi noapte târziu? 

— Cam pe la miezul nopţii... Nu înţeleg, însă, cum de-aţi 
aflat! Telefonul meu nu-i măcar în legătură cu satul, ci cu 
centrala din Lexham. 

— Nu v-a rugat să-i trimiteţi ceva ce-a uitat aici? 

— Nu, Mr. Hamon a vrut numai să ştie, la ce oră plecăm 
dimineaţa. 

— Era şi firesc s-o facă, mai ales la ora douăsprezece din 
noapte! 

— Cred că, a fost cu puţin înainte de miezul nopţii. 
Desigur aţi ascultat convorbirea - zise lordul Creith pe un 
ton de reproş. 

În timp ce tatăl ei căuta o armă de vânătoare, care - 
ciudat lucru! - dispăruse încă de ieri, Joan se întoarse spre 
Welling. 

— De unde ştiţi toate astea, căpitane? întrebă ea. 

— N-o ştiu, bánuiesc numai, răspunse detectivul. E firesc 
ca omul cu pantofii ascuţiţi, dacă e cu adevărat prietenul 
nostru Hamon, să caute să ajungă cât mai repede la oraş. 
Încercările de a-şi asigura un alibi printr-o convorbire 
telefonică sunt destul de dese. 

Joan îl poftise pe Welling la dejun. 

Veni însă singură în sufragerie, tatăl ei fiind ocupat cu 
pregătirile călătoriei. Tânăra lady era stăpânită de un singur 
gând şi nu se putut opri să nu întrebe în cele din urmă: 

— De ce-o fi plecat Mr. Morlake de aici? 

— Să-ţi spun drept, nu-l mai înţeleg pe Mr. Morlake, zise 
Welling. Ceva nu-i în regulă, dar habar n-am ce-i cu dânsul 

şi cum ar putea fi ajutat. Tot ce ştiu e că a plecat în pripá. 

— Nu credeţi cumva...? întrebă ea repede. 

Welling ráse. 

— Oamenii de soiul lui se află acum în primejdie, acu la 
adăpost. Poate că Morlake mai prepară o spargere... 

— De ce vorbiti asa, Captain? întrebă ea tulburată. Ştiţi 
prea bine că Mr. Morlake nu-i un spărgător! 

— Dimpotrivă; dacă ştiu ceva precis e că Mr. Morlake e 
din tagma spărgătorilor. Nu mă interesează din ce motive 
nobile a ajuns la meseria asta, dar deocamdată e cel mai 
autentic spărgător, cel mai destoinic si mai istet din câţi îi 
avem în ţară. 

— A furat mulţi bani? întrebă ea. 

— Multe mii de lire sterline, dar numai de la Hamon. 
Amănuntul acesta caracterizează toate furturile comise de 
dânsul. A mai spart şi scotocit şi prin alte case de bani şi 
depozite, dar nimeni, din câţi au suferit de pe urma 
curiozitátii sale, nu s-au plâns că i s-ar fi furat bani. Numai 
Hamon s-a plâns mereu că a fost jefuit. Şi ce e mai ciudat, 
Morlake nici nu e lacom de bani. 

Joan tot mai nădăjduia că se va întâmpla o minune şi că 
Jim se va întoarce în cele din urmă. Fu dezamăgită amarnic 
în aşteptarea ei. Automobilul în care lordul şi fiică-sa 
mergeau la Southampton, trecu pe lângă Wold House şi în 
zadar fata se aplecă şi privi stăpânită de speranţa deşartă 
că va zări pe iubitul ei. 

— Ce s-a întâmplat, dragă Joan? întrebă lordul Creith. Ai 
uitat ceva? 

— Da, tată, îmi lipseşte ceva. 

— O să-ţi cumperi la Cadiz ce-ţi mai trebuie, răspunse el, 
făcând dinadins pe prostul. Cadiz e oraşul meu favorit. Din 
păcate, acum nu mai au loc luptele de tauri. 

— Íti place atáta sá vezi curgánd sánge! 

— Dar ce-i sângele de taur faţă de cel omenesc! Mă 
bucur că părăsim Creith. Mă temeam că mă vor reţine ca să 
mă audieze ca martor. Din fericire, Stephens era la mine 
când s-a comis omorul. Impuscátura am auzit-o însă şi eu. 

Când văzu iahtul în rada din Southampton, Joan se 
minună. Crezuse că va găsi un vas mic şi era îngrijorată 
căci nu-i tocmai plăcut să strábati golful Biscaya într-un vas 
pitic. „L'Esperance” avea însă înfăţişarea unui mic 
crucişător şi era neobişnuit de mare pentru un iaht. Lordul 
Creith părea, de asemeni, mirat. 

— Prietenul Hamon trebuie sá fi cheltuit o sumă 
fabuloasă, zise el. Nu pare un iaht ci un vapor de pasageri. 

Căpitanul englez le ură bun venit. Totul era pregătit de 
plecare, imediat ce pasagerii se vor urca pe punte. 

— Mr. Hamon nu va veni, după cum am aflat, zise 
căpitanul Green, care avea înfăţişarea unui marinar, párlit 
de soarele de la tropice. Putem pleca, domnule căpitan, 
zise lordul Creith voios. 

Cabina Joanei era bine situată, minunat mobilată si 
împodobită cu flori de seră. Fata nu se mai osteni să întrebe 
cine-i trimise florile, întrucât Mr. Hamon nu pierdea nici un 
prilej, fără a-i arăta simpatia sa, şi ei prea îi plăceau florile, 
ca să se îndure să le arunce pe fereastra cabinei. Numai 
gândul că proveneau de la Hamon, o împiedica să se 
bucure de ele. 

Seara, lordul Creith cină numai cu dânsa. Căpitanul era 
ocupat sus, pe puntea de comandă. Navigau doar în canalul 
unde traficul era mare şi primiseră ştiri prin telegrafia fără 
fir, că între Portland Bill şi Brest pluteau nori de ceaţă. 

— Mâncarea e foarte bună, zise lordul Creith chelnerului. 
Aveţi un bucătar care îşi cunoaşte bine meseria, steward. 

— Da, Mylord, e un francez care vorbeste englezeste. 

— Tot echipajul e frantuzesc? 

Stewardul clátiná capul. 

— Nu, mylord, cei mai multi sunt englezi. Avem, ce-i 
drept, si cátiva francezi si cátiva de altá nationalitate. Unul 
din ei pare a fi turc, sau maur. A venit pe bord în ultimul 
moment şi ajută în bucătărie. Curând însă maurul s-a 
îmbolnăvit. Probabil, e unul din servitorii proprietarului. II 
vom debarca la Casablanca. 

Stewardul servi cafeaua. Lordul Creith sorbi şi se 
strâmbă. 

— Lăudai degeaba pe bucătar, cafeaua are un gust 
îngrozitor. 

Stewardul îi luă ceaşca din mână şi se îndreptă spre 
încăperile din dosul sufrageriei. Revenind, se scuză de mai 
multe ori. 

— Vă voi aduce numaidecát o altă cafea, mylord. Ajutorul 
de bucătar, de curând angajat, lasă de dorit. 

După masă, Joan se urcă pe punte. Era o noapte 
frumoasă, marea era liniştită. Prin ceața subţire se záreau 
stelele, iar spre tribord, licărea din când în când o lumină 
mare. 

— E Portland Bill, o lămuri unul din ofiţeri, care venise 
tocmai pe punte. E cel din urmă far englezesc, ce-l veţi 
vedea până la înapoierea dumneavoastră. 

CAPITOLUL XLVIII 


Revolta 


În timpul călătoriei nu se întâmplă nimic deosebit, până 
ce, într-o dimineaţă ajunse iahtul la Cadiz. Pe neaşteptate 
Joan fu trezită din somn. Nimic nu se mişca. Nu se auzea 
decât murmurul valurilor şi zgomotul monoton al maşinilor 
vaporului. Lumina cenuşie a dimineţii revărsată în cabină, îi 
îngăduia sá desluşească lucrurile dinăuntrul ei. Joan se 
ridică şi privi în jur. 

O mişcare la uşă, îi atrase luarea aminte. Cineva o 
închidea încet şi cu băgare de seamă. Joan sări din pat. 
Deosebi o siluetă înaltă în coridorul întunecos pe care-l 
străbătu până la celălalt capăt, unde cineva se ridică şi i se 
puse împotrivă. Necunoscutul căzu, fu imediat iarăşi în 
picioare, şi iar căzu. Joana se străduia să afle ce se 
întâmpla. Văzu pe un al doilea om, care-l apucase şi îl 
trăgea în sus. Apoi dispărură amândoi. 

Joan încuie uşa, se întinse în pat, dar nu mai fu în stare să 
adoarmă. Poate printre oamenii din echipaj se găsea un 
hoţ, lucru posibil chiar şi pe un iaht elegant. Desigur vreun 
subofițer, ce era de serviciu, observase pe hot. Asta explica 
lupta dintre cei doi. Deocamdată nu va spune tatălui ei 
nimic. Se îmbrăcă totuşi şi se duse la şeful stewarzilor 
căruia îi povesti cele întâmplate. 

— Nu ştiu cine a putut să fie, mylady, zise omul, mirat. 
Paza se face afară, pe punte şi numai un steward era de 
serviciu pe coridor. Cum arăta omul? 


268 


— Dupá cát am putut vedea, purta o cámasá albá si 
pantaloni bleumarin. 

— Era înalt? 

— Da, şi foarte voinic. 

Stewardul şef chibzui şi, în minte, trecu în revistă întreg 
echipajul. 

— Voi raporta ofiţerul prim, spuse el în cele din urmă. 

— N-aş dori sá se facă prea mult caz... 

— Vom avea poate neplăceri mai mari, dacă am trece 
totul sub tăcere. 

Lordul Creith, căruia îi plăcea întotdeauna să-şi explice 
lucrurile în felul cel mai comod, fu de părere că fiica sa 
visase. Ea respinse cu indignare presupunerea. . 

— Atunci a fost poate un somnambul, Joan. In orice caz 
era mai bine să fi încuiat uşa. 

Lordul şi fiica sa petrecură două zile la Cadiz, în oraşul 
acesta al femeilor frumoase şi al bărbaţilor posomoráti. A 
treia zi plecară amândoi din Cadiz, la miezul nopţii. In zori 
joan se trezi, când motoarele iahtului se opriră. Auzi 
zăngănitul lanțurilor, plescăitul apei, la aruncarea ancorei. 
Privi afară pe fereastra cabinei şi văzu câteva lumini. Era 
prima impresie ce-o avu în Africa, ce-i apăru misterioasă în 
întunericul în care plutea încă. La lumina zilei toată vraja 
pieri. Joan nu văzu decât nişte şiruri de căsuțe albe, de-a 
lungul unei coaste gălbui, nisipoase. În lumina rece şi crudă 
totul părea trist şi banal. 

Ea îşi sună stewardesa. 

— Unde ne aflăm? 

— La Suba, un sătuc de pe coastă. 

În acelaşi moment Joan zări, prin fereastra cabinei, o 
barcă ce se lăsa în jos. Nu dispăru bine şi se auzi zgomotul 
ritmic al váslelor. 

— Oamenii se duc la mal, sá ia nişte lăzi cu lucruri rare 
pe care domnul Hamon vrea sá le ducá ín Anglia, o lámuri 
stewardesa. 

Se auzirá ciocănituri în uşă şi lordul Creith apăru în halat. 

— Aici e Suba, zise el fiicei sale. Îmbracă-te repede, şi 
vino pe punte. 

Ea îmbrăcă o mantie garnisită cu o blánitá fină şi îl urmă. 
Puntea era pustie; la capătul ei sta un marinar. Pe puntea 
de comandă un singur ofiţer; privea nepăsător barca. 

— Nu pare sá fi rămas multă lume pe bord, zise Joan 
privind în juru-i. 

Lordul Creith se uită la ea, ca şi cum s-ar fi priceput în ale 
navigaţiei. 

— Un om singur şi cu un elev matelot sunt în stare să 
ducă o barcă într-o zi ca asta. Marea-i doar calmă. 

Privind spre coastă, fata descoperi o pânză mare, albă, 
umflată ce se apropia încet. 

— Pare să fie totuşi vânt îndeajuns, zise ea zâmbind către 
tatăl său. Uite, cei de acolo înaintează destul de repede! 

— Priveşte, numai - strigă lordul vesel - cum oamenii 
aceştia stăpânesc barca! Asta n-o poate face un european. 
Maurii însă sunt marinari din naştere. judecând după forma 
pânzei, pun rămăşag că-i o corabie maură. Coasta e de 
altfel patria piraţilor berberi. 

joan privi enervată pânza, ce se apropia grabnic, iar 
lordul vorbi mai departe fără să ia în seamă efectul vorbelor 
lui asupra Joanei. 

— De sute de ani piraţii ăştia au perceput taxe de la 
fiecare vapor ce trece pe aici. Cuvântul „tarif” vine de la 
Tarifa?, un sătuc, situat de cealaltă parte a strâmtorii. 

Deodată lordul tăcu şi Joan se întoarse repede. Auziră un 

geamát. 

— Ce-i asta? întrebă lordul Creith. E un tipát de om rănit. 

Privi împrejur, dar nu zári pe nimeni. Indreptándu-se spre 
punte, lordul şi fiica sa zăriră un om voinic, ce urca scara. 
Joan identifică numaidecât în el, pe hoţul din coridor. Umbla 
tiptil, cu picioarele goale şi înainta spre ofiţerul, care 
aplecat pe puntea iahtului, nu-l băga de seamă. 

— Păzea! strigă lordul. 

Ofiţerul se întoarse şi lovitura, îndreptată împotriva 
capului, îl nimeri la umăr, aşa că se prábusi cu un geamăt, 
la pământ. Joan văzu, îngrozită, că agresorul ţinea un 
ciocan în mână. 

Prin strigătul său, lordul scăpase pe ofiţer de la moarte. 
Deşi rănit, acesta se lăsă să lunece pe scară şi căzu greoi 
pe covertá. Se sculă numaidecát si se luă după maur. 

— Coboară iute scara! strigă lordul Creith fiicei sale. 

Aceasta ascultă dar de pe scară privi peste umăr la 
pânza mare albă a bărcii şi auzi glasuri agitate, ce aveau un 
timbru ciudat. 

— În cabina mea! Repede! strigă lordul. 

joan se refugie gâfâind pe sofa, în timp ce tatăl ei 
împingea zăvorul de la uşa cabinei. Apoi el căută ceva în 
cufărul său, dar în zadar. 

— Nu-mi pot găsi revolverul - zise el tulburat - nu se mai 
află aici. 

— Ce înseamnă toate astea? întrebă ea mai liniştită. 

— Seamănă a răscoală, răspunse lordul, mânios. 

Auziră deasupra lor zgomotul produs de picioarele goale, 
alergând pe podea, şi zvon de glasuri agitate. 

— Au abordat corabia cu cangea! zise Creith. 

Din cabina vecină se auzi o înjurătură. 

— E cineva acolo? întrebă lordul. 

Peretele dintre cele douá cabine nu ajungea páná la 
tavan, si, prin spatiul liber, puteai sta de vorbá cu vecinul. 
Dincolo zácea ofiterul ránit. Se váita de dureri groaznice la 
umár. 

— Aveţi arme? întrebă el îngrijorat. 

Lordul Creith mărturisi cu mult regret că era dezarmat şi 
întrebă: 

— Ce s-a întâmplat? 

— Nu ştiu nici eu - răspunse ofiţerul. Cei mai mulţi din 
oamenii noştri se află pe țărm: Căpitanul cu ofiţerul prim şi 
cel secund voiau să aducă nişte lăzi. 

— Câţi oameni din echipaj au rămas la bord? 

Ofiţerul chibzui o clipă. 

— Şase, dacă socotim si pe steward. Un marinar, cei doi 
bucătari, ajutorul de bucătar şi maurul, pe care l-am luat la 
bord la Southampton. El m-a lovit. Cred că marinarul şi 
steward-ul au fost doboráti şi că bucătarii nu se vor fi 
împotrivit. Aşa n-am rămas decât noi şi ajutorul de bucătar. 

Ofiţerul râse cu amărăciune. 

— Ajutorului de bucătar n-o să-i meargă bine, adaugă el 
după un timp. El l-a lovit deunázi pe maur. Am aflat asta azi 
dimineaţă, pe când eram de serviciu. Vă amintiţi că fiica 
dumneavoastră s-a plâns... Presupun că acum se află la 
dumneavoastră în cabină... 

— Da - răspunse lordul. Aşa, dar maurul a deschis atunci 
uşa? 

— El trebuie să fi fost; căuta se vede arme de foc. Din 
întâmplare, ajutorul de bucătar veghea şi consecinţa a fost 
că s-au încăierat. Ne mai putem aştepta la multe. Aţi auzit? 
Ei vin! 

Pe coridor umblau oameni cu picioarele goale. Cineva lovi 
cu ciocanul în uşa cabinei. 

— Dumneavoastrá vine afará, nu vá face nimic, domnule 
- strigá un glas rágusit. 

Lordul Creith nu ráspunse. 

Trosc! 

Usa se cutremurá sub loviturá, dar coridorul strámt 
stánjenind miscarea, broasca rámase neatinsá. O nouá 
lovitură de ciocan si o spărtură se ivi în uşă. 

Lordul Creith privi în jur, neştiind ce să facă. 

Încă o lovitură şi uşa se sparse, dar imediat oamenii de 
pe coridor o tuliră. Se auzi o impuscáturá şi încă una, apoi 
alte trei una după alta. În faţa cabinei un om se prăbuşi cu 
un țipăt. În sfârşit se făcu tăcere. 

— Ce-a fost asta? întrebă ofiţerul. 

— Cineva a tras, răspunse lordul Creith şi privi afară prin 
spărtura uşii. 

Omul din faţa cabinei scâncea şi gemea. 

— Priveşte numai, tată - strigă Joana, barca revine! 

Lordul privi pe fereastra cabinei şi văzu două bărci, ce se 
apropiau repede de iaht. 

Deodată răsună pe sală o larmă îngrozitoare cu tropăit de 
picioare goale pe coridor, şi câteva detunături de armă. 

— Ce să fie? Poate unul din marinari. Dar de unde a luat 
el revolverul? 

Toate aceste întrebări le punea ofiţerul. Dar lordul Creith 
prea era ocupat cu lupta de afară, ca să-i răspundă. 
Împuşcăturile încetaseră, lupta continuă, şi zgomotul se 
înteţi, infernal. Pe urmă cineva fu târât de-a lungul 
coridorului. 

— L-au biruit, zise lordul Creith cu glas răguşit. Aş vrea să 
ştiu cine-i. 

Când tocmai ajunseră în faţa uşii, un glas le strigă pe 
englezeşte: 

— Nu deschideti sub nici un cuvánt, paná ce echipajul nu 
se va înapoia! Acum vine. 

Joan auzi îngrozită glasul. Dádu pe tatăl ei la o parte si 
privi prin spárturá afará. Vázu pe un om al echipajului 
înconjurat de vrájmasi, îmbrăcaţi în alb. Inalt si chipes, 
purta costumul unui bucătar de vapor... 

Si... era Jim Morlake! 


CAPITOLUL XLIX 


Omul de pe plajă 


Joan scoase un tipát şi zgáltái uşa 

— Cheia, tată, dă cheia! strigă ea. E Jim! 

Dar lordul o trase la o parte. 

— E în zadar, nu poţi să-l ajuţi pe Jim Morlake, chiar de le- 
ai da pe mâna acestor bestii, încercă el s-o domolească. 

Ea leşină în braţele lui. 

Lordul o culcă pe sofa şi merse la fereastră. Bărcile se 
aflau acum aproape de iaht şi din atitudinea căpitanului se 
cunoştea că aflase despre atac. Sta în faţă, cu revolverul în 
mână. Din coridor sau de pe covertă nu se mai auzea nimic. 
Doar suspinele si gemetele rănitului de afară mai 
întrerupeau tăcerea. Putin după aceea, bărcile se izbiră de 
vapor. 

— E cineva aici? urlă căpitanul în coridor. 

Lordul Creith deschise uşa cabinei şi ieşi afară, păşind 
peste rănit. 

— Slavá Domnului, că nu vi s-a întâmplat nimic! îi zise 
căpitanul Green. E şi domnişoara cu dumneavoastră? 

Joan îşi revenise puţin, deşi mai zăcea pe sofa. 
Amintindu-şi cine era bucătarul, tânăra lady se sculă şi 
merse şovăind spre uşă. 

— Jim! L-au făcut prizonier pe Jim! strigă ea surescitatá. 

— Pe bucătarul dumneavoastră, adăugă lordul Creith. 

— Pe bucătarul meu? întreabă căpitanul mirat, şi corectă: 
Vorbiti desigur de ajutorul de bucătar, care s-a suit pe bord 
la Southampton? El l-a împuşcat pe omul de aici? Dacă l-au 
biruit ceilalţi, atunci e cert că ajutorul de bucătar se află 
acum pe corabia cu pânze a piraţilor. Ea se îndepărta 
tocmai de iaht, când noi ne-am suit pe bord. 

Căpitanul merse în grabă pe covertă şi Joan încercă să 
vină după el. Picioarele îi tremurau şi se simţea grozav de 
slabă. Barca piraţilor mauri ajunsese la o depărtare de 
treizeci ori patruzeci de metri şi cârmea dusă de boarea 
dinspre tárm, care-i umfla pânzele. 

— Sunteţi sigură că l-au luat cu dânşii? întrebă căpitanul. 

— Ar putea să se afle şi printre... 

Nu isprăvi, şi începu să cerceteze iahtul. Un om din 
echipaj era mort, altul, foarte rănit, părea că nu va putea 
scăpa cu viaţa. Nicăieri însă, urmă de Jim. 

Corabia cu pânze fugea îndepărtându-se. 

Maurii uitaseră pe telegrafist în cabina lui mică de pe 
covertă superioară. El rechemase pe căpitan prin semnale 
luminoase, şi în acelaşi timp se pusese în legătură cu un 
distrugător american, care naviga afară în larg. Se vedea în 
zare norul negru, de fum. 

— Mă îndoiesc dacă distrugătorul mai poate să ne vină în 
ajutor, înainte ca barca să ajungă la coastă - zise căpitanul. 

Pânza albă din faţa lor tocmai îşi schimbă direcţia şi 

căpitanul scoase o înjurătură. 

— Au atins limba de pământ şi cârmesc spre coastă. Mi- 
am închipuit că vor face aşa. 

— Ce vor face cu dânsul? întrebă Joan. 

Căpitanul nu înţelese imediat despre cine vorbea Lady 
Carston. 

— O, se reculese el, vorbiţi despre ajutorul de bucătar! 
Nu i se va întâmpla mare lucru. Dacă piraţii ăştia îşi 
închipuie că el e un om de seamă, îl vor ţine închis şi vor 
cere o sumă mare pentru eliberarea lui, dar altfel nu cred 
că se poartă rău cu dânsul. Maurii nu sunt, de obicei, prea 
cruzi cu duşmanii, pe care i-au făcut prizonieri într-o luptă 
deschisă. 

O adiere proaspătă se ridică în timp ce iahtul cârmi, 
urmărind barca cu pânze ce ocolea limba de pământ, ieşită 
în mare pe o distanţă de două mile. 

— Au început să debarce, zise căpitanul Green, care 
urmărea pe fugari prin ocheanul său. Uite, îl zăresc şi pe 
bucătarul meu! 

Joan îi înşfacă ocheanul din mână şi privi si ea. Máinile-i 
tremurau aşa de tare, că la început nu desluşi aproape 
nimic. Trebui sá se forţeze pentru a-şi stăpâni emotia. 
Recunoscu bărbatul înalt şi zvelt, ce păşea pe coastă. 

— El e! sopti ea. O, Jim... Jim! 

— Îl cunoaşteţi? 

Joan dădu din cap. 

— Atunci pot vorbi deschis, zise căpitanul. Dar v-aş ruga 
să nu spuneţi nimic proprietarului acestui iaht. Căpitan 
Morlake şi cu mine suntem prieteni vechi. Îl cunosc încă de 
pe când era la Tanger. Vineri seara a venit la mine, înainte 
ca să ridic ancora, şi m-a rugat să-l iau cu mine, deghizat, 
ca un om din echipaj. Ştiam că Morlake e întotdeauna 

încurcat în fel de fel de aventuri. A fost agent diplomatic si 
cred că e şi acum. L-am luat deci cu mine, deghizat în 
ajutor de bucătar. Imi spunea sá mă feresc, căci se 
pregăteşte o lovitură. Credeam că aiurează. 

— V-a spus să vă feriţi? întreabă lordul Creith foarte 
mirat. Dar cum putea el să ştie? 

— Asta nu ştiu. A presimtit în orice caz ceva, deşi nu 
putea şti unde avea să aibă loc atacul, căci nu mi-a spus 
nimic, când am părăsit iahtul, ca să aduc afurisitele acelea 
de lăzi, care nici nu există măcar. 

Distrugătorul american se vedea acum cu ochiul liber. 

— Nu ne mai poate ajuta, zise căpitanul. Până să-şi 
debarce echipajul banda de mauri va fi de mult în deşert. 

Căpitanul tăcu o clipă, îngândurat. 

— Nu cred să îndrăznească să-i facă vreun rău lui 
Morlake, reluă el. Prietenul meu vorbeşte bine limba ţării şi 
aproape nu e om de seamă în Maroc, care să nu-l cunoască. 
Nu m-aş mira ca şeful bandei să tragă o spaimă de moarte, 
aflând pe cine are ca prizonier. 

Căpitanul Green se uită din nou prin ochean. 

— Văd doi, zise el mirat. Pe cine să-l mai fi capturat? 
Poate că ştii dumneata, Johnson? 

Ofiţerul secund, căruia îi adresase cuvintele din urmă, 
răspunse: 

— L-am văzut şi eu, dar nu-l cunosc. 

— E cu siguranţă un european, dar nu un marinar. Poartă 
haine civile. 

— Îmi daţi voie, să mă uit şi eu? spuse Joan şi-i luă 
ocheanul. 

Zări un european însoţit de un maur, îmbrăcat în alb. Jim 
dispăruse în dosul movilelor de nisip de pe tárm, iar cei doi 
păşeau singuri, în urma celorlalţi. Maurul gesticula mereu, 

foarte agitat, iar celălalt îl ameninţa cu pumnul. 

— Nu-l recunosc nici eu, spuse Joan. 

Şi totuşi, de câte ori nu se lăudase, că l-ar recunoaşte pe 
Hamon oriunde şi sub orice deghizare! Şi iată: cel care 
păşea furios lângă căpitanul maur nu era nimeni altul decât 
el, financiarul Ralf Hamon. 


CAPITOLUL L 


Piesa 


Ralf Hamon tremura în costumul său uşor, deşi purta pe 
deasupra o haină caldă. Blestema şi îşi înjura tovarăşul de 
drum şi urca gâfâind povârnişul repede al dealului de nisip. 
De fapt araba e o limbă în care poţi înjura şi blestema de 
minune. 

— Eşti un prost şi fiul unui prost, strigă el furios. Nu ţi-am 
spus de o sută de ori ce trebuie să faci? 

Căpitanul buzat al corăbiei cu pânze, ridică din umeri. 

— A fost greşeala cârmaciului meu, care acum se 
prăjeşte în iad. Îi dădusem ordin să răpună întâi pe toţi 
oamenii din echipaj, aflaţi pe bord; dar n-am văzut pe 
marinarul cu revolver. 

— De ce nu i-ai sfărâmat teasta? De ce l-ai mai adus aici? 
bombánea Hamon. 

— Fiindcá oamenii mei vor sá se rázbune pe el. Marinarul 
l-a ucis pe cârmaciul lusuf, la care toţi au ţinut mult. O să-i 
pară grozav de rău, că n-a murit mai înainte, zise căpitanul. 

Dar Ralf Hamon era gata sá turbeze de mánie. 

— Dacă îi pare rău ori se bucură, mie mi-e tot una. Dar 
femeia s-a aflat în mâna ta şi n-ai luat-o cu tine. 

— Vezi că... marinarul cu revolverul... începu iar 
căpitanul. 

Ralf Hamon nu-l lăsă să isprăvească. 

— La naiba cu marinarul tău şi revolverul! De asta am 
stat două zile întins în barca ta, ca să-mi aduci un marinar 
cu sau fără revolver? 

— Poate vrei să-l vezi? încercă să-l domolească celălalt. 

— Nu vreau să-l văd şi nu vreau nici să fiu văzut de 
dânsul. Dacă ai fost în stare să laşi să-ţi scape femeia, poţi 
fi îndeajuns de prost să laşi să fugă şi marinarul! Şi te 
pomenesti că omul se duce la Tanger şi povesteşte acolo, 
că m-am aflat cu tine în corabie. Fă cu marinarul ce vrei, 
mie nu-mi pasă! 

Hamon zărise pe prizonier de la o oarecare distanţă. Era 
înalt şi zvelt, cu faţa murdară şi plină de sânge, aşa că nu-i 
deosebi trăsăturile. Totuşi se feri să se apropie de dânsul. 
Într-un sătuc din apropiere îl aşteptau nişte catâri şi când 
Hamon văzu pe unul din ei împodobit cu şa de piele roşie şi 
moale şi pe ham cu o mulţime de clopoței de argint, îşi 
muşcă buzele până la sânge, căci animalul acesta trebuia s- 
o ducă pe Joan. 

Cu toţii încălecară repede pe catâri şi caravana asta mică 
pătrunse în desert! Pe la amiază, călăreţii făcură un popas 
de două ore, apoi îşi reluară marsul, spre a se opri de-abia 
seara în vecinătatea unui sat, unde aveau să rămână peste 
noapte. 

— Nu vii la şedinţa tribunalului? întrebă căpitanul. Poate 
că e mai bine aşa. Prizonierul este de aceeaşi rasă cu tine şi 
te-ar durea să vezi cum îl lovim. 


279 


— O, de asta puţin îmi pasă, răspunse Ralf, supărat. Dar 
sunt prea obosit. 

Îi aşezară un cort în apropierea şefului bandei, dar când 
să se retragă Hamon, oamenii din caravană se porniră să 
strige intárátati şi să urle. Întrebând ce se întâmplase, i se 
răspunse doar: „El Zafuri”. 

Ralf cunoştea numele acestui şef de bandă, dar nu-l 
întâlnise încă niciodată în persoană. 

— E aici? întrebă. 

— Vine, răspunse căpitanul de corabie, nepăsător. Dar 
sunt prietenul său şi nu avem de ce să ne temem. 

După norul de praf uriaş, ce se ridica pe drumul dintre 
dealuri, se putea ghici cât de mare şi însemnat era alaiul lui 
El Zafuri. Curând acesta îşi aşeză corturile în apropiere şi 
Ralf Hamon se bucură că noul sosit era prieten cu omul lui. 

Se hotărî deci să se ducă să-l vadă pe şerif şi îl găsi în 
cortul lui, şezând pe un covor. Era un om înalt, voinic cu 
buzele groase şi semăna cu un negru. Culoarea pielii sale 
era smeadă. 

— Pace tie şi casei tale, Zafuri! zise Hamon, 
conformându-se datinii. 

— Pace ţie, de asemeni! răspunse şeriful. Mi se pare că te 
cunosc. Eşti Hamon. 

— Da, aşa mă numesc, zise Ralf, mândru de a se şti atât 
de vestit. 

— Eşti prieten cu şeriful Sadi Hafis? 

— Sadi e agentul meu - răspunse Hamon prudent. Dar 
cine ştie, dacă mai e şi prietenul meu. Sadi e omul care 
slujeşte soarele, cât stă sus pe cer. 

— Aşa e, zise El Zafuri. Şi unde ai de gând să te duci? 

Căpitanul de corabie, căruia îi era adresată întrebarea, şi 
care, în timpul convorbirii stătuse lângă Ralf, răspunse 

mángáindu-si barba: 

— În munţii recifului, serife. 

— O călătorie lungă, zise celălalt. Dacă nu mă înşel ai şi 
un prizonier cu tine? 

Căpitanul dădu din cap. 

— Oamenii mei mi-au povestit tot, urmă şeriful. Va trebui 
să moară, zic ei. E desigur mai bine pentru dânsul şi pentru 
noi. Când un om doarme, nu face nimănui rău şi e el însuşi 
fericit. Voi fi de faţă când îl veţi judeca pe prizonierul 
vostru. 

Ralf ar fi vrut acum să vină şi el, dar veghease patruzeci 
şi opt de ore şi era rupt de oboseală. Cum se culcă pe 
rogojina ce i-o întinsese servitorul în cort, căzu într-un somn 
adânc. 

Judecata trebuia să aibă loc un ceas după apusul 
soarelui. Spectacolul era nou, chiar şi pentru El Zafuri. 
Oamenii lui Hai, înarmaţi fiecare cu câte un bát, se aşezară 
pe două rânduri, lăsând între ei o cale lungă şi îngustă, prin 
care trebuia să alerge prizonierul. Dacă ajungea viu la 
capătul celălalt al căii şi se strecura, sprinten şi dibaci, 
printre cei doi oameni, ce-l aşteptau acolo cu sabia în 
mână, ca să-l străpungă, scăpa. Era vechea pedeapsă a 
trecerii printre ascutisuri şi Jim, care trăise vreme 
îndelungată în acea ţară şi auzise că în felul acesta erau 
ucişi criminalii şi duşmanii politici, ştia că după toate 
loviturile ce avea să le primească, nu putea nădăjdui să 
scape prin fugă, oricât de repede ar fi alergat. 

Îl duseră, în vederea osândei solemne, în faţa serifului 
lor, care şedea pe un covor de mătase şi rosti formula: 

— Viaţă pentru viaţă, moarte omorâtorului, cine a ucis, să 
nu mai trăiască! 

— Asta s-o ţii minte şi tu! zise Jim, ridicând glasul. 

Zafuri, care stă tolánit pe covor, se uită ţintă la prizonier. 

Oamenii aduseră apoi judecătorului un vas cu apă, ca să- 
şi spele mâinile „în nevinovăție”, întocmai ca pe vremea lui 
Hristos. 

— Ascultă-mă, omule, căci nu ştiu cum te cheamă, - zise 
Jim într-o arabă destul de bună - dacă mă ucideti, moartea 
mea nu va putea să rămână ascunsă, aşa că tu va trebui să 
suporţi urmările faptei tale, oriunde te-ai afla. Vei fi 
spânzurat în piaţă, iar sufletul tău va merge în gheenă, în 
locul groazei şi al chinurilor, să se întâlnească cu sufletul 
meu... 

— Duceti-l din faţa mea! zise judecătorul cu glasul 
răguşit. 

— Nu, lăsaţi-l aici! strigă Zafuri. Pace tie, Milaka! 

Acesta era vechiul nume al lui Jim în ochii căruia se 
aprinsese flacăra nădejdii şi a bucuriei. 

— Şi tie, de asemenea, Zafuri! răspunse Morlake, 
recunoscând pe şerif. 

Apoi omul înalt şi voinic, care era Zafuri, se sculă de pe 
covor, imbrátisá pe prizonier şi-l sărută pe umăr. 

— Dacă cineva vrea să amenințe cu moartea pe prietenul 
meu, s-o facă acum! strigă şeriful, cu mâna încleştată pe 
mânerul iataganului său. 

Nimeni din cei de faţă nu îndrăzni să sufle măcar. 

CAPITOLUL LI 


Curtea din spate 


Oraşul Tanger, învăluit în lumina dimineţii, părea un 
mozaic mare de pete albe şi verzi. Joan Carston privi mirată 
la această frumuseţe, de pe bordul vaporului, care intra 
încet în golf. Cerul era limpede şi de un albastru adânc, iar 
vântul aducea dinspre coastă o mireasmă stranie, 
aromatică. 

— lată Orientul, zise lordul Creith. 

Joan îşi revenise puţin din spaima zilei din urmă. Dar 
schimbarea ce avusese loc cu dânsa de la plecarea din 
Anglia, i se întipărea acum şi mai tare pe chip. 

— Vrei să părăsim vasul, Joan? Te simţi mai bine acum? 

Ea dădu din cap. 

Lordul descinsese la hotelul Continental, de unde se 
vedea întreaga coastă. Joan privea de pe terasa hotelului la 
harababura de case ce formează Tangerul modern. 

A doua zi, Joan Carston se duse în strada principală a 
oraşului, unde diferitele consulate îşi aveau sediul. Nu izbuti 
să obţină decât informaţii despre Jim Morlake. Activitatea 
lui avusese desigur un caracter special, căci altfel nu se 
poate explica rezerva exagerată, ce şi-o impuneau domnii 
de la consulatul american. | se confirmă totuşi spusele 
căpitanului de vapor Green, anume că Jim Morlake fusese 
altădată un personaj cu vază în această ţară şi că se 
bucurase de multă trecere. Lordul Creith cunoştea pe 
ministrul plenipotenţiar britanic, care îl pofti cu fiică-sa la 

ceai. Ea îi ascultă, distratá, şi observă că, conversaţia lor se 
învârtea în jurul unor chestiuni politice şi diplomatice. 

După trei zile de şedere la Tanger, începu să se 
plictisească. Fusese în repetate rânduri în piaţa mare şi la 
bazar, umblase încolo şi încoace printre cărbunari şi cămile 
culcate, privise la scamatorii, fachirii şi oamenii sfinţi 
pământeni şi târguise după multă tocmeală lucruri de bronz 
şi de alamă de la negustorii din bazar. 

După-amiază porniră să vadă o serbare. O mulţime de 
triburi din deşert se adunaseră pe un deal, pentru a 
sărbători ziua morţii unui sfânt. La înapoiere, lordul ocoli 
piaţa şi trecu cu fiică-sa prin faţa închisorii. Joan se 
cutremură, zărind îndărătul gratiilor, un chip galben şi supt. 

— N-ai vrea să vezi închisoarea şi dinăuntru? 

— Nu, mulţumesc, tată - îi tăie ea repede. 

Se îndreptă din nou spre bazar. 

Lordul Creith îşi deschise umbrela albă şi uşoară, căci 
soarele dogorea arzător. 

— Ceea ce mă interesează mai ales la oamenii de aici, 
sunt gândurile lor. Aş vrea să înţeleg sufletul Orientului. 

Joan care rămăsese în urmă, nu-i răspunse. Dar asta nu 
avea nimic neobişnuit. 

— Ei, şi dacă m-ai întreba... începu el, privind îndărătul 
său, ca să vadă dacă fiică-sa îl ascultă. 

Dar Joan dispăruse. 

Lordul Creith se întoarse înapoi. La colţul unei curţi un 
cerşetor cerea pomană, în numele lui Allah. O femeie grasă 
voalată, purtând un coş plin cu lucruri autohtone, trecu pe 
lângă dânsul. Nicăieri însă urmă de Joan. El privi în sus, la 
zidurile înalte de-o parte şi de alta a străzii, ca şi cum s-ar fi 
aşteptat s-o descopere şi-acolo... Imediat îl cuprinse o 
adâncă neliniste si se întrebă îngrijorat, ce să se fi 

întâmplat cu fiicá-sa. Merse în grabă până la capătul străzii 
şi se uită în stânga şi în dreapta. În zadar! Pe urmă din 
străzi, văzu patru oameni, care purtau, cântând, o ladă 
mare de lemn. Alergă înapoi la cerşetor şi vru să-l întrebe, 
dacă nu văzuse o doamnă... dar băgă de seamă că omul e 
orb. 

— Joan! strigă el. 

Dar nu primi nici un răspuns. 

Un om, care dormise la umbra porţii, se trezi, holbă ochii 
şi afurisi pe toţi străinii, care tulburau liniştea credincioşilor. 
Somnoros se ghemui în colţul său şi adormi din nou. 

Mai departe, lordul Creith zări un ofiţer de jandarmerie 
francez şi merse în grabă la el. 

— N-aţi văzut o doamnă europeană... fiica mea? începu 
el. 

Şi povesti repede ofițerului, cum pierduse urma Joanei 
sale. 

— O fi intrat în una din case. Aveţi prieteni printre mauri? 

— Nu, deloc - răspunse lordul Creith. 

— Unde era ea, când aţi văzut-o pentru cea din urmă 
oară? 

Bătrânul îi arătă locul exact. 

— Aici se află o strádutá, prin care ajungi repede la bazar 
- zise ofiţerul, şi-l duse într-acolo. 

Dar Joan nicăieri. Tatăl ei se înapoie la hotel. N-o găsi 
însă nici în odaia ei şi nici pe terasă. Acolo se afla numai un 
domn singur într-un costum gri şi îşi făcea vânt cu 
marginea lată a pălăriei. 

Auzind glasul lordului Creith, domnul întoarse capul, sări 
în picioare şi veni după el. 

— Morlake! strigă lordul uimit. Joan... 

— Ce-i cu dânsa? Unde-i? întrebă Jim repede. 

— A dispărut, Dumnezeule mare, má tem sá nu i se fi 
întâmplat ceva! 


CAPITOLUL LII 


Casa lui Sadi 


Jim tinu o scurtă consfătuire cu ofiţerul de jandarmi, 
înainte de-a merge la locul unde dispăruse Joan. 

— Cred că aici era! zise lordul, când ajunseră acolo. 

Jim şopti ceva ofițerului, dar acesta clătină capul. 

— La asta nu pot lua parte... Ar putea avea pentru mine 
urmări foarte neplăcute. Pot numai să alerg în ajutorul 
dumneavoastră, dacă va fi nevoie. 

— Asta îmi ajunge! zise Jim. 

În zid se afla o portitá. Morlake se apropie şi ciocăni în 
ea. 

Se deschise o ferestruică şi în deschizătură apăru o faţă 
smeadă. 

— Şeriful nu-i acasă zise sclava, cu o pronunțare ciudată. 

Jim privi în juru-i. Ofiţerul de jandarmerie se retrăsese la 
o oarecare depărtare. 

— Deschide poarta, o trandafir de Saron. Vin din partea 
paşalei cu ştiri pentru şerif. 

Femeia şovăi. 

— N-am voie să deschid, zise ea. 

Dar Jim recunoscu în glas nehotărârea şi trase 
numaidecât folos din asta. 

— Aduc o veste de la Homar, sopti el. Du-te la serif si 
spune-i asta. 

Ferestruica se închise. Imediat Jim se întoarse spre lordul 
Creith, care sta lângă el, foarte îngrijorat. 

— Mai bine staţi lângă ofiţerul francez - îi şopti Jim. 

— Dacă Joan e cumva în casa asta, o să cer neapărat... 

— Dacă e ceva de făcut, prefer să lucrez singur, răspunse 
Jim. Dumneavoastră mă ajutaţi mai bine dacă nu vă 
amestecati. 

De-abia se retrase lordul, mai mult silit, lângă ofiţerul de 
jandarmerie şi zăvoarele fură trase şi o cheie se întoarse în 
broască ruginită. Poarta se deschise puţin şi Jim intră. 

Era acum în curtea pătrată, pe care-o mai văzuse cu 
mulţi ani în urmă... Se uită la fântâna veche, dărăpănată şi 
la veranda căzută în ruină, cu jilturile cáptusite, decolorate 
de soare. 

Jim străbătu repede grădina în care creşteau fel de fel de 
plante, urcă în grabă treptele spre verandă, în întâmpinarea 
unui bărbat ce se ivise acolo. 

— Sadi Hafis, trebuie să mă ajuţi! 

Maurul tresări. 

— Drace! şuieră el gâfâind. Nu ştiam că te afli în Tanger, 
Milaka! 

Chipul său şi aşa destul de palid deveni ca varul. 

— Ei, şi cu ce te pot sluji, dragă Captain Morlake? reluă el 
într-o engleză desăvârşită. E într-adevăr o surpriză mare şi 
foarte plăcută pentru mine, dar de ce nu i-ai spus 
servitoarei numele dumitale? 

— Fiindcă atunci nu m-ai lăsat să intru! Unde e lady Joan 
Carston! 

Pe chipul lui Sadi Hafis se zugrăvi o spaimă adâncă. 

— Lady Joan Carston? Nu-mi amintesc de acest nume. Nu 

e cumva una din doamnele de la legatia britanicá? 

— Unde e doamnă tânără, pe care ati atras-o înăuntru 
acum o jumătate de ceas? 

Jim Morlake scoase revolverul. Luciul armei páru că-l 
orbeşte pe Sadi, căci închise ochii. 

— Mă violentezi! strigă el în limba arabă. O să depun o 
plângere la tribunalul consular... 

Jim îl dădu la o parte şi intră în sala pardosită cu lespezi, 
în stângă se afla o uşă, care părea a duce în fumoarul lui 
Sadi, căci venea miros de haşiş şi tutun. Într-un colţ al 
încăperii, o scară întortocheată de fier, ducea la etajul de 
sus. Făcea o impresie ciudată în aşezarea asta primitiv 
orientală. Jim urcă repede pe ea. O fată ce stă la capătul de 
sus, sări cu un țipăt şi îşi acoperi faţa cu vălul. 

— Unde e doamna englezoaicá? se rásti Jim. 

— Domnule - îngăimă fata tremurând - nu vázui nici o 
doamnă. 

— Cine mai e aici? strigă el şi străbătând odaia 
întunecoasă, trase la o parte perdelele din faţă a trei 
culcusuri. 

Nu găsi pe Joan. Coborí în grabă scările si fu din nou faţă 
în faţă cu Hafis, grozav de înfuriat. 

Jim ştia ce avea să se întâmple, înainte ca Sadi să tragă 
în el. Săvârşise o crimă de neiertat: pătrunsese în baremul 
unui nobil oriental. 

— Bagă-ţi revolverul în buzunar, Sadi, altfel mori. 

Sadi îl ochi şi trase în direcţia în care Jim dispăru. 

El reapăru însă pe neaşteptate de după o coloană de 
piatră şi maurul ridică mâinile. 

Jim se repezi la el şi-l dezarmă. 

— Ei, unde e Joan Carston? 

— Ti-am spus doar că nu ştiu. 

Înaintea uşii se adunase o ceată de servitori, speriaţi. 

Jim le tránti uşa în nas şi împinse závorul. 

— Unde e Joan Carston? 

— A plecat, răspunse Sadi cu glas înăbuşit. 

— Minti, nici n-a avut timp să plece. 

— A fost aici numai o clipă, pe urmă s-a dus în Strada 
Şcoalelor. O altă poartă duce din casa mea într-acolo. 

— Cu cine a plecat? 

— Nu ştiu. 

Jim sta amenintátor în faţa lui cu mâinile în şolduri. Ochii 
îi scânteiau de mânie. 

— Sadi - zise el încet şi subliniind fiecare cuvânt - îl 
cunoşti pe Zafuri? Aseară mi-a povestit că vrea să-ţi taie 
capul, fiindcă l-ai trădat guvernului. Apoi ai mai luat de la ei 
bani pentru a-i cumpăra nişte arme şi ai cheltuit banii 
pentru tine. Dacă îmi spui imediat adevărul, te scap de la 
moarte. 

— De multe ori am fost ameninţat, Milake - zise Hafis, 
care îşi regăsise cumpătul - şi nu mi s-a întâmplat nimic. 
lată, trăiesc, cum vezi şi acum! Repet nu ştiu nimic despre 
doamna aceea. 

— Chiar adineauri ai spus că a fost aici în curte şi că au 
dus-o pe poarta aceea în strada Şcoalelor! Cine a luat-o de 
aici? 

— Jur pe Dumnezeu că nu ştiu! strigă Sadi. 

Jim îl lovi în obraz. 

— Îţi vei primi răsplata, Sadi Hafis! 

Deschise uşa şi se întoarse repede: 

— Zafuri se va răzbuna - asta-i sigur!... Dar dacă i se 
întâmpla ceva doamnei aceleia, atunci ai de-a face cu mine. 
O să te găsesc şi te voi ucide. Te hăcui bucată cu bucată! 

Trânti uşa şi străbătu repede curtea. 

Era limpede, cel puţin într-o privinţă, Sadi gráise 
adevărul; cealaltă poartă dădea în strada îngustă, în care 
lordul Creith o căutase şi el pe Joan. 

Deodată Jim îşi aminti, că tatăl ei văzuse nişte oameni 
ducând o ladă grea. leşi în stradă şi făcu semn unui gardist. 

— Caută să afli, unde au rămas cei patru oameni care au 
dus o ladă grea prin strada Şcoalelor. Trebuie să fi trecut 
prin bazar. 

Drumul parcurs de cei patru oameni era uşor de stabilit. 
Un gardist indigen îi văzuse cotind în strada ce duce la Fez 
şi aşezând lada pe un camion care aşteptase acolo toată 
dimineaţa. 

Un conducător de cămile, care se odihnise la marginea 
ulitei, confirmă spusele gardistului şi mai confirmă că în 
ladă se miscase ceva. Intrebase ce anume se afla înăuntru 
şi i se răspunse că ar fi nişte găini. 

— Aşteptaţi aici, vă rog! zise Jim lordului Creith şi 
ofițerului de jandarmi, care îl însoţiseră, şi dispăru în 
mulţimea adunată în piaţă. 

Peste vreo zece minute, lordul Creith văzu un automobil 
mare apropiindu-se cu o viteză nebună. Jim era la volan. 

— Am găsit maşina asta în faţa hotelului d'Angleterre - 
strigă el gâfâind. Dumnezeu ştie a cui e. 

Lordul Creith urcă repede în automobil. 

— Imi pare rău că nu vá pot însoţi - zise ofiţerul de 
jandarmi, care nu se mişca decât după tipicul dispoziţiilor 
din regulament, fără să prindă sensul lor. Locul unde plecaţi 
nu mai e în circumscripţia mea. 

Jim dădu din cap şi porni maşina pe drumul ce ducea la 
Fez, şi urmări urmele roţilor pe cel puţin zece mile. 

— Uite, acolo stă camionul! 

Oamenii îl părăsiseră şi lăsaseră şi lada pe el. Lui Jim îi 

trecu prin minte că poate s-a înşelat, luându-se după o 
urmă falsă. Opri automobilul în dosul camionului şi sări jos. 
Lada era goală! Capacul zăcea aruncat în tufişul de la 
marginea drumului. Cercetând lada, găsi în fund un 
pantofior alb. 

— E al Joanei! strigă lordul Creith, când Jim i-l arătă. 


CAPITOLUL LIII 


Casa din munţi 


Joan Carston păşea agale în urma tatălui său. De-abia 
trecuseră pe lângă un zid ce înconjura o grădină, şi în faţa 
lor se deschise o poartă. Fata stătu o clipă locului, să 
privească în curte. Întâi fu foarte dezamăgită. În poartă însă 
se ivi o femeie cu pielea smeadă, care îi zâmbea prietenos 
şi-o pofti înăuntru, cu o mişcare a mâini, ca şi cum ar fi vrut 
să-i arate ceva frumos. 

joan, a cărei curiozitate fusese atátatá, intră. Imediat 
poarta se închise şi o mână mare, neagră, acoperi gura 
fetei, în timp ce o alta o apuca de braţ. Portăreasa strigă 
câteva cuvinte dar tânăra lady nu înţelesese decât că era o 
ameninţare. 

Până să-şi dea seama ce i se întâmplase, patru bărbaţi se 
repeziră la ea, îi legară picioarele cu o basma şi îi aşezară 
pe faţă un pachet mare de bumbac, aşa că respira greu şi 
nu vedea. 

Încordându-şi toată energia, dânsa se zbătea, lovind în 

dreapta şi în stânga; în zadar însă, căci ce putea sá facă 
împotriva a patru oameni voinici? Intelese că lupta, în 
asemenea condiţii, nu avea nici un rost. Lăsă deci să i se 
lege şi mâinile şi nu se mai împotrivi. 

Fu ridicată pe braţe şi ea simţi mirosul lemnului proaspăt. 
Un arab îi legă în locul bumbacului, o basma de mătase în 
jurul gurii, dar în aşa fel încât să răsufle uşor. O băgară într- 
o ladă mare. Capacul fu închis şi lada porni dusă pe braţe. 
Nu îndrăznea să se mai mişte, de teamă ca oamenii să nu-şi 
piardă echilibrul. ` 

Lipsa de aer o asfixia. Incercá să ridice capacul cu capul 
dar, se vede, era încuiat. Drumul tinu o vesnicie, apoi o 
izbitură uşoară, o lămuri că lada fusese aşezată pe ceva 
tare. Camionul porni, accelerând viteza. Şoferul era desigur 
foarte grăbit; nu încetineau mersul nici la hopuri. Pe Joan o 
dureau toate mădularele şi era cât pe-aci să leşine. 

Poate că şi leşinase cu adevărat. Deschizând ochii, se 
văzu zăcând la marginea unui drum. Camionul şi lada 
dispăruseră, iar cei patru oameni care o răpiseră, erau 
preocupaţi de ea. Unul o ridică pe picioare şi îi vorbi în 
arăbeşte, dar ea nu-l înţelese. Clătină doar capul, să-l facă 
să priceapă că nu cunoştea limba lui. Apoi zări câţiva catári, 
care păreau că o aşteaptă. Maurul mai voinic o duse în 
braţe şi-o aşeză pe-o şa. Ţinând apoi catárul de căpăstru, 
cobori cu dânsa un povârniş prăpăstios. Tovarásii lui îi 
urmau. 

Curând ajunseră la ţintă. Era o vale în care se afla o casă 
cu acoperişul orizontal şi înconjurată de un zid alb, înalt. 

Joan Carston pătrunse, călare, prin poarta îngustă. 

În grădină creşteau multe flori minunate. În mijlocul ei 
murmura  obişnuitul havuz ţâşnitor. Răpitorii Íncuiará 
poarta. Apoi îi făcură semn să coboare de pe catâr. Unul din 

ei o duse până la intrare şi ciocáni în uşă. Ea se deschise 
numaidecât şi cineva o trase pe fată înăuntru. Numai după 
ce ochii i se obişnuiră cu întunericul din casă, desluşi figura 
unei fete maure. După părerea ei, fata era foarte frumoasă, 
cu toată paloarea nesănătoasă a feţei sale. Necunoscuta o 
duse într-o altă încăpere mai vastă, pe jos cu covoare uzate 
şi în fund un divan mare şi comod. Altceva nu mai era în 
odaie. Ferestrele foarte înalte revărsau o lumină vie în 
întreaga încăpere. După descrierile ce le citise, Joan bănui 
că se află în haremul unui maur. Dar nu zări alte femei, iar 
fata, care o adusese acolo, se retrăsese, încuind uşa pe din 
afară. 

Joan Carston se aşeză într-un colţ al divanului şi rămase 
imobilă, cu capul în palme. Trebuia să privească primejdia 
drept în faţă, oricât de mare şi amenințătoare părea. Era 
limpede pentru ea ce însemnau cele două atacuri. Cel 
dintâi - neizbutit - de la Suba, nu avusese alt scop decât 
răpirea ei, iar nicidecum jefuirea celor aflaţi pe bord, cum 
crezuseră căpitanul Green şi tatăl ei. 

Fata maură intră iar şi aduse pe o tavă de alamă, pâine, 
fructe şi o sticlă mare, cu apă limpede, şi o cupă frumos 
împodobită. 

— Vorbeşti englezeşte? întrebă Joan. 

Fata clătină negativ capul. 

Joan încercă să-i vorbească frantuzeste, fără nici un 
rezultat însă. 

— Ştiu puţin spanioleşte, zise maura. 

Joan nu cunoştea aproape deloc limba spaniolă, aşa că 
nu se puteau înţelege între ele. 

Când se văzu iar singură, Joan turnă apă în cupă şi bău 
cu lăcomie. Privi la început bánuitoare la lucrurile de pe 
tavă, apoi prinse curaj: rupse o bucăţică de pâine şi mâncă. 

Deodată se întoarse cu un tipát. 

Intrase un bărbat în odaie. O privise îndelung, înainte ca 
fata să fi băgat de seamă. 

— Dumneata eşti? întrebă ea. 

Ralf Hamon zâmbi batjocoritor. 

— Ce plăcere neaşteptată! exclamă. 

Apariţia lui o uluise, apoi ea pricepu totul. 

— Dumneata ai pus la cale toate astea? Şi pentru asta 
ne-ai invitat să facem călătoria? Atunci dumneata eşti omul 
care má pándea de pe tárm! Asta se cuvenea s-o ştiu. Dar 
unde-i Jim Morlake? 

Joan surprinse mirarea lui. 

— Jim Morlake? Ce vorbeşti dumneata! Morlake se află 
desigur în Anglia şi, dacă mai există o dreptate pe lumea 
asta, e în momentul de faţă arestat, căci a ucis. Ştii probabil 
că soţul dumitale a fost asasinat în ajunul plecării dumitale 
de la Creith şi că Morlake l-a împuşcat. 

Joan clătină capul şi Hamon fu mirat de a o vedea 
zâmbind. 

— Dumneata l-ai ucis pe Farringdon, îi zvárli ea. Mi-a 
spus asta Captain Welling, înainte de plecare. Nu mi-a dat 
prea multe amănunte, dar mi-a spus că a găsit urmele 
picioarelor dumitale în răzorul din faţa ferestrei. 

— Cauti sá mă sperii! zise el cu glas rágusit. 

— Unde e Jim Morlake? întrebă ea din nou. 

— Nu ştiu... Ti-am mai spus-o adineauri. Nădăjduiesc că a 
murit. Yankeul ăsta blestemat şi criminal! 

— N-a murit, dacă nu l-ai omorât dumneata, când l-ai 
avut în mână! 

Uimirea lui se dădu pe faţă. 

— Nu l-am avut pe Morlake în mână... Nu înţeleg... când 
spui că l-am avut în mână? 

— Jim Morlake era marinarul sau mai bine-zis, bucátarul, 
pe care oamenii dumitale l-au răpit de pe iaht! 

— Dracu să-l ia! urlă Hamon, făcând un pas îndărăt. Vrei 
să-ţi baţi joc de mine? Omul acela n-a fost Morlake! Era un 
marinar, un bucătar! 

— Ba era Mr. Morlake! Şi ce-ati făcut voi cu el? 

— Arde-l-ar focul să-l ardă! Porcul Zafuri i-a dat drumul... 

Apoi Hamon, stăpânindu-şi necazul, urmă: 

— Morlake a murit, a fost executat de echipajul corabiei 
cu pânze... 

— Nu-i adevărat. Ai mărturisit doar adineauri că Morlake 
a fost eliberat. 

Hamon nu răspunse. Îşi trecu mâna pe buzele 
tremurânde şi se uită ţintă la Joan. 

— De fapt vroiam să-ţi spun ceva, dar acum totul s-a 
schimbat - zise el, apoi. Voi putea afla uşor, dacă Morlake e 
într-adevăr la Tanger. 

— N-am spus că Morlake e la Tanger; despre asta nu ştiu 
nimic. 

Chipul lui Hamon se însenină. 

— Dar atunci o să vină la Tanger. Şi după cum îl cunosc 
nu va întârzia mult, ştiind că te afli aici. Vă iubiţi, nu-i aşa? 
Ce pereche frumoasă de îndrăgostiţi! Am văzut, cum te 
săruta Morlake în păduricea de la Creith! Sper că te-a 
învăţat cel puţin să sáruti. Cele mai multe din voi, femeile 
albe, nu ştiţi să sărutaţi! 

Hamon îşi muşcă buza, gândurile-i păreau că rătăcesc 
departe. 

— Voi afla în curând dacă Morlake e la Tanger - zise el 
încă o dată şi părăsi odaia printr-o uşă scundă, ascunsă în 
dosul unei perdele de mătase. 

Peste câteva momente fata maură se înapoie şi o duse 

pe Joan într-o încăpere, situată în partea din dos a casei. 

Acolo era zidită, în pardoseală, o baie din cărămizi 
smáltuite. Fata făcu semn Joanei să se dezbrace. Tânăra 
lady zări pe speteaza unui scaun rupt veşmintele, la fel cu 
ale femeilor maure. Vru să se împotrivească, dar maura 
arătă spre uşă şi-i fu frică să nu fie dezbrăcată cu sila. Se 
supuse deci şi intră în baie. 

Când ieşi din apă, fata îi întinse un cearşaf mare, încălzit; 
şi luându-l văzu că rochia îi dispăruse. 

— Să îmbrac asta? - întrebă ea în spaniolă ei stricată. 

— Si, señorita. 

Costumul se deosebea complet de costumele ce se vád 
la teatru. Lipseau podoabele ieftine şi banii de aur. Lady 
Carston se simţi foarte bine în veşmântul acesta. Din 
vechea ei îmbrăcăminte nu i se lăsaseră decât ciorapii. Nu 
erau rupti căci nu mersese pe jos, când şi-a pierdut 
pantoful. Cum isprăvi să se îmbrace, fu condusă înapoi în 
cealaltă odaie - şi din nou fu lăsată singură. 

Se înnopta când Ralf Hamon se întoarse iar. 

— Frumoasă ispravă a făcut prietenul dumitale Morlake! 
Autorităţile maure îl urmăresc. | se cuvenea! Un om, care 
cunoaşte atât de bine obiceiurile ţării ca dânsul, trebuia să 
se ferească de a pătrunde cu forţa în haremul unui nobil 
maur. Te va interesa desigur să afli că Morlake te-a urmărit 
azi după-amiază. 

— Tot ce-l priveşte mă interesează, răspunse ea. 

Faţa lui Hamon se întunecă. 

— Cred că ar fi mai nimerit să priveşti lucrurile dintr-un 
alt punct de vedere, şi mai ales să ţii seamă de fapte şi 
împrejurări. In curând vor avea loc schimbări mari în viaţa 
mea şi a dumitale. 

Hamon se aşeză lângă ea pe divan. Ea însă se feri de el şi 


296 


se sculá ín picioare. 

— Voi duce în sfârşit viaţa, pe care am visat-o de mult, 
zise Hamon. 

— Crezi poate că braţul justiţiei nu te va ajunge şi aici? 

— În ţara asta muntoasă nu-i în vigoare decât legea celui 
mai tare şi n-ai nevoie decât de prietenia şefului de trib, 
stăpân pe toată regiunea. Poate ai auzit vorbindu-se despre 
un oarecare Raizuli, care de douăzeci de ani trăieşte aici 
după legea lui proprie. Dragă Joan, urmă el pe un ton ironic, 
nici un stat european nu va declara război Marocului, 
pentru máruntele-ti nepláceri de aici. In ce mă priveşte pe 
mine, cred cá-ti fac chiar un serviciu... Vei cunoaşte viaţa, o 
viaţă care merită să fie trăită. 

— Ce vrei să zici? întrebă ea, privindu-l scrutător. 

— Te vei căsători cu mine. Sunt, ce-i drept, greutăţi de 
învins, dar în Maroc e mai uşor să te căsătoreşti, decât în 
Europa. Vei învăţa limba arabă. Eu voi fi profesorul dumitale 
şi vom citi împreună poeziile marelui poet Hafis. La fosta 
Joan Carston te vei gândi numai cu milă, când vei gusta, 
uimită, bucuriile nebănuite, ce ţi le va oferi viaţa... 

Apoi, Hamon părăsi încăperea. 

În seara aceea, Joan nu-l mai revăzu. Pe când sta întinsă 
pe divan, adâncită în gânduri, auzi uşa deschizându-se. 
Ridicând ochii văzu pe fata maură înaintând cu o lungă 
rochie albastră, pe braţ. Fără să rostească un cuvânt, fata o 
îmbrăcă în rochia pe care i-o adusese. O nouă călătorie 
avea să înceapă... 

Unde au s-o ducă? Joan spera să-l întâlnească undeva pe 
Jim Morlake şi murea de nerăbdare să iasă din casa asta. 

CAPITOLUL LIV 


O vizită la Pasa din Tanger 


Hamon spusese Joanei adevărul, afirmându-i că Jim avea 
mari neplăceri cu autorităţile locale. Dar greutăţile acestea, 
Morlake le cunoştea şi ştia cum să le învingă. Paşa din 
Tanger, guvernator şi şef suprem al credincioşilor, îşi bea 
cafeaua, când mai marele slujitorilor îi vesti vizita lui Jim. 
Înaltul demnitar îşi mângâia barba şi încruntă sprâncenele. 

— Spune Excelenței Sale că nu-l pot primi. Şeriful Sadi 
Hafis a depus împotriva lui o plângere, ce va fi dezbătută 
mâine în faţa tribunalului consular. 

Slujitorul dispăru, spre a reveni peste o clipă. 

— O, stăpâne, - zise el - Morlake mă trimite la tine. N-a 
răspuns decât un cuvânt la cuvintele ce i le-ai trimis. 

— Eşti un prost şi un dobitoc! strigă tiranul, supărat. Nu 
ţi-am spus că nu vreau să-l primesc? Ei, si care a fost 
cuvântul rostit? 

— Cuvântul, o, stăpâne! Atâta a zis: „zahăr”. 

Cuvântul era dulce de tot, dar guvernatorul lăsă capul în 
jos, şi strânse pumnul, fără voie. 

— Să poftească! 

— Pace ţie şi casei tale, Tewfik Paşa - zise Jim intrând. 

— Şi ţie, de asemeni, răspunse celălalt, şi făcu semn 
slugii să iasă. 

— Ei bine, Excelenţă, mă văd nevoit să-ţi spun că la 
Tanger e o mare fierbere. Şeriful Sadi Hafis a înaintat o 
plângere împotriva dumitale. Te invinováteste că ai pătruns 


298 


cu forta ín haremul sáu. 

— Prostii, răspunse Jim dispretuitor. Parcă am venit aici 
ca să discut chestiuni de harem? Am venit să vorbesc 
despre zahăr, Tewfik, lăzi mari de zahăr, ce-au sosit la voi 
în primăvara asta şi în care erau ascunse puşti pentru 
oamenii pretendentului la tron. 

— Dumnezeu să te ajute - murmură paşa. Dar ce pot eu 
să fac? Dacă Sadi se plânge de dumneata, trebuie să-l 
ascult, altfel suferă autoritatea mea. In ce priveşte 
zahărul... 

— Despre zahăr să nu mai vorbim, zise Jim, aşezându-se 
pe-o pernă moale de mătase, în faţa guvernatorului. Să 
vorbim despre o doamnă, care a fost răpită în acest oraş, 
cu ajutorul lui Sadi Hafis. 

— Dacă poţi dovedi... 

— Ce nu se poate dovedi la Tanger! exclamă Jim mániat. 
Aici poţi cumpăra cu zece pesetas o mie de martori! 
Cunoşti doar pe Sadi, a fost duşmanul tău... 

— A fost şi prietenul meu, răspunse Tewfik, care nu se 
mai simţea la largul său. 

— Acum însă ţi-e duşman. Săptămâna trecută, Sadi a 
trimis vorbă sultanului, că te-ai înţeles cu spaniolii şi le-ai 
vândut o concesie pentru construirea şi exploatarea unui 
drum de fier. 

— Nemernicul! strigă Tewfik furios. Am dat doar o 
serbare în cinstea unei distinse Excelente spaniole. 

Jim îl linişti cu un gest. 

— Asta ţi-am spus-o numai ca să vezi cum stai cu Sadi. 
Dă-mi împuternicirea să procedez împotriva lui. 

Guvernatorul şovăi. 

— Sadi e un om cu multă trecere şi cei de la Angora îi 
sunt prieteni. Se zice că ar fi şi prietenul lui Raizuli, dar mă 

îndoiesc de asta, căci Raizuli n-are prieteni. Dacă nu 
primesc plângerea lui... 

— Dar cum poţi să primeşti o plângere de la Sadi Hafis, 
dacă înfundă închisoarea? 

Tewfik sări în sus. 

— Inchisoarea? Bismallah! Dar cum pot eu sá bag în 
Kasbah pe un om cu vază, ca dânsul? Se pare că ai 
înnebunit. De ce crimă îl pot acuza? 

— Vei găsi la timp crima, de care să-l acuzi - răspunse 
Jim, scoțând din buzunar un pachet voluminos cu bilete de 
câte o mie de pesetas şi punându-l pe genunchii 
guvernatorului din Tanger. Dumnezeu să-ţi dea pace! 

— lar dumitale visuri fericite - răspunse Tewfik masinal, 
strângând lacom biletele de bancă. 

jim se înapoie la hotel si se duse să-l vadă pe lordul 
Creith, care de astă dată nu se supără că e deranjat. 

— Va fi foarte greu să perchezitionezi casele unde Joan ar 
putea fi prizonieră, zise Jim. Mă aflu într-o situaţie foarte 
neplăcută. În orice caz nu putem conta pe ajutorul 
autorităţilor locale, ci va trebui să facem cercetări noi 
singuri. Un lucru e limpede: răpitorii n-au mers înainte pe 
şoseaua ce duce la Fez. De la locul unde am găsit camionul 
cu lada, au mai făcut douăzeci de mile cu automobilul, fără 
a întâlni pe cineva. Banda trebuie deci să se afle în 
apropiere şi voi ieşi diseară, spre a întreprinde noi cercetări. 

Era nerăbdător să plece. Bătrânul trecu în odaia sa, ca să 
aducă o împuternicire obţinută în cursul după-amiezii de la 
consulatele internaţionale. Jim aştepta jos şi ieşi afară pe 
balcon. Seara era răcoroasă. Luna plină se înălța în toată 
splendoarea pe cerul fără nori. O clipă, el a rămas furat de 
frumuseţea priveliştii. Terasa mare a hotelului era pustie. 
Numai un singur pasager mai rămăsese. Sta cu gulerul 

hainei ridicat, cu picioarele rezemate de balustrada de 
piatrá si fuma o tigará de foi. 

Desigur un american ori un englez! gándi Jim. Nimeni 
altul n-ar îndrăzni sá se expună aerului atât de nesánátos 
seara. 

Lordul Creith veni repede cu împuternicirea. 

— Má tem că nu-ţi va fi de mare folos, Morlake! Oricum, 
pretutindeni unde e recunoscută domnia sultanului, 
autorităţile locale te vor ajuta. 

Întinse lui Jim mâna. 

— Acum du-te cu Dumnezeu şi adu-mi fiica înapoi. Mi-e 
dor de ea şi cred că şi dumitale... 

Jim strânse mâna bătrânului aristocrat. Era atât de 
emoţionat, încât nu fu în stare să rostească un singur 
cuvânt. Dădu numai din cap şi îl împinse pe lord, prin uşa 
cu geamuri, înapoi în holul mare al hotelului. Simţea nevoia 
neapărat să rămână singur. 

Jim îl urmări puţin cu privirea, îl văzu îndepărtându-se, cu 
spatele uşor încovoiat. Apoi se întoarse brusc şi cobori 
grăbit treptele, ce duceau la țărm. Cineva strigă: 

— Alo! 

Era străinul cu ţigara de foi. Jim crezu că omul îl ia drept 
altcineva şi voi să-şi vadă de treburi. Dar omul de pe terasă 
strigă: 

— la vino încoace, Morlake! 

— Dacă mă cunoşti atât de bine încât îmi spui pe nume, 
pot să-ţi răspund fără înconjur că sunt foarte grăbit. 

— Te cred, zise celălalt, domol. Tot ce-aş vrea de la 
dumneata e să-mi spui dacă, din întâmplare, l-ai văzut pe 
prietenul meu Hamon? 

jim se aplecă să vadă mai bine faţa omului, care-i 
vorbea. Era Captain Welling! 

CAPITOLUL LV 


Doamna de la Lisabona 


— Ce faceţi aici, pentru numele lui Dumnezeu? 

— Sunt pe cale să capăt reumatism, bombăni Welling. 
Eşti grăbit, zici... Ce s-a întâmplat? 

— Lady Joan a dispărut! 

Jim îi istorisi răpirea. 

— Asta-i într-adevăr o veste rea, îi răspunse detectivul. 
Am auzit că s-ar fi întâmplat ceva grav în oraş, dar n-am 
înţeles ce. Spaniola am uitat-o de tot, iar arăbeşte n-am 
ştiut niciodată. Lady Joan! Asta-i într-adevăr grav! Şi ce-ai 
de gând să faci? 

— Trebuie s-o caut! 

— Atunci nu vreau să te rețin. Pe Hamon nu l-ai văzut 
nicăieri? 

— Nu. 

— Se află în Maroc. Asta o ştiai? L-am urmărit până la 
Cadiz. A venit la Gibraltar pe „Peleago”. Acolo i-am pierdut 
urma. A dispărut deodată şi nu l-am mai putut regăsi. 

Jim primi vestea cu cel mai mare interes. Nu-l văzuse pe 
Hamon nici pe corabia cu pânze şi nici în altă parte. 

Jim era gata să plece, când îşi aminti de ceva. 

— Ar fi bine - zise - dacă v-aţi duce sá vorbiti puţin cu 
lordul Creith. Bietul om e foarte mâhnit. De altfel, o să vă 
povestească şi ce s-a întâmplat la Suba. 

Morlake se îndepărtă cu un salut. 

In vecinătatea străzii geamiei se afla o căsuţă 
sărăcăcioasă. Ca să ajungi la uşa ei, trebuia să te sui pe-o 
scară îngustă. Jim urcă scara, bătu în uşă şi fu lăsat să intre 
numaidecât. Salută pe croitorul maur, care lucra cu 
picioarele sub el, şi trecu într-o încăpere dosnică, unde îşi 
scoase haina, pentru a se ivi iarăşi în prag. 

— Ai pregătit totul? 

— Da, domnule, răspunse croitorul, fără să ridice privirea 
de pe lucru. Ei vă aşteaptă pe stradă, în apropierea 
medicului englez. 

Jim îşi scotea jiletca, când auzi deodată sforăituri. 

Privi în sus, la deschizătura pătrată, la care ducea o scară 
mobilă, veche şi ruptă. 

— Cine e acolo sus? 

Inainte de a răspunde, croitorul băgă cu o repeziciune 
uimitoare aţa în urechea acului. 

— Acolo sus locuieşte un om, zise el cu nepăsare. Stă în 
mansarda unde locuia înainte sacagiul. Jidovul Yassin n-a 
putut să găsească un alt chiriaş pentru mansardă întrucât 
sacagiul a murit de vărsat. De aceea a şi dat-o englezului 
cu şase peseta pe lună. Eu trebuie să-i plătesc cincizeci, dar 
Yassin ştie că nu pot găsi altă prăvălie şi că strămoşii mei 
locuiau aici încă de pe vremea lui Suliman. 

De sus se auziră paşi şi bombăneli. 

— Fumează, zise croitorul. Acuş pleacă la cafenea, unde i 
se dă o pipă de haşiş pentru zece centime. 

Jim văzu pe pătratul din plafon lăsându-se pe scară o 
gheată ruptă şi o gleznă goală într-un pantalon zdrentuit. 
Omul cobora încet. 

Foarte liniştit, Jim privi scrutător la străin. Peste guler i se 
revărsa părul cárunt şi murdar. Avea haina grozav de 

jerpelitá, un nas gros şi roşu, iar colţurile gurii îi atârnau în 
jos deasupra unei bárbi mari şi neîngrijite. 

Străinul privi la Jim cu ochii cârpiţi de somn. 

— Good evening, spuse el gâfâind. 

— Eşti englez? întrebă Jim, uimit şi totodată scârbit de 
înfăţişarea urâcioasă a omului. 

— Da, dar nu mă privi aşa ca şi cum ti-ar veni rău, 
prietene! Honesta mors turpi vitae potior. (Mai bine o 
moarte onorabilă decât o viaţă ruşinoasă)! lată ce citii în 
privirile dumitale... judecând după rostirea dumitale 
păcătoasă, eşti sau din colonii, sau din Statele Unite. Ce 
dracu cauţi aici? Imprumutá-mi cinci peseta, mult prea 
scumpe prietene! Mâine primesc bani de acasă şi ţi le dau 
înapoi. 

Jim îi puse o monedă de aur spaniolă în mâna întinsă şi îl 
urmări, când cu paşi nesiguri, porni pentru a cobori în 
stradă întunecoasă. 

— De când stă el aici? 

— De cinci ani, răspunse croitorul. Şi mie îmi datorează 
cinci peseta. 

— Cum îl cheamă? 

— Nu ştiu... dar ce importanţă are numele? 

Jim îi dădu, în sinea lui, dreptate. 

De-abia părăsise omul acesta decăzut prăvălia croitorului 
şi o doamnă urcă încet strada, condusă de un báietas arab, 
ce ţinea un felinar în mână. Dacă felinarul era de prisos pe 
străzile principale, cu atât mai mult avea nevoie de el în 
labirintul strádutelor întortocheate, din dosul poştei. 

Un hamal venea cu două cufere mari după Lidia Hamon, 
care tocmai debarcase de pe un vapor portughezo-african, 
ce ia uneori şi pasageri pentru Tanger. In sfârşit ea ajunse 
în faţa vestibulului viu luminat al Hotelului Continental. Plăti 

călăuzei si hamalului şi, după ce se codi puţin, îşi înscrise 
numele în registrul călătorilor. 

— A sosit o scrisoare pentru dumneavoastră; Miss 
Hamon, zise portarul şi îi înmână un plic. 

Lidia recunoscu scrisul lui Ralf şi aproape se temu să 
citească ce-i scria fratele. Abia sus, în camera ei, deschise 
plicul. 


„Dacă vei primi această ştire înainte de a te fi înscris în 
registrul călătorilor, te sfătuiesc să indici alte nume. Du-te 
numaidecât, după sosirea ta, la casa lui Sadi Hafis. Aş vrea 
să-ți vorbesc urgent, dar fereşte-te să spui cuiva că mă aflu 
aici”. 


Sora lui Hamon citi încă o dată scrisoarea, apoi merse la 
cămin şi o aruncă în foc. Când o văzu prefăcută în cenuşă 
se cobori la portar oftând. 

— Aş vrea un báietas arab, care sá mă conducă la bazar, 
zise ea. 

Portarul ieşi în stradă şi reveni în curând cu un băiat, ce 
ţinea un felinar în mână. Portarul îi spusese se vede, unde 
vroia să meargă Lidia, aşa că piciul arab n-o întrebă şi-o 
duse de-a dreptul în piaţă. Acolo stăteau înşiraţi, unul lângă 
altul, vânzătorii de pâine, înveliţi în saluri groase, iar în faţa 
fiecăruia ardea câte o lumânare luminând marfa. 

— Vreau să mă duc la casa lui Sadi Hafis, zise ea, când se 
apropiară de vârful unei coline. 

Fără să-i răspundă, călăuza coti într-o altă stradă şi se 
opri în faţa unei porţi închise, în care bătu cu pumnii lui 
mici. 

După o bucată de timp, auziră un glas dinăuntru. 

— Aşteaptă-mă aici - zise Lidia în spaniolă báietasului - 
mă întorc ceva mai târziu. 

Copilul bálbái ceva, stinse lumina si se asezá cu spatele 
la zid, învelindu-se bine în haina lui zdrentuitá, căci îi era 
frig. 

Poarta se deschise şi portăreasa examiná bánuitoare pe 
Lidia la lumina felinarului, apoi o luă cu ea spre casă. Nu 
ajunseseră încă la intrare, când Sadi, îmbrăcat într-un 
vesmánt minunat de mătase albastră, cobori treptele 
verandei, spre a ura Lidiei bun venit. 

— Faceţi o mare cinste casei mele, Miss Hamon, zise el 
pe englezeşte. 

— Ralf este aici? puse ea capăt vorbelor lui goale, de 
politeţe. 

— A fost chemat, dar se întoarce curând. 

Sadi o duse în odaia în care fusese şi Jim Morlake. Apoi 
bătu din palme. Vreo cinci-şase servitori năvăliră. 

— Aduceti prăjituri, bomboane, ceai pentru doamna si 
ţigări, iute! 

Odaia era slab luminată numai de o singură lampă 
acoperită cu stofe orientale. 

— Luaţi loc, vă rog, desigur sunteţi obosită după o 
călătorie atât de lungă, zise şeriful. Fratele dumneavoastră 
n-o să întârzie. 

— Sunteţi sigur c-o să vină?, întrebă ea, bănuitoare. N-o 
să locuiesc aici. Asta o ştiţi, nu-i aşa? 

— Da, ştiu... răspunse el, jignit. Casa mea-i prea 
sărăcăcioasă pentru o doamnă atât de distinsă. 

Răsuflă uşurată, când auzi în sfârşit afară glasul fratelui 
ei. Fu mirată văzându-l apărând în haine arăbeşti. Ralf îşi 
scoase pantofii galbeni şi dădu la o parte gluga. 

— Ah, eşti aici? zise el, rău dispus. Credeam că sosiseşi 
ieri. 

— Am fost reţinuţi la Lisabona. O mică revoluţie... Dar ce 

vrei de la mine? 

La un semn al lui Hamon, Sadi Hafis se retrase fárá 
zgomot, închise portiera sá nu se vadă uşa urâtă, ca de 
închisoare. 

— Lidia, sunt ameninţat. Dacă e adevărat ce mi-a 
povestit fata aceea, atunci am făcut o greşeală mare. 

— Ce fată? 

— Joan Carston. 

— Joan?... Unde e? 

— Aici. 

— La Tanger? 

Ralf înţelese din vocea ei că vestea o bucură. 

— Fireşte că-i aici! urmă ea fără sá mai aştepte 
răspunsul. 

— lahtul e doar în port! Mi l-au arătat, când ne apropiam 
de coastă. 

— Joan nu e pe iaht, zise Ralf, cu glasul cam răguşit. E în 
una din casele lui Sadi, la vreo douăzeci de mile de aici. 
Acum o vreau ca nicicând. Numai că şi Morlake e în Tanger. 

Lidia tăcu, uitându-se îngrozită la el. 

— Cum, o ai pe Joan Carston în mâinile tale? Ai răpit-o? 

Hamon dădu din cap. 

— Vrei să rămâi în Maroc? întrebă ea speriată. 

— Da... Eu sunt prieten cu căpeteniile mai mari, şi mă 
ştiu aici la adăpost. Când Joan se va obişnui cu viaţa sa 
nouă, voi consimti poate să plec. Dar deocamdată rămân în 
Maroc. 

— Atunci o sá mă înapoiez singură în Anglia? O sá má 
ocup de afacerile tale la Londra. 

— Toate sunt în perfectă regulă. Mi-am vândut, înainte de 
plecare, proprietăţile, afară de moşia Creith. Pe asta o 
păstrez, pentru copiii mei. 

— Dar eu nu bănuiam şi nu mi-am luat măsurile 
necesare, strigă Lidia, disperată. Nu pot rămâne în Maroc, 
Ralf... Dacă doreşti, însă, mă voi înapoia mai târziu... 

— N-ai să pleci!... 

Văzând că sora să se clatină să cadă, Ralf alergă la ea şi- 
o zgâlţâi puternic. 

— Mie să nu-mi joci comedii de-astea! răcni el. Reusita 
planului meu depinde de Sadi Hafis, şi chiar viaţa mea. Nu 
vreau să ştiu ce părere are Captain Welling despre mine, şi 
ce-a născocit Joan, doar m-o înfricoşa. Dacă Welling ştie 
jumătate din ce susţine Joan, despre mine, mă aşteaptă 
spânzurătoarea. 

Lidia se sculă, şovăitoare. 

— Ralf, zise ea, mă duc acasă. Nu pot să mai rămân aici. 

li întinse mâna, dar el păru că n-o vede. Ea merse oftánd 
spre portieră, o dădu la o parte şi voi să deschidă uşa. Era 
încuiată. 

— Aşa? scrâşni Ralf Hamon, vrei să te duci acasă? De- 
acum înainte asta-i casa ta, Lidia. Sadi mai are, de altfel, şi 
o locuinţă frumoasă în munţi. Ai s-o duci foarte bine. 

Lidia îl privi uimită. 

— Nu crezi, poate, c-am să-l iau de soţ pe maur? 

— Ba tocmai asta cred, răspunse Ralf. Trebuie să vezi 
lucrurile aşa cum sunt şi să te împaci cu soarta. Joan o să 
fie bucuroasă să te ştie aproape. Nu va mai fi singura 
femeie albă aici. Când o afla că Sadi Hafis mi-e cumnat, n-o 
să-şi mai ţină capul atât de sus. 

Lidia vru să spună ceva, dar uşa se deschise. Sadi Hafis 
dădu portiera la o parte şi náváli în odaie. 

— Repede! strigă el, vădit înspăimântat. Fugi pe portita 
din dos! Casa e împresurată de soldaţii guvernatorului. 
Poate vin ca să mă... aresteze. Asta am s-o ştiu foarte 

curând. Totuşi mie nu mi se poate întâmpla nimic. la-o si pe 
domnisoara Lidia cu dumneata, Hamon! 

Ralf o apucă de braţ si o duse grabnic afară în curte. 
Părea să cunoască perfect poziţia casei, căci merse de-a 
dreptul la portita din dos, care dă în strada şcoalelor. Era 
deschisă. Când fură în stradă, Sadi o încuie după ei. La 
poarta din faţă, oamenii guvernatorului băteau furiosi, 
urlând să li se deschidă. 

Ralf, cu faţa ascunsă sub o glugă mare, păşea alături de 
Lidia şi o ţinea strâns de braţ. Ajunseseră astfel la bazarul, 
care la ora aceea de noapte era pustiu. Instinctiv, Lidia vru 
să apuce spre hotelul Continental. 

— Nu! se stropsi Ralf. Ştiu o căsuţă liniştită, în care o să-ţi 
petreci noaptea. 

— Ralf, pentru Dumnezeu, lasă-mă! îl rugă ea. 

Dar ieşi din umbră un bărbat, purtând o haină lungă, 
garnisită cu blană. 

— Pot cumva să vă fiu de vreun ajutor, madame? 

Ralf Hamon recunoscând glasul celuilalt, dădu drumul 
surorii sale şi pieri în bezna străzii. 

Pe oricine se putea aştepta să-l întâlnească în Tanger, 
numai pe Captain Welling, nu! Străbătu deci în grabă piaţa 
întunecoasă şi o luă la fugă pe o strádutá întortocheată, 
mărginită în stânga şi în dreapta de un gard viu de cactuşi. 
Îşi încetini mersul de-abia când văzu pe cineva venind spre 
el. Ralf se dădu la o parte, pentru a face loc celuilalt, care 
făcu aceeaşi mişcare, aşa că amândoi se ciocniră violent. 

— La naiba! zise Hamon pe englezeşte. De ce nu te uiţi, 
unde mergi! 

Spre mirarea lui, celălalt răspunse în aceeaşi limbă: 

— Câine afurisit! Deschide-ţi ochii, măgarule! Cum poţi 
să îmbrânceşti pe un gentleman?... Eşti beat mort, se vede! 

Ralf, mirat, aprinse un chibrit, dar de emoție, era să-l 
scape, zárind fata injectatá de sánge si barba rosie a 
necunoscutului. 

— EX tenebris oritur lux. (Lumina izbucneşte din beznă) - 
murmură fumátorul de haşiş. Scuzati, domnule, dacă 
adineauri am fost grosolan! 

Întoarse capul şi privi spre cerul înstelat. 

— Sunteţi asa de bun să-mi arátati steaua Cama, în zodia 
lui Orion? Cam în direcţia aceea se află locuinţa mea. Stau 
într-un bârlog păcătos, deasupra prăvăliei unui croitor maur 
nesuferit. Şi ce sunt eu, dragă prietene? Un preot! Nu un 
popă izgonit din biserică - ci predicator! Un ofiţer care a 
primit cea mai înaltă decorație din lume, Crucea Reginei 
Victoria! Aylmer, Bernando Bannockwaite! Dar n-aţi fi aşa 
de drăguţ să-mi imprumutati cinci pesetas? Mâine primesc 
un mandat poştal de acasă. 

Ralf Hamon îi strecură, ca-n vis, o bancnotă. 

Bannockwaite! Omul, care cununase pe Joan cu 
Ferdinand Farringdon! 


CAPITOLUL LVI 


Captain Welling adaugă un 
postscriptum 


Captain Welling aştepta ca însoţitoarea lui să se mai 
liniştească puţin. 
— Vă mulţumesc călduros, îi zise ea, cu un hohot de 

plâns isteric. Sunteţi atât de amabil sá mă însoţiţi până la 
hotelul meu? Vai, bine c-am scăpat! 

— S-a agăţat omul de dumneavoastră? 

— Da... nu... e un prieten... chiar fratele meu. 

Welling se minuná. Un felinar fi luminá fata. 

— Captain Welling! strigá Lidia buimácitá. 

— Da, asa mă cheamă, iar dumneata esti desigur Miss 
Lidia Hamon. Te-am cáutat prin tot orasul. Omul care te 
însoțea era deci fratele dumitale? 

— Nu, zise Lidia după un moment de şovăială. 

— A fost dânsul! răspunse detectivul liniştit. Ciudat, dar 
n-aş fi bănuit că s-ar putea să poarte haine arăbeşti. La 
asta nu m-am gândit. Dar omul are mereu ceva de învăţat. 
Am să-mi cumpăr şi eu un veşmânt alb şi o să-l iau cu mine 
la Londra, adăugă el vesel. 

O însoţi până la hotel, spre marea ei uşurare, şi Lidia 
chibzui ce să facă. 

— Captain Welling, má tem de fratele meu, zise ea 
deodată. 

— Asta nu mă miră, mă tem şi eu nitelus de el. 

— N-aş putea fi păzită? Sună ciudat, dar... 

— Ba te înţeleg foarte bine, domnişoară. Lucrul nu e 
tocmai greu. Ce cameră ai dumneata la hotel? 

— Nu-mi amintesc numărul camerei mele, răspunse 
Lidia. Locuiti şi dumneavoastră la hotelul Continental? 

Detectivul dădu din cap. 

— Cred că am putea aranja să capăt o odaie vecină cu a 
dumitale. 

Welling, cercetând registrul pasagerilor, văzu că nu mai 
era nevoie să se mute; din întâmplare i se dăduse surorii lui 
Hamon o cameră lângă a lui, adică la capătul coridorului de 
la etajul doi. 

La unsprezece si jumátate, cánd poarta hotelului se 
închise, veni un maur cu o scrisoare pentru Lidia. Welling o 
luá si i-o duse. Fata o citi si o trecu detectivului fárá sá 
spună un cuvânt: 


„Totul e în regulă. Guvernatorul a vrut numai să 
intimideze pe Sadi prin măsura luată. Ştiu de la Sadi că 
Morlake a fost astăzi după-amiază la paşă. Lui i se 
datoreşte perchezitia domiciliará de adineauri. Vino pentru 
un moment şi fii drăguță cu Sadi. Te voi readuce chiar eu la 
hotel”. 


— Vrei sá ráspund eu ín locul dumitale? intrebá Welling, 
clipind din ochi. 

Văzând că Lidia consimte, scoase stiloul şi scrise sub 
rândurile lui Hamon: 


„Vino dumneata aici ca să stăm puțin de vorbă. I.W.” 


Închise plicul şi-l înmână aducătorului, care aştepta. 

— Nu cred să vină, zise detectivul întorcându-se lângă 
Lidia. În interesul dumitale aş dori chiar să nuvie. 

Detectivul se duse să se culce, socotind că nu va fi trezit 
din somn. Era sigur, Hamon nu va îndrăzni să iasă din 
ascunzătoare. Materialul adunat de poliţie încă nu era 
complet, adică nu ajunsese la dovezi, pentru ca financiarul 
să poată fi dat pe mâna parchetului dar el nu putea să ştie 
asta. 

Welling avea un somn uşor. Auzi deodată ceva izbind 
fereastra. Sări din pat şi fără să aprindă lumina, crăpă puţin 
fereastra şi privi afară. 

Doi oameni, din care unul ţinea un felinar, stăteau jos, în 
stradă. Celălalt ridică tocmai mâna pentru a arunca o 
pietricică în sus şi tinti în geamul Lidiei, care apăru imediat 

la fereastrá. 

— Miss Hamon? întrebă cineva încet. 

— Da, ráspunse ea, la fel. Cine e jos? 

— Aici e Sadi Hafis. Fratele dumitale s-a împuşcat! 

Welling auzi un țipăt înăbuşit, dar rămase liniştit la locul 
său de observaţie. 

— Nu vii, domnişoară? Mă tem că Ralf nu mai are mult de 
trăit... Mi-a dat ceva pentru dumneata, ce te roagă să 
predai domnului James Morlake. 

— Aşteaptă puţin... Vin îndată jos, zise Lidia. 

Welling mai aşteptă o clipă, apoi îşi vâri picioarele în 
papuci şi îşi îmbrăcă mantaua. Când ieşi afară pe sală, Lidia 
şi coborâse. Acum încerca să tragă zăvoarele şi să 
îndepărteze lanţurile de la poarta principală. Când ea izbuti, 
detectivul văzu pe maur intrând. 

— Când s-a întâmplat? întrebă ea, tremurând. 

— De curând. Se pare că fratele dumitale a întâlnit un 
ofiţer de poliţie englez, care l-a recunoscut, căci Ralf s-a 
înapoiat la mine, foarte surescitat. L-am lăsat o clipă singur, 
vrând să-i aduc o cafea, dar auzii, imediat, o împuşcătură. 
L-am găsit întins pe divan... 

— A murit? 

— Încă nu. Vii să-l mai vezi? Nu trebuie să-ți fie teamă, 
căci soldaţii guvernatorului păzesc intrările casei mele. 

— Ai spus adineauri că vrei să-mi predai ceva. 

Sadi băgă mâna în buzunar şi scoase un pachetel, pe 
care i-l înmână. 

Lidia ieşi cu dânsul în strada întunecoasă. 

Welling, cu toată vârsta sa înaintată, fu la poartă dintr-un 
salt, tocmai când fata dădea să iasă. 

— Stai! zise el, trăgând-o înăuntru. 

Uimitor de sprinten se feri în acelaşi timp de o lovitură 

grea, îndreptată împotriva lui de către un om, ascuns la 
intrare. Apoi Welling, refugiat în casă, încuie poarta si 
aprinse lumina în vestibul. 

— Pe ăştia i-am păcălit bine, zise el, gâfâind. 

— Dar, Mr. Welling... fratele meu... 

— Lasă, fratele dumitale nu s-a împuşcat... Mişeii de 
teapa lui nu fac asemenea gesturi. 

Îi luă plicul din mână. 

— Au vrut să dea o dublă lovitură, dar i-am dejucat. În 
plic nu se află, fireşte, decât o foaie de hârtie goală. 

— Credeţi că nu i s-a întâmplat nimic fratelui meu? 

— Sunt sigur, că totul nu-i decât o înscenare. Mai întâi 
dobitocii au aruncat o pietricică în geamul meu. M-au 
deşteptat din somn, ca să aud convorbirea dumitale cu Sadi 
Hafis, cu gândul c-au sá mă răpună, când te-as fi urmat în 
stradă. Din fericire, cu mine nu merge aşa de uşor. 


CAPITOLUL LVII 


Goana către dealuri 


Joan călări în noaptea aceea timp de patru ore pe catâr, 
fără să poată zări ceva din regiunea prin care trecea, 
caravana nu înainta pe un drum bătut, şi tufişul spinos îşi 
agăța ghimpii de picioarele şi rochia Joanei. 

Când se crăpă de ziuă descoperi că se afla într-un ţinut 
sălbatic şi, pe cât se părea, nelocuit. Tovarăşii ei de drum 
erau şase bărbaţi şi o fată, aceeaşi care o servise şi până 

acum. Unul din insotitori fácu un foc si atárná deasupra un 
ceaun cu apá, ín timp ce un altul duse catárii la un páráu 
apropiat. 

După o odihnă de două ore, pornirá iarăşi la drum. 

Munţii se apropiau si o pată albă pe coasta unui urcus se 
vedea tot mai aproape. Joan nu bănui că pata aceea era 
ţinta călătoriei sale: o clădire, mai degrabă un palat cu 
grădini şi terase, de-o frumuseţe rară. Pe poteca ce urma, 
tânăra lady zări un cal obosit şi un om călare pe el. Nimeni 
nu-l luă în seamă, dar fata maură şopti un cuvânt, pe care 
Joan îl înţelese. 

— Un cerşetor? întrebă ea mirată. 

În alte împrejurări un cerşetor călare ar fi înveselit-o. 

Era un om în vârstă, cu barba căruntă. judecând după 
înfăţişare, bătrânul nu se spălase niciodată în viaţa lui. 
Când caravana trecu pe lângă el, servitoarea maură îşi 
acoperi faţa cu vălul, îndemnând-o şi pe Joan să facă la fel. 

Dar Joan n-auzi... Privirea ei era atintitá la cerşetor, la 
haina zdrentuitá, care abia-i acoperea trupul gârbov şi i se 
păru că în viaţa ei nu mai văzuse un om atât de scârbos şi 
respingător. 

Unul din oameni îi aruncă o monedă de alamă pe care 
cerşetorul o prinse dibaci cu mâna murdară. 

Călătorii ajunseră în sfârşit la porţile casei albe şi 
pătrunseră în grădina înflorită. Joan era moartă de 
oboseală. 

O femeie corpolentă le ieşi înainte, înciudată şi cu o 
mutră posomorâtă. Ea zise ceva pe un ton tăios, şi văzând 
că Joan clătină capul, vrând să-i dea să înţeleagă că nu 
pricepe, femeia îşi muşcă buzele de necaz. 

Fata maură părea a se teme de ea. Arátá spre o uşă, o 
deschise repede şi pofti pe Joan printr-o mişcare a mâinii, 

să intre. Odaia ce i se deschidea, era mobilată cu un gust 
ales. Părea o cameră dintr-o casă seniorială din Anglia. 
Doar ferestrele erau zăbrelite, ca în cele mai multe case 
arábesti. 

— Cine era femeia aceea grasă? întrebă Joan. 

Fata maură se strâmbă de râs. 

— Asta-i señora Hamon! 

Joan se aşeză pe un scaun şi începu şi ea să râdă. 

Putea să devină favorita lui Ralf Hamon, dar cu siguranţă 
nu soţia lui! 


CAPITOLUL LVIII 


La Casa Alba 


— Şi ce sunt celelalte femei? Tot neveste de-ale lui 
Hamon? întrebă Joan. 

— Nu, aici nu-i decât o singură nevastă. 

Joan se obişnuise între timp cu felul de a vorbi al tinerei 
maure, aşa că o înţelegea acum destul de bine. 

— Celelalte nu sunt decât servitoare. Señora Hamon nu 
locuieşte aici. A venit de curând şi nu şi-a văzut soţul de ani 
de zile. 

Fata vorbea rar şi repeta tot ceea ce Joan nu înţelegea 
numaidecât. 

— Îţi mulţumesc, zise Joan. 

Apoi deschise fereastra şi admiră, printre zăbrele, 
frumuseţea priveliştii: valea largă, înflorită, iar în depărtare 

marea. 

In vale se misca ceva. 

Joan făcu mâna strasiná la ochi. Era cersetorul, care se 
înapoia călare la Tanger. 

Închise fereastra, merse la uşă si apăsă pe clanta de 
argint. Spre mirarea ei, uşa se deschise. Pătrunse în holul 
mare şi pustiu. Nici uşa ce dădea în grădină nu era încuiată. 
| se dă, vădit, destulă libertate... 

În grădină îşi dădu seama că n-ar fi fost chip să fugă. 
Zidurile înconjurătoare erau neobişnuit de înalte, chiar şi 
pentru o casă arăbească, şi cu cioburi de sticlă ce sclipeau 
în lumina soarelui sus, amintind de zădărnicia oricărei 
încercări de evadare. 

La poartă, o căsuţă rezemată de zid, locuinţa portarului 
păzitor. Joan se gândi la conacul de la Creith şi inima i se 
strânse din nou. Şi acolo era o asemenea căsuţă, dar tatăl 
ei nu-şi putuse niciodată îngădui luxul să ţină un portar. 

Îşi propusese să înăbuşe dorul de acasă şi să nu se mai 
gândească la tatăl ei şi nici la Jim Morlake, şi se înapoie 
obosită şi abătută în odaia mare, ce părea a-i fi rezervată. 
Nimeni nu veni să-i ţină de urât. 

Ralf Hamon primise vestea despre deplina reuşită a 
călătoriei tainice a femeii răpite şi acum venea călare pe 
acelaşi drum. Triumfa în sinea lui. Işi atinsese scopul si 
privea cu mulţumire la casa albă de pe coasta dealului. Joan 
Carston era a lui, în cel mai deplin înţeles al cuvântului. 

Sadi Hafis îl însoțea, dar nu era nici pe departe atât de 
voios. Cupa plăcerilor îi alunecase din mână, în clipa când 
voia s-o ducă la gură. 

— Vom fi acolo, puţin după apusul soarelui, zise Ralf. 

— Dumnezeu ştie, de ce te mai însoțesc până aici - 
răspunse Sadi, morocános - mai ales că n-ai izbutit să faci 


317 


nimic pentru mine si-ai încurcat toate atât de rău... 

Ralf râse cu poftă. Era prea bine dispus ca să se supere. 
Chiar şi o acuzare nedreaptă îl lăsa rece. 

— Cine era cel care a dat buzna în odaie şi a spus că 
soldaţii paşalei ar fi împresurat casa? Cine a întocmit 
planul, ca detectivul să fie sculat din somn, când altfel ar fi 
fost uşor să readuci pe Lidia? Nu eu sunt vinovat de toate 
astea, Sadi. Trebuie să ai puţină răbdare. Lidia e încă la 
Tanger şi va trebui să mai rămână câteva zile. Dacă am 
izbutit să aduc chiar pe doamna mea aici, nu va putea fi 
greu... 

— S-o aduci aici? întrebă celălalt indignat. Insallah! Dar ai 
fi adus-o oare aici, dacă nu erau eu, şeriful Sadi Hafis? 

— E o minune de frumuseţe! zise Hamon entuziasmat. 

— Astfel nici n-aş face călătoria asta obositoare, răspunse 
Sadi rece. 

Ralf Hamon ciuli urechile. Faţa i se posomori. 

— Fie, - zise el - dacă doreşti numaidecât s-o vezi, n-ai 
decât, dar vei pleca imediat de aici. Te avertizez de la 
început, ca sá nu fie vreo neînțelegere: femeia asta se 
căsătoreşte cu mine. 

Şeriful dădu din umeri. 

— Femei se găsesc destule, ca şi cerşetorii - zise el, 
arătând spre figura puţin atrăgătoare ce le ieşise în cale. 

— Faceţi-vă pomană! murmurá cerşetorul. Fie-vă milă de 
un bătrân sărman! 

Ralf se uită nepăsător la el, mai văzuse de ăştia mulţi. 

— Babalác fără dinţi! zise el, şi-i aruncă o monedă de 
alamă, după cum se obisnuieste în Orient. 

— Dumnezeu să-ţi dea vise fericite! zise monoton 
cerşetorul, venind călare după ei. Să ai viaţă lungă şi să te 
bucuri de toate bucuriile raiului! Lasă-mă să petrec noaptea 

sub acoperişul casei tale, căci sunt un om bătrân... 

Sadi, ca un maur ce era, ascultă rugămintea liniştit şi cu 
nepăsare. Ralf însă se întoarse şi privi ţintă în ochii cu 
pleoapele înroşite ale nenorocitului. 

— Cară-te, câine râios! rácni el. 

Cerşetorul se luă după ei, călărind la o mică distanţă şi, 
când îi trântiră uşa în nas, se întoarse nemulţumit şi 
înjurând. 

Curând, Ralf îi zări calul păscând în apropiere. Un nor 
albastru de fum se înălța din crângul unde cerşetorul îşi 
gătea cina. 

Ralf Hamon mai avea ceva foarte neplăcut de împlinit şi 
nu se grábea. Luă masa cu Sadi într-o odáitá de lângă hol. 

— Nu prea pari grăbit, să-ţi vezi aleasa inimii, zise 
maurul. 

— Să aştepte, răspunse Hamon. Deocamdată am altă 
treabă. 

Treaba consta în a vorbi cu nevasta sa, pe care n-o mai 
văzuse de opt ani încoace. Intrând în odaia ei, i se păru cu 
neputinţă, ca această femeie grasă, morocánoasá să fi fost 
odată o fată frumoasă, cu un corp subţire şi mlădios. 

— Ai venit în sfârşit, întrebă ea cu glas aspru. De mult n- 
am mai auzit nimic despre tine! 

— Te-am lăsat să suferi de foame? întrebă Hamon rece. 
N-ai avut un acoperiş deasupra capului tău? N-ai avut unde 
să te odihneşti. 

— Ce fată ai adus aici? întrebă ea, bănuitoare. 

— Fata va deveni în curând soţia mea. 

Femeia sări în picioare. 

— De ce m-ai chemat atunci aici? strigă ea, tremurând de 
mânie, ca să mă faci de râs în faţa slugilor mele? De ce nu 
m-ai lăsat la Mogador? Acolo am cel puţin prieteni şi 

cunoscuţi. Aici sunt înmormântată de vie! Poate că m-ai 
chemat să slujesc ca sclavă pe noua ta soţie? Asta n-o s-o 
fac niciodată, Hamon! 

— Te poţi înapoia săptămâna viitoare la Mogador, îi 
spuse el. Te-am chemat pentru un scop anumit... 

Femeia rămase o clipă pe gânduri. 

— Ştie ea, cine sunt eu? întrebă ea. 

— Am dat ordin Suleicăi să-i spună - răspunse Hamon 
nepăsător, întrucât şi-adusese în pripă nevasta aici, s-o 
vadă pe Joan şi să-şi dea seama mai bine de situaţia ei. 

Ralf reveni lângă Sadi Hafis. 

— Acum mă duc la logodnică, pe urmă te voi prezenta. 

Ciocăni în uşa salonului şi neprimind nici un răspuns, 
intră în odaie. Joan dorea să se distreze, făcând muzică. 
Tocmai se aşezase la pian. 

— Ce mai faci? Te simţi bine aici? o întrebă Hamon. 

Ea nu-i răspunse şi Ralf rămase un moment la uşă, 
admirând statura ei zveltă şi trăsăturile ei regulate. Dacă n- 
ar fi fost atât de bine crescută, Joan şi-ar fi arătat scârba şi 
ura. Dar faţa ei rămase calmă şi imobilă, ca şi când ar fi 
avut în faţă un servitor de la castelul din Creith, intrat 
fiindcă fusese sunat. 

— Nu-i aşa că-i minunat aici? urmă el. E unul din cele mai 
frumoase locuri din Maroc. O şedere de un an, doi îţi va 
prii... Pe soţia mea numărul unu ai văzut-o? 

Ralf se aşeză pe un scaun, fără să fie poftit, şi îşi aprinse 
o ţigară. 

— Vrei să desemnezi cu numărul unu pe Mrs. Hamon? 
întrebă ea. 

Ralf dădu din cap. 

Niciodată Joan nu-l văzuse pe Ralf Hamon atât de vesel. 
Ai fi zis că financiarul scăpase dintr-odată de toate grijile. 


320 


Ralf îşi trase scaunul lângă alei. 

— Ascultă, Joan, zise el. N-am să mă cunun cu dumneata 
după datina arabă. Va fi o nuntă creştină şi vom fi cununati 
de un preot autentic al bisericii anglicane, cu verighete şi 
celelalte. Adineauri te-am întrebat dacă ai văzut pe nevasta 
mea maură. Ei, cum o găseşti? 

Lady Carston nu-i răspunse. Se străduia să descopere ce 
urmărea Ralf cu întrebarea lui. 

— Ei cum o găseşti? întrebă el din nou. 

— Mi-e milă de dânsa... N-a fost tocmai prea politicoasă 
faţă de mine, dar totuşi am simpatie pentru dânsa. 

— Aşa? Îţi este simpatică? E cam grasă şi are o faţă prea 
rotundă. În Maroc toate femeile devin aşa, fiindcă tânjesc 
toată ziua în harem, fără aer, fără lumină, fără libertate. 
Numai o jumătate de ceas pe zi li se îngăduie să iasă, sub 
supravegherea unei sclave... Ai vrea să duci o asemenea 
viaţă? 

Joan Carston îl privi drept în faţă. 

— Eu n-am să fiu soţia dumitale. 

— Vrei să duci viaţa unei femei maure? întrebă el din 
nou. Sau vrei să te căsătoreşti după datina europeană, să ai 
copii care îţi vor purta numele si-or fi lorzi ca tatăl 
dumitale? 

Joan se sculă, merse până în fundul odăii şi-i întoarse 
spatele. 

— Să lăsăm deocamdată această chestiune, zise Ralf, 
sculându-se. Aş dori să primeşti pe Sadi Hafis, un bun 
prieten al meu. Fii, te rog, drăguță cu el, dar nu prea 
drăguță... 

Pe Joan o izbi numaidecât tonul ciudat cu care vorbea 
Ralf. 

— Ce înseamnă asta? întrebă ea. 

— Sadi e cam supărat pe mine. O voia pe Lidia şi sorá- 
mea l-a respins. N-as dori ca să-şi facă iluzii cu privire la 
persoana dumitale. 

Odată acestea spuse, ieşi, apoi financiarul reveni, însoţit 
de Sadi. 

Joan îşi dădu numaidecât seama că şeriful maur însemna 
pentru dânsa o primejdie tot atât de mare ca şi Ralf Hamon, 
ba poate şi mai mare. Pe lângă aceasta îi era scârbă de faţa 
lui puhavă şi lipsită de expresie, de ochii lui negri şi tulburi, 
cu care o cerceta şi-o cântărea, ca şi cum ar fi fost vorba de 
o vită. Il ura pentru spoiala subţire, sub care nu izbutea să 
ascundă firea lui barbară, pentru zâmbetul mincinos, ce-i 
sta la îndemână. 

Nobilul maur nu stătu decât timpul socotit de el necesar 
să facă impresie frumoasei doamne. S-ar fi mirat, de i-ar fi 
putut citi gândurile, căci omul îşi închipuia că place grozav 
femeilor. 

— Peste două zile ne vom căsători, zise Hamon cu un 
zâmbet batjocoritor. Poate că doreşti să mai fie cineva 
poftit la nuntă? 

— Doar n-o să ai îndrăzneala să chemi un preot englez? 

— Aşa? Nu-ţi convine? Şi totuşi un preot ne va cununa, 
oricât te-ai împotrivi. De altfel vei recunoaşte în el un vechi 
prieten al dumitale. 

— Un prieten? se minună Joan. 

— Da, e Sfintia Sa, Mr. Bannockwaite... 

Cu asta, Hamon o părăsi. 

CAPITOLUL LIX 


O faţă la fereastră 


Sadi aştepta pe Hamon în fumoar şi era atât de adâncit 
în gândurile sale că nici nu băgă de seamă când se auzi 
strigat pe nume. 

— Ce este? întrebă. Allah, cum m-ai speriat!... Da, femeia 
asta e foarte frumoasă, nu chiar aşa cum ne place nouă, 
căci e prea slabă, dar voi europenii le preferaţi aşa, ceea ce 
- să spun drept - n-am putut înţelege niciodată! 

Hamon nu se lăsă înşelat. Vedea lămurit că Joan făcuse o 
impresie adâncă asupra lui Sadi şi ştia că trebuie să se 
ferească de prietenul său. 

— Te vei înapoia mâine la Tanger? întrebă Ralf. 

Sadi clătină capul. 

— Nu, m-am hotărât să mai rămân puţin aici, am şi eu 
câteodată nevoie să schimb puţin clima, să respir aerul de 
munte... Sunt cam istovit. 

— Dar făgăduieşti să-l aduci pe Bannockwaite aici... 

— Va veni şi fără mine... Am dat ordin unuia din oamenii 
mei să-l însoţească. Asta ar fi putut s-o facă, de altfel şi 
agentul dumitale Colport! Acest Bannockwaite vine în orice 
caz, când îi plăteşti pentru asta. 

— Il cunoşti mai de aproape? 

— L-am mai văzut, răspunse Sadi. A venit la Tanger în 
timpul războiului mondial şi mi s-a spus că s-ar fi îmbătat în 

seara marii bătălii de pe Somme“, si că apoi ar fi dezertat. E 
un om fără principii şi fără caracter. Dar cum vrei să te 
cunune? Chiar dumneata îmi spuneai că Bannockwaite a 
fost izgonit din biserică. 

Ralf clătină capul. 

— Numele lui figura pe lista preoţilor englezi, până după 
bătălia de pe Somme, când s-a anunţat că Bannockwaite ar 
fi dispărut. Cred că nici astăzi n-a fost încă şters de pe acea 
listă. De altfel asta nu are nici o importanţă. 

— Dar de ce ţii neapărat să te căsătoreşti? întrebă Sadi. 
Prea eşti robul obiceiurilor vechi şi al prejudecátilor, dragă 
prietene! 

Ralf zâmbi. 

— Am motive serioase: Titlul de nobleţe al familiei Creith 
vreau să-l moştenească copii mei, prin soţia mea. 

Sadi întinse braţele, căscând. 

— Mă duc să mă culc - zise - şi o să te bucuri poate, dacă, 
vei afla că mi-am schimbat hotărârea şi că o să mă înapoiez 
mâine dimineaţă la Tanger. 

Sadi citi multumirea în ochii lui Hamon şi zâmbi în taină. 

— O să-ţi trimit şi pe Bannockwaite al dumitale, adăugă 
el, pe un ton ciudat. 

A doua zi dimineaţa, când se trezi din somn, Hamon află, 
cu bucurie, că şeriful pornise la drum. Nu se duse la Joan 
deşi o văzu plimbându-se în grădină. 

Planul lui Hamon nu se datora numai dorinţei sale de a 
face parte din înalta aristocrație engleză. Dar ca ginere al 
lordului Creith avea să devină foarte influent. Nu era de 


Bătălia de pe Somme din 1916 a fost una dintre cele mai lungi și mai 
sângeroase din Primul Război Mondial, cu mai mult de un milion de 
morţi în ambele părţi. Forţele britanice şi franceze au încercat să rupă 
liniile germane pe un front de 40 km la nordul şi sudul râului Somme, în 
nordul Franţei. 

presupus cá viitorul lui socru fi va face greutáti dupá nuntá. 
Pe Joan o cunoştea îndeajuns de bine pentru a şti că din 
momentul când i-o purta numele, ea nu-şi va da pe faţă 
sentimentele. 

Hamon făcu o plimbare în munţi. Trecu şi pe lângă 
popasul bătrânului cerşetor. Mártoaga lui sfrijită, ridică 
încet capul, apoi păscu mai departe. Cersetorul nu se vedea 
nicăieri. Lui Hamon îi veni o idee fantastică ce-l făcu să 
rânjească. Deşi financiar, el avea uneori porniri, care nu 
păreau normale, ci mai mult impulsuri de smintit. 

Spre seară, unul din servitori îl înştiinţă că mai mulţi 
călăreţi se apropiau de palatul său. Hamon luă o lunetă şi 
zări trei oameni, care galopau prin pustiu. Doi din ei erau 
mauri. Pe-al treilea, care se clătina pe şa, ca si cum ar fi 
fost beat, îl recunoscu pe loc. Era Sfintia Sa Aymer 
Bannockwaite. Alergă să-l întâmpine la poartă. 

Joan privise din fereastră pe individul decăzut şi bănui 
îndată cine era. Dar se putea oare?... Bannockwaite! El!... 
Ceva în umbletul lui, în mişcările capului, aminteau omul de 
altă dată. 

Nici seara Ralf nu se arătă, deşi fata socotise că va veni 
la ea însoţit de preotul decăzut. Dormitorul ei se învecina 
cu salonul şi era mare, cu mobilă elegantă. Fereastra avea 
şi aici gratii, mai puţin frumoase decât cele de alături, dar 
cel puţin tot atât de tari. Lady Carston se dezbrăcă, apoi îşi 
puse cămaşa de noapte, ce i-o adusese fata maură. Era un 
fel de rochie de interior, dintr-o mătase de cea mai fină 
calitate. Joan apropie un scaun de fereastră, stinse lumina 
şi dădu perdelele la o parte. Dar scoase un țipăt şi aproape 
să leşine. Zărise printre gratii un chip cu nasul coroiat, cu 
pleoapele înroşite şi barba lungă, căruntă. Cersetorul 
pribeag se uită înăuntru prin zăbrele şi ţinea în dinţi un cuţit 

mare, ce sclipea în lumina lunii. 


CAPITOLUL LX 


Căsătoria 


Omul auzi tipátul şi se ascunse aşa că nu se mai văzu. 
Tânăra lady se ţinea de prichiciul ferestrei, şi inima-i 
zvâcnea puternic. Cine era bătrânul şi ce vroia de la dânsa? 
Cum ajunsese în grădină? În casă domnea o tăcere adâncă. 
Nimeni nu auzise tipátul ei; zidurile erau groase. 

După un moment de sfială, deschise fereastra şi privi 
afară, în măsura în care îngăduiau zăbrele. Grădina se 
întindea tăcută şi misterioasă în lumina lunii. Zidurile şi 
copacii se culcau în umbre lungi, iar chipuri ciudate păreau 
că răsar şi pier în acelaşi timp. Deodată, Joan zări pe 
cerşetorul ce se retrăgea cu băgare de seamă spre zid. 
Imediat apoi se făcu nevăzut. 

Se crăpa de ziuă, când Joan se culcă în sfârşit, şi dormea 
adânc când fata îi aduse cafeaua şi ceva fructe. 

— Suleica, îţi amintesti de cerşetorul bătrân, pe care l-am 
întâlnit călare? 

Cu toate că nu stăpânea decât foarte puţin limba 
spaniolă, Joan izbutise cu încetul să se facă mai bine 
înţeleasă de servitoarea maură. 

— Da - răspunse fata. 

— Cine-i? 

Suleica râse. 

— Sunt atât de multi în Maroc! Unii spun că oamenii 
aceştia ar fi iscoadele puternicilor zilei. 

O iscoadă a lui Sadi Hafis! Cu siguranţă... 

Nu avu timp să stea pe gânduri şi să caute a ghici ce 
plănuia Sadi, căci abia se îmbrăcase şi îşi băuse cafeaua, şi 
Ralf intră. 

Răpitorul ei se afla în toanele cele mai bune şi-i spuse: 
„bună dimineaţa” apoi, cu un zâmbet fericit: 

— Joan, as vrea să primeşti pe Sfintia Sa Aylmer 
Bannockwaite. Mi se pare că l-ai cunoscut pe vremuri, dar îl 
vei găsi foarte schimbat. A consimţit să ne cunune şi sper 
că ceremonia va fi pentru amândoi începutul unei vieţi noi, 
frumoase. 

Ea nu răspunse. 

— Nu vrei să priveşti în faţă adevărul? Gândeşte-te că pe- 
o rază de o sută de mile nu se află nimeni care să ridice 
măcar mâna, dacă te-aş omori! 

— Şi când vrei dumneata...? 

— Astăzi. 

Joan era îngrozită. 

— Lasă-mi puţin timp, Mr. Hamon! Mâine... 

— Astăzi, stărui el. Nu vreau să mai pierd o zi. Îl cunosc 
pe prietenul Sadi Hafis. Are un respect adânc pentru 
căsnicie şi nu va îndrăzni să se apropie de dumneata, când 
te va şti căsătorită. Dar dacă aş aştepta până mâine... 

— Refuz odată pentru totdeauna să mă căsătoresc cu 
dumneata, zise Joan cu hotărâre. Dacă Mr. Bannockwaite 
mai are un pic de cinste şi de omenie în el, nu va îndrăzni 
să ne cunune. 

— In ce priveşte cinstea şi omenia lui Bannockwaite te 
sfătuiesc să nu-ţi faci nici un fel de iluzii. Ar fi bine să-l 
primeşti acum, căci se află tocmai într-o dispoziţie bună, 

când te mai poţi înţelege oarecum cu el. 

La lumina zilei Aylmer Bannockwaite arăta şi mai 
îngrozitor decât seara. Când veni la ea în odaie şi-i întinse 
mâna, lady Carston avea impresia că însuşi diavolul intrase 
la ea în cameră. 

— Uite-o colea pe draga şi scumpa mea Joan Carston! 
zise el zâmbind. Intâmplarea vrea să te pot cununa pentru 
a doua oară. E o cinste, pe care ştiu s-o preţuiesc! 

Joan se cutremură. ll privi doar o dată în faţă şi nu-şi mai 
ridică ochii decât până la nasturele jiletcii lui murdare. 

— Nu vreau să mă căsătoresc, Mr. Bannockwaite! Şi ţin 
să te avertizez că m-ai cununat fără voia şi consimţământul 
meu. 

— Ei, nu fă atâtea mofturi! strigă Bannockwaite, ridicând 
glasul. Aşa ceva n-am pomenit în viaţa mea. Auzi! O 
mireasă care se codeşte şi se fasoleşte! Căsnicia e doar 
ceva firesc pentru bărbat şi femeie. Mi-a părut întotdeauna 
rău că eu însumi... 

— Nu vreau să mă căsătoresc, nu vreau, sub nici un 
cuvânt; nu vreau! 

— Nu vezi că degeaba te împotriveşti? zise Ralf. 

— Nu vreau să mă căsătoresc cu dumneata, orice ai face! 
strigă ea dând din picior. Mai degrabă l-aş lua pe cerşetorul 
pe care l-am văzut afară pe stradă, ori pe cel din urmă rob 
din casa dumitale, decât un hoţ şi un ucigaş - un om care 
nu se dă înapoi de la nici o crimă! Mai degrabă aş lua un... 

— Spărgător! urlă Hamon cu spume la gură. 

— Da, de o sută de mii de ori îl prefer dumitale, dacă te 
gândeşti la Morlake. ll iubesc şi îl voi iubi până la moarte! 

— Va fi după cum doreşti! suierá Hamon. 

Se întoarse, părăsi odaia şi o lăsă singură cu 
Bannockwaite. 

— Cum poţi să faci asa ceva, Mr. Bannockwaite? Cum ai 
putut sá te înjoseşti într-o asemenea măsură? Oare n-am 
mai rămas nimic bun în dumneata, nici o urmă de...? 

— Mă lipsesc de predici şi mai ales de predicile dumitale 
zise el, cu o înjurătură. Te voi face să înţelegi că am mai 
multă minte decât dumneata şi că mă aflu pe aceeaşi 
treaptă socială... 

Atunci Hamon năvăli în odaie, ca un ieşit din minţi şi 
târând pe cineva după el. 

Joan se dădu îngrozită înapoi, căci cel adus de Hamon era 
însuşi cerşetorul - un moşneag bleg şi fără dinţi, care rânjea 
într-una. 

— lată-l pe soţul dumitale! strigă Ralf. Uită-te numai la el! 
Doar ai zis că ai lua mai degrabă un cerşetor! N-ai spus 
asta, canalie mizerabilă? Ei bine, te vei căsători cu dânsul şi 
îţi vei petrece luna de miere în desert! 

Joan se uită de la cerşetor la Bannockwaite şi cu toată 
situaţia ei nenorocită, se gândi că nu văzuse încă niciodată 
în viaţă doi oameni atât de sluti si de respingátori. 

— Scoate-ţi cartea rituală, Bannockwaite! rácni Hamon, 
care îşi pierduse orice stăpânire de sine. 

Bannockwaite scoase o cărticică din buzunar şi o 
deschise. 

— Ne trebuie martori, zise el. 

Hamon se repezi iarăşi afară şi reveni cu câţiva servitori. 

Sub privirile curioase ale arabilor, care chicoteau, lady 
Joan Carston fu cununată cu cerşetorul Abdul Aziz. Hamon 
şopti oamenilor ceva în limba lor. Mireasa fu apucată de 
braţ şi dusă în grădină şi însuşi Hamon o târî până la poarta 
deschisă şi-i dădu brânci afară. 

— la-ti soţul şi-l du cu dumneata la Creith! strigă 
batjocoritor. Să fii bucuroasă, dacă îţi voi îngădui să te 

înapoiezi la mine! 


CAPITOLUL LXI 


Sotul cersetor 


Hamon împinse pe cerşetor după Joan si trânti furios 
poarta. 

Nu făcu doi paşi şi tânăra lady se prábusi în nesimţire. Se 
trezi în umbra unui ienupăr. Cerşetorul bătrân dispăruse. 
Ridicându-se în coate, observă că omul era ocupat cu 
mártoaga lui. Ea, ce trebuia să facă? Se sculá de jos destul 
de anevoie şi privi îngrozită în jur. Nu era chip să fugă. 

În vale plutea un nor de praf. Veneau mai mulţi călăreţi 
îmbrăcaţi în haine albe arăbeşti. Armele lor sclipeau în 
lumina soarelui. Erau mauri. Poate că Sadi Hafis se înapoia 
la Hamon... De la el nu putea să-i vină nici un ajutor. Se uită 
din nou la cerşetor. El îşi înfăşura tocmai capul şi-o parte a 
feţei în turbanul făcut din zdrente. Nu i se mai zăreau decât 
barba căruntă şi vârful nasului roşu şi coroiat. Apoi Abdul 
Aziz, veni spre ea, ducându-şi calul de căpăstru. li făcu 
semn să încalece. Ea îl ascultă. Înaintau la pas. Abdul, ţinea 
mâna pe căpăstru şi apucă pe un drum ce se îndepărta în 
unghi drept de drumul Tangerului. Privi de mai multe ori 
îndărăt, mai întâi spre palat, apoi spre călăreţii ce se 
apropiau în goana mare, şi se vedeau bine de tot. Era Sadi, 
în fruntea unei cete de oameni înarmaţi. 

Abdul Aziz schimbă direcţia şi o luă paralel cu drumul pe 

care apucaserá cálaretii. Asa cel puţin i se páru Joanei, căci 
Sadi şi oamenii lui nu se mai zăreau deloc. 

Bătrânul duse calul pe deal, într-un loc de unde nu putea 
fi văzut dinspre grădina lui Hamon. Din când în când, Abdul 
privea îndărăt. Părea a se teme că Hamon ar putea să se 
căiască de ce făcuse. Apoi o luă pe albia unui pârâiaş prin 
apă. Joan auzi o împuşcătură, apoi încă una. Ea privi 
speriată la bătrân. 

Acesta clătină capul, fără a privi, măcar, îndărăt. 

Ajunseră, după o bucată de timp, la o pădurice şi 
cerşetorul îşi duse calul spre această ascunzătoare. Făcu 
semn Joanei să aştepte şi se întoarse pe jos înapoi. Îi aduse 
apă de la un izvor şi desfăcu o legăturică, în care avea 
hrană. Joan era însă prea obosită ca să mănânce. Bău însă 
cu lăcomie din apa rece. Apoi se culcă şi, adormind, uită 
primejdia grozavă şi că soarta îi dăduse ca soţ un cerşetor. 

Ralf Hamon, între acestea, sta ghemuit într-un jilt din 
iatacul său, bolnav şi nenorocit. Mânia, ce-l îndemnase la 
fapta lui nebună, trecuse, şi-acum tremura ca scuturat de 
friguri. De la fereastră el zări pe cerşetorul care o ducea pe 
Joan. Furios, vru să repare, cât era încă timp, greşeala 
făcută. 

Printre servitori el avea pe un bătrân, ce-l slujea de ani 
de zile. Îl chemă la el. 

— Ahab, îl cunoşti pe cerşetorul ce-l vezi acolo? 

— Da. 

— A luat adineauri cu el pe femeia ce mi-i dragă. Du-te si 
adu-mi-o înapoi, iar bătrânului dă-i banii ăştia. 

Scoase din buzunar un pumn de bilete de bancă şi le vârî 
în mâna servitorului. 

— Dacă cerşetorul se împotriveşte, omoară-l! 

Ralf urcă scările ce duceau la catul de sus, să 

supravegheze de acolo pe trimisul sáu. Atunci zári ceata de 
cáláreti care urcau dealul. 

— El!... Sadi!... murmură Hamon, ştiind ce înseamnă 
aparitia lui. 

Era prea târziu ca sá mai recheme pe bătrânul servitor. 
Merse deci în grabă până la poartă sá ureze bun sosit 
fostului său agent, Sadi Hafis. Acesta sări de pe cal. Tonul 
cu care vorbea şi expresia feţei sale se schimbară. Sadi nu 
mai era elevul politicos al şcolii de misionari, ci un şef arab, 
mândru şi semet. 

— Ştii de ce-am venit, Hamon? zise el, cu mâinile pe 
şolduri şi picioarele crăcănate. Unde-i fata? O vreau! 
Presupun că încă nu v-aţi cununat, şi chiar de-ati fi, puţin 
îmi pasă! 

— Nu m-am căsătorit cu ea, răspunse Hamon. Dar a 
plecat. 

— Ce? 

— A preferat un cerşetor. Spunea că decât să mă ia pe 
mine preferă pe un bătrân ce-i ceruse de pomană pe drum. 
l-am împlinit dorinţa. 

Ochii lui Sadi se făcură mici. 

— Minti, Hamon! strigă Sadi. Cu poveşti de astea nu mă 
păcăleşti pe mine! Ti-oi perchezitiona casa, asa cum 
Morlake a perchezitionat-o pe a mea! 

— Esti liber sá cercetezi casa, de la harem si páná la 
bucátárie, zise Hamon, rece. 

Sadi începu perchezitia, dar reveni numaidecát la 
Hamon. 

— Am vorbit cu slugile dumitale şi mi-au spus că ce-ai 
povestit este adevărat. Ce drum au luat ei? 

Hamon îi arătă direcţia, iar Sadi porunci oamenilor săi 
ceva. Unul din călăreţi trase un foc de puşcă în aer, apoi 

urmă o salvă şi, apoi, alta... 

— Dacă nu se înapoiază la semnalul ăsta, vom porni în 
căutarea lor, strigă Sadi mânios. 

— În ce mă priveşte pe mine, zise Ralf, dând din umeri, fă 
ce vrei!... Femeia asta nu mă mai interesează. 

Nu grăia adevărul, dar izbuti prin purtarea sa să-l înşele 
pe maur. 

Un moment încă şi cáláretii lui Sadi coborâră dealul în 
galop. Se împrăştiară în dreapta şi în stânga, spre a găsi 
urma cersetorului şi a nevestei sale. Hamon îi urmări o 
vreme cu privirea, apoi, întors în palat, scoase dinăuntrul 
hainei un portofel negru de piele, îl goli pe masă şi cercetă 
diferitele hârtii. 

Ultima era o coală lunguiatá, acoperită cu un scris des. 
Oh! ce departe erau acum de gândul lui, Jim Morlake, 
copoiul Welling, moşia Creith cu aleile şi livezile sale!... El 
cunoştea cuprinsul hârtiei, pe de rost şi totuşi, o mai citi o 
dată: 


„Am ajuns la părerea că Ralf Hamon, pe care îl credeam 
prietenul meu, are de gând să mă omoare. Aş vrea să 
lămuresc împrejurările în care sunt sechestrat aici într-o 
căsuță din apropiere de Hindhead. La cererea lui Hamon şi 
în urma sfatului său, l-am însoțit în Maroc, pentru a vedea o 
mină, ce credeam că-i aparține. Pe urmă ne-am înapoiat în 
taină la Londra, tot în urma dorinței sale exprese, căci 
Hamon spunea că ar fi dezavantajos pentru planurile sale, 
dacă cineva ar afla că el, Hamon, vrea să-şi vândă 
drepturile lui asupra minei. Am bănuit însă de la început că 
mina, ce mi-o arătase ca a lui, nu era a lui şi am venit la 
Hindhead, hotărât să nu-i dau un ban, până nu-mi va 
dovedi că bănuiala nu-mi era întemeiată. Am luat o măsură 
de precauție, care după cum credeam şi mai cred şi acum, 

e foarte bună. La Hindhead, bănuiala devenise aproape o 
certitudine şi refuzai să plătesc suma fixată ca preț pentru 
drepturile la mină. În urma acestui fapt, Hamon m-a închis 
în bucătărie unde sunt bine păzit de un maur, pe care l-a 
adus cu prilejul ultimei sale călătorii la Tanger. Au şi făcut o 


xn 


încercare să mă omoare si má tem că a doua oară”... 


Aici însemnările se isprăveau brusc. Hamon îndoi actul 
acesta de acuzare, îl puse în portofel cu celelalte acte şi 
băgă portofelul înapoi în buzunar. 

Între timp, unul din oamenii lui Sadi descoperise urma 
cerşetorului şi a nevestei sale şi Sadi ajunsese, cu încă doi 
oameni, la malul pârâului. 

— Descálecati şi urmati-vá drumul pe jos! porunci el. 

Coborâră în josul apei. Ajunseră la un loc, unde pârâul 
curgea între maluri înalte şi unde Sadi descoperi urme 
proaspete de copite. 

Când Joan se trezi din somn, întâlni ochii negri ai lui Sadi 
Hafis, care stă lângă ea. 

— Unde e prietenul dumitale? întrebă Sadi, aplecându-se, 
ca s-o ajute să se ridice. 

— Prietenul meu? O, vorbeşti probabil despre Abdul? 

— Îi cunoşti numele? întrebă Sadi, politicos. 

— Ce doreşti dumneata de la mine? 

— Vreau să te duc la Tanger, la prietenul dumitale, zise 
el. 

Dar Joan ştia că minte. 

Privi în juru-i, dar nu-l mai zări pe cerşetor. Numai 
mártoaga lui mai pástea sub un copac. Sadi o ajută sá urce- 
n şa. 

— Am fost foarte îngrijorat - zise el pe englezeste - când 
Hamon mi-a povestit prostia ce-o făcuse. Uneori parcă nu e 
în toate minţile. Sunt foarte supărat pe dânsul... 

În fine ajunseră la locul unde aşteptau ceilalţi oameni ai 
lui Sadi. 

Joan se urcă pe un cal buiestraş, minunat de frumos, ce 
fusese, desigur, adus anume pentru dânsa. Oare Sadi Hafis 
venise, ca s-o ducă la casa lui din vale?... 

Nobilul maur rămase aproape toată ziua lângă dânsa, 
vorbind foarte frumos şi lady Carston fu impresionată 
văzându-l atât de învăţat. 

— Am fost agentul lui Hamon la Tanger. Dumitale ti s-a 
părut poate că eram un fel de slugă a lui. Dar mi-a plăcut să 
lucrez pentru el. Din păcate, Hamon nu ştie ce e 
recunoştinţa, tot aşa cum nu cunoaşte mustrarea de cuget. 

Putin înainte de apusul soarelui, cáláretii se opriră pentru 
popasul nopţii, atât de friguroasă în pustiu. Aveau să 
doarmă sub cerul liber şi se înveliră în păturile lor. Numai 
pentru Joan fu ridicat un cort, în locul cel mai adăpostit, ales 
de Sadi. 

— Ne-am odihni aici numai până la miezul nopţii, zise 
Sadi. Trebuie să-mi ating tinta înainte de revărsatul zorilor. 

Joan rămase trează. Încetul cu încetul toate zgomotele 
amutirá. 

Dádu perdeaua cortului putin la o parte. Zári o namilá 
întunecată. Pesemne, era o santinelă. De partea aceasta 
fuga nu era cu putinţă. Încercă să ridice pânza de cealaltă 
parte a cortului, dar era prinsă de pământ cu tárusi. Cu 
mari sfortári trase unul afară, ridică puţin pânza cortului si 
se strecură pe dedesubt. De partea aceea începea un desiş 
ghimpos în care nu puteai să pătrunzi. Cum să-l ocolească? 
Rochia ei albă ar da-o de gol, dacă santinela ar întoarce 
capul. Din fericire găsi o deschizătură în tufiş şi dispăru prin 
ea. Santinela o simţi, se întoarse şi strigă câteva cuvinte pe 
arăbeşte. 

Joan alergá cât putu. Prin întuneric se împiedică si căzu. 
Ridicându-se văzu, la lumina lunii ce răsărea tocmai, că se 
afla într-o câmpie, plină cu arbuşti. Urmăritorii ei o căutau. 
Auzea strigăte, glasul iritat al lui Sadi Hafis şi tropot de 
copite. Spaima şi groaza o goneau, dar nu mai avea 
nădejde să scape. Sadi se apropie, îi luă înainte, întoarse 
calul şi se opri în faţa ei. 

— Oh! trandafir frumos! - îi şopti el curtenitor - nu-i asta 
calea spre fericire! 

Sări de pe cal şi o cuprinse în braţe. 

— In noaptea asta vreau să trăiesc! strigă el. 

— In noaptea asta o să mori! 

In faţa lui Sadi apăruse cerşetorul. 

joan Carston rămase ca încremenită, privind chipul 
bătrânului. Glasul pe care îl auzise era al lui Jim Morlake! 


CAPITOLUL LXII 


Evadarea 


Două gloanţe porniră unul după altul. 

Sadi Hafis căzu cu un țipăt în genunchi. 

— Să încălecăm! zise Jim şi o puse pe şa, apoi încălecă în 
spatele ei. 

— Jim! sopti ea. 

Calul voinic porni în trap cu amândoi. Oamenii lui Sadi 
înconjurau pe şeful lor, străduindu-se să-l ajute. 

Prudent, Jim lăsă calul să meargă încotro voia. Animalul 

cunoştea doar bine regiunea, iar ochii lui deosebeau cursele 
şi piedicile. 

Într-un târziu, Morlake băgă de seamă că animalul 
obosise. Sări jos şi-l mângâie pe coamă. 

— Aici, pe coastă a fost altă dată un post de gardă, zise 
el. Mă îndoiesc însă de simtámintele prietenoase ale unei 
gărzi marocane. 

Joan îl fixa, încercând să descopere, în trăsăturile-i urâte, 
chipul ce-l cunoştea. 

— Tu eşti, într-adevăr, Jim? 

— Da, eu sunt, răspunse el râzând. Nu găseşti că m-am 
deghizat bine? 

— Dar n-ai dinţi, zise ea, văzând gaura neagră a gurii 
sale. 

— Ba da. Nici nu s-au clintit... Curând o să-i vezi iar la loc. 

În zori, cei doi fugari poposiră în apropierea unei fântâni, 
deşeuară calul şi îl adăpară. 

— Mă tem că n-am ce să-ţi ofer de mâncare, zise Jim. 

Îşi dezbrăcă haina, îşi desfăcu la piept cămaşa murdară şi 
scoase un sáculet impermeabil, cu care se duse la paráiasul 
din apropiere. Porni ca un om bătrân şi slut, şi se înapoie ca 
Jim Morlake. 

— Mi se pare că visez, zise ea. Mă tem că trezindu-mă... 

— Niciodată n-ai fost mai trează ca acum. Ne aflăm la 
două mile de tárm şi dacă Sadi n-a dat ordine prea 
riguroase, oamenii lui n-au să ne mai urmărească până la 
postul de gardă. 

Jim nu se înşela. Nu vázurá pe urmăritori, şi ajunseră cu 
bine la căsuţa postului pus sub ordinele unui ofiţer spaniol. 
Atinseseră regiunea asupra căreia Spania pretindea că avea 
drepturi. 

— Va trebui să mergem de-a lungul țărmului şi o să 

încercăm să trecem, zise Jim, după ce vorbise cu ofiţerul. 
Spaniolii nu ne pot însoţi la Tanger din motive politice, mai 
ales că francezii veghează ca vecinii lor să nu treacă 
hotarul. Sper totuşi să nu ni se întâmple nimic. 

Seara, Jim şi Joan Carston poposiră pe țărm. 


CAPITOLUL LXIII 


Sfârşitul lui Sadi 


Oamenii lui Sadi Hafis îl duseră pe şeful lor la palatul alb 
de pe deal. Călătoria păru foarte lungă omului ce avea un 
glonţ în umăr. La chemările maurilor, Ralf Hamon se trezi 
din somn şi merse în grabă la fereastră. Porţile erau 
zăvorâte şi nu se deschideau fără ordinul său. Se auzi 
strigat pe nume. Recunoscu glasul lui Sadi şi veni jos. 
Portarul bánuitor, trata cu oamenii Serifului prin poarta 
încuiată. 

— Lasă-l să intre, zise Hamon, trăgând el însuşi unul din 
zăvoare. 

Văzând halul în care se afla Sadi, Hamon înţelese că se 
întâmplase ceva grav. 

— Allah! Ce porc de câine! gemu Sadi. Dacă revolverul 
nu s-ar fi prins în cutele mantalei mele, ticălosul n-ar fi 
scăpat teafăr! 

Hamon trimise după femei şi examină rana. 

— Nu-i nimic, zise Sadi, cu glasul aspru. Ultima dată când 
m-a împuşcat, era mult mai grav. 

— Ultima datá cánd te-a impuscat? se minuná Hamon si 
nu-si putu ascunde tulburarea. 

— Ce-i cu tine? întrebă Sadi. 

— Nimic, răspunse Hamon. Parcă spuneai că... 

— Spuneam că rândul trecut, când omul m-a împuşcat, 
am pátit-o mai rău. 

— Cine te-a rănit? Nu cumva cersetorul? 

— Da, cerşetorul, strigă Sadi, mânios. 

Convorbirea lor fu întreruptă prin sosirea femeii, pe care 
fata maură o numise ,señora Hamon”. Aducea un vas mare 
cu apă şi ce trebuie pentru pansat. 

Când ea isprăvi, reluară conversaţia. 

— N-as fi crezut că ar putea să-ţi facă ceva, bătrân cum e 
şi lipsit de putere. Nici nu mi-ai zis că-l cunoşteai. 

— Nu ştiam nici eu că-l cunosc, răspunse maurul, sau că 
dumneata îl cunoşti. Dar Mr. Morlake e un vechi duşman al 
meu! 

— Dar e vorba de cersetor, zise el, incruntándu-se. 

— Vorbesc despre Mr. Morlake, răspunse Sadi, furios. lată 
pe cine te-ai grăbit să-l cásátoresti ieri dimineaţă cu femeia 
aceea! 

O clipă, Hamon rămase fără grai. 

— Nu ştiu, unde mi-au fost ochii! urmă cu amărăciune 
Sadi. Ar fi trebuit să văd numaidecát că era Morlake si 
nimeni altul. Odinioară, pe când era agent diplomatic în 
Maroc, Jim Morlake obişnuia să se deghizeze. 

— Prin urmare, cerşetorul era Morlake, zise Hamon, 
complet zdrobit. lar eu i-am căsătorit pe amândoi! 

Izbucni într-un râs isteric şi Sadi, care era cunoscător de 
oameni, înţelese necazul lui Ralf. 

— Te urăşte, zise maurul, după o tăcere. Ce are el cu 
dumneata? 

— Vrea o hartie, ce se află la mine, asta-i! 

Se sculá brusc si părăsi odaia, lăsând pe Sadi singur. 
Seriful începu sá se gândească la întreaga situaţie, si 
gândurile lui deveniră furtunoase. Hotárí că Hamon trebuia 
să piară. Dacă era adevărat că un ofiţer de poliţie englez 
venise anume la Tanger, să-l caute pe Ralf Hamon, atunci 
copoiul avea să-şi capete prada. Numai în felul acesta el, 
Sadi, se putea reabilita în ochii străinilor al căror agent era. 

Nu putu să doarmă căci rana îl durea prea tare. De aceea 
se şi sculă în zorii zilei, voind să caute pe omul care-l 
găzduia. 

Hamon se afla în odaia în care locuise Joan. Găsise 
uitarea: capul îi odihnea pe braţele întinse pe masă. Alături 
era un portofel deschis şi o mulţime de hârtii. Sadi le 
cercetă încet. 

Găsi cecuri încă neîncasate, pe numele „Mr. Jackson 
Brown”, şi lângă ele, o hârtie albă îndoită de mai multe 
ori... 

Hamon deşteptându-se ridică încet capul. 

Sadi citea hârtia. 

— După ce isprăveşti binevoieşte să mi-o înapoiezi, 
şuieră Hamon. 

Sadi, câtuşi de puţin tulburat, puse hârtia înapoi pe 
masă. 

— Acum ştiu... Mă miram mereu de ce erai atât de 
neliniştit şi îngrijorat. Dragul meu, zău, eşti nebun. De ce nu 
arzi o hârtie care te dă de gol? 

— Fiindcă-mi trebuie! răspunse Ralf, băgând furios 
portofelul în buzunar. 

Spre seară, Hamon văzu că unul din oamenii lui Sadi 
porni călare, ţinând un al doilea cal de căpăstru. Era 
limpede; trimisul şerifului trebuia să ajungă cât mai repede 

la Tanger si ín acest scop luase un alt cal cu dánsul, sá 
poată să-l schimbe pe drum. Insárcinarea pe care o primise 
era, de asemeni, neíndoielnicá. 

Ralf Hamon ráse infundat. Aşadar Sadi voia sá se 
salveze, jertfindu-l pe el. 

Respirá adánc si mána-i atinse portofelul din buzunarul 
de la piept... Unde să-şi ascundă hârtia? Un chibrit l-ar 
scăpa de primejdie - dar Ralf nu vroia şi nu putea să ardă 
hârtia asta blestemată. In dosul casei se aflau grajdurile si 
locuinţele grăjdarilor. Hamon merse într-acolo şi îl strigă pe 
şeful lor. 

— La noapte plec la drum, dar să nu ştie nimeni. Vei duce 
calul meu şi pe al tău la pârâu, acolo unde taie drumul. 
Vom călători spre țărm, apoi vom trece pe teritoriul spaniol. 
Iti voi da o mie de pesetas şi, dacá-ti tii gura, încă o mie. 

— Mi-ai închis gura cu fire de aur, stăpâne! zise omul, 
poetic. 

Hamon se duse în odaia lui Sadi şi cină cu dânsul. Era în 
toane bune, ca şi cum nu s-ar fi întâmplat nimic. 

— Crezi că Morlake şi Joan Carston vor ajunge la Tanger? 
întrebă el. 

— Desigur. Dar am o scuză bună. l-am spus că vreau s-o 
duc înapoi la prietenii săi. N-am vătămat-o cu nimic, aşa că 
pot să mă dezvinovátesc faţă de consulii străini. Că Lady 
Joan s-a temut noaptea de mine şi că am vrut să împuşc pe 
cerşetor, n-are nici o importanţă. De unde să ştiu că 
cerşetorul era Mr. Morlake? Pentru mine nu era decât un 
hoţ bătrân şi primejdios de care căutam s-o scap pe tânăra 
englezoaică. 

— Crezi că voi putea şi eu să dau consulatelor o 
explicaţie multumitoare? întrebă Hamon, atintind asupra lui 
o privire dusmánoasá. 

Seriful dádu din umeri si gemu din cauza ránii. 

— Dumneata esti un om bogat si puternic, ráspunse el 
dibáci, pe cánd eu nu sunt decát un maur sárac, care 
trebuie sá se supună întotdeauna străinilor. Mâine má 
înapoiez la Tanger. Ce vei face dumneata? 

— Poate că mă voi duce si eu mâine la Tanger, zise 
Hamon, privind ţintă la el. 

Sadi nu se simţi în largul său. 

— Ce întorsătură vor lua lucrurile, asta depinde de voinţa 
lui Dumnezeu, zise el. 

Se retraseră devreme să se culce. Oamenii lui Sadi erau 
încartiruiţi si ei înăuntrul zidurilor, spre mulţumirea 
stăpânului lor. 

Ceasornicul din salon bătea ora douăsprezece din 
noapte, când Hamon cobori scările spre vestibul în costum 
de călăreț şi cu o manta groasă pe el. Purta galoşi peste 
cizme. Se îndreptă cu paşi vátuiti spre odaia unde dormea 
Sadi. Apăsă pe clantá şi deschise încet uşa. In odaie ardea o 
lampă mică. Hamon se opri în prag, trăgând cu urechea. 
Auzind respiraţia regulată a rănitului, care dormea adânc, 
scoase din buzunar un cuţit lung şi ascuţit şi înaintă spre 
culcuşul lui Sadi. Nu stătu acolo decât un minut, apoi stinse 
lumina şi ieşi afară. 

Ralf Hamon călări două ceasuri în trap; pe urmă poposi, 
iar servitorul îi pregăti ceva de mâncare. Cum el sta lângă 
foc, flăcările îi luminau chipul şi mâinile. 

— O, stăpâne! strigă omul, îngrozit. Văd sânge pe 
mânecă şi pe mâinile tale. 

— Nu-i nimic, zise Hamon liniştit. Un câine a vrut să má 
muşte în casa mea, şi l-am omorât. 

CAPITOLUL LXIV 


Întoarcerea femeii maure 


Un potop de lumină se revărsă peste Tanger. Suprafaţa 
întregului golf strălucea ca aurul, iar ochiul nu se mai sătura 
de atâta frumuseţe. Doi domni în vârstă ce stăteau aplecaţi 
peste balustrada terasei hotelului, nu vedeau, însă, nimic 
din frumuseţea priveliştii. Unul era doborât de durere şi 
necaz, celuilalt îi era milă de tovarásul său. 

Vaporul poştal pentru Cadiz se afla în port. Era un vas de 
culoare neagră, cu coşuri mari. Pasagerii părăseau tocmai 
cheiul în bărci, să se îmbarce. 

— l-am spus că nu pot s-o însoțesc până la vapor. Nu 
cred să se supere de asta. 

— Despre cine vorbiti, Mr. Welling? Despre Lidia Hamon? 

Detectivul dádu din cap. 

— Va fi bucuroasă, când va vedea Tanger-ul pierind în 
zare. E păcat de fata asta, zău. Nu e rea. 

— N-au sosit nici un fel de ştiri? 

Lordul Creith clătină capul, iar privirea-i rătăci spre iahtul 
minunat, ancorat în port. 

— Vreti să aşteptaţi aici, la Tanger, până primiţi vreo 
ştire? 

— Altceva nu-mi rămâne de făcut, zise lordul, abătut. Si 
ce aveţi dumneavoastră de gând să faceţi? 

— Misiunea mea aici e terminată, zise Welling, 
îngândurat, după ce trase un fum din ţigara de foi. Am venit 
să cercetez aici începuturile ascensiunii lui Hamon, şi am 

izbutit sá aflu tot ce rămăsese încă nelámurit. Hamon a fost 
întemeietorul unor societăţi închipuite, la care acţionarii şi- 
au pierdut banii. Cu excrocheria asta a câştigat multe 
parale. Pe urmă, a adus aici un englez bogat. Au locuit 
împreună în casa lui Sadi Hafis şi au stat aici vreo două 
săptămâni. Apoi au părăsit Marocul. Am aflat că străinul a 
plătit lui Hamon o sumă importantă. Am făcut investigaţii şi 
la Credit Lyonnais, cercetând nişte acte vechi. Bogátasul 
acela a plătit atunci lui Hamon cincizeci de mii de lire 
sterline ca acont. 

— Pentru ce? întrebă lordul Creith, al cărui interes se 
trezise, în pofida neliniştii şi îngrijorării ce-l stăpâneau. 

— Asta voi căuta s-o aflu. Pe cât se pare, trebuia să fie 
depusă ceva mai târziu o sumă şi mai mare pe contul lui 
Hamon. 

— Cunoasteti şi numele bogátasului? 

— Nu, nu-l cunosc, dar probabil că şi a doua sumă a fost 
plătită. Bánuiesc că plata aceasta s-a făcut nu departe de 
Hindhead. Dacă aş fi sigur, Hamon nu s-ar mai putea arăta 
la Tanger! 

— Nu va îndrăzni, nici aşa, zise lordul Creith, amárát. Pe 
legea mea, Welling, dacă guvernul nu întreprinde nici 
mâine nimic, atunci voi face pe cont propriu o expediţie în 
deşert, spre a-mi regăsi fiica! Dacă dau de Ralf Hamon, s-a 
isprăvit cu el! 

Welling fumă tacticos şi privi spre golful însorit. 

— Dacă n-o găseşte Jim Morlake, nu veţi izbuti nici 
dumneavoastră. 

— Unde să se afle ea? întrebă lordul nerăbdător. Ce mă 
reţine, e numai nesiguranța în privinţa lui Morlake. 

— De unde să ştim ce-a devenit prietenul nostru? 
Englezul betiv şi desfrânat, ce locuieşte la croitorul unde şi 

Morlake si-a luat o odaie, a lipsit douá zile din oras si s-a 
înapoiat aseară. Am impresia că omul e amestecat în toată 
afacerea asta. Dar când am încercat să vorbesc cu el, 
betivul a devenit atât de somnoros, încât nu mi-a răspuns 
decât cu un sforăit grozav. 

Doi călăreţi înaintau de-a lungul coastei spre oraş. Se 
aflau acum la o depărtare de vreo jumătate de milă, dar 
atrăgeau luarea aminte prin purtarea lor ciudată, căci îşi 
vorbeau unul altuia foarte enervati. 

— Rare ori vezi un maur, stând de vorbă cu o femeie în 
public, zise Welling, privind la călăreţi. 

— Persoana mai măruntă e o femeie? întrebă lordul 
Creith. 

— Aşa cred. Şade piezis pe şa. 

Lordul privi prin lunetă... Mâna femeii se ridică şi-i făcu 
semn. Aşa cel puţin se păru bătrânului aristocrat, care 
deveni alb ca varul. 

— E imposibil! strigă el cu glas tremurător. 

Se întoarse şi cobori în grabă treptele ce duceau spre 
chei. Cei doi călăreţi dăduseră pinteni cailor şi veneau în 
goană. 

Welling urmări mirat scena şi văzu pe femeia maură 
sărind de pe cal şi aruncându-se în braţele bătrânului. Pe 
urmă descălecă şi insotitorul ei, iar lordul Creith îl salută cu 
căldură. 

— Dacă ăsta nu-i Jim Morlake, atunci eu nu sunt luliu 
Welling, exclamă detectivul. 

Cobori grăbit spre chei, pentru a saluta pe Joan Carston şi 
pe prietenul ei. 

Peste o oră patru oameni fericiţi şedeau la masă şi 
mâncau cu poftă, cum nu li se mai întâmplase de câteva 
zile. 


345 


Welling plecá dupá pránz si reveni cu stirea cá pasa 
trimisese o patrulă, pentru a-l aresta pe Hamon, în urma 
denuntului lui Sadi Hafis. 

— Asta înseamnă că Sadi, după ce a scăpat cu viaţă, vrea 
să scape şi cu faţă curată, zise Jim. In unele privinţe, mă 
bucur că nu l-am ucis. 

Se întoarse spre lordul Creith: 

— Lucrul cel mai nimerit ar fi să plecaţi cât mai curând de 
aici cu Lady Joan. 

— Plecăm diseară, răspunse lordul, şi chiar de-ar fi 
valurile cât casa, în golful Biscaya, vom merge de-a dreptul 
la Southampton. Vrei să ne însoţeşti, Morlake? 

Jim ridică din umeri. 

— Încă nu, zise el liniştit. Am venit aici pentru două 
lucruri. Unul e ca şi făcut, dar celălalt încă nu. 

— E ceva în legătură cu Hamon? 

Jim dădu din cap. 

— Dar nu te pot lăsa aici, dragă prietene, zise Joan cu 
căldură. Acum am dreptul să te rog, să te întorci cu noi în 
Anglia! 

Jim rămase dârz. 

A doua zi, după plecarea iahtului, sosi vestea morţii lui 
Sadi Hafis şi a fugii ucigaşului. Morlake era furios pe el 
însuşi că nu ascultase de îndemnul inimii sale. Zbură cu un 
avion militar la Cadiz, sperând să găsească /'Esperance încă 
acolo, dar sosi pentru a asista, din aeroplan, la plecarea 
iahtului din port. Jim luă trenul de după-amiază pentru 
Madrid, iar la Southampton veni la debarcader, să ureze 
lordului şi fiicei sale un bun sosit. Apoi, Joan nu-l mai revăzu 
pe iubitul ei timp de o lună de zile. O sfială ciudată îl retinu 
pe Jim Morlake. Îndoieli se treziră în el, şi deveniră din ce în 
ce mai puternice. 

CAPITOLUL LXV 


Domnul Pastor 


— Dobitoacele sunt si rámán dobitoace! zise Binger, 
jignit. Si le tii într-un anume loc, asta-i! 

— Dacă vrei tine-le, dar dacă îmi calci câinele, zise Jim 
Morlake, o să te calc şi eu pe dumneata. 

— Dacă má cálcati, răspunse Binger cu demnitate, îmi 
dau demisia! 

Jim râse, mângâindu-şi cățelul schiop, care mârâia la 
Binger: 

— Dobitoacele se ţin afară la ţară, Mr. Morlake, dacă îmi 
daţi voie să vă spun. 

— Nu-ţi dau voie, Binger, zise Jim, râzând. Hai, ieşi de 
aici! 

Curând Jim se sculă, merse la raftul cu cărţi din dormitor 
şi aduse un atlas mare, pe care-l aşeză pe masă. Întoarse 
paginile atlasului până ce ajunse la harta care arăta coasta 
marocană, însemnă cu creionul drumul, pe unde un ucigaş 
urmărit putea încerca să scape. Nu isprăvise bine această 
îndeletnicire şi-i fu anunţată vizita lui Welling. 

— Eşti pe cale să combini o călătorie de nuntă? întrebă 
acesta, amabil. 

Jim se înroşi. 

— Nu, nici nu mă gândesc la aşa ceva, răspunse el ursuz. 

— Atunci strici degeaba un atlas bun, zise detectivul, 

punându-şi cu băgare de seamă pălăria peste capul câinelui 
adormit. Omul dumitale mai trăieşte! 

— Vorbiti despre Hamon, Mr. Welling? întrebă Jim repede. 

Detectivul dădu din cap. 

— Două cecuri bancare au fost încasate, amândouă la 
Tanger, pentru nişte sume foarte importante. Erau emise 
pe un nume fictiv, pentru Hamon. De-abia ieri am 
descoperit asta, interesându-mă la una din bănci. Mi-a fost 
greu să le descopăr pe toate, dar am izbutit în cele din 
urmă. Cecurile au fost bineînţeles onorate, şi au şi sosit în 
Anglia. 

— Prin urmare, Hamon s-a înapoiat la Tanger? 

— Fără îndoială, şi a fost uşor pentru dânsul. 
Presupunerea dumitale că ar fi fugit pe teritoriul spaniol e, 
desigur, justă. De la Tetuan la Tanger e o azvárliturá de băț. 
După cât ştiu, unul din vapoarele de la Gibraltar se opreşte 
în amândouă porturile. 

— Dacă e prudent, Hamon va rămâne acolo. 

— Dar nu-i deloc prudent. De altfel nici la Tanger, Hamon 
nu-i la adăpost, poate fi tras la răspundere pentru 
asasinarea lui Sadi Hafis. Faptul că a încasat cecurile, eo 
dovadă că are de gând să părăsească Tangerul cu cel dintâi 
prilej. Poate că a şi plecat de acolo. Ştii, e ciudat ce faci cu 
atlasul. La fel făcui şi eu azi dimineaţă, gândindu-mă la 
drumul pe care ar putea să-l apuce Hamon. 

— Ei, şi la ce rezultat ai ajuns? 

— Mai întâi Gibraltar - Genua sau Gibraltar - Neapole. 
Apoi de la Genua sau Neapole la New York sau New 
Orelans. De acolo la Londra. Sau poate Cadiz şi cu un vapor 
de banane spre Tamisa. ltinerariul din urmă îmi pare cel 
mai probabil. 

— Credeţi că Hamon ar mai veni o dată încoace? întrebă 

Jim, mirat. 

— Cu siguranţă, zise Welling. Mai sigur e însă că nu-l vom 
prinde niciodată. De altfel locul lui, poate e mai degrabă la 
balamuc decât la spânzurătoare. Poţi să mă crezi pe 
cuvânt, Morlake el nu-i în toate minţile. Am citit raportul 
medicului, care l-a examinat pe Sadi Hafis, după ce a fost 
găsit asasinat, şi ca specialist în medicină legală îţi pot 
spune că Ralf Hamon e al treilea dement pe care l-am 
întâlnit în afacerea aceasta. 

Jim îşi aprinse luleaua. 

— Unul din ceilalţi doi sunt desigur eu? întrebă el ironic. 

— Nu, dumneata nu te afli printre ei. Cel dintâi a fost 
Farringdon, care fără îndoială a suferit de alienatie mintală; 
al doilea e Bannockwaite, nebun şi el, fără a fi primejdios. 
Al treilea e Hamon, cel mai rău dintre toţi. 

Jim Morlake cugetă asupra caracterelor celor trei oameni. 

— Mie, Bannockwaite îmi pare cel mai nebun, afirmă el în 
cele din urmă. 

— Bannockwaite nu se mai află la Tanger, răspunse 
Welling. Legația britanică i-a cerut să părăsească oraşul în 
termen de douăzeci şi patru de ore. De ce?... n-am putut să 
aflu până acum, dar se poate că din cauza reclamatiei 
dumitale. Bannockwaite a trecut în Spania, dar şi spaniolii l- 
au expulzat. A fost până ieri la Paris, iar acum se află iarăşi 
la Londra. 

— Dar de unde ştiţi dumneavoastră toate acestea? 
întrebă Jim mirat. 

— Am dat ordin să fie urmărit. Bannockwaite locuieşte 
într-un han din Stamford Street. Un om ciudat! urmă 
Welling, clătinând capul. A zidit trei biserici, a întemeiat un 
orfelinat şi a adus mai mulţi inşi pe căi greşite decât oricare 
altul. 

Welling se ridică sá plece. Jim îl petrecu până la uşă, apoi 
se întoarse iar la atlasul său. Dar calea pe care se putea să 
fi fugit Hamon nu-l mai interesa; închise atlasul şi-l duse la 
loc. 

Da, îi era teamă de Joan Carston. Se temea că acum, 
după ce trecuse tot zbuciumul, femeia iubită ar putea să 
creadă că se folosise de deghizarea lui pentru a se căsători 
cu dânsa. Se temea că în faţa legii, cununia ar putea să nu 
fie valabilă, şi totodată îi era frică de contrariul. Ar fi putut, 
ce-i drept, să accepte invitaţiile Joanei, invitaţii ce 
deveniseră din ce în ce mai reci. Ar fi putut să se ducă la 
Creith House şi să se explice. Dar până acum Jim ocolise o 
întâlnire cu Joan. 

Auzi răsunând clopotelul de la intrare. 

— Un domn doreşte să vă vorbească. 

— Cine-i? 

— Îmi pare beat. 

— Dar cine-i? întrebă Jim din nou. 

— E, drept sá vă spun, icoana vie a urmărilor 
alcoolismului. 

— Nu ţi-a spus cum se numeşte? 

— Ba da, Bannockwaite, zise Binger. Cred că-şi dă un 
nume de împrumut. Să-i spun că nu sunteţi acasă? 

— Lasă-l să intre, pe Mr. Bannockwaite. Aşa îl cheamă. 

Când musafirul său intră, Jim văzu că înfăţişarea lui nu se 
schimbase decât foarte puţin. Era ce-i drept, ceva mai bine 
îmbrăcat şi părea mai puţin agresiv. Purta chiar guler şi 
cravată. Gulerul nu-l schimbase poate de la înapoierea sa în 
Europa. 

— Bună seara, Morlake. Mi se pare că ne-am mai văzut. 

— Nu vrei sá şezi? întrebă Jim serios. Adu un scaun 
pentru Mr. Bannockwaite. 

Binger se supuse, dar cu o mutrá jignitá. 

— Poti sá te duci. 

Binger se retrase grozav de supárat. 

— Am aflat adresa dumitale de la un prieten comun. 

— Prietenul acesta nu poate fi decát cartea de telefon, 
ráspunse Jim. Nu stiu cá am avea prieteni comuni, decát 
poate pe Abdulah, croitorul din Tanger. Un om destoinic, 
acest Abdulah! 

Bannockwaite îşi scoase monoclul din buzunar, îl prinse 
în ochi şi se înclină binevoitor în faţa lui Jim. 

— Un om cam mărginit, Abdulah, dar foarte de treabă. 
Sárguinta  maurului acestuia mi-a părut întotdeauna 
minunată. 

Pe când vorbea astfel, Bannockwaite îşi mângâia barba 
roşie şi privea cu vădită plăcere în jur. 

— E foarte frumos aici, murmură el. Îmi aminteşte 
Marocul. Admir mai ales tavanul. 

Jim era curios să afle scopul vizitei. Nu aşteptă mult. 

— Am celebrat o slujbă religioasă pentru dumneata, Mr. 
Morlake, zise Bannockwaite cu o mişcare amabilă a mâinii. 
Deşi nu e lucru mare, dar pe aceste vremuri, mă văd din 
păcate silit... necessitas non habet legem (nevoia n-are 
lege). Atunci n-am ştiut, ce-i drept, că mirele cu înfăţişarea 
atât de slută nu era altul decât cavalerul elegant şi chipeş, 
pe care îl văd în faţa mea. Mi-e foarte dureros că trebuie să 
profanez sfânta mea profesie, trăgând foloase de pe urma 
ei, dar un om cu averea dumitale nu va avea nimic 
împotrivă să socotesc cinci lire sterline pentru slujba aceea. 
Aş câştiga fără îndoială o sumă mai mare, dacă aş scrie un 
articolaş despre chestia asta, unul din articolele acelea, 
satirice şi usturătoare, ce mă făcuseră celebru pe vremea 
când studiam la Oxford. Şi am un vechi prieten, care ar 

publica negresit cele scrise de mine: redactorul de la 
„Megafon”. 

— Cu alte cuvinte, dumneata mă ameninti că vei da în 
vileag cununia mea cu lady Joan Carston, dacă nu consimt 
să-ţi plătesc cinci lire sterline, nu-i aşa? 

— Nu, căci asta ar fi şantaj, zise Bannockwaite, zâmbind 
amabil. Am devenit mult prea leneş ca să scriu un singur 
rând măcar. 

Jim scoase o bancnotă din buzunar şi i-o înmână peste 
masă. 

Bannockwaite băgă banii în buzunar. 

— Ne-om mai vedea, zise el, sculându-se. 

_ — Dacă mai vii o dată, te dau afară, răspunse Jim, liniştit. 
Imi pare rău că trebuie să vorbesc aşa cu un om cult şi 
inteligent ca dumneata, dar îmi eşti pur şi simplu nesuferit. 

Musafirul râse cu atâta poftă, încât Binger, care deschise 
uşa, îl privi uluit. 

— Dragul meu, spuse apoi ciudatul slujitor al lui 
Dumnezeu, nu eşti filozof. Bună seara. 

După plecarea lui Bannockwaite, Jim porunci lui Binger: 

— Deschide ferestrele şi aeriseşte odaia! 

— Se şi simte nevoie, zise Binger înţepat. _ 

Jim se uită la ceas şi constată că era aproape opt. Isi 
aminti deodată că nu cinase. li venea rău numai gândindu- 
se la lista lungă ce-l aştepta la restaurant. Dorea să 
mănânce într-o sufragerie adevărată, cu un foc ce pâlpâie 
în cămin, să asculte foşnetul ramurilor în grădină, să 
privească pajiştea acoperită cu brumă şi râul. 

Sună pe Binger. 

— Telefonează lui Cleaver şi spune-i că vin la el. Doresc 
un muşchi bine fript, un pateu şi după aceea o budincá. Si, 
nu uita te rog, un pahar cu bere! 


352 


— În astă-seară? întrebă Binger, căruia nu-i venea sá 
creadă. E ora opt! 

— Ce-are a face, de-ar fi şi ora optzeci! Adu-mi mantaua! 

Jim Morlake porni cu automobilul prin noapte. Dădu mare 
viteză şi vântul rece îi biciui obrajii. Asta îi pria mai bine ca 
Tangerul, cu boarea molatecă dinspre coastă şi cerul veşnic 
însorit. Mirosea a zăpadă şi când trecu de Horsham începu 
să ningă. Gardurile erau albe şi şoseaua, viu luminată de 
farurile automobilului, dispărea sub un covor alb-mătăsos. 
Jim era mulţumit. Ce frumos era la ţară! 

Cleaver îi ură, ceremonios, bun sosit şi îi atârnă mantaua 
udă în cuier. 

— Cina e gata, să servesc masa? 

— Da, Cleaver! Totul e în regulă pe aici? 

— Da, stăpâne. Un stog de fân a luat foc acum două 
săptămâni la Sunning Farm... 

— Ei, lasă stogul de fân! zise Morlake. Altceva s-a mai 
întâmplat de la plecarea mea? 

— Nu, zise Cleaver grav. Pisica de angora a fátat şi preţul 
cărbunilor s-a urcat puţin, în urma grevei. Altfel nimic nou. 

— Te plictiseşti aici? întrebă Jim vesel, frecându-şi mâinile 
în faţa focului din cămin. Chiar adineauri, îmi spuneam că 
nicăieri nu-i mai bine ca la ţară. Fă foc şi în dormitor şi 
aprinde toate becurile în cabinetul meu. Să nu tragi 
perdelele şi să deschizi obloanele! 

Când să se culce, Joan privi ca de obicei pe fereastră şi 
văzu iluminatia. 

— Ai revenit! sopti ea emotionatá. 

Duse vârful mâinii la gură şi trimise bezele spre fereastra 
luminată. 

CAPITOLUL LXVI 


Dejunul 


— Ceea ce má îngrijorează mai ales, zise lordul Creith la 
dejun, e soarta ce o va avea această moşie. 

— Dar de ce, tată? 

— Ce se va întâmpla, dacă nemernicul acela va fi arestat, 
osândit şi spânzurat, după cum pare probabil? Cine va 
mosteni atunci Creith House? 

Joan nu-şi pusese încă niciodată această întrebare. 

— Sora lui, desigur, răspunse ea, după o clipă de gândire. 

— Da, răspunse lordul, şi nu cred că ar fi mai bine pentru 
noi. Toată chestia asta mă enervează grozav. Dracul ştie 
ce-o să fie? 

— Dar ţi-ai vândut într-adevăr proprietatea? 

— Nu, dar Hamon mi-a împrumutat o sumă, pe care nu 
voi fi niciodată în măsură să i-o înapoiez. Deci proprietatea 
noastră e ca şi a lui. In contract am pus numai condiţia să 
stăpânesc totul până la moarte. 

La o întrebare a fiicei sale, lordul Creith îi spuse suma ce- 
o împrumutase de la Hamon şi care era într-adevăr foarte 
mare. 

— Şi ţi-a plătit el toţi aceşti bani? întrebă ea, mirată. Ce- 
ai făcut cu ei? 

Lordul  Creith găsi nimerit să schimbe subiectul 
conversaţiei: 

— Mi se pare că Jim Morlake s-a înapoiat. De ce nu vine 
oare să ne vadă? Tinerii de astăzi sunt altfel decât cei de pe 

vremea mea. Nu vreau sá spun prin asta cá Jim Morlake ar 
fi un tinerel... Gándesc că are vreo cincizeci de ani. 

— Cincizeci! strigă ea revoltată. Are poate treizeci, nu 
mai mult! 

— Între treizeci şi cincizeci nu-i o prea mare deosebire. O 
să-ţi dai seama de asta când vei avea vârsta mea. l-am 
scris lui Morlake şi i-am poftit la dejun, dar se pare că nu s-a 
sculat încă din pat. 

— Jim se scoală La ora şase dimineaţa, răspunse Joan, 
mult înaintea ta. 

— De unde ştii atât de bine obiceiurile lui Morlake? 

— Jim, în Maroc, mi-a vorbit de asta şi de multe alte, 
mărturisi ea. 

Dar Morlake tocmai intră în odaie. Părea sfios şi nimic în 
purtarea Joanei nu-l încurajă. Când dânsul îi povesti ce 
făcuse de la înapoierea lui la Londra, ea de-abia îl ascultă. 
De altfel, Jim nu începuse să vorbească de asta decât 
întrebat de lordul Creith. 

— Dar de ce n-ai venit să ne vezi? întrebă lordul. 

— De mine te rog nu te ocupa, îl întrerupse repede 
fata. Pe Mr. Morlake nu-l mai interesează persoana ori 
părerea mea. 

— Dimpotrivă, răspunse Jim repede. Mă interesează 
foarte mult, dar după cum spuneam am avut o grămadă de 
treburi. 

— Sper că ai ajuns să învingi grámada de treburi, îi 
întoarse Joan pe un ton nepoliticos. Acum eu mă duc la 
lăptărie. Şi te rog nu mă însoţi, adăugă ea, văzând că 
Morlake se scoală, căci timp de două ore am şi eu o 
mulţime de lucruri de făcut. 

— lei masa cu noi, nu-i aşa, Morlake? 

— Cum poţi să întrebi aşa ceva, tată? Ai putea să crezi că 

Mr. Morlake a venit din Londra la ţară, ca sá petreacă o zi 
întreagă cu noi! l-am răsturna toate planurile gospodăriei 
sale. Mr. Cleaver nu ne-ar ierta-o niciodată! 

Lordul Creith se uită posomorát la Jim, când Joan dispăru. 

— Nu insist dacă nu poţi să iei masa cu noi. Vrei măcar să 
mergem împreună la vânătoare? 

— Nu cred că pot. 

Jim era indispus, deşi se străduia să nu arate. 

— Să stau la ţară nu-mi prea convine. Am venit numai ca 
să pun puţină rânduiala la mine. E întâia mea vizită la Wold 
House de la înapoierea mea din Maroc. Săptămâna viitoare 
plec în America. 

— America e o ţară foarte interesantă, răspunse lordul, 
uitând complet că ar fi trebuit de fapt să-şi exprime mirarea 
şi marea lui părere de rău. 

Jim se înapoie abătut acasă. Nu înţelegea nici el de ce nu 
se purtase mai bárbáteste. 

La Creith House, Joan veni sus imediat după plecarea lui. 

— Unde e Mr. Morlake? întrebă. 

— S-a dus acasă, l-ai silit doar să plece, răspunse lordul 
Creith, asezándu-se la masă si desfăcându-şi liniştit 
şervetul. 

— Crezusem că va rămâne totuşi. 

Lordul Creith o privi mâhnit. Nu înţelegea nici el această 
inconsecventá. 

— Era clar cá Morlake nu va mai sta. Ca om bine crescut, 
nici nu putea să rămână, dat fiind chipul cum te-ai purtat cu 
dânsul. Mâine plec la Londra ca să-mi iau rămas bun de la 
el. 

— Pleacă? Unde? întrebă ea cu sufletul la gură. 

— În America. Probabil în America de Sud. Mi-a mai spus 
că-şi propune să rămână acolo cel puţin zece ani. 

— A spus el asta? strigă ea îngrozită. 

— N-a spus chiar aşa, zise lordul prudent, dar deduc asta 
din ce mi-a povestit. Găseşte Creith-ul foarte plicticos şi 
speră să aducă puţină mişcare şi variaţie în viaţa lui 
monotonă, prin lupte emotionante cu boa constrictor pe 
malurile Amazonului. Prin urmare el pleacă în orice caz. 

— Dar tată, vorbeşti serios? Vrea Jim să plece într-adevăr 
din Creith? 

Lordul o privi obosit şi oftă. 

— Ti-am spus doar de două ori, că vrea să plece în 
America. De ce nu mănânci? Mi se pare ce ai băut lapte. 
Dacă bei lapte atunci îţi strici pofta de mâncare. Afară de 
asta, rişti să te îngraşi. 

— N-am băut lapte, dar nu mi-e foame. 

— Atunci ar trebui să te duci la doctor. 

Ea îşi sprijini capul în palme şi strânse buzele. Nu mai 
vorbi mult timp. 

— Nu pot să cred că are să plece! 

— Cine? 

— Dar despre cine-am vorbit adineauri? 

— De un sfert de oră n-am mai vorbit despre nimeni, zise 
lordul disperat. Începi să devii plicticoasă. Poţi însă să mă 
crezi pe cuvânt, Jim Morlake pleacă în America. 

Joan încercă să pară nepăsătoare, dar spuse: 

— Eu tot nu cred. Acum mi s-a făcut foame, dar nu văd 
nimic pe masă să-mi placă. Nu pot suferi friptura de miel! 

Tatăl ei oftă. 

— Du-te atunci la el şi ia masa cu dânsul şi nu uita, te 
rog, să-i spui din partea mea că din zi în zi devii mai 
nesuferită şi mă enervezi. Ce-aş vrea să ştiu e dacă cel 
puţin mai târziu o să te faci mai cuminte. A fost în familia 
noastră o mătuşă bătrână - Jemima o chema - care era 

întocmai ca tine... 

Pe Joan însă n-o interesa mătuşa Jemima, căci părăsi 
îmbufnată odaia. 

Lordul Creith urmări cu privirea, de la fereastra salonului, 
pe fiica sa, care pornise de-a curmezişul livezilor spre Wold 
House. Bătrânul aristocrat clătină capul. Cu Joan nu mai era 
de trăit, de la o vreme încoace... 

— Mulţumesc, Cleaver, zise Jim, dar nu cred că voi mânca 
ceva la prânz, astăzi. 

— Dar asta-i o becatá, zise Cleaver mirat. Spuneati 
aseară că aţi dori să mâncaţi una. 

Jim se oţări: 

— la farfuria de aici. 

— Să vă aduc un cotlet de berbec? 

— Nu, mulţumesc, dă-mi un pahar cu apă şi puţină 
brânză. Nu, nici brânză nu-mi trebuie. Nu mai vreau nimic, 
zise Morlake. 

Sări în picioare şi zgândări, furios, focul. 

— Jane Smith! auzi el un glas. O să mă anunţ singură! 

Joan îşi scoase paltonul, îl trecu lui Cleaver şi intră. 

— Ai mâncat deja? 

— Nu, nu, mi-e foame. 

— Ce ai avut la prânz? 

— O becatá, răspunse Jim morocános. N-ajunge pentru 
două persoane. 

— N-ai decât să ceri încă ceva, zise Joan şi sună pe 
servitor. 

— Jim, spune-mi, e adevărat că vrei să pleci în America? 

— Nu ştiu. Totuşi mă voi duce, undeva... In orice caz voi 
părăsi locul ăsta afurisit. Nu pot să sufăr viaţa la ţară... a 
nins toată dimineaţa şi vântul urlă. E îngrozitor. 

— N-o să pleci, o să rămâi la Creith... aşa am hotărât eu, 

zise ea. 

Joan începu sá mănânce pâine cu unt, căci îi era foame. 

Jim o privi mirat. 

— Cei de acasă nu-ţi dau cumva îndeajuns de mâncare? 
râse el. 

— Ce va fi cu noi doi? fu răspunsul ei. 

— Cum cu noi? întrebă el, tremurând de emoție. 

— Mă gândesc la cununia noastră. Am fost la un avocat. 
Suntem căsătoriţi în toată regula. Pe de altă parte se poate 
dovedi tot atât de bine că nu suntem căsătoriţi deloc... 
După cum vezi am fost la doi avocaţi. Intr-adevăr ai... 

— Adică nu ma-am dus chiar ia ei, ci am scris la două 
ziare care dau sfaturi juridice gratuite. Un ziar mi-a răspuns 
într-un fel, celălalt altfel. Ce facem acum? 

— Ce ai vrea să faci? 

— AŞ vrea să divortám, răspunse ca liniştită. Mi-e, ce-i 
drept, cam neplăcut din pricina lumii, dar aş putea să 
motivez acţiunea mea cu antipatia reciprocă. 

— La noi asta nu-i motiv de divorţ. 

— Ei! vom vedea. 

— Mai e şi-o altă cale, pentru a ieşi din impas, Mrs. 
Morlake. i 

— Pentru Dumnezeu, Jim, nu-mi spune Mrs. Morlake! In 
cazul cel mai rău sunt lady Joan Morlake. Dar, Jim, vrei să 
pleci într-adevăr în America? 

— Am chibzuit foarte mult asupra acestei chestiuni. După 
părerea avocatului meu, cununia e nulă, fiindcă nu s-a 
cerut dispensa necesară. Simplul fapt că a fost celebrată de 
un preot, n-o face valabilă în faţa legii. 

— Asta-i şi părerea ta? întrebă Joan dezamăgită. 

— Ti-ar părea rău, dacă avocatul meu ar avea dreptate? 

— Desigur, pentru că ne-am vedea nevoiţi să ne 

cununăm încă o dată. E plictisitor! Şi apoi durează, Jim. 

Cleaver, care în clipa aceea apăru în prag, se dădu înapoi 
şi închise repede uşa. Şi becata părea a închide discret 
ochii... 


CAPITOLUL LXVII 


Reîntoarcerea 


Ninsese toată noaptea, străzile erau acoperite cu un strat 
gros de zăpadă, dar omului care pásea cu o mutrá îndârjită, 
prin străzile principale din estul Londrei, puţin îi păsa de 
asta. Era încă mult prea devreme, pentru a găsi un 
automobil de piaţă. Vaporaşul său urcase fluviul şi ancorase 
în apropiere de Towerbridge. Acum, el se îndrepta spre 
oraş. 

Când ajunse la Manison House, călătorul găsi o maşină 
liberă, care îl duse la Grosvenor Place. Piaţa era pustie. 
începuse din nou să viscolească şi sergentul de stradă 
căutase, pe semne, un refugiu. 

Perdelele de la ferestre erau lăsate şi nu puteai şti dacă 
în casă locuia cineva. Omul scoase o cheie din buzunar şi 
descuie uşa. 

Nimic nu se schimbase. Ralf Hamon vânduse casa, dar 
noul proprietar îi spusese că nu are să se mute în ea decât 
la anul. Când deschise uşa salonului, Hamon văzu că totul 
era încă neatins. Pe una din mese se afla un gherghef cu un 
lucru de mână, de-abia început. Urcând scara întâlni o 

servitoare, care tocmai cobora. Fata holbá ochii la el, ca si 
cum ar fi zárit o stafie. 

— Să nu spui nimănui că m-am întors, zise el ursuz si 
merse în iatacul lui. 

El nu avea o înfăţişare primitoare. Mobilele erau învelite, 
covorul făcut sul, iar aşternutul lipsea. 

Hamon dezbrăcă haina şi se privi în oglindă cu un rânjet 
ciudat. Auzi paşi. Uşa se deschise şi Lidia intră, în capot. 

— Ralf! zise ea gâfâind. Millie mi-a vestit adineauri că te- 
ar fi văzut. 

— Ţi-a spus adevărul, răspunse el, cu o privire stranie. 
Eşti deci aici? 

— Da, de-abia am venit la Londra. 

— După ce ai flecărit cât mai mult despre mine la poliţie? 

— Nu, n-am spus nimic despre tine. 

— Asta n-o cred. 

— Ralf, am auzit ceva foarte supărător cu privire la Sadi 
Hafis. Şeriful a fost omorât în Maroc, în casa ta, pe când 
erai acolo. 

— Ei şi? 

— E oare adevărat? 

— Nu ştiam că a murit, zise el, fără a fi în stare s-o 
privească în ochi. Dar de ceea ce se întâmpla în Maroc, nu 
trebuie să ne sinchisim noi aici. Nu pot fi extrădat pentru un 
omor săvârşit într-o ţară străină şi chiar dacă autorităţile 
noastre ar face-o, ce se poate dovedi? Sadi Hafis şi-a primit 
pedeapsa bine meritată. L-am omorât, fiindcă te insultase. 

Lidia ştia că fratele ei minte, dar se feri să-l contrazică. 

— Au fost aici nişte poliţişti... 

— Asta nu mă miră câtuşi de puţin. Te-ai învârtit doar tot 
timpul cu Captain Welling! Am aflat asta pe când mă aflam 
încă la Tanger. De altfel, am de gând să mă duc chiar azi la 

Scotland Yard. 

— Nu face asta, Ralf! zise Lidia, punándu-si mâna pe 
bratul fratelui. 

El o indepártá printr-o miscare a bratului. 

— Mă duc la Welling! Pe vapor am chibzuit mult înainte 
de a má hotărî. M-am săturat sá duc viaţa asta de fiară 
hăituită. Dacă domnii de la Scotland Yard au ceva împotriva 
mea, şi-mi pot dovedi vreo vină, să-şi arate dovezile şi să 
mă dea pe mâna parchetului. Eu nu mă tem de proces... 
Dar acum mi-e foame şi aş vrea să mănânc ceva! 

Lidia se îndepărtă şi reveni repede. 

— Am spus să-ţi aducă dejunul pe o tavă în cabinetul tău 
de lucru. 

— Probabil că poliţia a scotocit şi acolo prin toate 
sertarele? 

— Nu, Ralf, nici acolo şi nici în altă parte. Ne-au făcut 
numai o vizită. N-aveau ordin de perchezitie domiciliară... 

— Aşa? strigă Ralf triumfător. Aşa dar, nu sunt siguri. Da, 
am să mă duc la Welling. Bătrânul o să se mire când va da 
ochi cu mine. Pe urmă o sá mă duc la Creith. 

— Ralf, e o nebunie sá te prezinti la poliţie! zise ea cu 
teamă în glas. N-ai să poţi să te ascunzi undeva, într-o ţară 
străină? 

— M-am săturat de străinătate. Cred că-i bine să fac o 
surpriză copoiului de Welling. 


Captain Welling nu fu puţin mirat, când unul din 
subalternii săi intră în birou şi-i puse o carte de vizită pe 
masă. Detectivul e sculă. 

— Hamon e aici? întrebă el neîncrezător. 

— Da. Captain, e în odaia de aşteptare. 

— Chiar el în persoană? 

Lui Welling nu-i venea să creadă. 

— Da, Captain. 

— Adu-l aici. 

Dar bătrânul tot se îndoia că Ralf Hamon avea să apară 
în cabinetul său de lucru. Totuşi el era. Purta, ca de obicei, 
un joben elegant şi o haină bine croită. Puse bastonul pe 
masa lui Welling şi zâmbi. 

— Bună dimineaţa, Welling. Am auzit că ai pornit pe 
urmele mele, şi că voi, cei de la poliţie, mă căutaţi. 

— Da, te-am urmărit, răspunse Welling, care-şi revenea 
încet din uluială sa. 

— Ei bine, iată-mă, în faţa dumitale! 

Hamon luă un scaun şi se aşeză. 

Îmbătrânise mult de când Welling îl văzuse ultima oară. 
Puţinul păr care-i mai acoperise altă dată creştetul capului, 
dispăruse, aşa că era acum cu desăvârşire chel. 

— Te urmăresc din pricina călătoriilor dumitale în Maroc, 
începu Welling prudent. 

— Nu poţi să-mi pui nici un fel de întrebări înainte de a fi 
primit o cerere din partea poliţiei locale a circumscriptiei, 
unde a murit Sadi Hafis. După cum vezi, îţi vorbesc fără 
înconjur. Ştiu bine, că-mi pui în sarcină asasinarea şerifului. 
Sora mea mi-a povestit, de asemenea, că ai cules informaţii 
cu privire la crima săvârşită asupra lui Farringdon şi rămasă 
încă nedescoperită. Atâta pot să-ţi spun, că pe vremea 
morţii acestui tânăr eram la Londra şi dacă poţi dovedi 
contrariul, eşti liber să iei măsurile, pe care le crezi de 
cuviinţă. 

Detectivul îl privi de sub sprâncenele lui stufoase. 

— Şi ce-ai de spus de crima săvârşită în căsuţa de la 
Hindhead? 

Faţa lui Hamon rămase calmă. 

— Asta-i ceva cu totul nou pentru mine, răspunse el, deşi 
regiunea îmi pare cunoscută. Am avut chiar, pe vremuri, o 
casă prin apropiere. 

— Tocmai despre casa aceea vorbesc. Acolo a fost 
omorât un om. Ucigaşii l-au dezbrăcat de haine şi l-au 
îmbrăcat cu costumul unui marinar. Crezându-l mort de-a 
binelea, l-au dus până la Portsmouth Road. Acolo, după 
cum trebuie să ştii, falsul marinar a fost găsit, grav rănit, de 
către Mr. James Lexington Morlake. Acesta l-a dus la spital, 
unde marinarul a murit. Am cercetat casa cu amánuntime 
şi am găsit pete de sânge pe pereţii din bucătărie. 

Ralf Hamon zâmbi. 

— Ai găsit poate şi dovada amestecului meu în această 
crimă, întrebă el c-o uşoară batjocură în glas. Zău, Captain 
Welling, nu eram pregătit să discut cu dumneata toate 
asasinatele ce se săvârşesc în Anglia, ori aiurea... Un lucru 
numai, aş vrea să-l ştiu. 

Hamon se sculă, se rezemă de un colţ al mesei, şi-l privi 
pe Welling drept în faţă. A 

— Ai vreo plângere de formulat împotriva mea? In cazul 
acesta, sunt gata să-ţi dau socoteală, căci de aceea am 
venit doar la dumneata. 

Welling nu-i răspunse. Duşmanul năvălise pe terenul său, 
asigurându-şi astfel poziţia avantajoasă. Hamon nu-i cerea 
nimic mai mult ori mai puţin decât o anchetă judiciară pe 
baza unui zvon şi o condamnare pe baza unor bănuieli. 
Până la ora aceea nu fusese emis încă nici un mandat de 
arestare împotrivă-i. Fără dovezi nu se putea deschide 
acţiunea publică pentru nici una din crimele ce i se puneau 
în spinare. Până şi cei mai înalţi funcţionari de la Scotland 
Yard ar fi şovăit, date fiind împrejurările, să-l aresteze, 
numai pe baza unor indicii. Welling ştia că Hamon avea 

dreptate susţinând că în chestiunea asasinării lui Sadi Hafis 
nu se putea întreprinde nimic împotrivă-i, dacă guvernul 
marocan nu cerea să fie arestat şi extrădat, ceea ce acel 
guvern nu făcuse până atunci. 

— Cele mai multe din acuzări ţi le aduci doar chiar 
dumneata, zise Welling pe un ton rástit. Eu nu ţi-am cerut 
nici măcar să-mi arăţi portofelul, ca să-i controlez 
conţinutul. 

Spunând acestea, Welling se uita ţintă la Hamon. Dacă 
financiarul s-ar fi arătat câtuşi de puţin încurcat, dacă ar fi 
respins cu indignare o asemenea pretenţie, Welling l-ar fi 
arestat şi perchezitionat numaidecát, sub un pretext 
oarecare. Dar răspunsul lui Ralf fu caracteristic. Omul 
scoase portofelul şi îl aruncă pe masă. 

— Poftim! Dacă doreşti sá má perchezitionezi, îţi stau la 
dispoziţie! 

Hamon ridică braţele. 

Welling deschise portofelul şi cercetă cu de amănuntul 
hârtiile, apoi i le înapoie. 

— Îţi mulţumesc. N-aş vrea sá te mai rețin, Mr. Hamon. 

Acesta îşi luă pălăria şi bastonul, îşi puse mánusile şi pási 
încet spre uşă. 

— Dacă mai ai nevoie de mine, ştii unde mă găseşti: sau 
în casa mea de pe Grosvenor Place, sau în aceea de pe 
moşia mea de la Creith. 

Ralf străbătu liniştit coridorul lung şi părăsi clădirea 
prefecturii poliţiei. Luă o maşină de piaţă, întrebându-se, în 
care din automobilele din spatele său, se aflau detectivii 
trimişi de către Welling să-l urmărească. 

Acasă, Hamon găsi pe Lidia, care îl aştepta, nervoasă şi 
foarte îngrijorată. 

— Ce-au spus cei de la Scotland Yard? întrebă ea. 

— Parcá ce-ar fi putut ei sá spuná? ráspunse el cu 
dispret. 

Merse la birou, scoase un carnet de cecuri dintr-un sertar 
si se asezá pe un scaun. 

— Prea esti nervoasă, Lidia. Ti-ar prii sá pleci chiar azi 
dupá-amiazá la Paris. 

Completá un cec, îl rupse din carnet şi-i întinse foaia. 
Lidia citi suma şi nu mai putu de mirare. 

— Cum Ralf, ai tu o sumă atât de mare la bancă? 

— Fireşte că da. 

Hamon completă un al doilea cec şi-l băgă într-un plic, cu 
o carte de vizită, pe care scrise „Cu salutări cordiale”. 
Scrise adresa şi sună. 

— Nu mai avem portar acum, Ralf. Vrei să pun eu 
scrisoarea la cutie? 

— Nu. Acum mă duc la nevastă-mea. 

De spaimă, Lidia, duse mâna la gură. 

— La nevasta ta? Dar eu nici nu ştiu că eşti căsătorit! 

— Vorbesc despre Joan, zise el pe un ton grav. 

Părăsi odaia, şi se urcă în dormitor, la el. 

Lidia stătu un timp încremenită. Auzi apoi pe fratele său 
coborând şi închizând uşa de la intrare. Merse repede la 
fereastră şi văzu cum Ralf pornea într-un automobil. 

El îmbrăcase din nou costumul, în care sosise de 
dimineaţă. Imediat Lidia se urcă în odaia ei, spre a se 
îmbrăca de ieşire. Presimtea catastrofa, imposibil de 
înlăturat. 

CAPITOLUL LXVIII 


Sfârşitul lui Hamon 


Welling voia tocmai să meargă la masă când o întâlni pe 
Lidia Hamon pe coridorul din faţa biroului său: 

— Trebuie sá vă vorbesc, Captain Welling, imediat... E 
ceva foarte urgent. 

— Poftim înăuntru, zise el amabil. Pari speriată si 
bolnavă, domnişoară! 

— Sunt disperată! Nici nu mai ştiu ce să fac. 

Welling îi oferi un pahar cu apă şi aşteptă: 

— Vin din pricina lui Ralf. A fost el azi dimineaţă aici? 

Welling dădu din cap, cu un zâmbet melancolic. 

— Da, a fost aici şi a plecat mândru ca un senior spaniol. 
Dacă a fost vorba de un b/uff, fratele dumitale şi-a jucat 
rolul cu o măiestrie, de care nu l-aş fi crezut niciodată 
capabil. L-ai văzut dumneata între timp? 

— Da, s-a întors acasă... De ani de zile nu l-am văzut atât 
de bine dispus. M-a întrebat dacă nu vreau să mă înapoiez 
la Paris şi mi-a dat un cec. lată-l. 

După ce citi suma de câteva ori, Welling începu să fluiere 
încet, căci cecul era în valoare de un milion de lire sterline! 

— Şi ce-i asta? întrebă detectivul apoi, arătând plicul din 
mâinile Lidiei. 

Băgase de seamă că scrisoarea îi era adresată. 

— Tot de la fratele dumitale? adáugá el, încruntând 
sprâncenele. 

Lidia dădu din cap. 

Welling deschise repede plicul si găsi înăuntru un al 
doilea cec, tot în valoare de un milion de lire sterline. 

Bătrânul detectiv îşi sprijini capul în palme. 

— Ceva pare a nu fi în regulă. Starea minţii fratelui 
dumitale lasă mult de dorit. Unde-i el acum? 

— A plecat cu automobilul la Creith, s-o vadă pe Joan 
Carston. Părea a nu mai şti bine ce spune, căci a numit-o 
nevastă-sa. 

Lidia izbucni în plâns. 

Bătrânul detectiv îi puse mâna pe umăr si o bátu 
părinteşte pe obraz. 

— Te aşteaptă vremuri grele, Lidia, dar te voi ajuta pe cât 
voi putea. Trebuie sá te muţi numaidecát la un hotel si 
nimeni, nici camerista dumitale şi nici vreo alta din slugile 
dumitale, nu trebuie să ştie, unde te afli. Acum vino cu 
mine la masă. 

Lidia se împotrivi, spunând că n-avea poftă de mâncare, 
dar Welling stărui până ce-o hotărî să-l însoţească la un 
restaurant. Bătrânul n-o părăsi, până ce ea nu-şi 
transportase bagajele la Hotelul Central. Inainte de a se 
retrage, rugă pe detectivul hotelului să aibă grijă de ea. 

În faţa intrării aştepta deja un automobil mare al poliţiei 
în care mai şedeau încă alţi trei detectivi de la Scotland 
Yard. 

Când maşina sosi la Wold House, Jim se afla în mijlocul 
ogrăzii, albă de zăpadă. Văzu pe cei patru oameni pe 
jumătate îngheţaţi şi strigă: 

— Poftiti înăuntru, Mr. Welling! Ce s-a întâmplat iar? 

— Cineva se află în mare primejdie şi nu ştiu ce 
întorsătură vor lua lucrurile, răspunse Welling. 

Îi povesti despre cele două cecuri şi despre călătoria lui 
Hamon la Creith. 

Jim îl ascultă în tăcere. 

— Pe doi din oamenii mei îi trimit la Creith House, pe al 
treilea ţi-l las aici. 

— Nu, să meargă mai bine toţi trei la Creith House, eu 
ştiu să mă descurc singur. A părăsit deja Hamon, Londra? 

Welling confirmă din cap. 

— Automobilul său îl avea într-un garaj public din 
apropierea locuinţei sale. N-am putut să-l supraveghez pe 
Hamon la timp. Azi după-amiază a şters-o din Londra, şi n-a 
mai fost văzut. 

Viscolea puternic, când automobilul poliţiei trecu prin 
poarta parcului de la Creith House, spre a înainta încet pe 
drumul ce ducea la intrarea castelului. Lordul Creith 
observă sosirea maşinii de la fereastra sufrageriei şi merse 
în grabă la poartă, spre a-l saluta pe Welling. Băgă 
numaidecât de seamă că se întâmplase ceva foarte grav. 

— lar se pregăteşte ceva? zise abătut lordul. Dumneata 
prevesteşti doar lucruri grave, Mr. Welling! 

Oamenii se bucurară intrând în holul cald, căci afară era 
un ger straşnic. 

— Pentru ce ai venit dumneata la Creith? întrebă lordul 
cu teamă în glas. Nu cumva îl urmáresti iar pe Hamon? 

— Ba da! S-a înapoiat în Anglia şi se află probabil foarte 
aproape de aici. Dar unde-i Lady Joan? 

— A ieşit. Mrs. Cornford a invitat-o la masă. 

Welling clătină capul, în semn de reproş. 

— Până ce criminalul ăsta n-o fi arestat lady Joan nu 
trebuie să mai iasă singură. Să vină numaidecât înapoi la 
castel. 

Dar Jim se şi află în drum spre căsuţa doamnei Cornford. 
Intră până-n genunchi în troiene, căutând să scurteze 
drumul, dar nu mai putu să înainteze. Se înapoie deci pe 

sosea si luá dumul de-a lungul zidului. Aici zári urme de 
picioare mici, ce nu puteau fi decât de la galosii Joanei. Se 
bucurá de-a o sti atát de aproape. 

Dar, fără vreun motiv vădit iată că urmele părăseau 
drumul, prin zăpada adâncă spre un tufiş. Jim se luă după 
ele şi pătrunse tot mai adânc în zăpadă, apoi urmele luau o 
altă direcţie, şi dispăreau de tot în cele din urmă, 

Jim cercetă grupurile de copaci din apropiere, fără a 
descoperi pe Joan. Se opri şi încruntă sprâncenele. Nu-şi 
putea explica drumul ei ciudat. 

Apoi, Morlake zări şi alte urme de picioare. Nu erau 
tocmai mari, iar ghetele fuseseră cu vârfuri ascuţite. 
Apartineau lui Hamon! Morlake înţelese de ce Joan nu 
mersese înainte pe drumul de-a lungul zidului. Desigur îl 
văzuse venind pe Hamon şi-l ocolise. 

Morlake se întoarse şi se luă după urmele lui Hamon. 
Recunoscu două urme deosebite. Una ducea spre Creith 
House, cealaltă înapoi de-acolo. Găsi şi locul, unde Hamon 
se înapoiase. Jim îşi descheie mantaua, scoase dintr-un 
buzunar interior revolverul automat şi îl băgă în buzunarul 
mantalei. Merse apoi repede, pe cât îi îngăduia zăpada 
adâncă, spre casa doamnei Cornford, unde duceau şi 
urmele. Observă că Hamon ocolise căsuţa. Străbătu repede 
grădina, dar abia aruncase o privire asupra micii clădiri, că- 
şi dădu seama că se întâmplase ceva cu totul neobişnuit. 

Toate obloanele erau închise! 

Bátu în uşă, fără să primească vreun răspuns. Izbi cu 
pumnii. 

— Sunteţi acasă, Mrs. Cornforf? strigă el. 

| se păru că aude înăuntru un trosnet şi se năpusti, cu 
toată greutatea asupra uşii, care se clătină. 

— Dacă fortezi usa, te împuşc! strigă un glas dinăuntru. 

— Era Joan! 

— Joan, tu eşti? Priveşte prin gaura cheii, eu sunt, Jim! 

Se dădu puţin înapoi, ca Joan să-l poată vedea. În aceeaşi 
clipă Morlake simţi că pălăria îi este smulsă de pe cap şi 
auzi o împuşcătură. Se întoarse ca să înfrunte primejdia, 
dar nu descoperi pe nimeni. 

Uşa se deschise. 

— Rămâi înăuntru! strigă Morlake. Pentru Dumnezeu, nu 
ieşi afară! 

O nouă împuşcătură! Glonţul nimeri în zid. Jim intră în 
casă şi încuie repede uşa. 

— Ce bucuroasă sunt că eşti aici? zise Joan plângând. O, 
Jim, grozav mă tem. 

Morlake o linişti cum putu. 

— Te-ai ascuns în tufiş, nu-i asa? Ti-am găsit urmele. Te-a 
văzut şi el? 

— De-abia când eram lângă casă. Hamon a alergat spre 
mine. Mrs. Cornford observându-l, mă primi la ea şi-a închis 
toate obloanele. 

Obloanele puteau fi închise şi deschise dinăuntru. Jim 
încercă, cu băgare de seamă, să deschidă unul şi să 
privească afară, dar abia îl mişcă puţin şi un glonte sfărâmă 
geamul. 

— Cred că e mai bine să aşteptăm. Welling va auzi 
împuşcăturile. Altfel nu ne rămâne decât nădejdea că 
Hamon, care m-a văzut refugiindu-mă aici, va bănui că n- 
am o armă la mine şi se va apropia. 

— N-ai un revolver? întrebă ea, plină de teamă. 

— Numai acesta de aici, zise Jim arătându-i revolverul 
său mic. Nu poate fi întrebuințat decât de la o distanţă 
mică. 

Morlake nu se înşelase. Hamon înţelese că duşmanul său 

nu s-ar fi ascuns în casă, dacă avea o armă la el. Ştia, de 
asemeni, că împuşcăturile vor fi auzite şi că în curând cei 
asediați vor primi ajutor, de afară. De altfel, la o oarecare 
distanţă se şi adunaseră câţiva şcolari, ce urmăreau cu frică 
ceea ce se petrecea. Dacă vroia să-şi desăvârşească 
răzbunarea, pe care o plănuia Hamon de trei luni, trebuia 
să se grăbească. 

leşi din ascunzătoarea lui şi străbătu în goană grădina. 
Prevăzuse bine: cei din casă nu trăgeau asupră-i. Încurajat, 
privi împrejur, căutând un obiect cu care să poată sparge 
uşa şi descoperi o grămadă de lemne. Se întoarse, luă 
despicătura cea mai mare şi porni cu ea spre uşă. Toată 
casa se cutremura şi părea a se prăbuşi sub loviturile lui 
grozave. 

Jim sta în gangul de la intrare şi pándea. Ştia că broasca 
nu va rezista prea mult. 

— Ascundeti-vá repede, sopti el Joanei şi lui Mrs. 
Cornford. 

El însuşi se retrase în dosul uşii care ducea din gang în 
odaia unde Farringdon murise în mod atât de tragic. 

Hamon izbea mereu în uşă. Broasca sări cu mare zgomot, 
el intră cu arma în mână. Văzu uşa deschisă şi bănui cine 
era acolo. 

— leşi afară, câine afurisit! răcni el. 

Trase la întâmplare şi nu lipsi mult să-l nimerească pe Jim 
în cap. Acesta aşteptă a doua împuşcătură, după care sări 
pe neaşteptate din ascunzătoare, cu revolverul întins. 

Glonţul porni înainte a Hamon să mai poată trage. Lucru 
ciudat, însă, nu se auzi nici o detunătură. Din ţeavă nu ieşi 
decât un abur albicios, care îl lovi pe Hamon drept în faţă. 
Acesta căută în zadar un sprijin si se prábusi. 

Lui Jim îi lăcrimau ochii şi-i veni şi lui greu să respire. 


372 


Închise repede uşa spre gang si alergă la Joan, care ţinea 
batista înaintea gurii. 

— Deschideţi toate ferestrele, porunci Jim repede. 

Şi pe când cele două femei împlineau ordinul, el se 
apropie de Hamon, care nu-şi venise în fire. 

Tot atunci apăru Welling cu oamenii săi. 

— Cum îţi place jucăria asta? îl întrebă Jim arătându-i 
revolverul său micut. Niciodată n-am băgat un cartus în el, 
căci nu-i făcut pentru asta. Când apăs pe trágaci, tásnesc 
vapori de amoniac ce se împrăştie destul de departe. 

Între timp, detectivii îl puseră pe Hamon într-o cămaşă de 
forţă, apoi îl transportară la arest. 

De-abia pe înserate, Welling se înapoie la Creith House. 
Era obosit, dar foarte mulţumit de reuşită. Ochii-i străluceau 
de bucurie. 

— În sfârşit am descoperit taina lui Hamon, zise el, 
adresându-se mai ales lui Jim. Nu înţeleg cum de n-am 
ghicit adevărul, când aflam că dumneata, Morlake, jefuieşti 
bănci şi case de depuneri, numai pentru a dobândi o 
anumită hârtie. Dar se vede că prea am îmbătrânit şi am 
început să mă tâmpesc. 

Lordul Creith sta lângă foc şi îşi încălzea mâinile. 

— Ei, ai dat în sfârşit de hârtia aceea, Welling? 

Detectivul zâmbi. 

— Aicea-i! zise el, scoțând portofelul lui Hamon din 
buzunarul său. Pare aproape de necrezut că Hamon a dus 
mereu cu el acest document, care îl compromite cumplit. 

— Dar... de ce nu l-a ars? întrebă lordul. 

În locul unui răspuns, Welling îi întinse hârtia. 

Lordul Creith o citi şi zise: 

— Putea s-o distrugă! 

— Întoarceţi foaia! îi obiectá Welling cu linişte. 

Lordul o întoarse si zgâi ochii la hârtie. 

— Vai! cum asta! strigă el în sfârşit. 

Acuzările erau scrise pe dosul unei trate asupra Băncii 
Angliei, trată în valoare de o sută de mii de lire sterline... 

Intr-o zi geroasă de ianuarie, când toată ţara zăcea sub 
un înveliş gros de zăpadă şi toate râurile şi pârâurile erau 
îngheţate de la un mal la altul, Joan Carston şi Jim Morlake 
părăsiră biserica din Creith. Erau acum într-adevăr soț şi 
soţie. In după-amiaza aceleiaşi zile, plecară la Londra, în 
automobil şi, conform dorinţei exprese a Joanei, făcură un 
ocol până la Ascot. 

— Nu-i aşa că n-ai nimic împotrivă? întrebă ea, pentru a 
zecea oară, pe când maşina înainta repede pe Bagshot 
Road. 

— Nu, dragă... Găsesc că e foarte frumos din partea ta. 

— A fost un copil, un tânăr romantic, care avea înaintea 
lui un viitor strălucit. Dar a fost dus pe căi greşite şi presimt 
că... asta i-a distrus viaţa. 

Joan se gândea la Ferdinand Farringdon şi Jim o înţelegea 
foarte bine. 

Tânăra pereche opri în apropierea bisericutei, acolo unde 
brazii înalţi o ascundeau privirilor. Joan trecu soţului ei un 
buchet mare de crini. 

— Depune-i pe altar, Jim! 

Morlake dădu afirmativ din cap şi închise portiera 
automobilului. 

Gerul era neobişnuit de aspru. Vântul sufla prin blană, iar 
degetele lui Jim amorteau de frig. În schimb bisericuţa era 
frumoasă şi atrăgătoare, chiar şi în ziua aceea posomorâtă 
de iarnă. 

Când vru să urce treptele, Morlake se opri văzând o 
formă omenească ce zăcea ghemuită pe ele. 

Aplecándu-se, îl întâmpină un chip rece si cenusiu, pe 
care moartea îl îmbrăcase cu o frumuseţe stranie. 

Ce-l împinsese pe Bannockwaite la uşa bisericii, pe care o 
zidise odată în cinstea lui Dumnezeu, ca să-şi dea sufletul 
aici, în frigul nopţii? 

jim privi în juru-i şi văzu că nimeni nu se află în 
apropiere. Se aplecă din nou şi depuse crinii în mâinile 
mortului. 

Apoi îşi scoase pălăria şi se înapoie la Joan. 

